הוועדה המשותפת לוועדת הכלכלה ולוועדת הכנסת לדיון בהצעת חוק התקשורת (בזק ושידורים תיקון - אסדרת ערוצים ייעודיים), כנסת 20, פרוטוקול מספר 11, 2018-01-24 17:30

יואב קיש: שלום לכולם, אחר הצהריים טובים, אני פותח את הדיון.

יואב קיש: קודם כול שלום לצוות הוועדה, ליועצות המשפטיות אתי בנדלר ונעמה דניאל ולמנהלת הוועדה לאה ורון, לחבריי חברי הכנסת איתן כבל, עודד פורר, מיכאל מלכיאלי, עיסאווי פריג' ויעקב אשר.

איתן כבל: אני רוצה למסור הודעה.

איתן כבל: יש עוד כ-10 ערוצים שנתקעו בשער הגיא.

איתן כבל: ..

יואב קיש: תודה, ושלום גם לאנשי המשרדים, ד"ר יפעת בן חי שגב, תודה על נוכחותך החשובה.

יואב קיש: שלום גם ליוליה שמאלוב-ברקוביץ, יושבת-ראש הרשות השנייה לטלוויזיה ורדיו ולנציגים של הערוצים המסחריים הגדולים והערוצים הייעודיים, ארגוני העובדים, אנשי ציבור, תודה רבה לכולכם שבאתם.

יואב קיש: כמה מילים לפתיחה.

יואב קיש: בכוונתי שהיום נסיים את הדיונים בוועדה בהכנת הצעת החוק.

יואב קיש: נותר לנו לסכם מספר נושאים שעדיין נשארו פתוחים, כאשר הנושא המרכזי הוא המעבר אל חוק הרשות השנייה והגדרת הסעיפים שלא רלוונטיים לערוצים הזעירים.

יואב קיש: ברשותכם, אני רוצה לעשות יישור קו על מספר נושאים.

יואב קיש: אני רוצה להגיד בפתיחת דבריי את העניין הזה: יש לי גם חוות דעת של המכון הישראלי לדמוקרטיה, שכתבה ד"ר תהילה שוורץ אלטשולר.

עיסאווי פריג': אתה יודע מה זה "נקדי" בערבית?

עיסאווי פריג': זה מזומן.

זה לא קשור לדיון.

יואב קיש: "נקדי" זה פלוס.

יואב קיש: קראתי את חוות הדעת שלך, לא לעומק אבל קראתי.

יואב קיש: אני רוצה להגיד דבר אחד: אני דוחה מכול וכול את האמירה כאילו החקיקה פה נעשתה בחיפזון.

יואב קיש: בשום פנים ואופן את זה אני לא מוכן לקבל.

יואב קיש: הקשבנו פה שעות ארוכות, כל מי שרצה לדבר דיבר, נציגי ציבור הגיעו כולם.

יואב קיש: אפשר להגיד: זה לא "יושב" על שלושה חודשים חקיקה, נכון, אבל לכתוב "חיפזון" כמילה הראשונה בסעיף א' – אני דוחה את זה מכול וכול.

השעה עכשיו 17: אני דוחה מכול וכול את הפתיח של המכתב שלך.

השעה עכשיו 17: על העניינים במהות אני מוכן להתווכח, אבל על זה שנעשה פה תהליך בחיפזון – בשום פנים ואופן לא אקבל את זה.

השעה עכשיו 17: אם לעשות חקיקה בשעה 17:30 זה "שעות-לא שעות", אז את יודעת מה, אם זה הקונספט, שכך רואים את הכנסת בחוץ, אז באמת יש לנו בעיה.

השעה עכשיו 17: הכנסת עובדת ותעבוד.

השעה עכשיו 17: כאשר אני נמצא בכנסת אנהל דיונים בשעות שאפשר.

השעה עכשיו 17: רציתי להתחיל בשעה 16:00 אך המליאה עבדה, בגלל זה דחינו את הדיון ל-17:30, ואנחנו נמשיך לחוקק את הצעת החוק היום.

למה אתה מתנצל?

יואב קיש: אני לא מתנצל.

יואב קיש: אני מסביר.

יואב קיש: אני מסביר לה.

יואב קיש: גם אם הדיון יסתיים בשעה 1 או 2 בלילה – אין שום בעיה, מותר שזה יקרה.

יואב קיש: את יודעת מה, אני מציע שתוציאי חוות דעת, שהכנסת במדינת ישראל עובדת.

יואב קיש: אולי אזרחי מדינת ישראל ישנו את הציפיות שלהם מן הכנסת.

יואב קיש: זה לגבי העניין הזה.

יואב קיש: אני רוצה להגיד עכשיו כמה דברים.

יואב קיש: בזה אני מסיים את דברי הפתיחה ואנחנו מתחילים לדון בהצעת החוק.

יואב קיש: נא להשאיר מקום גם לנציגי ערוץ 20 ולרשות השנייה.

יואב קיש: לא יכול להיות שהם לא יושבים על יד השולחן.

יואב קיש: אם צריך, נוסיף כיסאות.

הצעת החוק: אבל צריך להבין שהשלב הבא היה עבודה שהתחילה עם חוות דעת של משרד התקשורת בתגובה להצעת חוק של משרד התקשורת, שגם היא שונתה, ברור, אבל בשביל זה אנחנו בכנסת.

הצעת החוק: אנחנו נשענים גם על עבודות שנעשו, של דוח פילבר, ועל עבודה שנעשתה במשרד התקשורת ובמשרדים אחרים, ואנחנו נשענים על עבודה שהייתה אמורה להגיע לפה בעוד שבוע בחוק ההסדרים.

הצעת החוק: לטעון שכל מה שנעשה פה מנותק – בקיצור, לא אכנס לזה.

הצעת החוק: אני רוצה להתייחס למהות החוק.

הצעת החוק: בכוונה הלכתי לגישה מקלה, גישה שהרחיבה.

הצעת החוק: מהות החוק הייתה, ראשית, להעביר את הערוצים הייעודיים מן המועצה לשידורי כבלים ולשידורי לוויין לרשות השנייה.

הצעת החוק: משם התחלנו.

הצעת החוק: המהלך הזה כלל מהלך נוסף, שלשר איוב קרא היה חשוב מאוד להעביר.

הצעת החוק: סליחה, חברים, אני מדבר פה על המהות של החוק.

הצעת החוק: המהלך שהוביל השר איוב קרא, שאני תרגמתי אותי לעבודת הוועדה, הוא הקלה משמעותית ברגולציה על הערוצים המסחריים.

הצעת החוק: גם זה לא דבר שנולד מעצמו, אבל הוא בא לידי ביטוי בוועדה הזו.

הצעת החוק: תוך כדי הסכמה של הרשות השנייה, נעשה מהלך משמעותי מאוד בעניין הזה.

הצעת החוק: זה משפיע על הערוצים המסחריים ככללם, ולכן נגענו גם בנושאים שהפריעו לערוצים המסחריים, חלק לטובתם, חלק לא לטובתם, כל אחד יסתכל ויחליט, אבל בפירוש נגענו גם בנושאים שקשורים לערוצים המסחריים.

הצעת החוק: היה לנו למשל נושא שנסכם אתו עם הלוויין, נושא שגם התעורר.

הצעת החוק: בעקבות זה עלה נושא של capacity ודברים כאלה – גם עליהם אנחנו מדברים.

הצעת החוק: לכן, לא צמצמתי את ההיקף, הלכתי למקום שבו אכן אני מוודא שאנחנו מובילים הצעת חוק, שמצד אחד משיגה את מטרותיה, ומצד שני היא מאוזנת ומאזנת.

הצעת החוק: אני חושב שלשם הגענו.

הצעת החוק: אני מקווה שהיום נשלים אותה.

הצעת החוק: כמובן שהמשך החקיקה יהיה בצורה מסודרת ויוּבל כפי שמובל באופן מופתי על ידי היועצת המשפטית לוועדה.

<אתי בנדלר: אדוני מוביל.

<אתי בנדלר: אני נגררת.

<אתי בנדלר: ..

יואב קיש: מובילה את ההתנהלות של הייעוץ המשפטי.

יואב קיש: עכשיו אני רוצה לדבר על הנושאים שנשארו פתוחים.

יואב קיש: עודד פורר, אני זוכר שיש לך הצעה לסדר, אבל מייד.

יואב קיש: ראשית, רשות ההגבלים.

יואב קיש: ראש חטיבת הריכוזיות נמצא פה?

יואב קיש: כן.

עיסאווי פריג': אדוני היושב-ראש, גם הרעיון שהיה לי בעניין כניסת עוסק זעיר נוסף.

יואב קיש: עוד מעט, יש לנו עוד נושאים.

יואב קיש: אני יודע שאתה רוצה לדבר על זה, תיכף נדבר.

יואב קיש: רשות ההגבלים העסקיים, ועדת הריכוזיות – היה לנו נושא שעקב המעבר, שבמידה מסוימת אפשר להסתכל עליו בקטע הזה כטכני כי המצב לא משתנה מהותית, אבל יש מעבר של רישיון קיים מן המועצה לשידורי כבלים ולשידורי לוויין לקבלת רישיון ברשות השנייה.

יואב קיש: זה דורש בחינה של ועדת הריכוזיות, למרות שאני אומר שוב, המצב לא השתנה כי יש לנו התחייבות של ערוץ 24 על שמירה על שידורי מוזיקה, 75%, ושלא ישדר חדשות או ענייני היום.

יואב קיש: בקונסטלציה הזו רצינו לוודא שאין פגיעה במבנה הבעלות בערוץ 24.

יואב קיש: העניין הזה נבחן על ידי ועדת הריכוזיות לאחר בקשה של הרשות השנייה.

יואב קיש: בוא תגיד לנו איפה אתם עומדים עם זה.

<עמנואל ברכפלד: אני מייצג את ועדת הריכוזיות ברשות ההגבלים העסקיים.

<עמנואל ברכפלד: ועדת הריכוזיות הוציאה היום מכתב לרשות השנייה, שבו היא מסבירה למה אין צורך לייעץ במקרה הזה, למה המצב לא מעלה שאלות של ריכוזיות.

<עמנואל ברכפלד: נאמר שאין בכוונתה לייעץ והרשות יכולה מבחינת הוועדה להעניק את הרישיון.

יואב קיש: מבחינת הרשות השנייה, האם המכתב הזה מספק אתכם ואתם רואים שאין צורך לעשות בדיקת ריכוזיות למעבר של ערוץ 24?

<יוליה שמאלוב ברקוביץ: כן.

<יוליה שמאלוב ברקוביץ: ברגע שיש לנו אישור מרשות ההגבלים העסקיים, שוועדת הריכוזיות לא רואה בעיה בתחום הזה, מבחינתנו זה בהחלט מאושר.

יואב קיש: ערוץ 24, "קשת", זה נראה לכם בסדר?

<קריאה: כן, תודה רבה.

יואב קיש: אז את זה סגרנו.

יואב קיש: יש הצעה לסדר של עודד פורר, בבקשה.

עודד פורר: תודה, אדוני, ראשית, עוד לפני שאדבר על הנושא שרציתי לדבר, פשוט אני לא יכול שלא לפתוח, בדיון שבו נמצאים אמצעי התקשורת, מבלי להתייחס למה ששודר מעל גלי האתר אתמול באחת מתחנות הרדיו האזוריות.

עודד פורר: אומן שכולנו מכירים וכולנו גדלנו על חלק משיריו, גידי גוב, מרשה לעצמו לומר, ועוד מתנצל מראש לפני שהוא אומר: "אני מתנצל כי אני הולך להגיד הערה גזענית", ואז הוא אומר שהוא לא מוכן לשמוע מפיו של שר ביטחון שיש לו מבטא רוסי ועלה מרוסיה הערות לגבי יהונתן גפן.

עודד פורר: זו אמירה שאינה מקובלת באמצעי התקשורת.

עודד פורר: אני חושב שכל הרגולציה שאותה אנחנו עושים פה היא בדיוק בשביל שיימנעו מאמירות בוטות, פוגעניות, גזעניות ורדודות כאלה.

עודד פורר: פניתי היום לרשות הרשות השנייה בעניין הזה.

עודד פורר: אני בטוח שתהיה התייחסות לעניין הזה על ידי יושב-ראש מועצת הרשות השנייה.

יואב קיש: איתמר אביטן, אתה צריך לפנות את מקומך לחבר כנסת.

יואב קיש: כשנדבר על הנושא שלך תוכל לשבת ולדבר.

<איתמר אביטן: מדוע אני לא יכול לשבת?

יואב קיש: את הרשות השנייה אנחנו צריכים, מה לעשות.

יואב קיש: כאשר הנושא שלך יעלה תוכל לשבת ליד השולחן.

יואב קיש: יש חבר כנסת שצריך מקום, עם כל הכבוד.

יואב קיש: לא אקים עכשיו את אנשי הרשות השנייה.

<איתמר אביטן: יש פה גופים ששני נציגים שלהם יושבים על יד השולחן.

<איתמר אביטן: יש כאן רק נציג אחד של היוצרים והוא צריך לקום?

יואב קיש: הנושא שלכם לא רלוונטי בכלל כרגע.

יואב קיש: אם אפשר לצמצם רווחים, מצוין.

איתן כבל: איתמר, די, תמצא מקום, אנשים יצטמצמו.

יואב קיש: אתם רבים סתם.

יואב קיש: איתמר אביטן, דיברת ואתה מדבר ותקבל אפשרות גם על הנושא שלך לדבר, אבל כרגע צריך להשאיר מקום לחבר הכנסת טיבי.

אחמד טיבי: כרגיל, אני אדם מפויס מאוד.

אחמד טיבי: תחזיר אותו למקומו ואני אשב פה קדימה.

<מיכל גרוס: אנחנו זקוקים למקום ליועץ המשפטי שלנו.

<איתמר אביטן: זה חוק שמשפיע עלינו.

יואב קיש: היועץ המשפטי של הרשות השנייה, אנא תשב.

יואב קיש: איתמר אביטן, אדאג לך למקום.

יואב קיש: ברגע שתרצה להגיד משהו שיהיה רלוונטי לעובדים אתה תתיישב סביב השולחן.

יואב קיש: שמענו את ההתייחסות של עודד פורר.

עודד פורר: אני חושב שהעניין הזה חמור ואי אפשר לפתוח ישיבה בנושא הזה מבלי להתייחס אליו.

עודד פורר: אני בטוח שמועצת הרשות השנייה תתייחס לזה בכל חומרת הדין.

<יוליה שמאלוב ברקוביץ: רציתי להגיד שאנחנו כבר מטפלים בנושא הזה.

עודד פורר: הנושא שרציתי להעלות, ואבקש לתת לו התייחסות במהלך החקיקה, ויכול להיות שאכניס את זה פשוט כהסתייגות, דווקא הוא נושא שאולי נוגע לאיתמר אביטן, נוגע לעובדים העצמאיים שעובדים מסביב לתעשייה הזאת, לא היוצרים ולא האומנים אלא אלה שעומדים מאחורי המצלמה ואלה שמנקים ועושים את זה כעצמאיים.

עודד פורר: אני אומר את זה כיושב-ראש השדולה לעסקים קטנים ועצמאיים בכנסת.

עודד פורר: אי אפשר, כאשר מתייחסים לכולם ברגולציה הזו, שלא להתייחס גם לעצמאיים.

עודד פורר: אני אומר את זה פה לאיתן כבל.

עודד פורר: אתה כיושב-ראש ועדת הכלכלה הובלת את החוק של שוטף פלוס 30 בעניין גופי המדינה והצלחנו למצוא את כל הפתרונות.

יואב קיש: חברים, אנחנו מדברים על העובדים העצמאיים.

עודד פורר: חלק ממה שאבקש הוא שכאשר בעל רישיון בשידורים, כזה או אחר, קונה הפקה מקומית, התמורה לעובדים בתעשייה, לעובדים העצמאיים, תשולם בשוטף פלוס 30, כפי שקבענו בחקיקה.

<אתי בנדלר: אני רוצה להבין את ההצעה.

עודד פורר: אגיש לך את זה כהסתייגות בכתב.

<אתי בנדלר: אין הסתייגות בלי שמעלים אותה בוועדה ומצביעים עליה.

עודד פורר: אני מבקש להציע להוסיף סעיף נוסף, שיקבע שכאשר בעל רישיון, או כל גוף מטעמו, מתקשר לצורך הפקה מקומית, ישלם את התמורה לעובדי התעשייה העצמאיים בעד מתן שירותים וביצוע העבודה, בתשלום של שוטף פלוס 30 מיום מתן החשבון, וזאת על מנת לפחות לתת – אני לא מבקש לתת להם הגנה של עובדים שכירים, אבל אני מבקש לתת להם להיות עובדים עצמאיים בכבוד.

עודד פורר: כפי שהמדינה היום מחויבת לשוטף פלוס 30, גם ברגולציה הזו יהיו מחויבים לשוטף פלוס 30.

יואב קיש: תודה רבה על הצעתך לסדר.

יואב קיש: נדון בזה בהמשך היום.

איתן כבל: יש לי שאלה, בלי שום קשר, כאשר נגיע לזה: האם החוק שהעברנו לא כולל גם אותם?

<אתי בנדלר: קודם כול, ההצעה הזאת, אם אני מבינה, מתייחסת בעצם רק לגופים שחלה עליהם חובת הפקות קנויות, וזה אומר רק בעלי הערוצים הגדולים: "רשת", "קשת" ו-"10", אם אינני טועה, כל עוד לא יוחלט אחרת.

עודד פורר: או ערוץ זעיר ייעודי שעכשיו פורס את חובותיו באמצעות הפקה מקומית.

<אתי בנדלר: עדיין, למיטב ידיעתי, היא לא חייבת להיות קנויה.

<איתמר אביטן: זה לא הפקה קנויה.

יואב קיש: אנחנו עכשיו בהצעה לסדר.

יואב קיש: נדבר על זה בהמשך.

יואב קיש: אני יכול גם לעצור את הדיון בכל רגע ולהגיד: נמשיך לדבר על זה אחר כך.

יואב קיש: אני רוצה לאפשר דיון קצר עם היועצת המשפטית, להבהיר את הנושא.

עודד פורר: כאשר הוא עושה את ההפקה המקומית כקנויה אז הוא צריך.

<אתי בנדלר: אני רוצה לומר משהו בעניין הזה.

<אתי בנדלר: לא חלה עליהם חובה.

<אתי בנדלר: למרות שהייתה בקשה להחיל חובה על כל מי שמבצע הפקה מקומית, דובר על 15% ועדיין לא הוכרע העניין הזה, לא נקבע שתחול עליהם גם כן חובה של הפקות מקור.

יואב קיש: בואו נדבר על המספרים הגדולים כי זה המאסה, בינינו.

יואב קיש: הוא הציע נושא שמתקשר- - -

עודד פורר: עובד אצלם צלם באולפן שמעביר חשבונית.

עודד פורר: לפחות שישלמו לו שוטף פלוס 30.

<אתי בנדלר: יש הבדל.

<אתי בנדלר: קודם כול, לגבי גופים פרטיים, אם אני זוכרת נכון את ההוראות של חוק מוסר התשלומים, לגופים פרטיים יש סעיפי הימלטות מהחוק הזה.

<אתי בנדלר: זה בתשובה לחבר הכנסת כבל.

<אתי בנדלר: אני לא זוכרת בדיוק מה הם אומרים אבל זה מקובל.

עודד פורר: זה לא חל עליהם, לפחות למיטב זיכרוני.

בחוק האחרון שעבר, זה היה לגבי משרדי ממשלה.

<אתי בנדלר: לא, על גופים פרטיים, בפירוש.

<אתי בנדלר: אני מוכנה לבדוק את זה.

<אתי בנדלר: אני מציעה שקודם אבדוק את המצב החוקי.

עודד פורר: ככל שהחוק לא חל, אבקש להוסיף סעיף.

יואב קיש: בסדר, נדון בזה בהמשך.

<אתי בנדלר: אני רוצה לומר שזה תמריץ שלילי להפקות מקומיות קנויות.

<אתי בנדלר: ברמה העקרונית, אתה יודע מה הייתה עמדתי בקשר לחוק מוסר התשלומים – תמיכה נלהבת.

<אתי בנדלר: אבל ברגע שמחייבים כאן

<אתי בנדלר: אז הם יעשו הכול כדי לברוח מן החובה לבצע.

יואב קיש: תודה.

יואב קיש: חבר הכנסת עודד פורר, נדון בזה בהמשך.

יואב קיש: רשמתי את בקשתך להוספת סעיף חדש.

יואב קיש: אני רוצה להתייחס לעוד נושא שהעסיק פה את הוועדה, בעקבות בעיה שהעלו חברי הכנסת בנושא ערוץ "הידברות" שנתקבל בבעיה.

יואב קיש: אנחנו כמובן רוצים לנסות להסתכל על זה ברמה מערכתית ולא לייצר פה פתרון ספציפי.

יואב קיש: לכן החלטנו, גם לאור הדיון שחבר הכנסת כבל ניהל כאן, שכל נושא הכניסה להגדרות חדשות של פרסומות או חסויות לא ניגע בו ולא ניכנס אליו.

יואב קיש: בעניין הזה, אני כבר אומר, לא נתעסק.

יואב קיש: מצד שני, יש פה כן הסכמה עם נציגי "יס" ו"הוט".

יואב קיש: אצטרך את אישורכם לגבי מה שאני אומר פה עכשיו כדי שזה ינוסח על ידי היועצת המשפטית שלנו.

יואב קיש: הכוונה כנראה היא שערוץ מסוג זה, שיבחר לעבור מן הכבלים והלוויין לרשות השנייה, יישמרו תנאיו.

יואב קיש: בתנאיו אני מדבר באופן עקרוני על מספר התיק שלו, על העלות הכספית כפי שקיימת בהסכם שלו עם כל אחד מספקי התשתית, בין אם זה "הוט" ובין אם זה "יס", ועל משך הזמן שמוגדר בחוזה שקיים לו.

יואב קיש: פה ביקשתי עוד תוספת אחת, ואתם הסכמתם, שהוא יקבל עוד 12 חודשים נוספים מעבר לתקופת הזמן של ההסכם שלו, מן הסיבה שלמעבר הזה יש עוד משמעויות, התארגנויות וכיוצא בזה.

יואב קיש: הכוונה הייתה להסדיר את זה כך שערוץ משדר שהינו מלכ"ר בישראל ביום כניסת החוק לתוקף יוכל לעבור במסגרת האפיק שלו והתנאים הכלכליים שלו.

יישמר מספר האפיק שלו.

יואב קיש: יישמר מספר האפיק שלו.

יואב קיש: העלות הכספית המגולמת בתנאי ההסכם- - - מישהו לא מבין או לא מסכים?

<מימון שמילה: לשם מה התוספת של המילה "מלכ"ר"?

<מימון שמילה: לא הבנתי.

יואב קיש: זה חשוב.

יואב קיש: אני לא רוצה לתת את זה לכל ערוץ.

<קריאה: יש עוד ערוצים שהם מלכ"רים?

יואב קיש: לא הרבה אבל יש עוד.

יואב קיש: אני לא רוצה לתת את זה לכולם.

יואב קיש: אני מנסה להסביר.

יואב קיש: אני חוזר על הדבר ואני מבקש, לפני כל התגובות, אני רוצה לראות ש"הוט" ו"יס", שהם הגופים הרלוונטיים ואמרו לי כן, מבינים ומסכימים.

יואב קיש: לכן חשוב לי קודם כול לראות שהעניין הזה מוסדר.

יואב קיש: אחרי זה אהיה מוכן לקבל התייחסויות ואז נצביע על זה.

יואב קיש: כך הולך להיות סדר הדיון.

<אתי בנדלר: בעל רישיון מיוחד- - -

<קריאות: לא, לא.

<נגה רובינשטיין: זה ייכנס אל תוך החוק?

יואב קיש: כן, זה ייכנס אל תוך החוק.

<מיכל רפאלי כדורי: הוא לא בעל רישיון מיוחד.

יואב קיש: דרך אגב, אם לא נדרש שההסכמה הזאת תיכנס לחוק אז- - -

<נגה רובינשטיין: אם יש הסכמה אז למה- - -

יואב קיש: יכול להיות.

יואב קיש: ייתכן שהיועצת המשפטית לוועדה תגיד לי את זה.

<אתי בנדלר: קודם כול אני רוצה להבין.

<אתי בנדלר: אנחנו מדברים על מפיק ערוץ?

<מיכל רפאלי כדורי: לא מפיק ערוץ.

<מיכל רפאלי כדורי: ערוץ.

<אתי בנדלר: ערוץ המשודר בכבלים או בלוויין.

יואב קיש: אשר במועד כניסת החוק לתוקף הינו מלכ"ר רשום בישראל, רשאי לבקש רישיון זעיר.

יואב קיש: בלי שום קשר הוא רשאי, אבל אנחנו רוצים לשמר לו את התנאים.

יואב קיש: הוא יקבל רישיון לשידור ברשות השנייה כערוץ זעיר.

יואב קיש: יישמר לו מספר האפיק שלו, ודמי המעבר ישקפו את ההתקשרות העסקית הקיימת בין הצדדים.

<מיכל רפאלי כדורי: למה להיכנס לדמי המעבר?

יואב קיש: כי אנחנו מדברים על דמי מעבר.

<נגה רובינשטיין: אם מכניסים את זה לחוק זה חייב להיות ספציפי.

<נגה רובינשטיין: אם זה הסכמות אז זה יכול להיות החוזה הקיים.

היכן שיש חוזה קיים.

<אתי בנדלר: אם הם משודרים בכבלים ובלוויין – זה מה שאני רוצה לוודא – יש התקשרות עסקית בינם.

<אתי בנדלר: מדוע צריך לתת תוקף של חוק להסכם ביניכם?

<אתי בנדלר: מדוע לא תכתבו- - -

<מיכל רפאלי כדורי: כי הוא עובר לרשות השנייה.

<נגה רובינשטיין: אבל זה הסכמה ביניהם.

<נגה רובינשטיין: למה זה צריך להיות בחוק?

<נגה רובינשטיין: אבל אם הם מתחייבים כאן לפרוטוקול, זה מספיק.

יואב קיש: אתי בנדלר, אני רוצה להבין דבר אחד.

יואב קיש: איפה נציגי ערוץ "הידברות"?

יואב קיש: אני רוצה שיישמע לפרוטוקול.

יואב קיש: טוענים פה הערוצים המסחריים, עו"ד נגה רובינשטיין, שאם יש הסכמה לפרוטוקול, וזה מחייב, אין צורך בחקיקה.

יואב קיש: זה נכון?

יואב קיש: אבל אם יש ערוצים נוספים והם לא פה?

יואב קיש: זה לא דמי מעבר.

הוא היום בכבלים והוא משלם להם לפי הסכם.

עכשיו הוא עובר והוא מחויב בדמי מעבר.

יואב קיש: לא קוראים לזה היום דמי מעבר.

יואב קיש: יש ביניהם כל מיני התקשרויות עסקיות.

<אתי בנדלר: אתם תצהירו, ותלוו את זה גם במכתב, בבקשה, שאם אותו ערוץ יקבל רישיון כערוץ זעיר, התנאים המסחריים לא ישתנו למשך תקופת ההסכם הקיים, בתוספת שנה.

ישראל אייכלר: אני חושש שזה חייב להיות בחקיקה כי מחר יבוא מנהל אחר ולא ירצה.

<אתי בנדלר: הם יגבו את זה.

<אתי בנדלר: כאשר הם יאשרו זה הסכם מחייב.

יואב קיש: אני מבקש שתעשו הפסקה של 5 דקות, תצאו החוצה ותראו אם זה מסתדר.

<אתי בנדלר: יש שני צדדים מסחריים שחותמים ביניהם הסכם, ופתאום תבוא חקיקה ותאמר- - -

הם לא קבעו הסכם ביניהם.

<אתי בנדלר: יש ביניהם הסכם.

<אתי בנדלר: זה מה שאני אומרת.

מאחר ויש כרגע הסכם ביניהם, בין כל אחד שהוא, מי שלא יהיה, אז קובעים את ה-limit.

את רוצה לקבוע את זה ל-3 שנים, ל-4 שנים?

אפשר.

יואב קיש: לא מדברים על זמן.

יואב קיש: אסביר לך מה הבעיה.

יואב קיש: לא הבנת את הבעיה שלה.

יואב קיש: היא אומרת שיש פה התקשרות עסקית בין שני גורמים.

יואב קיש: מקובל עליהם, הם הסכימו.

יואב קיש: תשבו איתם לרגע, הם ינסחו מכתב שזה מקובל.

יואב קיש: למה זה צריך להיות בחוק?

כי אנחנו מדברים על ערוץ שעובר מהכבלים לערוץ השני.

זה רוחבי.

יואב קיש: אם זה בעניין רוחבי – זה משהו אחר.

ישראל אייכלר: זה לגבי כל המלכ"רים שירצו לעבור.

<יגאל דנין: ביקשנו לעשות "העתק-הדבק".

<אתי בנדלר: ביקשתי שני דברים.

<אתי בנדלר: אל"ף, שהם יכתבו לכם, לערוץ "הידברות".

<אתי בנדלר: בי"ת, הצהרה לפרוטוקול, של מי שרשאי להתחייב בשם אותם תאגידים, ואתם תגידו לי אם אתם רשאים להצהיר- - -

<מיכל רפאלי כדורי: אני לא רוצה להתחייב לפרוטוקול.

<אתי בנדלר: אחרת, זה יופיע בחקיקה.

מה הבעיה?

יואב קיש: אני עוצר לרגע את הדיון בעניין הזה.

יואב קיש: אתם צודקים.

יואב קיש: אני מוסיף את זה בחוק, מסיבה פשוטה, שיש עוד ערוצים כאלה וזה לא עניין רק של שתי הקבוצות האלה.

יואב קיש: נכון שזה ה"טריגר" לכל המהלך אבל יש עוד ערוצים רלוונטיים.

יואב קיש: לכן אני עושה את זה בחקיקה.

יואב קיש: אני רוצה לקרוא את ההתייחסות.

יואב קיש: זו הסיבה מדוע זה בחקיקה.

יואב קיש: אחרי זה גם אעלה את זה להצבעה, אחרי שנשמע את האישור העקרוני קודם כול.

יואב קיש: אם תהיה לכם התנגדות, תגידו.

יואב קיש: אם תסכימו לנוסח כפי שאני מקריא אותו אז אנחנו נמשיך.

שרן השכל: אני רוצה לשמוע גם מישהו מקצועי, לא רק אותם.

יואב קיש: תיכף נשמע.

חי שגב: סליחה, אני ממש מציעה שתעשו הפסקה.

חי שגב: יש פה בעיה.

איתן כבל: אני לא מבין, אז מה ישבתם וסיכמתם?

יואב קיש: אני עושה עכשיו סדר.

יואב קיש: אתן לך להתייחס.

יואב קיש: הסעיף שאנחנו דנים בו אומר כך: מְשדֵר או ערוץ, לפי הגדרתו, שנמצא תחת חוק הכבלים והלוויין- - -

<מיכל רפאלי כדורי: הוא לא תחת חוק.

<מיכל רפאלי כדורי: הוא משודר.

יואב קיש: הוא משודר תחת המועצה לשידורי כבלים ולשידורי לוויין.

<מיכל רפאלי כדורי: הוא לא משודר תחת המועצה לשידורי כבלים ולוויין.

יואב קיש: הוא עובד תחת רישיון.

<נגה רובינשטיין: אין לו רישיון.

<נגה רובינשטיין: זה לא נכון.

<מיכל רפאלי כדורי: הוא משדר מתוקף הרישיון שלי.

יואב קיש: אה, הבנתי.

איתן כבל: אדוני היושב-ראש, ערוץ "הידברות" לא נכנס לקטגוריות שעד היום שמעת.

איתן כבל: יש את הפלטפורמה של "יס" ו"הוט" והוא רוצה "לרכוב" על הפלטפורמה הקיימת שלהם.

יואב קיש: ערוץ משדר שיש לו היום אפיק קיים, שבוחר לעבור- - -

<מיכל רפאלי כדוריש: שמשלם לנו.

<אתי בנדלר: לא שיגיש בקשה.

<אתי בנדלר: אם הוא מקבל רישיון.

יואב קיש: שמקבל רישיון תחת הרשות השנייה, יישמר לו האפיק ויישמרו התנאים הכספיים כפי שקיימים בהסכם בין הצדדים.

<מיכל רפאלי כדורי: רק ערוץ שמשלם לנו.

יואב קיש: אמרתי את זה בהתחלה.

<אתי בנדלר: ולכבלים לא?

יואב קיש: לכבלים וללוויין ביחד.

ישראל אייכלר: ערוץ משלם.

יואב קיש: ערוץ משלם, הנה הגדרה ברורה יותר, שמשדר היום בכבלים ובלוויין.

<מיכל רפאלי כדורי: אין הגדרה כזאת "ערוץ משלם".

<אתי בנדלר: אני יודעת שאין.

<אתי בנדלר: אנחנו ממציאים כאן משהו חדש.

<אתי בנדלר: אני גם לא מכירה חקיקה שנותנת תוקף להסכם בין שני צדדים מסחריים.

יואב קיש: אני רוצה להסביר מאין זה נובע.

יואב קיש: עם כל הכבוד, עכשיו אני לא רוצה הפרעות.

יואב קיש: יש לנו ערוצים- - - שרן השכל, אני מבקש שתצאו לרגע החוצה ותנהלו דיון בשקט.

יואב קיש: חשוב ששרן השכל תבין.

שרן השכל: אני רוצה להבין.

יואב קיש: אני מסביר שוב.

אחמד טיבי: מה הקשר של שרן השכל לחוק בכלל?

יואב קיש: זה החוק שלה.

יואב קיש: אני רוצה להגיד בצורה הכי ברורה: אפיק קיים בכבלים ובלוויין שמעביר תוכן של משדר מסוים, במידה והינו משלם, אם הוא ערוץ משלם – כי יש להם מודלים שהוא לא משלם – במידה והוא משלם לכבלים וללוויין, במידה והינו ביום כניסת החוק לתוקף מלכ"ר רשום בישראל, יוכל לפעול לקבל רישיון דרך הרשות השנייה.

יואב קיש: במידה וקיבל רישיון ברשות השנייה, יישמר לו האפיק ודמי המעבר ישקפו את ההתקשרות העסקית כפי שהייתה קיימת במסגרת הקודמת, למשך תקופת הזמן שהייתה בהסכם בתוספת 12 חודשים.

יואב קיש: זהו.

<מיכל רפאלי כדורי: נוכל להסכים לזה אחרי שנראה נוסח מדויק שאתי בנדלר תנסח.

<מיכל רפאלי כדורי: אנחנו לא יכולים להסכים לזה בלי לראות את הנוסח.

<מיכל רפאלי כדורי: אני לא יכולה לחייב את החברה שלי במשהו שלא ראיתי את הנוסח שלו, אז אני מבקשת לראות את הנוסח.

יואב קיש: ברור שזה כפוף לכך שהנוסח ישקף את מה שאמרתי עכשיו, ואמרתי את זה עשר פעמים, אז בכפוף לְמה שאמרתי.

<מיכל רפאלי כדורי: אז בבקשה להצביע על נוסח.

<מיכל רפאלי כדורי: אלוהים מצוי בפרטים.

<מיכל רפאלי כדורי: אני רוצה לראות את הנוסח.

<מיכל רפאלי כדורי: אני לא יכולה להסכים על כך בלי לראות את הנוסח.

<מיכל רפאלי כדורי: דבר שני, אנחנו מבקשים לראות במקביל את הנוסח של דמי המעבר בחוק הרשות השנייה למשדר זעיר לאחר התקופה.

יואב קיש: את זה הגדרנו כבר.

<מיכל רפאלי כדורי: לא ראינו נוסח.

<מיכל רפאלי כדורי: חד-משמעית לדמי מעבר יש משמעות כספית.

יואב קיש: ברור שיש לזה משמעות כספית ולכן נתנו אפשרות.

יואב קיש: יכול להיות שיהיה ערוץ זעיר שאתם תגידו לו: אנחנו רוצים אותך בחינם.

יואב קיש: אני לא יודע.

יואב קיש: בהנחה שיש משמעות כספית, אני לא מחייב אותו בזה.

יואב קיש: זה הכול.

<מיכל פליישר: לי זה לא ברור.

<מיכל פליישר: שמענו פה כמה פעמים בדיונים שמוסכם שערוצים מסחריים זעירים משלמים דמי מעבר.

<מיכל פליישר: איפה זה כתוב?

יואב קיש: אתם תראו את נוסח הצעת החוק.

יואב קיש: אנחנו נעבור על זה.

יואב קיש: אני לא יודע אם זה קיים בנוסח הכחול.

יואב קיש: בכל מקרה, אני אומר מה היה פה בדיוני הוועדה.

<מיכל פליישר: עד עכשיו לא היו כאלה.

יואב קיש: נכון, אבל בדיונים נאמר שזה יהיה כפי שמופיע היום בחוק.

יואב קיש: כלומר, בעניין הזה לא שינינו ממה שקיים היום בחוק.

<מיכל פליישר: נושא דמי המעבר מוסדר בחוק התקשורת.

<מיכל פליישר: יש סמכות לשר, מכוח סעיף 5 לחוק התקשורת, לקבוע את דמי המעבר, בהתבסס על תחשיב כלכלי.

<מיכל פליישר: דמי המעבר האלה יש להם רלוונטיות במקומות שהחוק מכניס אותם לרלוונטיות.

<מיכל פליישר: לפעמים משלמים דמי מעבר; לפעמים בעבר היו פטורים מדמי מעבר.

<מיכל פליישר: צריך לוודא- - -

<מיכל פליישר: לגבי הכבלים, בעבר נעשתה עבודה כלכלית וכבר נקבעו דמי המעבר.

<מיכל פליישר: יש דמי מעבר שהשר קבע לגבי הכבלים.

יואב קיש: אני לא יודע מתי זה נעשה.

<מיכל פליישר: משרד התקשורת יכול לתקן את העבודה הזאת.

<מיכל פליישר: אם היא תתוקן אז ייקבע סכום אחר, אבל יש היום סכום.

<מימון שמילה: עדיין זה לא סותר את מה שהיושב ראש אמר.

<מימון שמילה: אם אתם יושבים למשא ומתן עם מישהו ומגיעים לסכום מסוים, אז סוגרים עניין.

<מימון שמילה: אם לא סוגרים – באים למשרד והוא קובע.

יואב קיש: בדיוק, ולא שינינו מזה.

<מיכל פליישר: נכון רק לוודא שזה לסיטואציה הזו.

<מיכל פליישר: המודל של סעיף 5 ודמי המעבר הוא קבוע.

<מיכל פליישר: לגבי הכבלים, אגב, נקבעו דמי מעבר.

<מיכל פליישר: זה לא אומר שאני לא יכולה לסכם משהו אחר או שאי אפשר לתקן בעתיד את דמי המעבר.

<מיכל פליישר: אבל - - - למשל, דמי מעבר משלם מישהו שלא נמצא פה סביב השולחן, זה בעלי רישיון מיוחד.

<מימון שמילה: יש אחד כזה היום, ואני מקווה שיהיו עוד.

<מיכל פליישר: צריך פשוט לחבר בין הדברים ולוודא, כי אנחנו יודעים שיש כל מיני סוגי ערוצים: יש כאלה שמשלמים דמי מעבר ויש כאלה שלא.

<מיכל פליישר: לגבי בעל רישיון מסחרי זעיר, צריך לוודא שהוא משלם דמי מעבר באותו מנגנון.

<מיכל פליישר: אני רוצה להבהיר את עניין הנוסח, את הבקשה שהערוצים הספציפיים האלה, שהוגדרו כמלכ"רים בישראל כערוצים משלמים ביום כניסת החוק, במידה והם הופכים להיות ערוץ מסחרי זעיר, במקום שיהיה מין מצב כזה של משא ומתן או דמי מעבר שנקבעו על ידי השר התבקש שאנחנו נסכים שדמי המעבר יהיו בגובה הסכום שהם שילמו עד עכשיו על פי החוזה הקיים, למשך החוזה, בתוספת 12 חודשים.

יואב קיש: בדיוק, זה העניין.

יואב קיש: ולנוסח הזה אין לכם התנגדות.

<שירלי שיף: זה גם מה שסוכם.

<קריאה: השאלה אם זה לא פותח עכשיו פתח.

<דב אברמוביץ: אני חושב שחברי הכנסת לא נחשפו באמת לסוגיה של דמי המעבר.

<דב אברמוביץ: מתייחסים אל זה כאיזה דבר שהוא ברור לגמרי וטריוויאלי.

<דב אברמוביץ: זה ממש לא כך.

<דב אברמוביץ: מדובר בסוגיה סבוכה.

<דב אברמוביץ: קודם כול, בחוק הרשות השנייה אין היום סעיף שמחייב את בעלי הרישיון לשלם דמי מעבר, ואכן הערוצים המסחריים הגדולים אינם משלמים ומעולם לא שילמו.

יואב קיש: הם רוצים כסף שישלמו להם.

יואב קיש: על מה אתה מדבר?

<דב אברמוביץ: אדוני, זאת סברה שהיא לא יותר מסברת סלון.

<דב אברמוביץ: האמת היא שאילו היה סעיף פוזיטיבי שהיה מחייב אותם, בוודאי ש"הוט" ו"יס" היו דורשים מהם, כפי שדורשים ממני.

<דב אברמוביץ: אגב, טוב שעלה הנושא של ערוץ "הידברות" מכיוון שאם תבדקו את ערוץ "הידברות", מה ההסדר המסחרי, הם לא צריכים לשלם דמי מעבר, כפי שאף ערוץ כמעט שמשודר בכבלים ובלוויין לא משלם דמי מעבר.

<דב אברמוביץ: ברובם המודל המסחרי הוא מודל של חלוקת הכנסות.

<מיכל רפאלי כדורי: אתה מערבב.

יואב קיש: תישאר בדמי מעבר.

יואב קיש: עד עכשיו היית בסדר.

<דב אברמוביץ: אף אחד לא מתייחס לעובדה שאם אף אחד לא משלם זה אומר דרשני.

יואב קיש: מי לא משלם?

<דב אברמוביץ: אף אחד לא משלם.

<מיכל רפאלי כדורי: זה לא נכון, סליחה.

יואב קיש: עם כל הכבוד, יש מודלים שונים בכבלים ובלוויין.

יואב קיש: ברור שזה לא עומד עכשיו על השולחן, להתחיל לדון במודלים הכלכליים שלהם.

יואב קיש: חלקם נובעים מתוכן שהם רוצים והם משלמים עליו, חלקם מאנשים שרוצים לשדר ומשלמים להם.

יואב קיש: זה לא על הפרק כרגע.

<דב אברמוביץ: מדובר פה על סוגיה כלכלית.

<דב אברמוביץ: אילו היה מדובר בעלות שהפלטפורמות- - -

<דב אברמוביץ: חד-משמעית.

עודד פורר: מה ההשלכה?

<דב אברמוביץ: כי אחרי 5 שנים- - -

יואב קיש: הוא יצטרך לשלם דמי מעבר.

עודד פורר: יכול להיות שיצטרך, ויכול להיות שלא.

עודד פורר: כפי שיקבע השר.

זה לא קשור לעכשיו.

יואב קיש: נא לסיים.

יואב קיש: לא להפריע לו.

<דב אברמוביץ: בתחשיבים הכלכליים שנעשו בעבר הרחוק, יש לומר, לפני יותר מ-10 שנים, כמדומני, על ידי משרד התקשורת, מדובר בסכומים של 5 מיליון שקלים בערך בשתי הפלטפורמות.

<דב אברמוביץ: אלה סכומים שערוץ "הידברות" למשל לא ראה מימיו.

<דב אברמוביץ: הסכום הזה הוא חסם, כלומר לא יעלה אף ערוץ זעיר בסכום הזה.

יואב קיש: תתמקד.

יואב קיש: את כל זה הבנו ודיברנו ודנו.

יואב קיש: אתה רואה פה את המשרדים אומרים לך כן.

יואב קיש: אנא תסיים.

<דב אברמוביץ: אני לא יודע למה צריך להיקבע סעיף פוזיטיבי לגביי.

<דב אברמוביץ: נראה לי משונה שהערוצים המסחריים הגדולים פטורים אבל הערוץ שלנו לא פטור.

יואב קיש: הבנתי, תודה רבה.

יואב קיש: אגיד לך בדיוק מה קורה עם דמי מעבר לגבי כולם.

יואב קיש: לגבי הערוצים המסחריים הגדולים, יש פה שאלה מהותית קשה, שלא תידון פה בוועדה, מי משלם למי.

יואב קיש: הם אומרים: אל תשימו אותי, אני לא רוצה.

יואב קיש: אז אלה אומרים: תשלמו לי.

יואב קיש: עזוב, אני לא נכנס לזה.

יואב קיש: אל תענה לי.

יואב קיש: תקשיב עכשיו.

יואב קיש: יש פה שאלה מהותית כבדה ביותר.

יואב קיש: יושב על ידי יושב-ראש ועדת הכלכלה, הוא מוזמן לדון בה ולקדם חקיקה בעניין.

יואב קיש: היא לא על הפרק כרגע.

יואב קיש: לגבי הערוצים הייעודיים – הם קיבלו פטור מובהק מדמי מעבר כאשר הייתם תחת הקטגוריה של ערוצים ייעודיים כי הפקתם תוכן שמדינת ישראל רצתה שתפיקו אותו.

יואב קיש: הדבר הזה מת, לא מחזיק מים.

יואב קיש: אין יותר ערוצים ייעודיים.

יואב קיש: אנחנו נותנים לכם הוראת מעבר ל-5 שנים.

יואב קיש: בהתחלה דיברנו על 10 שנים ואז אמרנו שזה לא הגיוני וירדנו ל-5 שנים.

יואב קיש: זה הזמן שכרגע נקבע.

יואב קיש: לצורך 5 השנים האלה אתה עדיין נהנה – והיו לי ויכוחים קשים עם המשרדים, למה יש מי שנהנים מ-5 שנים לא לשלם דמי מעבר, אבל כך החליטו חברי הכנסת.

יואב קיש: 5 שנים – קיבלת פה זכות, שאפשר להגיד שאולי היא מוגזמת, אולי היא לא מוגזמת.

יואב קיש: אל תענה.

יואב קיש: אני אומר לך מה היא תמונת המצב כפי שאני רואה אותה.

עודד פורר: באה המדינה ואומרת שהיא תבחן את זה בתום 5 שנים.

יואב קיש: ואם אחרי 5 שנים המדינה תשנה את דעתה, גם זה לגיטימי.

יואב קיש: יש מספיק זמן לעשות שינוי.

יואב קיש: ועכשיו יש נושא נוסף, ערוצים זעירים.

יואב קיש: זה בכלל בא מכיוון שאנחנו רוצים תחרות בשוק, רוצים שיבואו כמה שיותר שחקנים פנימה.

יואב קיש: עשינו הקלת רגולציה עצומה, הורדנו לרשות השנייה מסעיפי הליבה שלה דברים משמעותיים, כי אנחנו רוצים פה תחרות, כי את זה ביקש השר ואנחנו הלכנו עם הדבר הזה.

יואב קיש: דיברנו על זה גם בוועדת פילבר ובמקומות רבים.

יואב קיש: אז עשינו רפורמה משמעותית בעניין הזה.

יואב קיש: עדיין יש פה שיקולים עסקיים כספיים.

יואב קיש: יושבים פה אנשי הלוויין ואומרים: "יש לנו בכלל בעיית capacity" – גם "הוט" יכולים להגיד את זה, דרך אגב – "אני לא בטוח שאני אעביר כל אחד.

יואב קיש: " יש פה מיליון שיקולים, ובטח נושאים כספיים.

יואב קיש: לכן אמרנו בצורה הכי ברורה, נושא דמי המעבר כפי שהיה בחוק התקשורת ממשיך גם לחוק הרשות השנייה, אנחנו לא מתערבים בזה, זה יישאר לסמכות המלאה של השר.

יואב קיש: אם יגיעו הגורמים העסקיים להסכמה – מצוין; אם לא יגיעו – יבואו לשר והוא יסכם, נקודה.

יואב קיש: עלה פה נושא נוסף, הנושא שעליו אנחנו מדברים עכשיו, ובזה אני ממצה אותו: נושא הערוצים הקיימים.

יואב קיש: אנחנו באים לקראתם כי הם מלכ"רים בישראל.

יואב קיש: אם הם לא היו מלכ"רים לא היינו עושים את זה.

יואב קיש: אולי בגלל זה גם "הוט" ו"יס" הסכימו לעניין.

יואב קיש: הם רוצים לעבור.

יואב קיש: למה?

יואב קיש: כי הם רוצים להכניס פרסומות שקודם לא הכניסו.

יואב קיש: זה לא קשור אליך.

יואב קיש: לגבי דמי המעבר אמרנו כבר.

יואב קיש: לגבי אותם ערוצים ספציפיים הגענו להסכמה, שמשקפת מעבר ממועצת הכבלים והלוויין לחוק הרשות השנייה: שמירה על האפיק, שמירה על התנאים הכספיים, ונתנו להם אקסטרה 12 חודשים נוספים.

יואב קיש: אחרי 12 החודשים האלה הם יהיו בדיוק במקום שאתה תהיה אחרי הוראת המעבר.

איתן כבל: חברים, אולי אתם רוצים להישאר פה כל הלילה.

איתן כבל: אי אפשר שכל אחד לפני שמסתכל על עצמו קודם כול מסתכל ימינה ושמאלה.

איתן כבל: עכשיו אני מדבר.

איתן כבל: אני אומר לכם: לא יהיה יותר.

איתן כבל: אם נצטרך, נעשה את הדברים בעצמנו, וגמרנו.

איתן כבל: אי אפשר שזה יהיה "חפירות 1914".

איתן כבל: כל אחד פה נכנס ל"חפירה" שלו, מסתכל רק על עצמו.

יואב קיש: תודה.

יואב קיש: היחידים שחשובים עכשיו לדיון הספציפי הזה הן שתי המיכל'יות.

יואב קיש: האם הבנתן את הכוונה של מה שאמרתי עכשיו?

<מיכל רפאלי כדורי: הבנו בהחלט.

יואב קיש: זה מקובל עליכם?

יואב קיש: הנוסח ישקף את דבריי.

יואב קיש: אני רוצה להבין אם יש לכם התנגדות למה שאמרתי.

<מיכל רפאלי כדורי: בהנחה שהנוסח יסכם את מה שנאמר, אין התנגדות.

יואב קיש: אין התנגדות, בהנחה שהנוסח יסכם את מה שאמרתי.

יואב קיש: תודה.

יואב קיש: חברי הכנסת רוצים להתייחס לנושא הזה?

יואב קיש: אני רוצה להעמיד אותו להצבעה.

<תהילה שוורץ אלטשולר: אדוני, למה רק הם?

יואב קיש: את מפריעה לי.

יואב קיש: מבין חברי הכנסת, מי רוצה להתייחס לנושא?

יואב קיש: בבקשה.

עיסאווי פריג': אני רוצה לתת ל"נקדי" את הזכות שלה, אני רוצה לשמוע את הדעה המקצועית שלה.

יואב קיש: היא תקבל.

יואב קיש: קודם חברי הכנסת.

יואב קיש: חברי הכנסת רוצים להתייחס?

יואב קיש: לא.

יואב קיש: מי רוצה להתייחס לנושא הזה?

יואב קיש: בבקשה שירים את היד, אני רוצה לדעת מי רוצה להתייחס.

יואב קיש: את מוזמנת להתייחס.

<תהילה שוורץ אלטשולר: אני רוצה לשאול למה אתה חושב שרק "יס" צריכים לראות נוסח.

<תהילה שוורץ אלטשולר: הציבור צריך לראות נוסח.

יואב קיש: יראו.

יואב קיש: הנה, אני נותן ליועצת המשפטית שלי לענות, בבקשה.

<אתי בנדלר: אני רוצה לומר משהו לגבי הנוסח.

<אתי בנדלר: ברור לי לחלוטין שצריכה להיות ישיבה כאשר בפני כל המוזמנים, בפני הציבור, ובראש ובראשונה בפני חברי הכנסת יהיה נוסח, כדי שיידעו על מה מצביעים, יידעו על מה כבר הצביעו, אם מישהו ירצה לבקש דיון מחדש אולי, או כדי להגיש הסתייגויות או כדי להגיש הצעות וכולי.

<אתי בנדלר: צריך להיות זמן סביר, בהתחשב בנסיבות שנוצרו, שיש בכל זאת לחץ זמן משום שכל החקיקה הזאת יצאה לדרך – ואף אחד לא מנסה להסתיר את זה – כי היה חשש משמעותי שערוץ 20 והערוץ בשפה הערבית- -

עיסאווי פריג': האריכו בחודש.

<שירלי שיף: זה משהו אחר בכלל.

<אתי בנדלר: רגע, תן לי להשלים את דבריי.

<אתי בנדלר: - -לא יוכלו לשרוד בהמשך אם לא תהיה חקיקה.

<אתי בנדלר: אני כשלעצמי – ודעתי ידועה בעניין הזה – מצרה על כך שהחוק התרחב והתפשט בצורה כזו, אבל בהתחשב בנתונים שבפניי, דיברתי עם יושב-ראש הוועדה וסיכמתי אתו שאפרסם את הנוסח באתר הוועדה ככל הנראה, ואני לא מתחייבת, בין 7–8 בפברואר, ורק מספר ימים סביר לאחר מכן תהיה הישיבה האחרונה שבה יוכלו כולם להגיב, לדבר ולהשלים הצבעות.

יואב קיש: בדיוק.

איתן כבל: זה יותר מלגיטימי.

<אלידור בליטנר: אשמח גם לדבר.

יואב קיש: תהילה שוורץ אלטשולר, זה העניין לגבי הנוסח.

יואב קיש: כל הציבור יראה.

<תהילה שוורץ אלטשולר: כאשר נכנסתי היום לוועדה זה לא היה מה שנמסר לי שהולך להיות.

<תהילה שוורץ אלטשולר: אם כך הולך להיות – אני חושבת שהלכנו צעד קדימה.

יואב קיש: ברור, שלא יהיה לך ספק.

יואב קיש: אני שמח על דבריך.

יואב קיש: תודה.

יואב קיש: יעקב אשר, אנחנו שומעים את ההערות ואחרי כן נצביע.

יואב קיש: נציגת משרד המשפטים רוצה להתייחס לזה, בבקשה.

<אלידור בליטנר: אני ממשרד המשפטים.

<אלידור בליטנר: לנו חשוב להגיד שבסד הזמנים ולאור דרך התנהלות הדיונים, לנו יש קושי להבין וללבן את הסוגיות המקצועיות והמשפטיות.

<אלידור בליטנר: עולות כאן בוועדה הצעות מהיום למחר, ולפעמים אפילו סוגיות מהותיות עולות.

<אלידור בליטנר: אנחנו מתוודעים אליהן לראשונה תוך כדי הדיון בלי שפרטי ההצעות ידועים ומובנים לנו במלואם ובלי שברור כיצד כל הצעה משתלבת במארג הכולל.

<אלידור בליטנר: כשאין שום נוסח בפנינו וההצבעה היא על עקרונות, העניין הזה קשה אפילו יותר.

<אלידור בליטנר: הקושי מתעצם לאור זאת שמשנים כאן

<אלידור בליטנר: סדרי בראשית בחקיקת התקשורת, בעינינו, בלי לנהל דיון ציבורי ומקצועי מספק, שנחוץ במיוחד- -

ישראל אייכלר: את מכינה את הבג"ץ?

<אלידור בליטנר: - -שנחוץ במיוחד בנושא הזה, ומבלי שברורה התשתית המקצועית לעניין.

<אלידור בליטנר: אי לכך, לעמדתנו, מדובר כאן בהליך חקיקה לא תקין.

<שירלי שיף: סוף סוף יצא המרצע מן השק, שרת המשפטים נגד ערוץ 20.

ישראל אייכלר: אני רוצה הצעה לסדר.

ישראל אייכלר: רבותי, אני נכנסתי לכנסת ב-2003.

ישראל אייכלר: הייתי חבר גם בוועדת הכלכלה במשך קדנציה שלמה.

ישראל אייכלר: אני לא זוכר שהייתה אי פעם בעיה למישהו כאשר היושב-ראש היה אומר הצעה לנוסח והיועצת המשפטית הייתה משלימה אחר כך את הנוסח.

ישראל אייכלר: אף אחד לא העיר על כך שלא ראה את הנוסח, לא היה דבר כזה.

ישראל אייכלר: המון המון הסתייגויות, המון תיקונים בכל החוקים – לא היה כדבר הזה, שמישהו יגיד שלא ראה נוסח.

ישראל אייכלר: היושב-ראש דיבר מספיק ברור, הנוסח מספיק ברור והיועצת המשפטית אמרה באופן מספיק ברור שהיא תפרסם את הדברים.

יואב קיש: אני רוצה להגיד דבר מה ואחרי כן חברי הכנסת ידברו.

יואב קיש: קודם כול, תודה רבה, אלידור בליטנר, על עמדתך החשובה.

יואב קיש: שמענו לאורך הישיבות בוועדה פעמים רבות את דברי הטעם של משרד המשפטים וגם עזרת לנו מאוד בדיון, ואני מעריך אותך מאוד על כך.

יואב קיש: לתפיסתי, והייתי פה ב-3 השנים האחרונות בלא מעט אירועי חקיקה, לא נתקלתי בדברים שונים מהותית מאשר מה שקורה פה, פרט לכך שאנחנו עובדים ולא משחקים.

יואב קיש: אולי גם משרד המשפטים, כפי שתופסים את הכנסת מבחוץ, חושש מעבודה קשה.

יואב קיש: יש פה הרבה מאוד שעות עבודה, את יכולה לשאול את היועצת המשפטית.

יואב קיש: אולי אתם גם לא מבינים את לוחות הזמנים.

יואב קיש: לגבי לוחות הזמנים, אחדד, כי היועצת המשפטית לוועדה אמרה פה חלק מלוחות הזמנים.

יואב קיש: בכוונתנו שזו תהיה ישיבה שבה נדון על העקרונות, ורק אם דברים נמצאים בהסכמה מלאה נצביע עליהם.

יואב קיש: בכל שאר הדברים, יהיה נוסח שיועבר למשרדי הממשלה, ומשרדי הממשלה יקבלו כמה ימים להגיב.

יואב קיש: את יודעת מה, אני מצטער להגיד לך, אתם לא תקבלו יותר מכמה ימים.

יואב קיש: אולי את רוצה חודשיים אבל תצטרכו לעבוד, ואת זה אני כן מצפה מכם, שתעבדו קשה לפחות כפי שעובדים פה קשה חברי הכנסת, ובלי זלזול ובכל הרצינות כי כך התייחסנו לחוק הזה.

יואב קיש: אתם תעבדו ותיתנו תשובות לכל שאלה ושאלה שיש לכם, בכמה ימים.

יואב קיש: אף אחד לא יכול להגיד לי שאחרי שהיועצת המשפטית לוועדה תעבוד פה קשה ותוציא נוסח באמצע השבוע הבא ותביא לכם לשבוע הבא להערות שלכם, אני אבוא אליכם בטענות אם לא תעשו כלום.

יואב קיש: כפי שלא עשיתם בקריאה הראשונה, שגם אז קיבלתם נוסח להערות ומשום מה חלק מן המשרדים נתנו התייחסויות וחלק מן המשרדים לא עשו כלום.

יואב קיש: אני לא רוצה להתחיל לחלק כאן ציונים למשרדי הממשלה, אבל לשמוע הערה כזאת – זה פשוט לא מכובד ולא ראוי, לאור כל ההשתתפות שלכם בדיוני הוועדה.

יואב קיש: לכן אני אומר בצורה הכי ברורה למשרד המשפטים, הליך החקיקה הזה התנהל תחת לחץ זמנים, עם הרבה שעות עבודה, שמעו אתכם הרבה מאוד.

יואב קיש: אתם תקבלו נוסח להתייחסות לפני שהוא יופץ לציבור ותוכלו את כל השאלות שלכם לפתור.

יואב קיש: להגיד היום משפט כזה – לדעתי זה רק מעיד על חוסר הבנה של מה אנחנו מצפים ושל איך מתנהלים פה בכנסת.

יואב קיש: תודה.

יואב קיש: חברי הכנסת רוצים להתייחס?

עודד פורר: אוסיף בקצרה לדבריך.

עודד פורר: אני מסכים לכל מילה בהקשר הזה.

עודד פורר: בחוק ההסדרים הקודם הגיע גם נושא של הארכת תוקף של כמה דברים, מתוך הבנה ואמירה של הממשלה שתוך זמן קצר יגיע חוק גדול, רחב, שייקח בחשבון את כל הדברים.

עודד פורר: אנחנו מדברים על חוק ההסדרים שנחקק לפני יותר משנה.

עודד פורר: חלפה מאז יותר משנה.

עודד פורר: הצעת החוק הזאת, מה לעשות, לא הגיעה לידי הממשלה.

עודד פורר: לכנסת יש גם את הסמכות לקדם הצעות חוק בעצמה, בקצב כפי שהיא רואה לנכון, וגם מבחינת העבודה.

לא רק לכנסת.

לחיים יש קצב משל עצמם.

עודד פורר: אני חייב לומר שהדברים הקשים שאמרה נציגת משרד המשפטים לא מקובלים עליי.

עודד פורר: אני חושב שהם לא ראויים וגם לא מתאימים לאמירה, בטח לא מפי משרד המשפטים.

יואב קיש: תודה.

יואב קיש: חבר הכנסת כבל, בבקשה.

יואב קיש: משרד האוצר לא בא בטענות.

איתן כבל: מה העניין פה?

איתן כבל: שולחים אתכם.

איתן כבל: יושבים פה אנשים כמוני, שמנסה לתפור את זה בתפירה הכי עדינה, כי זאת קואליציה שאינני חלק ממנה, אני מתנגד לרוב המהלכים שלה, אבל אנחנו כבר פה.

איתן כבל: מי שרוצה – הרי מי העביר את זה?

איתן כבל: אני העברתי את זה?

איתן כבל: אני הצבעתי עבור החוק במליאת הכנסת?

איתן כבל: אני יודע בדיוק מי היה.

איתן כבל: אז פתאום זה פוליטי ובעייתי?

איתן כבל: אני אומר לך, גברתי – כמובן זה לא מופנה אליך, את רק השליחה בעניין הזה – אם לשרת המשפטים יש בעיה עם הצעת החוק- - -

<אלידור בליטנר: אני גם נציגת היועץ המשפטי לממשלה.

איתן כבל: ברור כשמש לאור הירח.

איתן כבל: אני לא רוצה להגיד שאלות אחרות.

איתן כבל: אני גם מכבד מאוד-מאוד את היועץ המשפטי לממשלה והייתי מצפה ממנו שאמירות מן הסוג הזה היו נאמרות בחוקים לא פחות חשובים.

איתן כבל: אבל מעבר לזה, במקום שאת תבואי לכאן ותגידי, יואיל היועץ המשפטי לממשלה לקרוא לשרת המשפטים, לשבת איתה ולהגיד לה: גברתי, נעשים פה מעשים שלא ייעשו, אני תובע ממך- - -

יואב קיש: יש גם יועץ משפטי לכנסת, הוא גם שחקן חשוב בעניין הזה.

איתן כבל: יכול לבוא ליועץ המשפטי ולעצור את כל התהליך.

איתן כבל: אי אפשר, בוודאי אחרי שכילינו את זמננו, לבוא- - -

עודד פורר: גם לכנסת יש מעמד, עם כל הכבוד ליועץ המשפטי לממשלה.

עודד פורר: לא מחוקקים פה ביומיים.

איתן כבל: עודד פורר, אמרתי איזה משפט שאתה אמרת?

איתן כבל: לא.

איתן כבל: אני אומר את דעתי.

איתן כבל: אני אומר כך: אם מישהו רוצה לעצור את זה, שלא יגיד את הדברים לבג"ץ.

איתן כבל: שילך לשרים שלו וליועץ המשפטי לממשלה ויתבע לעצור את המהלכים.

יואב קיש: זה יבוא ליועץ המשפטי לכנסת, כי אין ליועץ המשפטי לממשלה סמכות.

יואב קיש: עם כל הכבוד, אין להם סמכות.

יואב קיש: היחיד שאני מוכן לקבל ממנו הנחיות בעניין המשפטי הוא היועץ המשפטי לכנסת.

יואב קיש: תודה.

להגיד "אור ירח" ו"יועץ משפטי" ביחד בימים אלה של קידוש לבנה של שבוע שעבר, זה קצת מסובך.

..

יואב קיש: רק לגבי זה, עיסאווי פריג', בבקשה.

עיסאווי פריג': חברי הכנסת יואב קיש, איתן כבל ועודד פורר.

איתן כבל: מה עם חבר הכנסת טיבי?

איתן כבל: הוא לא פה?

עיסאווי פריג': הוא עוד לא דיבר.

עיסאווי פריג': אני מצטער להגיד שאני חושב אחרת.

עיסאווי פריג': אני חושב שנציגת משרד המשפטים צודקת.

עיסאווי פריג': החיפזון מן השטן, חברים.

עיסאווי פריג': תן לי להגיד את דעתי ולהתייחס אל מה שאני רוצה.

עיסאווי פריג': החיפזון מן השטן.

עיסאווי פריג': תהליך כזה שאנחנו מדברים עליו, יש לו, חברים, השלכות מרחיקות לכת על שוק הטלוויזיה במדינת ישראל.

עודד פורר: לכל חוק שאנחנו מחוקקים פה יש השלכות.

יואב קיש: אתייחס לדברים בהמשך, אענה.

יואב קיש: נא לסיים.

עיסאווי פריג': אלה סוגיות מהותיות מאוד שמחייבות עמדה של שר, של משרד המשפטים ומשרד האוצר, ודיון ציבורי.

עיסאווי פריג': להביא את הדברים אחריי, ב-7–8 בפברואר, כשהיועצת המשפטית לוועדה תניח בפנינו את הנוסח הסופי- - -

יואב קיש: לא רק לנו.

יואב קיש: לכל הציבור.

עיסאווי פריג': לציבור לא תהיה אפשרות כמו לנו.

יואב קיש: למה לא?

עיסאווי פריג': לנו תהיה אפשרות להגיש הסתייגויות וכן הלאה.

עיסאווי פריג': עזוב.

ישראל אייכלר: זה יהיה באתר הכנסת.

עיסאווי פריג': אבל דבר שיש לו השלכות כה מהותיות על השוק מחייב התייחסות של "שוויה-שוויה".

עיסאווי פריג': עוד נקודה שאני מבקש מכבודו לפתוח לדיון – עוד לא התייחסתי לערוץ בערבית, ולא אתייחס- - -

יואב קיש: אם אתה רוצה, נוכל לעשות פה דיון על הערוץ בערבית שיימשך חודשיים–שלושה ואז תבוא לחפש את "האלא טי.

יואב קיש: וי" כי לא יהיה ערוץ בערבית, כי הוא ייסגר בעוד חודש, אם לא הבנת.

עיסאווי פריג': "האלא טי.

עיסאווי פריג': וי" נמצא.

יואב קיש: בעוד חודש לא יהיה "האלא טי.

יואב קיש: וי" אם החוק הזה לא יעבור, אל תתבלבל.

יואב קיש: הנה בסאם ג'אבר יושב שם, תשאל אותו.

יואב קיש: אם החוק פה לא יעבור בעוד חודש לא יהיה ערוץ.

עיסאווי פריג': אל תתפוס אותי ביד הכואבת.

יואב קיש: אבל זה מה שאתה עושה.

עיסאווי פריג': אני אומר את דעתי.

יואב קיש: אבל זה מה שאתה עושה.

עיסאווי פריג': אל תנצל את מה שאני רוצה כדי שאנחנו נדרוס את כל העקרונות.

יואב קיש: אבל זה מה שאתה אומר.

שרן השכל: עיסאווי פריג', אנחנו פה כבר שבועות רבים.

שרן השכל: הדבר הזה נועד להציל את הערוץ הערבי היחיד שיש במדינת ישראל.

שרן השכל: עם כל הכבוד, להגיד שהדיונים לא מעמיקים ולא נשארים פה עד 12 בלילה וקמים שוב מוקדם בבוקר.

שרן השכל: מה זה?

יואב קיש: אתה לא היית פה במשך כל השעות שהיינו פה.

יואב קיש: אם היית פה במשך כל הדיונים, הייתי אומר לך שאתה צודק.

עיסאווי פריג': יש לי עוד משפט, חברים.

עיסאווי פריג': אני פונה ליוליה שמאלוב ברקוביץ.

עיסאווי פריג': אני רוצה להבין, אחרי כל הרפורמה, רק שאלה כדי שאבין את זה בשפת היום-יום.

עיסאווי פריג': אחרי הרגולציה הרזה שבונים, מה תפקידה של הרשות השנייה בכלל?

עיסאווי פריג': אני רוצה להבין.

יואב קיש: תודה, עיסאווי פריג'.

יואב קיש: אני רוצה להתייחס לדבריך.

יואב קיש: ידידי עיסאווי, אני מודה שהופתעתי מאוד מדבריך, ואגיד לך למה.

יואב קיש: אני אומר לך את זה בשיא הכנות.

יואב קיש: ראשית, השקענו פה שעות רבות שבמהלכן החברים היו פה.

יואב קיש: אם הייתי רואה אותך כאן במשך כל השעות האלה, אז אולי הייתי יכול לקבל את ההערה שלך ביותר אהבה, באמת בכייף, אבל אם היית יושב פה בכל השעות האלה אני חושב שהיית מדבר אחרת.

יואב קיש: זה דבר אחד.

יואב קיש: שמעת עכשיו במקרה את משרד המשפטים.

יואב קיש: אגיד לך מאין באה הטענה של משרד המשפטים – היא באה ממקום אחד, ובעניין הזה אני אומר לפרוטוקול שאכן יש אמת בעניין.

יואב קיש: התחלנו מהצעת חוק של חברת הכנסת שרן השכל, שנגעה בנושא מצומצם מאוד וממוקד בתחום הרלוונטי, אני לא אומר שלא.

יואב קיש: אנחנו הרחבנו את המעטפת בצורה רחבה.

יואב קיש: העניין הזה נכון, אני לא מסתיר אותו, וגם היועצת המשפטית לצדי תגיד את זה.

אמרו את זה מראש בישיבה הראשונה.

אני הייתי בישיבה הזאת.

יואב קיש: לכן בעניין הזה, אם אתה שואל אותי איפה האי-נוחות של משרד המשפטים – היא שם.

יואב קיש: אבל מפה ועד להגיד את המילים החריפות שאמרת – אני אומר לך, דבר נוסף שהיה הוא שעבדנו פה מהר כי היה חשוב לנו להציל את הערוצים, וביניהם את "האלא טי.

יואב קיש: וי".

יואב קיש: שמענו פה את נציגי "האלא טי.

יואב קיש: וי" אומרים לפרוטוקול – זה לא ערוץ 20 – שאם בעוד חודש לא היינו מסיימים את החקיקה אז גם "האלא טי.

יואב קיש: וי" היה הולך הביתה.

יואב קיש: זה נאמר בצורה הכי ברורה.

יואב קיש: התגייסנו, חברי הכנסת וכל האנשים פה בוועדה, כדי למנוע משבר של סגירת ערוצים, כי חשובה לנו התקשורת, התחרות, שערוצים קיימים בטח לא ייסגרו ולהכניס חדשים.

יואב קיש: זה החשיבות, מפה התחלנו.

יואב קיש: השקענו פה שעות רבות.

יואב קיש: לשמוע אמירה כזאת – אני אומר לך, ברמה האישית, זה נראה מוזר ומתסכל.

יואב קיש: אני חושב שלא הבנת את העבודה שנעשתה פה.

יואב קיש: אשמח אחרי זה לדבר אתך על זה יותר לעומק.

יואב קיש: בבקשה, משרד האוצר.

<שירה גרינברג: בהינתן השיח שהיה כאן, חשוב לי לדבר כפקידת ציבור.

<שירה גרינברג: לדעתי חשוב מאוד בנושא הזה לחזק את שומרי הסף, לא לתקוף את עובדי הציבור.

<שירה גרינברג: היו כאן אמירות, כאילו אנחנו חבורה – עם כל הכבוד – של נצלנים שיושבים ולא עובדים.

<שירה גרינברג: ההיפך הוא הנכון.

<שירה גרינברג: אנחנו אנשי מקצוע שעובדים יומם וליל על מנת לעשות את עבודתנו נאמנה.

<שירה גרינברג: בהחלט עלו כאן סוגיות שגם אנחנו אמרנו והשמענו, וכפי שהיושב-ראש אמר, היו גם דברי טעם של נציגי משרד המשפטים.

<שירה גרינברג: היו דברים שנאמרו, אם לגבי נושא החדשות, שזה לא תואם את הצעת החוק הממשלתית שאמרה שכן צריך לשמור על נאותוּת ההפקה ושמירת ההפרדה בין האינטרסים המסחריים והאינטרסים של האתיקה החדשותית; עלה נושא הבעלות זרה ובעלות יחיד, שאנחנו הבענו את עמדתנו.

<שירה גרינברג: יש כאן נושאים מהותיים נקודתיים, שדיברנו עליהם ואמרנו שאנחנו מבקשים וחושבים- -

יואב קיש: לא הכול היה בהסכמות עם המשרדים?

<שירה גרינברג: - -שנכון שתהיה עמדה ממשלתית שתובא בפניכם, ולאחר מכן נכון שיהיה על זה דיון.

אבל היה דיון על זה.

<שירה גרינברג: אני רק רוצה להגיד שהתקיפה של עובדי המדינה, חשוב לי להגיד שיש כאן דברים שנאמרו גם לאורך הדיון.

יואב קיש: בעקבות דבריה של שירה גרינברג מאגף התקציבים, אני רוצה להגיד שאם הייתה בדבריי אמירה מזלזלת אני מתנצל.

יואב קיש: אני אומר את זה גם לפרוטוקול כמובן.

יואב קיש: הנקודה היחידה שאפשר גם להבין, שאחרי שעות רבות של עבודה לשמוע דבר כזה שמקריאים לי, שברור שהוא מתוכנן, בלי להגיד לי מילה מראש אלא להעמיד אותי במצב שאני מופתע ושומע את זה לראשונה פה, יצר גם אצלי הרגשה לא נעימה מהותית והבעתי את דעתי בעניין.

יואב קיש: בזה אני מסכם.

יואב קיש: אני נותן ליועצת המשפטית לוועדה להתייחס אחרונה לנושא הזה ואני רוצה להמשיך.

<אתי בנדלר: דבר ראשון, אני פונה לחברי הכנסת בעניין הזה.

<אתי בנדלר: תראו, לשבת כאן

<אתי בנדלר: כפקידת ציבור ולומר את הדברים שאמרה עו"ד אלידור בליטנר – צריך הרבה אומץ.

<אתי בנדלר: ברור לה שהיא תיתקף על הדברים האלה.

<אתי בנדלר: אני לפחות באופן אישי יכולה רק להביע את מלוא הערכתי על האומץ לעמוד בפניכם ולומר את הדברים כפי שהיא מרגישה אותם.

<אתי בנדלר: מלוא ההערכה.

<אתי בנדלר: זה דבר אחד.

אחמד טיבי: איך דעת הקהל מתהפכת.

אחמד טיבי: ..

<אתי בנדלר: לגופו של עניין, בהליכי חקיקה אנחנו תמיד שואפים להליך חקיקה אופטימלי.

<אתי בנדלר: לעתים אנחנו מצליחים עם זה ולפעמים לא מצליחים עם זה ויש סטיות.

<אתי בנדלר: על הרצף שבין הליך חקיקה אופטימלי לבין אי-תקינות היורדת לשורשו של ההליך, שעלולה להביא לפסילת ההליך, יש רצף רחב.

<אתי בנדלר: אומר את האמת, שלמרות הניסיונות הרציניים באמת של יושב-ראש הוועדה לתת לכל מי שרוצה את זכות הדיבור ולדון בדברים לעומקם, דיון בצורה כזאת, כשאין טקסט שנוסח מראש, לא בין הקריאה המוקדמת, הצעת החוק של חברת הכנסת שרן השכל, לבין מה שהגענו בקריאה הראשונה כשזה הפך להיות משהו אחר לגמרי, ולא בין מה שפורסם לקריאה הראשונה לבין הנוסח שיהיה לקריאה השנייה והשלישית, זה לא הליך תקין.

<אתי בנדלר: אבל הוא לא מגיע להבנתי – אני מוכרחה לומר בהגינות שיושב-ראש הוועדה אמר לי שאני אעצור אותו במקום שאני חושבת שאנחנו יורדים לאי-תקינות בסיסית שעלולה לפסול את ההליך.

<אתי בנדלר: בכל פעם, למשל עכשיו כשבאה ההצעה הזאת לגבי ערוץ "הידברות", שקלתי את העניין הזה, כי זה לא מתקשר בשום דרך שהיא, אפילו לא להרחבות שעשינו.

<אתי בנדלר: למה אמרתי את זה?

<אתי בנדלר: כי זה התחיל עם הערוצים הייעודיים שהופכים להיות ערוצים מסחריים, ואז הערוצים המסחריים אמרו: ההטבות, או ההסדרים שאתם קובעים ביחס לערוצים המסחריים הזעירים – ואחר כך זה היה הבינוניים והגדולים וכיוצא בזה – משפיעים מאוד עלינו, זה פוגע בשוויון.

<אתי בנדלר: כל עוד הם היו הסדרים שנתלו האחד בשני והיו כרוכים האחד בשני היה קשה מאוד לעשות את החיתוך ולהגיד: עד כאן, מעבר לזה זה נושא חדש מבחינה מהותית לגמרי שלא מתקשר בכלל עם הצעת החוק המקורית, כפי שנניח לא היה ספק שאם היו אומרים כאן שפוטרים ממס הכנסה חברות תקשורת הייתי אומרת שזה נושא חדש, זה לא קשור.

<אתי בנדלר: קשה מאוד בהקשר הזה לתחוֹם את הקו.

<אתי בנדלר: אני מוכרחה לומר שהיו לי לא מעט התלבטויות, ונועצתי גם עם היועץ המשפטי לכנסת.

<אתי בנדלר: אני המשנה שלו ובכל זאת לא לקחתי את זה על עצמי ונועצתי גם בו, כי באמת לא רציתי למעוד בעניין הזה.

<אתי בנדלר: אני מוכרחה לומר, גם אמרתי ליושב-ראש הוועדה, אני גם לא רוצה שהחוק הזה יהיה נתון לתקיפה בשל אי-קיום הליכי חקיקה תקינים.

<אתי בנדלר: לכן אני מאוד נזהרת.

<אתי בנדלר: כל הזמן אני אומרת: תנסו לעצור את זה, אל תמשיכו הלאה, אל תתפרסו הלאה, כי אנחנו רוצים שלפחות מבחינת ההליך, ההליך גם אם הוא לא תקין – הוא לא יהיה לא תקין ברמה כזאת שאי אפשר יהיה להגן עליו.

יואב קיש: לא לא-תקין אלא לא מושלם.

יואב קיש: עדיין תקין מעל סף התקינות הנדרש.

<אתי בנדלר: אני מקווה מאוד – אני לא יכולה לומר את זה בצורה מוחלטת – שלא חצינו את הגבול בעניין הזה.

<אתי בנדלר: אבל העמדה של אלידור בליטנר היא בוודאי יותר מאשר לגיטימית.

יואב קיש: תודה.

יואב קיש: ראשית, כפי שהבנתם, זה לא שעכשיו אנחנו מסיימים ומצביעים בקריאה שנייה ושלישית בשבוע הבא.

יואב קיש: זה בעצם המהות שאולי קצת חסרה לאנשים.

יואב קיש: כל העניין הזה, שהחלטנו על דברים שעדיין צריכים להיות מנוסחים – עוד יהיה סבב שיחות עם משרדים וסבב דיונים שגם הציבור יראה ואז תהיה הצבעה מסודרת על כל הסעיפים.

יואב קיש: אני מקבל עכשיו את המלצת היועצת המשפטית שלי, לא לערוך הצבעות יותר אלא להגדיר, לנסח את הדברים.

ישראל אייכלר: אתה לא מצביע היום?

יואב קיש: מסתבר שלא, בשל הסיבה הזו בדיוק.

ישראל אייכלר: אני יושב עם גברת אתי בנדלר בהמון חוקים.

ישראל אייכלר: כולם דיברו.

יואב קיש: אתן לך להתייחס אבל אני באמצע דבריי.

יואב קיש: גם דיברת קודם.

יואב קיש: קח למשל את מה שסיכמנו עכשיו ורציתי להצביע עליו.

כמה הצבעות היו עד היום?

יואב קיש: דרך אגב, זה עוד דבר שכדאי להגיד, גם לפרוטוקול.

יואב קיש: כמעט כל ההצבעות בוועדה היו פה אחד, בהסכמה מלאה, מלבד שלוש פעמים, כאשר פעם–פעמיים חבר הכנסת אייכלר הסתייג ופעם אחת חבר הכנסת עודד פורר הסתייג.

יואב קיש: אלה כל ההסתייגויות.

יואב קיש: אם זה יהיה פה אחד אהיה מוכן לגשת כעת להצבעה.

יואב קיש: אם אני רואה שאחד מחברי הכנסת מתנגד, לא אעשה את זה.

ישראל אייכלר: מה פתאום?

עיסאווי פריג': אנחנו לא נבקש רביזיה.

יואב קיש: שמעת מה אמרתי.

יואב קיש: אם אנחנו נלך להצבעה פה אחד – אני מוכן.

יואב קיש: אבל לא אלך למצב של אי הסכמות.

יואב קיש: זה כדי להבהיר בצורה הכי ברורה שהנושא הזה מקובל פה אחד על כל חברי הכנסת.

יואב קיש: כך התנהלנו לאורך כל הדיון, היינו ענייניים, לא היו פה אופוזיציה וקואליציה, לא היו פה כיפופי ידיים או ניצול רוב קואליציוני.

יואב קיש: היו פה דיונים ענייניים וממצים.

יואב קיש: נכון, ב-scope שלהם הם היו מעבר למה שהתחלנו אתו, אולי.

יואב קיש: מעבר לזה, ואת זה אני רוצה לחדד עם היועצת המשפטית לוועדה, אנחנו בתוך ההליך התקין.

יואב קיש: אנחנו לא בהליך המושלם, אנחנו לא בהליך המיטבי בחקיקה, אבל בוודאי לא חצינו את הקו.

יואב קיש: אפילו מבחינת לוחות הזמנים – אני זוכר בהשוואה את מה שהיה פה עם החקיקה בנושא דירה שלישית.

יואב קיש: איך אפשר להשוות?

יואב קיש: יושבת כאן חברת הכנסת שרן השכל, היא תוכל לספר מן החוויה שלה.

שרן השכל: בנושא דירה שלישית, את ההסתייגויות לא רצו לתת לי להעלות.

יואב קיש: בקיצור, לטעון כלפי הכנסת, כשאנחנו בהליך חקיקה ממצה, כשכולם דיברו – אז יכול להיות, נכון, שלא על כל דבר יש לנו חוות דעת ממשלתית, אבל לכנסת יש סמכות בדיוק כזו, ובסופו של דבר זו חקיקה פרטית, אני מזכיר לכולם.

יואב קיש: לכן אני מציג את כל העניין הזה.

יואב קיש: לפני שנעלה את הסעיף להצבעה ביקשו לדבר שרן השכל וישראל אייכלר.

יואב קיש: אחרי כן אעלה את הסעיף להצבעה.

שרן השכל: אני רוצה לומר כמה דברים.

שרן השכל: קודם כול, היועצת המשפטית, אתי בנדלר, אנחנו יודעים כמה עבודה מוטלת עליך, לא רק פה בוועדה, גם בחקיקה אחרת.

שרן השכל: לפני כמה שבועות באתי אליך עם הצעת חוק שמנוסחת בערך כך, חוק עבה מאוד, וניסינו.

שרן השכל: זה עבודה מתישה.

שרן השכל: גם בעבודה שלא רואים – אנחנו יודעים כמה עומס מוטל.

שרן השכל: פעמים רבות כאשר אנחנו באים עם הצעת חוק מסוימת – נכון, אין לנו ניסיון של שנים, כמו שיש לך, בכתיבת הצעות חוק.

שרן השכל: בחקיקה המקורית כתוב "להעביר את הערוצים הייעודיים לרשות השנייה".

שרן השכל: אנחנו לא יודעים איך זה ייצא בסוף בוועדה.

שרן השכל: צריך להסביר איך, ומה הדרישות, ואיך ישלמו, ממש להגיע לפרטי פרטים.

שרן השכל: אז ברור שצריך להוסיף את זה גם כן.

שרן השכל: אנחנו מודעים לצורך בעדינות כאשר אנחנו עושים את זה.

שרן השכל: עם זאת, אני גם מעריכה את העבודה של הפקידים אבל גם יש לי ביקורת.

שרן השכל: במשך שנה שלמה הצעת החוק הזאת יושבת במשרדי הממשלה, היא הוגשה למשרד המשפטים ולמשרד התקשורת, והמנכ"ל החדש יודע והמנכ"ל הקודם יודע ושרים שהיו לפני כן יודעים.

שרן השכל: ישבתי להם על הצוואר כדי שיבואו ויביעו את עמדתם ויסבירו וידגישו, וכלום.

שרן השכל: הצעת החוק הגיעה לוועדת השרים לענייני חקיקה ופתאום נלחצו.

שרן השכל: המנכ"ל פה, שמילה, יודע באיזה לחץ הבאנו את הצעת החוק, למרות שלא הספיקו להגיש את ההמלצות של משרד התקשורת, ואלו רצו עוד ועוד זמן, ועוד זמן, ועוד זמן, ובסוף הצלחנו להעביר את הצעת החוק עם כל מיני הסתייגויות כאלה ואחרות.

שרן השכל: גם עכשיו – ההצעה עברה לפני כמה חודשים למשרד התקשורת, למשרד המשפטים ולמשרד האוצר, היה זמן.

שרן השכל: שלחנו לכם את זה במייל והיועצת הפרלמנטרית שלי ביקשה התייחסות פעם אחר פעם, ולא הייתה תשובה, פשוט לא הייתה תשובה.

שרן השכל: אז גם פה יש ביקורת, כי כשאנחנו בלחץ ופתאום מגיע משבר, שכמה ערוצים הולכים להיסגר – האם תחת המדיניות שלנו ניתן לערוצים פרטיים, למגוון תקשורתי להיסגר במשמרת שלנו?

שרן השכל: נכון, יש "דד-ליין" ויש לחץ, ותחת לחץ גם המשרדים והפקידים עובדים מהר יותר ופתאום עונים תשובות, והנה אפשר גם להרחיב ולהכניס דברים שנדרשו זמן רב, ויש להם את ההזדמנות לענות פה.

שרן השכל: אנחנו לא הולכים לשום מקום, אנחנו נמצאים פה יום אחרי יום, שבוע אחרי שבוע במשך שעות ארוכות מאוד, כדי שתבואו ותגידו מה בסדר ומה לא בסדר.

שרן השכל: לחזור על אותה הטענה כל פעם ולהגיד שאנחנו מעבירים את זה בצורה מהירה וזריזה ואי אפשר כך – די, מספיק.

שרן השכל: קחו את זה על עצמכם, תגישו ביקורת לגיטימית על כל סעיף וסעיף ונקבל ונדון בזה.

שרן השכל: אבל הטענה הזאת, שאין זמן – עליי לא מקובלת.

יואב קיש: תודה רבה לחברת הכנסת שרן השכל.

יואב קיש: חבר הכנסת אייכלר, בבקשה.

ישראל אייכלר: אני מוותר על הנאום שלי בנושא שומרי הסף.

ישראל אייכלר: במליאה, בעזרת השם, אסביר מי הם שומרי הסף מטעם הציבור ומי בשלטון, אבל לא פה.

ישראל אייכלר: פה אני רק רוצה לייעץ משהו מעשי ליושב-ראש, מתוך ניסיון.

ישראל אייכלר: במשך שנים, בין קריאה ראשונה לשנייה היושב-ראש קורא נוסח, הגברת אתי בנדלר אומרת "אנחנו נתקן את זה" וחברי הכנסת סומכים עליה, היא מנסחת את זה.

יואב קיש: אז זה לא חדש.

ישראל אייכלר: אדוני היושב-ראש, אני רוצה שתעשה את זה גם עכשיו, תגיד דברים ברורים והגברת בנדלר תנסח.

ישראל אייכלר: זה הליך תקין לחלוטין.

יואב קיש: תודה.

יואב קיש: מנכ"ל משרד התקשורת, מר שמילה, ביקש להתייחס, בבקשה.

<מימון שמילה: אני המנכ"ל בפועל של משרד התקשורת.

<מימון שמילה: שמעתי את התנצלות היושב-ראש, זה הוריד חלק מן הדברים שרציתי לומר.

<מימון שמילה: גם כפקיד ציבור בכיר פה, ואני מעיר על כך לא מעט פעמים, אם יורשה לי, אנחנו עושים פה עבודה.

<מימון שמילה: אני שולח לפה אנשים ולפעמים מגיע בעצמי, והשר שלנו בעצמו מגיע, ואנחנו מבצעים עבודה לילות כימים, לפעמים בלי אפשרות לאכול פה כאשר סוגרים את המזנון.

יואב קיש: אני רוצה לציין שהיום דאגנו לסנדוויצ'ים, 50% יותר מאשר היו בפעם שעברה.

<מימון שמילה: הוטחו נגדנו מילים על עצלנות ועל עבודה אטית.

<מימון שמילה: זה ממש לא נכון.

יואב קיש: זה התחיל ממקום אחר בכלל.

<מימון שמילה: אני מוחה על הדברים האלה.

<מימון שמילה: לא נוח לי לשמוע אותם, ובמיוחד שזה לא נכון.

<מימון שמילה: הדבר השני, ההליך פה בסך הכול תקין.

<מימון שמילה: גם אני הייתי פה לא מעט ימים ושעות.

<מימון שמילה: זה הליך שנראה לי תקין, הוא בסדר, מעלים דברים.

<מימון שמילה: עם זאת, אנחנו לא מלאכים, אני אומר את זה מראש, ויכול להיות שיהיו טעויות גם בהליך הזה, ואז יהיה לנו גם סיבוב שני, יכול להיות שנצטרך לתקן את החוק, אולי בחוק ההסדרים, אני לא יודע איפה.

<מימון שמילה: יכול להיות שזה יהיה בהשלמות אחר כך.

יואב קיש: לא בחוק הסדרים, לזה אני לא מסכים.

יואב קיש: היועצת המשפטית אומרת שאם היום 24 בחודש, להערכתי הצעת החוק לא תגיע לקריאה שנייה ושלישית לפני שבועיים–שלושה מהיום.

<מימון שמילה: מה שמוצע פה בסך הכול הוא בסדר ואפשר להעביר אותו ואני יכול לחתום עליו.

עודד פורר: אגב, ההליך פה הרבה יותר אטי מההליך בחוק ההסדרים.

<מימון שמילה: אם יהיו דברים שצריך לתקן – נתקן אותם בעתיד.

<מימון שמילה: אני חייב גם לתת מענה לחברת הכנסת שרן השכל.

<מימון שמילה: אני אישית התנגדתי להניח את ההצעה.

<מימון שמילה: אני לא יודע מה היה לפני כן, אני התעסקתי מרגע שזה הגיע אליי.

<מימון שמילה: ההתנגדות לאשר את ההצעה שלך הייתה מסיבה אחת פשוטה: יש הליך מרכזי שהמשרד עובד עליו, שהשר קרא עובד עליו, והצעת החוק שלך הייתה פתאום איזה משהו מהצד.

<מימון שמילה: דרך אגב, שימי לב שהיא השתנתה, מה שאת הנחת לא היה מציל את מה שאנחנו מנסים להציל היום.

<מימון שמילה: לכן טוב שנערך הדיון.

יואב קיש: מה שנוסף זה לחץ הזמנים של כולנו.

יואב קיש: חברים, אתם רוצים להצביע?

יואב קיש: אני מסכם את העניין.

יואב קיש: שמענו את הדעות.

יואב קיש: האם מישהו מחברי הכנסת רוצה להתנגד?

יואב קיש: אם יש התנגדות לא אעלה את זה להצבעה.

יואב קיש: אנחנו מצביעים על הסעיף הראשוני שאתו התחלתי, באשר לכך שערוץ משדר שנמצא היום בכבלים ובלוויין- - -

<מיכל רפאלי כדורי: ביקשנו לראות נוסח.

יואב קיש: אתם תראו נוסח.

יואב קיש: אז אתם לא הסכמתם, תסכימו בכפוף לכך שתראו נוסח, אמרתי את זה.

יואב קיש: דרך אגב, אני רוצה להבהיר, חברי הכנסת יצביעו על מה שהם רוצים, בלי קשר אליכם.

יואב קיש: ההסכמה שלכם לעניין תינתן, או לא תינתן, בכפוף לנוסח שתראו.

יואב קיש: זה מקובל בהחלט.

יואב קיש: עם כל הכבוד, ההחלטה של חברי הכנסת לא תלויה בהסכמה שלכם.

יואב קיש: ההחלטה שלכם, אם אתם מסכימים או לא, תלויה בנוסח שתראו.

יואב קיש: זה מקובל.

<מיכל פליישר: אבל נאמר שמצביעים על דברים בהסכמה.

יואב קיש: אני חושב שהדברים הם בהסכמה.

יואב קיש: אני רוצה לערוך הצבעה על הנושא הזה.

יואב קיש: מי בעד?

יואב קיש: ירים את ידו.

יואב קיש: מי נגד?

יואב קיש: בעד – פה אחד ההצעה, כי הסעיף, שינוסח על ידי היועצת המשפטית לוועדה, יקבע כי אפיק קיים בכבלים ובלוויין שמעביר תוכן של משדר מסוים, במידה והינו משלם לכבלים וללוויין ובמידה וביום כניסת החוק לתוקף הינו מלכ"ר ישראלי, שמקבל רישיון תחת הרשות השנייה, יישמר לו האפיק ודמי המעבר והתנאים הכספיים ישקפו את ההתקשרות העסקית כפי שהייתה קיימת בהסכם בין הצדדים במסגרת הקודמת, למשך תקופת הזמן שהייתה בהסכם בתוספת 12 חודשים, נתקבלה.

יואב קיש: ההצעה נתקבלה פה אחד.

יואב קיש: אין מתנגדים ואין נמנעים.

יואב קיש: תודה רבה.

יואב קיש: הנושא הזה הסתיים.

עיסאווי פריג': אתה מעלה את הנושא שביקשתי שידונו עליו?

יואב קיש: אחמד טיבי ביקש לקרוא אותה.

עיסאווי פריג': אחמד טיבי ואני, במקרה זה אנחנו אותו דבר.

עיסאווי פריג': חברים, אתי בנדלר, כל שינוי הרגולציה והמדרג של הערוצים: זעיר, קטן וכולי- - -

<אתי בנדלר: הוא לא יהיה.

<אתי בנדלר: יהיו שני סוגים בלבד של ערוצים מסחריים: ערוץ מסחרי זעיר, ולתקופה מסוימת גם ערוץ מסחרי זעיר ייעודי, וכל השאר.

<אתי בנדלר: לא יהיו קטנים, בינוניים או גדולים.

עיסאווי פריג': כלומר חילקנו לשתי קטגוריות.

עיסאווי פריג': אני רוצה להתמקד ולהיות שקוף.

עיסאווי פריג': אני מדבר על הערוץ שמדבר בשפה הערבית ובקושי מתקיים, שמלקט פירורים כדי לשרוד.

עיסאווי פריג': זה לא פשוט.

עיסאווי פריג': ערוץ זעיר במתכונת החדשה, יכול להיות שאחרי שנאשר את כל החוק הזה יבוא גורם ויחליט להקים ערוץ זעיר והוא יוכל מחר להיכנס.

<אתי בנדלר: נכון.

יואב קיש: זו הכוונה.

עיסאווי פריג': אני לא משוכנע שהתחרות תשקף את כל התרבות של החברה, זה נתון במחלוקת.

עיסאווי פריג': אני רוצה להציע ואני מבקש, כניסת תחרות זה טוב, אבל לא בכל מחיר.

עיסאווי פריג': אני צריך לתת "בשר" והיתכנות משקית לערוץ הזעיר הקיים.

עיסאווי פריג': אני מציע שלפני שייכנס ערוץ מסחרי זעיר חדש לשוק מועצת הרשות השנייה תבחן את ההשלכות המשקיות של כניסתו של ערוץ כזה ואת ההשפעה שתהיה לכך על השוק כולו.

<אתי בנדלר: אני ממש לא מבינה.

<שירה גרינברג: זה ממש מנוגד לתחרות.

יואב קיש: אני גם לא מבין.

יואב קיש: אנחנו רוצים תחרות ורוצים שייכנסו כמה שיותר.

<מימון שמילה: בשיטה הזאת לא היו נכנסים "גולן טלקום" או "הוט מובייל" או "רמי לוי" או "טלזר" והיינו נשארים עם שלוש חברות סלולר.

<מימון שמילה: כמה שיותר ייכנסו יהיה יותר פלורליזם ויותר גיוון.

עיסאווי פריג': אז כמה?

עיסאווי פריג': 20 חלשים?

עיסאווי פריג': שכל 20 החלשים יפלו?

<מימון שמילה: החקיקה שנעשתה עכשיו הורידה הרבה מאוד נטל מן הערוצים הייעודיים הקיימים, שאין להם כמעט שום נטל.

<מימון שמילה: עכשיו אני ארצה לעשות ערוץ, אתה תרצה לעשות ערוץ.

<מימון שמילה: אתה שם את דמי הרישיון ואת העלות שאתה צריך לשלם ל"הוט" ו"יס".

<מימון שמילה: אני מניח שאנשים לא מתאבדים ללכת להפסיד כסף.

עיסאווי פריג': לעתים לאנשים יש שיקולים אחרים, גם שיקולים לא כלכליים, שיקולים לקבוע סדר היום, לשם כך אדם רוצה להקים ערוץ, כל מיני מחשבות שיש למישהו, ואולי אני לא נמצא שם.

<שירה גרינברג: אבל למה תמנע מראש?

עיסאווי פריג': לחילופין, אני מציע, הרי לערוצים הזעירים עשינו פריסת חוב של 20% מן ההכנסות בכל שנה.

עיסאווי פריג': בואו נגיד שרק כאשר הערוץ הזעיר יחזיר 25% מהכנסותיו השוק ייפתח.

יואב קיש: אני לא רוצה לסגור את השוק.

יואב קיש: יש לי בעיה מהותית.

יואב קיש: אני בא למודל שפותח את השוק לתחרות, מודל שמכניס שחקנים חדשים.

יואב קיש: אתה אומר לי: בוא תשמר את מודל הערוצים הייעודיים במכרז.

יואב קיש: בדיוק את זה אנחנו לא רוצים לעשות.

יואב קיש: אני לא רואה דרך שאפשר בכלל לקבל את זה.

חי שגב: אני יושבת-ראש המועצה לשידורי כבלים ולוויין.

חי שגב: במחשבה ראשונה על הדברים, יש היגיון מסוים במה שנוגע לערוצים שאינם בשפה העברית, בעיקר לנוכח הכוונה לבטל את החיוב בבעלות ישראלית.

חי שגב: כי במצב עניינים שכזה בהחלט יכולים להיות גורמים שאינם ישראלים שיחזיקו בערוץ שלא למטרות רווח בשפה הערבית, הרוסית, האמהרית וכיוצא באלה כמגוון מדינות העולם, וייעשו בהם כרצונם, ולא אתן פה הרצאה על ההשפעה של תקשורת בחברה דמוקרטית.

חי שגב: אז צריך לתת את הדעת על זה.

יואב קיש: בנושא בעלות זרה, היום גם ב-49% בעלות זרה יש לנו מבחנים למי שרוצה בעלות על ערוץ.

<אתי בנדלר: זו הייתה הצעת הממשלה.

יואב קיש: נכון.

יואב קיש: העניין הזה לא ישתנה, כלומר לא יוכל לבוא גורם עוין, להבנתי, כפי שלא יכול היה לבוא קודם, ולקנות 49%, וגם לא יוכל לקנות 74%.

חי שגב: הוא לא צריך להיות עוין.

<יוליה שמאלוב ברקוביץ: בגלל שהורדו סעיפים חשובים מאוד מן הפיקוח של הרשות השנייה, ובמקביל עלתה אפשרות להכנסת בעלי מניות לא ישראליים, אז בהחלט צריך אולי אפילו לחזק את הנקודה הזאת ולראות איך אנחנו, מצד אחד, פותחים את השוק, ומצד שני- - -

יואב קיש: המטרה של החוק הזה היא לפתוח את השוק ככל היותר.

יואב קיש: בעניין הזה אני חושב שאנחנו עושים את זה גם עם אחריות.

יואב קיש: אני מבין את הרגישויות וגם דיברנו עליהן.

יואב קיש: אבל – ופה אני פונה למשרד האוצר – אם אתם חושבים שבעקבות ההערה של יושבת-ראש מועצת הכבלים והלוויין, בנושא ערוצים שהם שפתיים, צריך להקדיש חשיבה נוספת לעניין הזה, אני מציע- - -

<שירה גרינברג: זה לא בהקשר של בעלות זרה- - -

יואב קיש: אתם לא שומעים מה אני רוצה להגיד.

יואב קיש: אחרי זה אקשיב לך.

יואב קיש: אני גם לא שמעתי אותך.

יואב קיש: בחוק ההסדרים אתם מוזמנים להביע התייחסות לנושא הזה.

יואב קיש: תצאו מתוך הנחה שהחוק הזה יושלם כפי שהוגדר ואז תוכלו להתייחס לזה.

יואב קיש: בהצעת החוק הזאת, למהלך שעיסאווי פריג' מתאר, של סגירת השוק, אני לא מתכוון להיכנס.

יואב קיש: אי אפשר, זה נוגד את מטרות החוק.

עיסאווי פריג': אני מעלה את זה כרעיון לסיעור מוחות.

יואב קיש: יש להם את חוק ההסדרים שיגיע בעוד שבועיים לכנסת, בדיוק בעניין הזה.

יואב קיש: הם יכולים להתייחס לזה.

<נחשון אקסלרד: אני רוצה לחדד נקודה בעניין הבעלות הזרה.

<נחשון אקסלרד: אמרו כל חברי הכנסת, וגם אתה אדוני, שחברי הכנסת בבית הזה רואים חשיבות רבה לקיומם של ערוצי שפה מקומיים ישראליים ולא זרים.

<נחשון אקסלרד: הרי אנחנו רוצים שציבור המגזר הערבי בישראל- - -

יואב קיש: אתה מדבר רק על בעלות זרה או גם על בעלות מקומית?

עיסאווי פריג': שתיהן.

יואב קיש: דווקא לגבי בעלות זרה אני יכול להבין, אבל אומר לי חבר הכנסת עיסאווי פריג' שיש לו בעיה גם שגורם מקומי ישראלי יפתח ערוץ כזה.

יואב קיש: עם זה אני לא יכול להתמודד.

<שירה גרינברג: הנושא הראשון הוא בעלות זרה, והוא רלוונטי לגבי כולם.

<שירה גרינברג: הנושא השני הוא פשוט אנטי תחרות.

<שירה גרינברג: כלומר, גם אם יש ערוץ אחד בשפה הערבית – דרך אגב, היום הוא מגיע דרך זה שהוא ערוץ ייעודי.

עיסאווי פריג': נגיע למצב שלא יהיה ערוץ.

<שירה גרינברג: מחר ערוץ 20, לצורך העניין, יכול להחליט שהוא פתאום משדר בשפה אחרת.

<שירה גרינברג: אין לו שום מגבלה.

<שירה גרינברג: הצגתי את זה כדוגמה.

<נחשון אקסלרד: אתייחס לשתי הסוגיות.

<נחשון אקסלרד: סוגיית התחרות בכלל, אם אני מבין נכון את מה שאמר עיסאווי פריג', הוא אומר: ראוי לתת לרשות השנייה לבחון את ההשלכות של זה על השוק כי בסופו של יום עוגת הפרסום היא מצב נתון והיא הולכת ומתכווצת, כך אומרים לנו כולם.

<נחשון אקסלרד: ככל שייכנסו יותר ויותר ערוצים זעירים שינגסו בעוגת הפרסום תהיה לזה השלכה רוחבית על כל הערוצים, לרבות הגדולים.

<נחשון אקסלרד: התחרות הזאת עלולה להיות מובסת על ידי כניסתם של הרבה מאוד ערוצים לשוק.

<נחשון אקסלרד: זה נקודת התחרות.

<נחשון אקסלרד: לכן זה דבר שראוי לקחת בחשבון, שלמועצת הרשות השנייה תהיה סמכות לבחון גם את ההשלכה הזאת על השוק ומה זה יעשה לעוגת הפרסום ולערוצים, לא רק הקטנים אלא גם הגדולים.

<נחשון אקסלרד: תכניס הרבה מאוד ערוצים ובסוף תהרוג את כולם, כולל את הגדולים.

<נחשון אקסלרד: זו נקודה למחשבה.

<נחשון אקסלרד: לעניין הבעלות הזרה, מכיוון שהובעה כאן חשיבות רבה לערוצי שפה מקומיים ישראליים, לאפשר בעלות של 74% של גורם זר בערוצי שפה מביס את המטרה הזאת.

<זיו גלעדי: אני מן הלשכה המשפטית במשרד התקשורת.

<זיו גלעדי: יש לי הערה מהותית והערה טכנית.

<זיו גלעדי: את המעבר לסיטואציה שבה מקבלים רישיונות ולא זיכיונות עשינו כבר לפני 7 שנים.

<זיו גלעדי: אנחנו לא בשלב הזה היום.

<זיו גלעדי: לכן אין בחינה של מצב השוק.

<זיו גלעדי: כל מי שרוצה לקבל רישיון – מקבל.

<זיו גלעדי: זה במובן המהותי.

<זיו גלעדי: במובן הטכני – מי שמקבל רישיון מסחרי, לא שואלים אותו מה הוא הולך לשדר, זה לא שיקול של מועצת הרשות השנייה.

<זיו גלעדי: לכן הטיעון שאם הוא מתכוון לשדר שידורים מסוג מסוים צריך להתייחס אליו בצורה כזו או אחרת, הוא טיעון לא נכון.

<זיו גלעדי: אפשר לקבל רישיון ביום ראשון עם איזו תוכנית עסקית מסוימת וביום שני להחליט שהתוכנית העסקית הזאת לא עובדת ולהתחיל להתמקד בנושאים אחרים, זה גם בסדר.

<זיו גלעדי: אלה נושאים שהרשות השנייה לא אמורה לעסוק בהם, לא לפי המעבר מזיכיונות לרישיונות ולא לפי ההצעה הנוכחית.

<תהילה שוורץ אלטשולר: לפי המצב הקיים היא בכל זאת מפקחת על חדשות, זה הדבר היחיד שנעלם ממה שאמרת.

<זיו גלעדי: הפקות מקור.

<תהילה שוורץ אלטשולר: עזוב את הפקות המקור.

<תהילה שוורץ אלטשולר: רק את החדשות.

<תהילה שוורץ אלטשולר: אין אבחנה בין סוגים שונים של ערוצים אבל מי שבוחר לשדר חדשות תחול עליו רגולציה מסוימת.

<תהילה שוורץ אלטשולר: זה מה שהצעת החוק הזאת לא עושה: אתם מורידים פה את הפיקוח על החדשות.

<זיו גלעדי: זאת לא הייתה ההערה שלהם.

<זיו גלעדי: הם העירו שצריך לבחון מה ההשלכה התרבותית של מתן עוד רישיון.

<אתי בנדלר: אדוני, תרשה לי לומר לחברי הכנסת טיבי ופריג' באשר לבקשות רשות דיבור.

<אתי בנדלר: מי שנמצא כאן ומבקש רשות דיבור – זה מספיק בשבילי.

<אתי בנדלר: מי שלא נמצא כאן ומבקש רשות דיבור, דהיינו: יתר חברי הסיעה – אני צריכה לקבל את הבקשה עם חתימת מקור של כל אחד מאותם חברי כנסת.

עיסאווי פריג': מקובל.

עיסאווי פריג': הרישום יתבצע.

עיסאווי פריג': אני מבקש רשות דיבור על הצעת החוק.

<אתי בנדלר: ארשום אותה, ולגבי יתר חברי הסיעה – רק אם אקבל חתימות מחברי הסיעה.

עיסאווי פריג': הודעתי לפרוטוקול.

עיסאווי פריג': איך אתה מסכם את הנושא שעליו אנחנו מדברים?

איתן כבל: אני רוצה לומר לכם את דעתי בעניין הזה.

איתן כבל: אני אומר את זה גם לחברי הכנסת עיסאווי פריג' ואחמד טיבי, לעודד פורר ולחברים האחרים.

איתן כבל: אני מבין את הבקשה של "האלא טי.

איתן כבל: וי" ודומיה – זה לא רק "האלא טי.

איתן כבל: וי" אבל בעיקר "האלא טי.

איתן כבל: וי".

איתן כבל: אנחנו מודעים לעניין הזה.

איתן כבל: דיברתי גם עם יושב-ראש הוועדה.

איתן כבל: אי אפשר לחסום כך, להגיד בצורה בוטה: "אני מבצע פעולות כאלה וכאלה, אין יותר גורמים שיכולים להיכנס אל תוך השוק".

איתן כבל: אבל לפחות אני אנסה למצוא דרכים נוספות כדי לייצר מצב – אני עדיין לא יודע איך להתייחס לעניין הזה.

איתן כבל: אני לחלוטין מבין שייתכן שעמלנו כל כך ויבוא מישהו – אנחנו מבינים את זה מאוד וצריך לעשות את זה בשום-שכל.

עודד פורר: בהקשר הזה, ראשית, אני לא חי בשלום עם האמירות האלה.

עודד פורר: אגיד לך למה: כי אי אפשר לפתוח את השוק לתחרות ואז להגיד שאנחנו סוגרים אותו לתחרות.

עיסאווי פריג': הכול אפשרי.

עודד פורר: עזוב, אנחנו לא יכולים לאחוז את המקל בשני קצותיו, זו דעתי.

עודד פורר: מצד אחד, אנחנו לא יכולים לאחוז את המקל בשני קצותיו.

עודד פורר: מצד שני, פתחנו פה מבחינה רגולטורית.

עודד פורר: אני אומר את זה בעיקר לגבי הערוצים השפתיים.

עודד פורר: אנחנו יכולים למצוא את עצמנו מחר כאשר בשפה הערבית יבוא מישהו ממדינה זרה.

איתן כבל: אולי ממדינה עוינת.

יואב קיש: לא, בעניין זה יש בחינות.

יואב קיש: יוליה שמאלוב ברקוביץ, אין בחינות למישהו ממדינה זרה עוינת?

<מימון שמילה: "אל ג'זירה" מגיעה ממדינה ידידותית?

<יוליה שמאלוב ברקוביץ: יש סעיף ששומר על ביטחון המדינה וטובת הציבור, אבל הסעיף הזה מאוד פלואידי.

יואב קיש: טוב שהוא פלואידי.

יואב קיש: ביטחון הציבור צריך להיות בשיקול דעת של הרשות השנייה.

יואב קיש: זה בסדר גמור.

עודד פורר: ביטחון הציבור – בתחילת הדרך יגידו שזה בטוח ואחר כך זה יהפוך ללא בטוח.

עודד פורר: אני אומר עוד פעם, אני רואה טעם לפגם, בעיקר בערוצים השפתיים – באתי לפה כדי להגן על הערוצים השפתיים כי אני חושב שחשוב שיהיה פה ערוץ ישראלי בשפה הערבית ושיהיה ערוץ ישראלי בשפה הרוסית.

עודד פורר: אני לא רוצה, לא מפה ולא מפה, שמישהו מחוץ לארץ, ממדינה אחרת – אתה יודע מה, אפילו לא עוינת - - -

<תהילה שוורץ אלטשולר: אגב, פוטין עושה את זה בכל מקום.

יואב קיש: סליחה, את לא בדיון פתוח.

יואב קיש: מדבר חבר כנסת.

יואב קיש: רק לחברי כנסת יש זכות להתפרץ.

יואב קיש: בבקשה.

עודד פורר: אני לא רוצה מישהו ממדינה זרה שישלוט בערוץ במדינת ישראל, ומילא בערוץ מסחרי אבל קל וחומר כשמדובר בערוץ שפתי, שמהותו היא פנייה לציבור מסוים.

עודד פורר: אנחנו מדינה קולטת עלייה.

עודד פורר: הגיעו הרבה עולים מרוסיה ומאוקראינה, מחר יגיעו הרבה עולים מצרפת, ואחר כך יבוא מישהו ויעשה פה ערוץ צרפתי עם אג'נדה צרפתית או מישהו יבוא עם ערוץ אחר.

עודד פורר: במובן הזה, עשינו הקלה רגולטורית עם 51%.

עודד פורר: פה אני לא חי איתה בשלום, אני אומר לך את האמת.

<אתי בנדלר: השאלה אם אתה מציע משהו.

עודד פורר: כאשר העברנו את זה אמרתי כהסתייגות שאני רוצה שיהיה 51% בעלות.

עודד פורר: זה נרשם?

<אתי בנדלר: עדיין לא הצביעו על זה.

עודד פורר: את העניין הזה העליתי אז.

יואב קיש: נדון בזה בהמשך.

יואב קיש: תודה.

עודד פורר: בהקשר למה שנאמר פה קודם על ידי משרד המשפטים, אני חייב לומר, אני אומר את זה לחבריי חברי הכנסת, כשאנחנו אומרים שהבג"ץ מנהל את הכנסת, זה לא רק שהוא פוסל חוק אלא זה שאנחנו מתחילים לשבת פה כנציגי ציבור עצמאיים והעצמאות שלנו היא כזו שאנחנו מתחילים לחשוב מה יגיד בג"ץ.

<אתי בנדלר: לא מה יגיד בג"ץ אלא איך הליך חקיקה תקין צריך להתנהל.

עודד פורר: אני לא אומר את זה לך, גברתי, את היועצת המשפטית.

עודד פורר: אני אומר את זה לחבריי.

עודד פורר: אנחנו צריכים לחשוב מה אנחנו רואים נכון ציבורית ולא מה יגיד בג"ץ.

עודד פורר: אני מכיר את זה במשרדי הממשלה, מובילים את המשרד על פי השאלה האם זה יעמוד בבג"ץ או לא יעמוד בבג"ץ.

יואב קיש: פה זה לא המצב, בטח לא בכנסת.

יואב קיש: זה אולי המעוז- - -

עודד פורר: תבין עד כמה ההשתלטות של בג"ץ היא כבר השתלטות מחשבתית, שאתה חושב: זה לא יעבור.

יואב קיש: אני אומר ל"האלא טי.

יואב קיש: וי" ולחברי הכנסת הערבים, שלצערי לא נמצאים פה, אני ממצה את הדיון בעניין הזה: יש פה שתי אבחנות.

יואב קיש: הנושא הראשון הוא נושא התחרות.

יואב קיש: זה מטרת הפתיחה של החקיקה.

יואב קיש: כל גורם שרוצה, אין בכוונתנו לעמוד בדרכו.

יואב קיש: הנושא השני, של שמירת ביטחון ישראל ומניעת השתלטות של גורמים עוינים על ערוץ מסחרי, זעיר או לא זעיר – בעניין הזה כמובן נוודא שהחקיקה תאפשר פיקוח.

<תהילה שוורץ אלטשולר: זה מה שאני רוצה להגיד.

<תהילה שוורץ אלטשולר: צריך להסתכל על התמונה הגדולה כל הזמן וזה מחזיר אותנו עוד פעם לצורך לראות נוסח של הצעת חוק כי אנחנו בני אדם וההסדרים כאן הם של אבנים משולבות.

עודד פורר: נראה בישיבה בפברואר.

<תהילה שוורץ אלטשולר: למשל, אם פותחים את השוק לגמרי לתחרות וכל מי שרוצה לקחת ערוץ יוכל ליטול אותו, ואחר כך הרשות השנייה היא שתצטרך להחליט האם מטעמים שבטובת הציבור – כי זה לא רק ביטחון המדינה – לא מאשרים ערוץ מסוים, זה פתח קשה מאוד ומסוכן לפוליטיקה.

<תהילה שוורץ אלטשולר: למשל יהיה ערוץ מסוים שהאג'נדה שלו כזאת והם ירצו בערוץ אחר שהאג'נדה שלו אחרת.

יואב קיש: אני יוצא מתוך הנחה שהרגולטור פועל לפי החוק ובצורה מקצועית.

יואב קיש: אני לא יכול להתחיל לחשוב ששומרי הסף יפעילו שיקול דעת כזה או אחר.

יואב קיש: אולי פתאום נחשוב שבמשרד המשפטים יש אג'נדה מסוימת של שמאל או אג'נדה של ימין, אולי הם משפיעים על החוק, אולי במשרד המשפטים או במשרד אחר יש איזו אג'נדה שאנחנו לא רוצים לחשוב עליה.

יואב קיש: יש שר והוא יקבע את ההתנהלות המקצועית, ויש רגולטור שיפעל לפי החוק.

<תהילה שוורץ אלטשולר: לא לזה התכוונתי.

<תהילה שוורץ אלטשולר: התכוונתי לומר שאם עד היום היו הרבה מאוד מגבלות על האפשרות לקבל רישיון והיום אתם מסירים אותן, אז להשאיר מושג שסתום כזה, של "טובת הציבור", כאשר אין בעצם מגבלות אחרות, זה דבר שיכול ליצור בעייתיות, הוא יכול ליצור לחצים פוליטיים עליכם לאשר או לא לאשר ערוץ.

<תהילה שוורץ אלטשולר: למה אתם צריכים את זה?

<תהילה שוורץ אלטשולר: אני מנסה לומר שצריך להסתכל פה כל הזמן על תמונה גדולה.

<תהילה שוורץ אלטשולר: עוד פעם, אנחנו רצים, גם בעניין הבעלות הזרה וגם בעניין בעלות יחיד, לכל מיני פינות שאחר כך יובילו אתכם למקומות שיהיה לכם לא נוח להיות בהם.

<תהילה שוורץ אלטשולר: אני מפנה לחוות הדעת שלי כי הבאתי שם בטבלה דוגמאות לגבי כמה מקומות בעניין הבעלות הזרה.

<תהילה שוורץ אלטשולר: אין לי אפילו עמדה הכרחית מה עדיף לעשות, אבל צריך לשבת ולהסתכל על זה.

<תהילה שוורץ אלטשולר: זה חלק מן העניין, גם של החיפזון, מצד אחד, וגם של היכולת לראות בסוף את ההסדר כהסדר שלם, מצד שני.

<תהילה שוורץ אלטשולר: לא רק שחברי הכנסת הסכימו להסדר כזה והצביעו והכול "סבבה".

<תהילה שוורץ אלטשולר: זה הכול אבנים משולבות.

<תהילה שוורץ אלטשולר: אם לא נראה הכול בסוף בתור תמונה אחת גדולה לא נמצא את החורים, אבל הם שם, וברגע שהחורים יהיו שם אחר כך אז באמת הרגולטור יצטרך להתמודד עם הבעיות.

<אלידור בליטנר: באשר לבעלות הזרה, דיברנו על התשתית, תהינו מה היא התשתית המקצועית.

<אלידור בליטנר: אבל מעבר לזה, אני רוצה לקשר כאן בין כמה נקודות.

<אלידור בליטנר: אני רוצה לקשר בין הסיפור של הבעלות הזרה, בעלות יחיד וחדשות.

יואב קיש: סליחה, זה לא על הפרק כרגע.

יואב קיש: הנושא שעליו אנחנו דנים עכשיו הוא הבקשה של חבר הכנסת עיסאווי פריג', שלפני שנכנס שחקן נוסף לשוק הזעירים תיעשה בחינה של הרשות השנייה, האם השוק מסוגל כלכלית להכיל את זה.

יואב קיש: זה מה שהוא אמר.

יואב קיש: אחרי כן גלשנו לדברים נוספים.

יואב קיש: אני מבקש להתייחס לנושא הזה ולא לנושא בעלות זרה.

עודד פורר: מבחינה כלכלית – זה שוק חופשי.

יואב קיש: ברור, גם אני לא מסכים, אבל אני רוצה להתייחס לזה.

יואב קיש: את מוזמנת להתייחס לזה.

<אלידור בליטנר: בסדר גמור, הבנתי משהו לא נכון.

<אלידור בליטנר: אתייחס כאשר תגיעו לדון בבעלות הזרה.

יואב קיש: תודה רבה.

יואב קיש: אז אני מסיים את הדיון.

יואב קיש: אין בכוונתנו ללכת להגבלת תחרות בחוק הזה שמיועד לפתוח את התחרות.

יואב קיש: אנחנו ממשיכים הלאה.

עודד פורר: היא התייחסה לבעלות הזרה כי כאשר לא היית העליתי את זה.

עודד פורר: אלא במצבים של בעלות זרה.

יואב קיש: על בעלות זרה נדון בהמשך.

יואב קיש: עכשיו אנחנו מדברים, עוד חוב מסוים שיש לי, לפני שאפתח את חוק הרשות השנייה ונעבור על כל הסעיפים, יש עוד נושא אחד שאמרתי שבכוונתי לדון בו, למרות שאני חושב שאין- - - שלום לשר התקשורת איוב קרא.

יואב קיש: נא לתת לו מקום.

יואב קיש: אני מניח שיש לך משהו להגיד, אחרת לא היית פה, אדוני השר.

<נגה רובינשטיין: אני רוצה להזכיר שבעניין הקולנוע היה אמור להיות דיון.

יואב קיש: זה לא קשור.

יואב קיש: כרגע אין שום שינוי בנושא הקולנוע מכיוון שאין שום סיכום עם שרת התרבות.

יואב קיש: כפי שאמרתי בהתחלה, בלי סיכום איתה לא יהיה שינוי.

יואב קיש: כל עוד אין שינוי עם שרת התרבות ואין תקציב לדבר הזה לא יהיה שינוי בנושא הקולנוע כפי שמוגדר היום בחקיקה.

<נגה רובינשטיין: אני מבינה שאין תקציב.

<נגה רובינשטיין: אפשר יהיה בהמשך לדבר בעניין הזה?

<נגה רובינשטיין: יש לנו איזה רעיון אחר.

יואב קיש: בסדר, אפשר יהיה להעלות את זה.

יואב קיש: שלום כבוד השר, אני שמח שהגעת.

יואב קיש: הוועדה הזאת ערכה מספר רב של דיונים ארוכים מאוד, 11 דיונים שכל אחד מהם נמשך לפחות 3 שעות, אם לא יותר.

יואב קיש: יש פה הליך חקיקה שבו שמענו רבים.

יואב קיש: נשמעו מצד משרד המשפטים על ידי נציגתו פה אלידור בליטנר טענות קשות מאוד שהוקראו מדף, לדעתי.

יואב קיש: אני רוצה להפריד בין אי הסכמתי המלאה – אני לא מסכים למילה שנאמרה על ידי נציגת משרד המשפטים, אבל אני בהחלט מכבד את מה שאמרה גם היועצת המשפטית לוועדה, על כך שאלידור בליטנר אמרה את דעתה.

יואב קיש: זכותה לאחוז בדעתה.

יואב קיש: בוודאי אין פה עניין לתקוף אותה אישית.

יואב קיש: אני רק אומר שאני לא מסכים למילה ממה שהיא אמרה.

יואב קיש: אני יכול להצטרף גם לשאלה של שר התקשורת: מאין זה הגיע?

יואב קיש: משיחותיי עם שרת המשפטים, לא הבנתי שיש עמדה כזו, לפחות לא של שרת המשפטים.

יואב קיש: הבנתי שהיא בודקת את זה מול היועץ המשפטי לממשלה.

יואב קיש: נמצא כאן גיל ברינגר, נציג שרת המשפטים, שמחכה לשמוע ממנה ובהמשך נתייחס גם לדברים שייאמרו על ידו.

יואב קיש: נתייחס אחרי שהנושא יובהר על ידו, ניתן לו זמן להתייחס.

יואב קיש: רצית להגיע לכאן, אדוני השר, אז בבקשה.

איוב קרא: אני מציע שאשמע קודם את נציג משרד המשפטים.

יואב קיש: הוא צריך עוד כמה דקות.

יואב קיש: נמשיך בדיון, ברשותך, ואחרי כן נשמע את נציג שרת המשפטים ואז אתה תדבר, אדוני השר, בהחלט.

יואב קיש: אנחנו ממשיכים הלאה בדיון.

יואב קיש: הנושא, כפי שאמרתי, הוא פריסת החובות.

יואב קיש: נעשה בעניין זה הפסקה ואני רוצה לעבור להצעה לסדר של חבר הכנסת עודד פורר, בעניין שוטף פלוס 30.

יואב קיש: איתמר אביטן יושב על יד השולחן?

יואב קיש: אנא תציע את ההצעה שלך ונשמע.

יואב קיש: אנחנו פותחים את הדיון בנושא שעלה כהצעה לסדר על ידי חבר הכנסת עודד פורר.

עודד פורר: ביקשתי, אדוני, מאחר וגם בוועדת הכלכלה נחקק חוק שעבדנו עליו קשה – אני אומר את זה גם כיושב-ראש השדולה לעסקים קטנים ועצמאיים – שמטרתו הייתה להסדיר את מוסר התשלומים הירוד במדינת ישראל, והממשלה לקחה על עצמה מחויבויות כבדות מאוד, של עמידה במוסר תשלומים של שוטף פלוס 30 לעצמאים ולעסקים.

עודד פורר: בתעשייה הזו שעליה אנחנו מדברים פה, גם בהחלה של הרגולציה שמדברת על המון הפקה מקומית ולהעסיק מקומיים, רובם מועסקים בסוף כעצמאים, כפרילנסרים.

עודד פורר: אנחנו מדברים על אלה שעומדים מאחורי המצלמה או ליד הפנס או אפילו מנקים.

עודד פורר: ביקשתי להחיל כבר בתוך הרגולציה הזאת, שכאשר משלמים להם, התשלום יהיה בשיטה של שוטף פלוס 30 ולא יותר.

יואב קיש: כמה היום זה בתעשייה?

עודד פורר: היום זה כמה שיש, כמה שאפשר.

עודד פורר: היום זה, אגב, בדיוק כפי שנהגו משרדי ממשלה בעבר.

עודד פורר: לכן אני מבקש שבעל רישיון או תאגיד או כל גוף שקיבל רישיון ועושה הפקה מקומית, עצמית או קנויה, או סוגה עילית, בסוף לעובד העצמאי באותה הפקה ישולם תשלום לא יאוחר משוטף פלוס 30.

יואב קיש: תודה.

יואב קיש: אני נותן לשני נציגים של העובדים לדבר, איתמר אביטן ולירן עצמור, ואחרי כן נשמח לשמוע התייחסות גם מהערוצים הגדולים.

<נגה רובינשטיין: אני רק רוצה לחדד.

<נגה רובינשטיין: שוטף פלוס 30 – ביחס למי זה חל?

<נגה רובינשטיין: ביחס לערוץ מסחרי כלפי מי?

עודד פורר: כלפי העובדים העצמאיים שאתם עובדים מולם בהפקה.

עודד פורר: כשאת עושה הפקה מקומית, בסוף את מעסיקה.

<נגה רובינשטיין: אני לא מעסיקה.

<נגה רובינשטיין: הם לא עובדים שלי.

<נגה רובינשטיין: הם פרילנסרים.

עודד פורר: מה עשינו, למשל, בחוק שוטף פלוס 30 שנחקק פה?

עודד פורר: באו הרשויות המקומיות ואמרו: "סליחה, לנו מגיע כסף מהמדינה, המדינה לא משלמת לנו ומחייבת אותנו לשלם לעובדים שוטף פלוס 30.

<נגה רובינשטיין: ובמקביל גם חברות רכש המדיה ישלמו לנו בשיטת שוטף פלוס 30?

עודד פורר: היינו הך.

עודד פורר: כאשר אתם עושים הפקה תשלמו שוטף פלוס 30, כאשר מי שעושה את זה עבורכם גם הוא ישלם שוטף פלוס 30.

<נגה רובינשטיין: חברות המדיה- - -

<איתמר אביטן: - - -

יואב קיש: איתמר אביטן, אתה לא בזכות דיבור.

יואב קיש: אשמור על זכות הדיבור שלך רק אם לא תתפרץ.

יואב קיש: אם תתפרץ – אתה לא תדבר.

<נגה רובינשטיין: יש יחסים מסחריים בין ספקים.

<נגה רובינשטיין: הייתי שמחה שכל השוק, כולל ערוצים מסחריים- -

עודד פורר: זאת המטרה.

<נגה רובינשטיין: - -כולם יעבדו בשיטת שוטף פלוס 30, גם הייתי שמחה שכל לקוחותיי ישלמו בשיטת שוטף פלוס 30.

<נגה רובינשטיין: זאת לא המציאות, אין מה לעשות.

<נגה רובינשטיין: נשמח לשלם שוטף פלוס 30, ראשית, בכפוף לכך שזה יהיה כמובן Back to back גם לעובדים מהמפיקים, מה שהוא כמובן לא תחת רגולציה, ושנית, שחברות רכש המדיה גם ישלמו לנו שוטף פלוס 30.

<נגה רובינשטיין: אנחנו נקבל את הכסף אחרי חצי שנה אבל נשלם אחרי חודש?

יואב קיש: תודה.

יואב קיש: תיכף תקבלו זמן להתייחס.

<רעיה עדני: אפשר לשאול שאלת הבהרה כדי להבין?

<רעיה עדני: מדובר על תשלום של הערוצים המסחריים לבתי ההפקה?

עודד פורר: כן, אבל לא רק.

<טלי גורן: מה פתאום?

<טלי גורן: זה רק ערוצים מסחריים?

<טלי גורן: זה חל על כל שוק התקשורת.

<רעיה עדני: שוק התקשורת עובד דרך בתי הפקה.

<רעיה עדני: מי שמעסיק את העובדים, בלי תנאי מעסיק, הוא בית ההפקה.

עודד פורר: אני רוצה להכניס אותם גם כן תחת הרגולציה הזאת.

עודד פורר: עם כל הכבוד, אני יכול.

יואב קיש: יוליה שמאלוב ברקוביץ, בבקשה, התייחסותך.

<יוליה שמאלוב ברקוביץ: אדוני היושב-ראש, אני חושבת שההצעה של חבר הכנסת פורר נכונה, כי בכלל באופן כללי מוסר התשלומים במדינת ישראל גרוע מאוד ולא פלא שהערוצים המסחריים, ובכלל כל מי שעובד בשוק המסחרי במדינת ישראל, נפגע.

<יוליה שמאלוב ברקוביץ: אגב, מדינת ישראל היא הראשונה לפגוע באנשים שעובדים עם המדינה כאשר היא לא משלמת בזמן, למרות שיש חוק שקובע שצריך לשלם שוטף פלוס 30.

<יוליה שמאלוב ברקוביץ: בגלל שאנחנו מנסים לבוא לקראת הערוצים המסחריים בנושא של 50%–50% בין תוכניות קנויות ותוכניות שנעשו בבית, אנחנו צריכים לאזן פה בין כמה אינטרסים.

<יוליה שמאלוב ברקוביץ: מצד אחד, באמת, האינטרס של הערוצים האלה, ומצד שני, האינטרס של האנשים שעוסקים במגזר הזה.

<יוליה שמאלוב ברקוביץ: מדובר לא רק על שוטף פלוס 30 אלא גם בזכויות יוצרים, גם בתוכן שיווקי, האם כן בדרמה או לא בדרמה.

<יוליה שמאלוב ברקוביץ: יש פה הרבה מאוד דברים.

<יוליה שמאלוב ברקוביץ: אני לא יודעת איך אנחנו יכולים להיות קוסמים.

<יוליה שמאלוב ברקוביץ: אני באמת מתחברת מאוד אל מה שמדברים כאן הערוצים המסחריים.

<יוליה שמאלוב ברקוביץ: יש בעיה, על אף שזה לא אמור כביכול לעניין אותנו, אבל כן לראות האם יש אפשרות שהנושא הזה יוכפל או יועבר לאותן חברות המדיה, שבאמת משלמות שוטף פלוס 180, שוטף פלוס 200.

<יוליה שמאלוב ברקוביץ: השאלה מה אנחנו יכולים לעשות פה.

<יוליה שמאלוב ברקוביץ: אני בוודאי בעד שהערוצים ישלמו שוטף פלוס 30.

<מיכל רפאלי כדורי: ב-OECD- - -

יואב קיש: נציגת "יס", אם את רוצה לדבר נא להירשם.

<איתמר אביטן: קודם כול, אני מוחה על הניסיון להשוות בין עצמאי בודד עם מצלמה לבין תאגידי ענק שעושים מאות מיליונים.

<איתמר אביטן: אין קשר.

<איתמר אביטן: יש להם יכולות מימון גדולות.

<איתמר אביטן: אנחנו מדברים כאן על אנשים שבסופו של דבר במקום לקבל תלוש משכורת הם פרילנסרים, שעושים תאורה, שעושים צילום.

<איתמר אביטן: אנחנו מדברים על השרשרת הכי נמוכה של העובדים, שצריכים לקבל כסף כדי להאכיל את בני משפחתם.

<איתמר אביטן: זה לא תאגידי ענק.

<איתמר אביטן: הניסיון להשוות לתאגידי ענק או למדיית פרסום שבהן מדובר על מאות מיליוני שקלים, זה פשוט לא לדבר על עולם העצמאים האמיתי שנאנק תחת הנטל.

<איתמר אביטן: לפעמים הוא לא מקבל שוטף פלוס 45 אלא הכסף מגיע לו גם אחרי כן, ולפעמים הוא צריך לעבוד 15, 16 או 17 שעות ביום.

<איתמר אביטן: אגיד רק הערה לגבי הפקות קנויות והפקות פנימיות של הערוצים.

<איתמר אביטן: זה היינו הך.

<איתמר אביטן: אם הערוצים יעשו הפקות פנימיות ב-50% שכנראה יהיה להם אז הם יעסיקו אנשים בצורה של פרלינסרים ולהם הם ישלמו שוטף פלוס 30.

<איתמר אביטן: חברים, אגיד גם שאל חלק מן הערוצים אני לא בא בטענות כי היום חלק מן התשלומים שלהם מוסדר והוא בסדר והוא שוטף פלוס 30, אבל שינוי החקיקה שקורה פה יכול בעתיד לפגוע בזכויות העובדים.

<איתמר אביטן: לכן חשוב להכניס אל תוך החוק הזה גם את נושא העובדים, להכניס סעיף שמדבר גם על זכויות העובדים כדי שלא ייפגעו.

יואב קיש: למה השינוי מ-65%–35% ל-50%–50% צריך לשנות משהו?

יואב קיש: הרי זה הסדר קיים, הוא רק משנה את היחסים שלו.

<איתמר אביטן: אנחנו, כפי שאני אומר בכל הדיונים, לא יודעים להעריך את השינויים האלה, איך הם יפגעו בעובדים.

<איתמר אביטן: האם הערוצים יהיו כל כך חזקים שהם יוכלו לקבוע מחירים ולחתוך- - -

עודד פורר: כאשר ערוץ יהיה בבעיה – הראשון שישלם את הריבית הזו הוא העובד האחרון בשרשרת.

<איתמר אביטן: מכיוון שאנחנו לא יודעים לאמוד את החקיקה הזאת ולא יודעים להגיד מה תהיה הפגיעה בזכויות העובדים בשוק התקשורת, אנחנו מבקשים לבסס מצב קיים, שהוא שוטף פלוס 30, להכניס את זה לחקיקה כדי שזה לא ישתנה.

<איתמר אביטן: יש מי שרושמים לעצמם שוטף פלוס 45 למרות שהם אמורים לשלם בשוטף פלוס 30.

<איתמר אביטן: הערוצים חותמים מול המפיקים.

<איתמר אביטן: כפי שהם חותמים על אלף ואחת התחייבויות, ההתחייבות הנוספת היא להגיד לו שאם הוא מעסיק אנשים, זה יהיה אך ורק בשוטף פלוס 30 ואם הם עושים את ההפקה בעצמם הם יעמדו בשוטף פלוס 30.

<איתמר אביטן: חשוב מאוד שזה ייכנס לחוק במדינת ישראל.

יואב קיש: תודה רבה.

איתן כבל: איך היום זה מתנהל?

<נגה רובינשטיין: כל ערוץ לא מתנהל בדיוק באותו אופן.

<נגה רובינשטיין: בדיוק בגלל זה נראה לי שזה לא המקום הנכון והמתאים לדון בדבר הזה.

<נגה רובינשטיין: יש כאן היבטים מסחריים מסובכים מאוד.

<נגה רובינשטיין: זה אפילו לא אנחנו מולם אלא זה אנחנו מול המפיקים, והמפיקים מולם.

<נגה רובינשטיין: בגלל שהמפיקים לא תחת רגולציה אז במקום ללכת למפיקים שיש מולם אבני דרך ופועלים בהתאם לאבני הדרך, אז הולכים אלינו כי אנחנו במין ברירת מחדל של הסדרה.

<שירלי שיף: אבל למה זה קשור לחוק הזה?

עודד פורר: את יודעת שכאשר המדינה מעסיקה עובדים באמצעות חברות ניקיון, לכי למשל לרגולציה, שגם כאשר אתה מעסיק אתה מחויב כמעסיק לוודא שהוא משרשר ומעביר.

יואב קיש: בואו נתקדם.

יואב קיש: תיכף אתן גם לכם להתייחס.

יואב קיש: אני רוצה לשמוע את נציג העובדים, לירן עצמור.

<לירן עצמור: אני מפורום היוצרים הדוקומנטריים.

<לירן עצמור: אני מפיק של סרטים דוקומנטריים ועובד גם עם עובדים עצמאיים שעובדים בהפקות שלי.

<לירן עצמור: כבוד היושב-ראש, יש הערב שעת רחמים.

<לירן עצמור: אנחנו באים אליך בתחינה בשם איגודי היוצרים ואומרים: במהלך הטקטוני הזה שהולך לקרות בשוק התקשורת בעקבות הרפורמה שכבוד השר מעביר ואתם מעבירים, יישארו בתחתית שרשרת המזון העובדים והיוצרים העצמאיים שמייצגים את היצירה הטלוויזיונית ואת התרבות הישראלית.

<לירן עצמור: יש שני שערים שבהם אתם יכולים להגן על היצורים הנכחדים האלה, שבאמת ניצבים בפני הטלטלות האלה ואין להם שום הגנה.

<לירן עצמור: גברת שרן השכל דיברה על ההגנה על הערוצים שעומדים להיסגר חס וחלילה.

<לירן עצמור: אנחנו לא רוצים בסגירת אף גוף תקשורת בישראל, אבל תבינו שמתחת לגופי התקשורת האלה יש יוצרים עצמאיים שאין להם שום הגנה.

<לירן עצמור: לכן ההצעה של חבר הכנסת פורר היא הגנה מינימלית, שמבטיחה שלפחות נקבל את שכרנו בסוף חודש העבודה המפרך שלנו.

<לירן עצמור: לכן אנחנו מבקשים להתייחס להמלצות ועדת אייל ולשמור לנו את הזכויות, את זכויות היוצרים בהפקות שאנחנו מפיקים, בהזדמנות הזאת שאתם מסדירים.

יואב קיש: על זכויות היוצרים כבר דיברנו ואמרתי שזה לא יתווסף בוועדה הזאת.

יואב קיש: אני מתייחס עכשיו להצעת חבר הכנסת פורר לגבי שוטף פלוס 30.

<לירן עצמור: זה בטל בשישים לעומת מה שאתם יכולים לעשות כדי להגן על הפרנסה של אותם אנשים עצמאיים שאין להם שום הבטחה של פנסיה, של יחסי עובד–מעביד, של הגנת מדינה, של משהו שיוכל להבטיח שבסוף החודש הם יוכלו להביא משכורת הביתה.

יואב קיש: תודה.

יואב קיש: אני רוצה לשמוע עכשיו את הערוצים.

יואב קיש: יוליה שמאלוב ברקוביץ, אחרי הערוצים, אם תרצי, אתן לך להתייחס.

<שאול מגנזי: אני משנה למנכ"ל "רשת".

יואב קיש: אתם רואים, אני לא מהתעשייה, אם אני לא מכיר את המשנה למנכ"ל של "רשת" אי אפשר להגיד עליי שאני בא עם דעות קדומות.

יואב קיש: .. בבקשה.

<שאול מגנזי: אני שומע כאן את ההצעה שמועלית.

<שאול מגנזי: אני חייב לציין את הדבר הבא:

<שאול מגנזי: אנחנו פנינו וביקשנו ואמרנו: בואו תעבירו את ההפקות למצב של אפס–מאה, תנו לנו להפיק הכול לבד.

<שאול מגנזי: אנחנו נעסיק את העובדים לא כפרילנסרים אלא כעובדים עם תנאים סוציאליים מלאים, כפי שקורה לכל עובדי "רשת".

<שאול מגנזי: אבל יש התנגדות רבתי שזה לא יקרה.

יואב קיש: נכון, אני מודה שרצינו בהתחלה ללכת למודל הזה אבל היוצרים נעמדו, ברמה שאמרו שאתה הורג את שוק ההפקה.

<שאול מגנזי: אני לא הורג כלום.

יואב קיש: אני אומר לך מה שמעתי.

יואב קיש: לכן הלכנו לכיוון שאליו הלכנו.

<שאול מגנזי: היום העובדים האלה באמת מסכנים.

<שאול מגנזי: הם גומרים הפקה, הם הולכים הביתה לחודשיים, לפעמים ל-3 חודשים, אין להם עבודה, הם רצים בין הפקה להפקה.

<שאול מגנזי: כל החללים האלה בזמן – אף אחד לא שומר להם על שום זכויות ועל שום כלום.

<שאול מגנזי: זו אחת הסיבות שביקשנו גם מכבוד השר, אמרנו את זה בכל הישיבות: בואו תעבירו את זה לאפס–מאה, אנחנו נעסיק את העובדים והם יעברו מהפקה להפקה כשכירים שלנו, עם תנאים סוציאליים מלאים.

<שאול מגנזי: הנה הזדמנות.

יואב קיש: מה אומר על זה איתמר אביטן?

<איתמר אביטן: אנחנו לא באים עכשיו לשנות צורות העסקה.

<קריאות: אה, אה.

יואב קיש: אנחנו מקשיבים לו.

יואב קיש: הוא הקשיב לכם.

יואב קיש: אתה רוצה שאוציא אותך?

יואב קיש: בדיון הזה אתה חשוב לי ואתה מפריע.

יואב קיש: אל תפריע.

יואב קיש: אבקש גם מהערוצים המסחריים, הקשבנו לכם מבלי להתחיל להשמיע הערות.

יואב קיש: הוא שמע את מה שאמרתם.

יואב קיש: תנו לו להתייחס.

יואב קיש: בבקשה, איתמר אביטן.

<איתמר אביטן: כיושב-ראש השדולה לעצמאים – בעצם הוא מדבר פה על להרוג עצמאים.

<איתמר אביטן: בשביל מה צריך עצמאים במדינת ישראל?

<איתמר אביטן: אסור להיות עצמאי בעצם.

<איתמר אביטן: אנחנו בסך הכול אומרים לחברה לשלם חלק קטן מתוך ההפקה לעובדים בשוטף פלוס 30 ותראו את ההתנגדות.

יואב קיש: זה לא התנגדות.

<שאול מגנזי: אתה לא מייצג את העובדים.

<איתמר אביטן: אני מייצג את עובדי אק"ט (איגוד העובדים בקולנוע ובטלוויזיה).

יואב קיש: זה לא ויכוח שם.

יואב קיש: שאול מגנזי, לא היית פה בישיבות הוועדה.

יואב קיש: לא מדברים שלא בזכות דיבור.

יואב קיש: גם אם אתה משנה למנכ"ל "רשת", אוציא אותך אם תפריע, וזה קרה פה לכולם, כולם ספוגי ניסיון.

יואב קיש: אתה חדש פה אצלי בוועדה אז אני מבקש ממך לא להתפרץ.

יואב קיש: ניהלתי דיון עם איתמר אביטן ואני לא מאשר את הדיונים ביניכם, זה לא יקרה.

יואב קיש: איתמר אביטן, אני רוצה לשאול אותך, נכון שאת מה שאמרת לגבי עצמאים אני מקבל.

יואב קיש: נאמרה פה הצעה, שאשמח לשמוע התייחסות אליה, והיא אמיתית.

יואב קיש: הוא אומר: אני מוכן ללכת גם להעסקה ישירה.

יואב קיש: למה אתם מתנגדים למודל הזה?

יואב קיש: אדוני, לא אתה, אחר כך תקבל רשות דיבור אם לא תפריע.

יואב קיש: אם תפריע, לא תקבל אפשרות לדבר.

<איתמר אביטן: כבוד היושב-ראש, אני לא בא לשנות פה שיטות העסקה ולבטל את עולם העצמאים במדינת ישראל.

<איתמר אביטן: זו לא הייתה הכוונה.

<איתמר אביטן: אנחנו בסך הכול מבקשים פה תנאי תשלום נאותים, זו מהות ההצעה שהעלה חבר הכנסת עודד פורר, ואנחנו מודים לו על זה.

יואב קיש: תודה.

יואב קיש: יוליה שמאלוב ברקוביץ, רצית להגיב אחרי מה שנאמר?

יואב קיש: אם לא, אז לא, לא חייבים.

יואב קיש: מישהו מהערוצים המסחריים רוצה להתייחס?

יואב קיש: בבקשה, ערוץ 10.

<דבורה קמחי: רק להעיר לאיתמר אביטן שדווקא המעבר ל-50%–50% משפר את מצבם של העובדים.

<דבורה קמחי: הגדלת שיעור ההפקה העצמית משפרת את מצבם של העובדים מכיוון שלכל האנשים העצמאיים הפרטיים שעובדים ישירות מולנו אנחנו משלמים שוטף פלוס 30.

<דבורה קמחי: נהפוך הוא, אנחנו גם מציעים להם להיות עובדים שלנו, עם כל התנאים הסוציאליים, להיות עובדים שכירים.

<דבורה קמחי: כל עובד שבא כפרילנסר מקבל הצעה להיות עובד שכיר.

יואב קיש: אני עוצר את הדיון לרגע.

יואב קיש: אתן לו לומר משפט.

<לירן עצמור: לא יעלה על הדעת שבוועדה שעוסקת בהקלת הרגולציה ובשיפור התחרות, באים בשם הצעה ש-4 גופים במדינת ישראל יעסיקו את כל עובדי הטלוויזיה והקולנוע בישראל, והוועדה הזאת לא תצילנה אוזניה.

<לירן עצמור: הרעיון הוא לבזר, לא לצמצם.

עודד פורר: אסכם את ההסתייגות שלי.

עודד פורר: ההצעה שלהם משולה להצעה להגיד: בואו נעבור בכלל לערוץ אחד שיעסיק את כולם, ונגמר הסיפור, לא צריך את כל הכאב ראש הזה.

עודד פורר: בשביל מה כל הערוצים האלה, נעשה הכול תחת מטרייה אחת, וכולם גם יהיו עובדי מדינה, ובא לציון גואל.

עודד פורר: זאת לא ההצעה.

עודד פורר: בסך הכול מה שאני מבקש לעשות, שעובדים עצמאיים במדינת ישראל שנמצאים בשוק רגולטורי, והשוק הזה הוא שוק רגולטורי בצורה כזו, ישולם להם שוטף פלוס 30.

עודד פורר: הצלם, התאורן ועובד הבמה לא יהפכו להיות מי שנותנים אשראי ל"רשת", ל"קשת" ולכל שאר הערוצים.

יואב קיש: אני לא מתכוון להיכנס לנושא הזה.

עודד פורר: אני משאיר את זה כהסתייגות.

<אתי בנדלר: יהיה צורך להצביע עליה.

יואב קיש: בהמשך נצביע.

יואב קיש: אני רוצה שתתייחסי, ובזה נמצה את הדיון בנושא הזה, בבקשה.

<נגה רובינשטיין: ההצעה חלה על כל בעל רישיון לשידורים?

יואב קיש: הוא ינסח את ההסתייגות ואנחנו נצביע עליה.

עודד פורר: כל בעל רישיון לשידורים.

יואב קיש: היועצת המשפטית תתייחס לדיון שהיה פה ובזה נמצה את הדיון הזה עד לשלב ההצבעה, ואז אני רוצה לשמוע את גיל ברינגר שמייצג את עמדת שרת המשפטים.

<מיכל רפאלי כדורי: מה הקשר אלינו?

<מיכל רפאלי כדורי: איזו הטבה קיבלנו בחוק הזה בדיוק?

<איתמר אביטן: זה לא קשור להטבה.

<איתמר אביטן: זה קשור למוסר תשלומים.

יואב קיש: אם זה ינוסח, זה יהיה במסגרת הסתייגות ולא במסגרת החלטת הוועדה.

<אתי בנדלר: קודם כול, לבי-לבי על כל העובדים העצמאיים.

<אתי בנדלר: מי שהיה, כולל חבר הכנסת פורר, בהליכי חקיקת חוק מוסר תשלומים יודע שהצעת הממשלה הגיעה בצורה אחת ויצאה לגמרי אחרת, הרבה יותר טובה מאשר הייתה קודם, גם אם לא מושלמת.

<אתי בנדלר: אבל יש חוק ספציפי שמתייחס לתשלומים לספקים.

<אתי בנדלר: כאן אנחנו מדברים על ספקים.

<אתי בנדלר: נשאלת קודם כול השאלה הכללית, למה הספקים בתחום הזה שונים מכלל הספקים – דהיינו הפרילנסרים, במילים אחרות, אבל הם מספקים שירותים ולכן הם נקראים כך – במה הם שונים משאר הספקים בשוק?

<אתי בנדלר: למה ליצור להם דין מיוחד?

<אתי בנדלר: זה דבר אחד.

<אתי בנדלר: דבר שני, ככל שמדובר בכל בעל רישיון לשידורים, נמצאים כאן חלק, לא נמצאים כולם, זה גם רדיו וכולי, ואני לא יודעת אם זה רישיון לשידורים רק לפי חוק הרשות השנייה.

<אתי בנדלר: למה מי שמספק שירותים לרשות השידור דינו יהיה שונה?

<אתי בנדלר: וכך הלאה.

יואב קיש: עודד פורר, אל תפריע, תן לה לסיים.

יואב קיש: הקשבנו לך ושמענו,וגם סיכמת את ההצעה.

יואב קיש: בבקשה, היועצת המשפטית לוועדה.

<אתי בנדלר: בנוסף לכך, חוק מוסר תשלומים קבע מועדי תשלום שונים לפי המוסדות מזמיני העבודה.

<אתי בנדלר: הוא קבע לגבי המדינה אכן שוטף פלוס 30, ולגבי רשויות מקומיות יש גם כן הוראות אחרות, ולגבי גופים ציבוריים כמו אוניברסיטאות וכולי יש הוראות אחרות.

<אתי בנדלר: ואז הגענו לשוק פרטי, ששם עלתה השאלה הכבדה ביותר, האם נכון בכלל שהחוק יתייחס לגופים פרטיים.

<אתי בנדלר: השאלה הזאת הייתה לא פשוטה, האם ראוי בכלל להיכנס לתחום היחסים החוזיים בין גופים פרטיים, ובכל זאת אחרי שקלא ותריא הוחלט לחייב אותם.

<אתי בנדלר: אקרא לכם מה קובע הסעיף.

<אתי בנדלר: סעיף 3 לחוק מוסר תשלומים, שעניינו במועדי תשלום, קובע בסעיף קטן (ז) שלו: "מזמין שהוא עסק שהתקשר עם ספק בחוזה לביצוע עסקה ישלם לספק את התמורה בעד העסקה לא יאוחר מ-45 ימים מתום החודש שבו הומצא לו החשבון".

<אתי בנדלר: זאת אומרת, שוטף פלוס 45 ימים.

<אתי בנדלר: וכאן יש סייג: "אלא אם כן קבעו הצדדים באופן מפורש בחוזה מועד תשלום אחר.

<אתי בנדלר: " כאן הייתה תוספת שהוועדה החליטה עליה: "ואולם לא ייקבע מועד אחר לתשלום כאמור אלא אם כן הדבר נדרש בשל אופייה המיוחד של ההתקשרות או שהוא אינו מועד בלתי הוגן באופן חריג.

<אתי בנדלר: " אני מזמינה ספק שחושב שמחתימים אותו בכוח על חוזה שקובעים בו מועדי תשלום חריגים, זאת אומרת לא שוטף פלוס 45, שיתבע את המזמין ויעמיד את הסעיף הזה לבחינה משפטית בבתי המשפט.

<אתי בנדלר: אבל אני חושבת, עם כל הצער שלי, עם כל ההבנה ובאמת בכבוד ובהכנעה, שלא נכון להיכנס לזה כאן.

<אתי בנדלר: מה גם שנניח וזה ייכנס לכאן, מי יהיה הרגולטור?

<אתי בנדלר: הרשות השנייה תתחיל לבדוק חוזים בין בעלי רישיונות לבין ספקים?

<אתי בנדלר: לזה היא תיכנס?

<אתי בנדלר: אחרי שרוצים להוריד את הרגולציה, הם יהיו הרגולטור לעניין הזה?

<אתי בנדלר: הדבר נראה לי בעייתי מאוד, אני מוכרחה לומר, בהקשר הזה.

יואב קיש: חבר הכנסת עודד פורר, אתה לא צריך להגיב.

יואב קיש: שמעת את הדברים ונמשיך.

יואב קיש: אנחנו קצת ממהרים והשר פה, אבל מכיוון שחבר הכנסת איתן כבל הוא שחוקק את חוק מוסר תשלומים לספקים אז בבקשה.

איתן כבל: חברים, אני רוצה להגיד כך.

איתן כבל: לפעמים אני אומר את זה לחברי עודד פורר: "תפסת מרובה – לא תפסת".

איתן כבל: נלחמנו כל כך הרבה שנים על החוק הזה, והוא נעשה באמת בשום שכל, והיו לו שותפים עודד פורר, רועי פולקמן ושלי יחימוביץ', ונלחמנו על כל סעיף וסעיף, והוא ראה את המוטה הרחבה שלו.

איתן כבל: בוודאי, אני חושב שכולם צריכים לשלם שוטף פלוס 30 או שוטף פלוס 45.

איתן כבל: הכוונה שלי בעניין הזה, לקחת בנקודה מסוימת בהקשר אחר ולנסות לפתור את כל בעיות השוק – לא אתנגד שאדוני, אם ירצה אפילו יחד אתי, יכין הצעת חוק שעוסקת בהרחבה, אבל לאחר דיון מעמיק בשוק הזה.

איתן כבל: אחד הדברים שעשינו בחוק, באמת נלחמנו על כל שוק ושוק.

איתן כבל: יתרה מזאת, אומר לך, עד היום עדיין לא סיימנו אפילו לפתור את בעיית בתי החולים.

<אתי בנדלר: לא רק בתי החולים אלא כל העובדים בענף הרפואה, האורתופד הקטן וכן הלאה.

איתן כבל: אני אומר את זה לא כי אינני תומך בתפיסה ובגישה הזו.

איתן כבל: עובדה, הרי נלחמתי כדי להביא את זה, אלא צריך להסדיר את זה בצורה מאוזנת.

יואב קיש: תודה רבה, חבר הכנסת איתן כבל.

יואב קיש: בזה מיציתי את הדיון.

יואב קיש: עודד פורר, נדון בהמשך בהצעה שלך.

איתן כבל: בהמשך ארצה להעלות הצעה בעניין העובדים.

יואב קיש: בסדר.

יואב קיש: נמצא אתנו כאן גיל ברינגר, נציג שרת המשפטים, שרוצה להגיב על מה שאמרה נציגת משרד המשפטים אלידור בליטנר.

יואב קיש: בבקשה.

<גיל ברינגר: שרת המשפטים ביקשה שאומר את הדברים ושאדגיש שהדברים נאמרים ישירות בשמה.

<גיל ברינגר: שלוש נקודות.

<גיל ברינגר: אחת, עמדת שרת המשפטים היא שהליך החקיקה תקין ונעשה ביסודיות.

<גיל ברינגר: היא מבקשת שתמשיכו לעבוד.

<גיל ברינגר: שתיים, שרת המשפטים לא חושבת שנציגת משרדה אמורה לתת ציונים לכנסת ביחס לטיב הליך החקיקה.

<גיל ברינגר: שלוש, שרת המשפטים סבורה שראוי היה אם הדברים כלל לא היו נאמרים.

יואב קיש: תודה רבה על דבריך.

יואב קיש: האם זה קשור גם ליועץ המשפטי לממשלה או שיכול להיות שהיועץ המשפטי לממשלה העביר דברים דרך הנציגה?

<גיל ברינגר: אין לי ידע על כך.

איתן כבל: שני הדברים יובאו לבג"ץ.

יואב קיש: שר התקשורת איוב קרא, בבקשה.

יואב קיש: אני רוצה לומר מילה לפני שהשר איוב קרא מדבר.

יואב קיש: אדוני השר, ישבת כאן וראית איך מתנהל פה דיון.

יואב קיש: לא ליווית כמובן את כל התהליך שהכנסת מובילה, אבל אני מניח שלאור הדברים שנאמרו על ידי נציגת משרד המשפטים בחרת לבוא.

יואב קיש: הלכנו פה למהלך משמעותי מאוד ודרמטי, שנובע מן המדיניות שלך, של הרפורמה העצומה, רפורמת קרא להסרת רגולציה בשוק.

יואב קיש: נוצרה סיטואציה, בזה אין ספק, כאשר מנושא מצומצם מאוד, מהצעת חוק פרטית בנינו מכלול שלם של דברים.

יואב קיש: עבדנו בתיאום, ביחד עם דוקטרינת המשרד לפחות, בעניין הזה, עם השחקנים בשוק, עם גורמי הציבור, וייצרנו הליך חקיקה ראוי, ממצה ומשמעותי.

יואב קיש: את הדבר הזה רציתי להגיד פה, להעביר את מלוא הערכתי לגיבוי שאתה נותן לעבודת הוועדה, ולתפיסה העקרונית, שהגיע הזמן לעשות רפורמה.

יואב קיש: בעניין הזה אנחנו מתקדמים צעד אחר צעד.

יואב קיש: בבקשה, השר איוב קרא.

איוב קרא: תודה, אדוני היושב-ראש, תודה לחברי הכנסת, ליועצות המשפטיות שנמצאות כאן ועושות עבודת קודש.

איוב קרא: באתי לשמוע, אבל בדרכי לכאן שמעתי דברים שלא נעמו לי.

איוב קרא: אני חושב שנעשית פה עבודה בקונצנזוס, עבודה שעושה אתה, היושב-ראש, ביחד עם חבר הכנסת כבל.

איוב קרא: זו הייתה משאלת לב של שנים רבות, שאנשים רצו להוריד רגולציה משוק התקשורת.

איוב קרא: זה היה במגירות.

איוב קרא: קודמיי פחדו לפתוח את המגירה ואני החלטתי לפתוח את המגירה ולא לסגור אותה.

איוב קרא: הם סגרו מהר, פחדו.

איוב קרא: אני רוצה לומר לכם, גם אם לא הייתה ועדה כאן, יש דוחות, וגם חוק התקציב שבדרך, הוא אמור להעביר את הצעת החוק, שכבר מופיעה שם.

איוב קרא: איך אפשר לקרוא תיגר על דבר שהוא משאלת לב של כל מי שדוגל בדמוקרטיה, בחופש הביטוי, בפתיחת השוק, בהתאמת השוק לטכנולוגיה החדשה?

איוב קרא: אני יכול לומר לכם בוודאות, ניסיתי מאחורי הקלעים, וגם באופן גלוי, להיטיב עם כל הנוגעים בדבר, ביחד עם החברים, ואני מודה לכם שאתם עוזרים לי, מייעצים לי בסמכויות שלי, ובסמכויות הוועדה אני ייעצתי לכם, כדי שכולם ייצאו מרוצים.

איוב קרא: לא הייתה דעה קדומה על אף גורם מהיושבים פה ועל מי שלא יושבים פה, אלא רצינו שכולם ירגישו ששוק התקשורת הולך לקִדמה, הולך למצב שיתאים לעולם החופש.

איוב קרא: לא יהיה בתקופה שלי מצב שיחשיכו ערוצים, להיפך.

איוב קרא: ריבוי ערוצים הוא דבר מתבקש, זה קורה בכל עולם החופש, וצריך לשמור על חלקת אלוהים הקטנה של כל אחד שנמצא כאן.

איוב קרא: אף אחד לא בא, חלילה וחס, לפגוע במישהו, להיפך.

איוב קרא: אנחנו רוצים תחרות.

איוב קרא: התחרות בסופו של דבר מביאה לצרכן, שהוא הצופה בבית, את התכנים הכי טובים שאפשר להביא, ככל שיש תחרות.

איוב קרא: לכן אני פונה אליכם, אתם שלא נבחרתם על ידי הציבור.

איוב קרא: אל תהיו במקום הנבחרים כדי להכריע.

איוב קרא: יש פה הכרעות על ידי מי שהעם הביא לבית הזה להיות ריבון.

איוב קרא: אתם לא תהיו במקומו.

איוב קרא: אם מישהו רוצה להיות במקום הנבחרים, יש עוד מעט בחירות לכנסת, שינסה להיבחר ואז יבוא לכאן ויכריע.

עודד פורר: מה זה "עוד מעט"?

יואב קיש: בעוד שנה וחצי.

עודד פורר: בסוף זאת תהיה הכותרת.

עודד פורר: ..

איוב קרא: אני יכול לומר לכם שכרגע לא נראה לי שיהיו בחירות לפני 2019.

איוב קרא: אנחנו נמצאים בכיוון הנכון.

איוב קרא: אני רוצה להודות גם למועצת הכבלים והלוויין ולמועצת הרשות השנייה, שעושות הכול כדי לסייע לוועדה בייעוץ נכון.

יואב קיש: שיתוף פעולה מלא משתי המועצות ומיושבות-הראש שלהן.

דבר אחרון: תודה לכם והמשך עשייה טובה.

יואב קיש: תודה רבה לשר איוב קרא.

יואב קיש: אני יכול להגיד שבאמת יש פה שיתוף פעולה גם של חבר הכנסת איתן כבל וגם של חבר הכנסת עודד פורר שנמצא פה שעות רבות, וגם של חברים רבים שליוו אותנו.

יואב קיש: בעניין הזה אני חושב שנעשית פה עבודה, שאולי לא אופיינית לחקיקה אחרת, אבל היא כל כך עניינית ובהסכמה.

יואב קיש: אני מקווה מאוד שנמשיך כך.

יואב קיש: תודה.

יואב קיש: אנחנו חוזרים לסדר הדיונים.

יואב קיש: אנחנו מגיעים לנושא פריסת החובות של הערוצים הגדולים.

יואב קיש: בבקשה, אני רוצה לשמוע את ההתייחסות, עו"ד נגה רובינשטיין, בבקשה.

<נגה רובינשטיין: אומר משהו בשמי בלבד כעובדת מדינה לשעבר.

<נגה רובינשטיין: היה לי קשה מאוד לשמוע את הדברים שנאמרו בדקות האחרונות.

<נגה רובינשטיין: יש תפקיד חשוב למשרד המשפטים ולנציגי היועץ המשפטי לממשלה.

יואב קיש: עו"ד נגה רובינשטיין, אני מצטער, זה לא עומד כרגע על הפרק.

יואב קיש: סיימנו את הדיון בעניין ואני גם אמרתי את דבריי.

עודד פורר: דיון בנושא יתקיים בוועדת החוקה, חוק ומשפט ביום חמישי.

יואב קיש: אמרתי את דבריי.

יואב קיש: רציתי להפריד בין תוכן הדברים, כאשר אמרתי שאני לא מסכים לאף מילה שאמרה פה נציגת משרד המשפטים, לבין הערכתי על כך שהיא החליטה להגיד את דעתה, והיא לגיטימית לחלוטין ואני בהחלט מכבד אותה.

עודד פורר: שעושה עבודתה נאמנה במהלך כל התהליך הזה.

יואב קיש: היא העירה הערות חשובות.

יואב קיש: אבל הופתעתי מאוד מן הדבר הזה.

יואב קיש: אני אומר בכנות שהיא הגיעה ללא תיאום או התייחסות מול השר הממונה או מי שאחראי לפחות להציף את זה למעלה.

יואב קיש: זה מוזר בעיניי, אבל בסדר, כנראה גם זה קורה במשרדי הממשלה, זה לגיטימי.

יואב קיש: אני כן מתחבר להערה.

יואב קיש: אלידור בליטנר, אני אומר לך, אם זו דעתך האישית אז טוב שאמרת אותה, אבל אני חושב שראוי- - -

<אלידור בליטנר: זה כמובן מגובה על ידי הממונים עליי.

יואב קיש: כרגע הבנו לפחות שזה לא מגובה על ידי שרת המשפטים.

<מיכל רפאלי כדורי: אני גם רוצה להצטרף להערה של נגה רובינשטיין.

יואב קיש: כולכם יכולים להצטרף.

איתן כבל: יש הפרדת רשויות במשרד המשפטים...

יואב קיש: בזה מיציתי את הנושא.

יואב קיש: אנחנו עוברים לדבר על נושא החובות, כפי שהגדרתי אותם, שנבעו משינויים במחזור, בהתחייבויות מן הזיכיון, ושנפרשו ל-3 שנים בחוק.

יואב קיש: על פרישה ל-6 שנים אני לא מדבר עכשיו, אנחנו מדברים על 3 שנים.

יואב קיש: הבקשה היא לפרוש את זה ל-5 שנים.

יואב קיש: זה הנושא שעל הפרק.

יואב קיש: נא להציג את זה.

<שרית הכט: אני היועצת המשפטית של "קשת".

<שרית הכט: הערוצים המסחריים – אני מדברת בשם "קשת" אבל זה קיים גם בערוצים המסחריים האחרים- -

יואב קיש: תדברי עכשיו רק בשם "קשת".

יואב קיש: אם זו הייתה נגה רובינשטיין, היא הייתה מדברת בשם כולם.

<שרית הכט: - -נושאים על גבם הרבה מאוד חובות עבר, משלמים הרבה מאוד כסף ומוציאים אותו על יצירה ישראלית וגאים בכך מאוד.

<שרית הכט: המצב הכלכלי של הערוצים המסחריים ידוע לכולם פה, הוא נדון לא פעם אחת סביב השולחן הזה.

<שרית הכט: על מנת שנוכל להמשיך ולייצר את היצירות היפות שאנחנו מייצרים אנחנו מבקשים שהחובות האלה, שנובעים מהפרשי הכנסה בלבד, ייפרשו לנו ל-5 שנים במקום ל-3 שנים.

<שרית הכט: החובות שנובעים מהפרשי הכנסה הם חובות שנובעים מהפרשים בין התחזית שחזו להכנסות שלנו לבין ההכנסות שהכנסנו בפועל.

<שרית הכט: הדברים האלה נודעים לנו בדיעבד, כלומר ההפרש הזה נקבע בדיעבד, לאחר שיודעים כמה הרווחנו בפועל, ואז נוצר לנו חוב.

<שרית הכט: החוב הזה נצבר ומתגלגל.

<שרית הכט: רק אותו אנחנו מבקשים לפרוש ל-5 שנים במקום ל-3 שנים.

יואב קיש: תודה.

יואב קיש: עוד מישהו מהערוצים רוצה להתייחס?

יואב קיש: בבקשה.

<שאול מגנזי: אני רוצה להוסיף לדברים שאמרה שרית הכט את הדבר הבא: עבור "רשת" הפרישה היא ל-3 שנים ול-6 שנים.

יואב קיש: על הפרישה ל-6 שנים אנחנו לא מדברים.

<שאול מגנזי: אני רוצה לחבר את זה למשהו.

<שאול מגנזי: מדובר בעשרות מיליונים, למעלה מ-20 מיליון שקל בשנה, למשך 6 שנים.

<שאול מגנזי: יש לנו פרישה שמחייבת אותנו להפיק סוגה עילית מעבר ל-61.2 מיליון שקל לפני שנה- - -

יואב קיש: שזה השתנה ל-15%.

<שאול מגנזי: החוב הוא למעלה מ-20 מיליון שקל לשנה.

<שאול מגנזי: נמצאים פה אנשי הרשות השנייה, הם מכירים את כל המספרים.

<שאול מגנזי: זה מה שהמועצה אישרה.

<שאול מגנזי: המספר הזה הולך אתנו 6 שנים קדימה.

יואב קיש: למה אתה מוסיף לזה עוד 50 מיליון שקל?

יואב קיש: בגלל החובות?

<שאול מגנזי: כן.

<שאול מגנזי: בכל שנה אנחנו צריכים להפיק הפקת-יתר בסוגה עילית.

יואב קיש: אבל אלה החובות של העבר.

<שאול מגנזי: סבבה, בסדר, אבל כל הרצון- - -

יואב קיש: מה ההבדל בין 15% ובין 61.2 מיליון שקל?

יואב קיש: תסביר לי.

<שאול מגנזי: אני לא יודע מה ההבדל.

<שאול מגנזי: מדובר בחוק.

<שאול מגנזי: יכול להיות שבשנה הזאת אין לו משמעות אבל בעוד שנה כן תהיה לו משמעות, אני לא יודע, אף אחד לא יודע.

<שאול מגנזי: כל עוד אנחנו מפיקים, לא ב-61 מיליון שקל אלא כמעט ב-85 מיליון שקל בשנה, הדעת נותנת שאת ה-15% הזה בואו נעכב ונחיל אותו מיום שנגמרים החובות.

<שאול מגנזי: כך השוק לא קטֵן.

עודד פורר: אם את החובה אפשר יהיה לשלם בהפקה מקומית שהיא לא סוגה עילית, זה יסייע?

<שאול מגנזי: כל הרעיון של ה-15% נועד לשמור על גודל שוק, של 186 מיליון שקל.

יואב קיש: אמת, אבל החבויות הן התחייבויות עבר, שצריכות להצטרף מעל.

<שאול מגנזי: אם הרצון הוא לשמור על השקעה של 186 מיליון שקלים, אנחנו שומרים על זה.

עודד פורר: אגב, אתם יכולים לשלם את חובות העבר בכסף מלא.

יואב קיש: אין להם יכולת לשלם את זה בשנה.

יואב קיש: נתייחס עניינית, אני ממש לא תוקף, אני רוצה להבין עניינית.

יואב קיש: לתפיסתי, יש מחויבות מסוימת להפקת סוגה עילית.

יואב קיש: יש חובות עבר שצריכים לבוא מעל זה.

יואב קיש: לא עכשיו, בגלל שיש את חובות העבר, אוריד את המגבלה הקיימת.

<שאול מגנזי: אל תוריד.

<שאול מגנזי: תישאר עם 61 מיליון שקל.

<שאול מגנזי: לא ביקשתי לרדת.

יואב קיש: אתה מתאר לי סיטואציה, אם אני מבין נכון, ש-15% הם יותר מ-61 מיליון שקל, כי אחרת לא היה לכם אינטרס לבקשה הזאת.

<שאול מגנזי: היום זה לא כך, אבל יכול להיות שבעוד כמה חודשים יהיה שינוי בשוק.

<שאול מגנזי: מי יודע?

עודד פורר: שהוא יגדל משמעותית פתאום?

<שאול מגנזי: אם השוק יגדל, כן.

יואב קיש: זה דוגמה אחת.

יואב קיש: דוגמה אחרת יכולה להיות מיזוג בין שני שחקנים.

<שאול מגנזי: 15% הוא מסך ההכנסות.

עודד פורר: על אחת כמה וכמה אם- - -

יואב קיש: אני מודה שלבקשה הזאת קשה לי להתחבר, בשל שתי סיבות.

יואב קיש: ראשית, החבויות צריכות לבוא מעל זה.

יואב קיש: לזה אתה מסכים, אין שאלה.

יואב קיש: שנית, לא היית פה בדיונים הקודמים אבל אני רוצה להיכנס אתך לרגע למהות של ה-15%.

יואב קיש: המהות של ה-15% באה ליצור את המצב הבא, והיו לי על זה שיחות ודיונים עם הרבה מאוד גורמים: אמרנו שמדובר על שוק של מיליארד שקל, 1.1 מיליארד שקל, בסדר גודל, עם חובות של 183 מיליון שקל, זה יוצא כ-17%.

יואב קיש: הורדנו את זה ל-15%.

יואב קיש: כלומר, לתפיסתי היה פה מהלך שכבר כן בא לקראתכם.

יואב קיש: הגדולים כאילו נפגעים יותר.

יואב קיש: למה?

יואב קיש: כי במקרה הזה ערוץ 10, עם מחזור נמוך יותר – לא ניכנס להיקפים שלו – כנראה נהנה יותר מאלה שיש להם מחזור גבוה יותר, וטוב שכך כי זה המבנה הכי הגיוני, אחוזים ממחזור.

יואב קיש: פה יש שינוי בגישה של המחוקק.

יואב קיש: המחוקק אמר:

יואב קיש: גמרנו לקבוע סכום "פלאט", אנחנו הולכים למודל שישתנה.

יואב קיש: למה?

יואב קיש: כי מחר, כפי שאתה אומר, או שהשוק יגדל, ואז כולם יצטרכו להשקיע יותר, והמספר לא יהיה 186 מיליון שקל, הוא יכול להגיע ל-200–220 מיליון שקל במצטבר, או שהשוק יקטן בגלל התחרות מגוגל ופייסבוק, שהמחוקק נרדם בשמירה ולא עוזר לכם להגיב אליהם, ובעניין הזה אני מסכים אתך.

יואב קיש: יושב כאן איתן כבל ואני מקווה שהוא כן יטפל בזה.

יואב קיש: הם יכולים לפגוע בכם ויכול להיות שכל השוק ירד ל-150 מיליון שקל.

יואב קיש: דבר נוסף, במידה ויהיה מיזוג בין שני השחקנים – כן, אני רוצה שאותו מיזוג יבוא לידי ביטוי גם בהגדלת חלקם, כדי שיישמר אותו נתח.

יואב קיש: פה אני אומר ליוצרים ולעובדים, במנגנון של 15% איזנו בין מכלול השיקולים.

יואב קיש: לכן אני לא יכול להתחבר לגישה שלך, עם כל הכבוד, שאומרת: תשאיר לי את הסכום עד שאעבור לשלב הבא.

יואב קיש: לא.

יואב קיש: אימצנו גישה משנה, שמשנה את סדרי העולם הישנים.

יואב קיש: אנחנו עוברים לדבר על 15% ממחזור.

<שאול מגנזי: אז אין בעצם משמעות לגודל שוק של 186 מיליון שקל כי השוק כרגע הוא מעל 200 מיליון שקל.

יואב קיש: לא, שוק של 186 מיליון שקל משקף 17%.

<שרית הכט: לא נכון.

<שאול מגנזי: אני מצטער, כנראה אני לא מסביר את זה היטב, אחזור על זה עוד פעם.

<שרית הכט: כל שאנו מבקשים הוא רק לפרוש את זה.

יואב קיש: אני מדבר על הנושא הישיר שכרגע על הפרק, וזה בקשה, שמבחינתי יכולה להיות לגיטימית – נשמע את השחקנים ואת הגורמים הרלוונטיים, הם תיכף יתייחסו – במקום 3 שנים אנא תרווחו לנו את זה ל-5 שנים.

יואב קיש: זה הדבר היחיד שאני מוכן להתייחס אליו.

יואב קיש: עניתי לך לפי תפיסתי, לבקשתך.

יואב קיש: אני רואה שאתה לא שמח על כך אבל כך אני רואה את זה.

יואב קיש: בבקשה, יוליה שמאלוב ברקוביץ, התייחסותך לפרישה מ-3 ל-5 שנים.

<יוליה שמאלוב ברקוביץ: דיברנו על כך אתמול, אם אני לא טועה, שאנחנו בעד לתת להם את הפרישה הזו, וזה צריך להיות בחקיקה, לתפיסתנו, ולא בכללים שלנו.

יואב קיש: מישהו ממשרדי הממשלה רוצה להתייחס?

יואב קיש: משרד התקשורת, משרד האוצר?

<רעיה עדני: אנחנו לא רואים סיבה לפרוש, אבל גם אין לנו התנגדות.

<זיו גלעדי: אנחנו חושבים שהם כבר קיבלו את הפרישה שלהם ואין מקום לעוד פרישה עכשיו.

<זיו גלעדי: זה פוגע בשוק היצירה.

<שרית הכט: זה בדיוק היה היחס כלפינו אתמול.

יואב קיש: נציגת משרד המשפטים, את רוצה להתייחס לזה?

<אלידור בליטנר: אני מצטרפת לדברים שנאמרו.

יואב קיש: עוד מישהו רוצה להתייחס?

יואב קיש: נציגת ערוץ 10, בבקשה.

<דבורה קמחי: מכיוון שערוץ 10 השלים את כל מחויבויות העבר שלו, השלים אותן שנה ממועד קבלת הרישיון, אני מבקשת שהוועדה תראה איך ניתן לאזן את התנאים השונים למתחרים שאמורים להתחרות באותו שוק בתחרות שווה.

<דבורה קמחי: קיבלנו, ובכל פעם שקיבלנו ערוץ 2 עמד על כך שהוא יקבל גם, והרשימה ארוכה.

<דבורה קמחי: לא נריב עכשיו.

יואב קיש: אולי יש פה ויכוח, אבל יש פה שתי עמדות.

יואב קיש: לכן נגה רובינשטיין לא מדברת כי יש פה עמדה של "קשת", "רשת" וערוץ 10.

יואב קיש: העמדות של "קשת" ו"רשת" נשמעו לי אחידות ואילו העמדה של ערוץ 10 שונה.

<איתמר אביטן: מכיוון שמדובר על חובות עבר שהיו צריכים להגיע לעובדים וליוצרים בתעשייה, אני לא מצליח להבין בכלל מאיפה הבושה לבקש את זה.

יואב קיש: בושה – זה לא קשור.

יואב קיש: עזוב, איפה הבושה לבקש שוטף פלוס 30?

יואב קיש: אין פה עניין של בושה.

<איתמר אביטן: מדובר פה על כסף שהיה צריך לזרום לתעשייה ולזרום לעובדים.

<איתמר אביטן: הייתה כבר פרישה פעם אחת ועכשיו מבקשים עוד פרישה, ולך תדע, אם תהיה עוד פעם איזו חקיקה לגבי ערוץ אחר תהיה עוד פעם פרישה ובעצם זה לא יגיע בחזרה לעובדים.

<איתמר אביטן: אלה כספים שלנו.

יואב קיש: זה לא כספים שלכם.

יואב קיש: זו אמירה בעייתית מאוד.

<איתמר אביטן: הכספים היו צריכים להגיע אלינו.

<איתמר אביטן: אני מתקן.

יואב קיש: זה לא "כספים שלנו", עם כל הכבוד.

<איתמר אביטן: כבוד היושב-ראש, תיקנתי את עצמי.

יואב קיש: בסדר, מותר לו לטעות, כמו לכל אחד.

יואב קיש: הוא טעה ומתקן.

<איתמר אביטן: אלה כספים שהיו צריכים להגיע בסופו של דבר לעובדים ולתעשייה.

<איתמר אביטן: אם הגופים המשדרים רוצים לעשות שינויים מן הראוי, כפי שאני אומר בדברים אחרים, שיפנו וידברו אתנו על שינויים גם של תנאי ההעסקה שלנו, על שוטף פלוס 30 ודברים כאלה.

<איתמר אביטן: כדאי גם לעשות שינויים בנושא החובות.

<איתמר אביטן: לא יכול להיות שהוועדה הזאת תפעל באופן חד-צדדי כדי להיטיב עם הגופים המסחריים בלבד ולא להיטיב עם היוצרים והעובדים.

יואב קיש: תודה.

יואב קיש: יש לי הרגשה שאני נמצא באותו אירוע שבו הייתי לפני רגע בנושא של השוטף פלוס 30.

יואב קיש: אני גם לא רואה פה הסכמה בין הערוצים המסחריים הגדולים.

יואב קיש: לכן אני רוצה להגיד למשרדים ולערוצים המסחריים – אני יודע שבחוק הסדרים הקרוב אתם בוחנים כל מיני נושאים.

יואב קיש: אני מבקש שתבחנו גם את העניין הזה.

יואב קיש: אני רוצה להגיד לך, חבר הכנסת כבל ידידי, כאשר יגיע חוק ההסדרים, מכיוון שאני לא רוצה יותר להעמיס על החוק שלפנינו וחוק ההסדרים יגיע לוועדת הכלכלה בקרוב, אני פונה אליך בבקשה, גם אם זה לא יגיע מן המשרדים, לדון לעומק בבקשת הערוצים האלה ולקבל החלטה האם נכון יהיה לשלב את זה בחוק ההסדרים.

יואב קיש: בסיטואציה הנכונה, כאשר אני רואה שאין הסכמות מלאות ויש פה דיונים שיכולים להימשך, אין בכוונתי להאריך את הדיונים בנושא.

איתן כבל: אני מבקש שגם משרד האוצר כבר ייתן דעתו לעניין.

איתן כבל: לא שאבוא עם מצנח.

<רעיה עדני: נבחן את זה.

עודד פורר: לעניין זה, בדיון הקודם הגשתי הסתייגות לגבי מאיץ לפרישת החובות אם ההפקות בוצעו בפריפריה, מאיץ של אחד וחצי.

עודד פורר: אני מבקש את המאיץ הזה- - -

יואב קיש: אם ייכנס מאיץ, שייכנס גם בעניין הזה.

עודד פורר: גם פה.

עודד פורר: ויותר מזה, מבחינתי – ועוד אנסח את זה – כל ההפקות באופן כללי, כל שקל שיושקע בהפקה, בלי קשר- - -

יואב קיש: פה אתה לא יכול לעשות את זה, ואסביר לך למה.

יואב קיש: אתה אומר: מעבר למה שהם מחויבים.

יואב קיש: בניגוד לזעירים, שלא מחויבים, פה הם מחויבים.

עודד פורר: ניתן לעשות את זה גם בכספים שהם מחויבים.

עודד פורר: מותר לי לעשות את זה.

יואב קיש: מה אתה רוצה?

יואב קיש: את המאיץ?

יואב קיש: כן.

<אתי בנדלר: מה מאיץ בעניין הזה?

עודד פורר: לגבי פרישת חובות, המאיץ שהצעתי על החובות של הערוצים הייעודיים יחול גם פה על החובות שלהם.

עודד פורר: זה אומר שכל שקל שיושקע באולפן בפריפריה – לא בהכרח באולפן, גם בהפקה, אם מפיקים סדרה בפריפריה, זה ייחשב 1.50 שקל לעניין פרישת החובות.

עודד פורר: ולעניין השוטף – גם בהפקה המקומית.

עודד פורר: כל שקל שיושקע בפריפריה יִיספר פה, במקדם של 20%, כ-1.20 שקל לעניין המחויבויות שלהם להפקה מקומית, ככל שהיא מתבצעת בפריפריה.

חי שגב: לפי ההצעה אתה מדבר על כל גופי השידור או רק המסחריים?

חי שגב: כי גם חברות "הוט" ו"יס" מפיקות לא מעט.

עודד פורר: מבחינתי – כן, כל גופי השידור.

עודד פורר: אני רוצה לתת מקדם של 20% על כל שקל שמושקע בפריפריה.

עודד פורר: שקל שמושקע בפריפריה שווה 1.20 שקל.

חי שגב: אני חושבת שזה רעיון טוב.

עודד פורר: ההגדרה לפריפריה הוא "אזור עדיפות לאומית א'".

יואב קיש: יוליה שמאלוב ברקוביץ, אחרונת הדוברים בעניין הזה.

<יוליה שמאלוב ברקוביץ: שני דברים.

<יוליה שמאלוב ברקוביץ: אני מבקשת להתייחס גם לדבריו של חבר הכנסת פורר.

<יוליה שמאלוב ברקוביץ: היועצת המשפטית לוועדה אמרה בפעם הקודמת שתהיה בעיה להחליט מה היא פריפריה.

יואב קיש: אזור עדיפות א'.

עודד פורר: חוק עידוד השקעות הון נותן לזה הגדרות.

<יוליה שמאלוב ברקוביץ: אנחנו מאוד בעד ההצעה שלך.

<יוליה שמאלוב ברקוביץ: אני מניחה שאולי נוכל בכללים של הרשות השנייה להסביר מה הם אותם קריטריונים שייחשבו לפריפריה, זה רעיון מעולה.

<יוליה שמאלוב ברקוביץ: אבל לא הבנתי מה אתה עושה כרגע.

<יוליה שמאלוב ברקוביץ: אתה כן פורש להם ל-5 שנים או לא?

<יוליה שמאלוב ברקוביץ: אבל אם דיברנו על עיקרון השוויון- - -

יואב קיש: זה לא קשור לשוויון.

יואב קיש: הסברתי לכם כבר בהתחלה, שבין החובות שיש לערוצים הזעירים בכבלים ובלוויין לבין החובות האלה אין שום קשר.

יואב קיש: לא רק זה, אלא אני גורס שגם בין הערוצים המסחריים, בינם לבין עצמם, אין הסכמות.

<יוליה שמאלוב ברקוביץ: אפשר לבדוק עוד פעם אם יש ביניהם הסכמות?

<יוליה שמאלוב ברקוביץ: אולי יש ביניהם הסכמות.

יואב קיש: לא, תודה, מיציתי את הדיון בנושא הזה.

יואב קיש: אני עובר לנושא האחרון שנשאר פתוח לפני שאנחנו מתחילים לדון בהצעת חוק הרשות השנייה לגבי ערוץ זעיר.

יואב קיש: עו"ד נגה רובינשטיין, אמרת משהו על נושא הקולנוע, אם לא יהיה תקציב של משרד התרבות, שזה כרגע המצב.

<נגה רובינשטיין: מכיוון שהיה כאן דיון בעניין הקולנוע, אני חושבת שהבהרנו למה מדובר בדבר לגמרי לא רלוונטי לערוצים המסחריים ולתוכן שלהם, אנחנו מציעים, ככל שאין ביטול של הקולנוע, שתהיה הכרה בהשקעה בקולנוע כסוגה עילית.

<נגה רובינשטיין: היום יש הכרה של 50% בהשקעה בקולנוע כסוגה עילית, כלומר 50% ממה שמושקע בכספים של הקולנוע מוכר כהשקעה בסוגה עילית.

יואב קיש: זאת אומרת, מ-4 מיליון שקל, 2 מיליון שקל מוכר.

יואב קיש: אתם אומרים: זה לא יכול להיות.

יואב קיש: שלפחות הכול יהיה מוכר.

<נגה רובינשטיין: נכון.

<נגה רובינשטיין: אם אנחנו מחויבים להשקיע במאטריה שגם כך היא לא ב"מיינסטרים" שלנו, היא זרה לנו, לפחות שתהיה כאן הכרה מלאה בסוגה עילית.

יואב קיש: יוליה שמאלוב ברקוביץ, מה דעתך?

<יוליה שמאלוב ברקוביץ: אנחנו מסכימים.

יואב קיש: היוצרים, מן הסתם, יתנגדו.

יואב קיש: נשמע.

<איתמר אביטן: אני רוצה להגיד שוב, כבוד היושב-ראש, כיבדנו מאוד את האמירה שלך שיש 15%, ו-55, ו-20-20.

<איתמר אביטן: גם לנו יש טענות רבות, אבל אנחנו לא בכל דיון מעלים הסתייגויות על מה שהחלטת.

<איתמר אביטן: אולי אפשר להחזיר את זה בחזרה ל-17% ותדפוק על השולחן כפי שדפקת אז כשאמרת "אני נשאר עם זה", כי לא יכול להיות שבכל פעם מעלים את זה מחדש.

עודד פורר: אתה לא מצליח להבין, גם בעניין פרישת החובות, בסוף יהיו לך חובות אבודים במקום שיהיו חובות שכן יושקעו בתעשייה.

יואב קיש: אני רוצה להגיד דבר כזה לגבי הקולנוע, וחשוב לי להגיד את זה.

יואב קיש: את זה אמרתי בתחילת הדרך: הייתה כוונה מלאה לקצץ להם חצי מההתחייבות ולהשיג לזה מימון ממשלתי.

יואב קיש: אני לא מסתיר את זה, אמרתי את זה פה בוועדה.

יואב קיש: לצערי המהלך הזה נראה שלא הולך להיות מושלם.

יואב קיש: לכן דווקא בעניין הזה, מדובר על 2 מיליון שקלים לכל ערוץ.

יואב קיש: אני חושב שיש אמת לא קטנה לפחות בדרישה, מן הסתם, כפי שאני יודע שבאמת זה השקעה, אולי לא בטלוויזיה אבל בהחלט ביצירה בקולנוע הישראלי.

יואב קיש: לכן אני שוקל בהחלט להיענות בחיוב לבקשתכם.

יואב קיש: אני רוצה לשמוע את חברי הכנסת.

יואב קיש: כפי שאמרתי, רק אם תהיה הסכמה מלאה אעלה את זה להצבעה.

יואב קיש: אם לא, אז לא.

יואב קיש: משרד האוצר, בבקשה.

<רעיה עדני: ההחלטה היא כמובן שלכם.

<רעיה עדני: אני רק רוצה לשקף, שלפי המידע שיש בידינו, 15% כבר מדבר על הפחתה לעומת המצב הקיים היום.

<קריאה: לא נכון.

<רעיה עדני: על פי הנתונים שיש בידינו, בסך הכול של השוק מדובר בהפחתה על היוצרים.

<רעיה עדני: שוב, זה החלטה שלכם.

יואב קיש: פה אנחנו מדברים על עוד 2 מיליון שקלים לכל ערוץ.

יואב קיש: זה לא הדרמה של היום.

יואב קיש: אפקטיבית הקולנוע זה בדיוק אותו דבר כמו ההפקה האחרת.

<נגה רובינשטיין: רעיה עדני, אני מקווה שאתם תשקיעו בקולנוע.

את הדיון: חברי הכנסת, דעתי נוחה להסכים לבקשה.

את הדיון: אעשה את זה רק בהסכמה מלאה.

עודד פורר: תחזור שוב על ההצעה, בבקשה.

יואב קיש: אמרו ערוצי הטלוויזיה, הרי הייתה כוונה מלכתחילה להוריד להם את המחויבות של השקעה בקולנוע ב-50% ולהשיג לזה מימון ממשלתי כדי שההשקעה לא תיפגע.

יואב קיש: המהלך הזה לא צלח.

יואב קיש: לכן העלו הערוצים בקשה, שלפחות אותם 2 מיליון שקלים נוספים יוכרו להם כחלק מהתחייבותם לסוגה עילית.

יואב קיש: היום 50% מוכר כבר, 2 מיליון שקלים מוכרים.

יואב קיש: רוצים שעוד 2 מיליון שקלים יוכרו להם.

יואב קיש: בעיניי זו דרישה לגיטימית.

יואב קיש: עכשיו זה שיחה רק בין חברי הכנסת.

יואב קיש: מיצינו את הדיון.

עודד פורר: ככל שהשוק הזה נפתח יותר, הוא שוק מסחרי, הוא שוק פתוח וחופשי, אי אפשר להחיל עליהם חובות בכלל לשוק אחר ולהגיד להם: עכשיו אתם אחראים גם על השוק הזה.

עודד פורר: אני רוצה מהם אחריות בשוק הזה, לא בשוק אחר.

עודד פורר: אני מקבל את ההצעה הזאת.

יואב קיש: איתן כבל ואני עוד נתייעץ.

יואב קיש: נכריע בזה אחרי ההפסקה.

יואב קיש: תודה על התמיכה ברעיון.

יואב קיש: נערוך התייעצות אחרי ההפסקה ואז נביא את זה להצבעה, אם תהיה הסכמה.

יואב קיש: אם יש הסכמה בין חברי הכנסת – אצביע.

איתן כבל: מה הבעיה, אתי בנדלר?

<אתי בנדלר: ביקשתי, דווקא לאור ההערות שהועלו כאן בהליך החקיקה, והיושב-ראש אמר שהוא לא יערוך הצבעות היום, פרט לעניין הנקודתי שעלה קודם.

יואב קיש: אבהיר את דבריי.

יואב קיש: אין בכוונתי לערוך הצבעות על נושאים שאין בהם הסכמה מלאה.

יואב קיש: הערתך טובה כי אמרתי משהו קודם ואני רוצה לתקן כדי שדבריי יובהרו.

יואב קיש: במידה ויש הסכמה בין חברי הכנסת, אערוך הצבעה ונמשיך הלאה.

יואב קיש: אם לא תהיה הסכמה, נחכה לנוסח המסודר ואז נחליט איך אנחנו מצביעים עליו.

יואב קיש: ברגע שתהיה הסכמה בהחלט אני כן מתכוון להתקדם.

עודד פורר: הכוונה היא שתכניסי את זה לנוסח המסודר.

עודד פורר: הרי אם לא נרצה זה לא ייכנס לפה.

יואב קיש: יש פה שילוב.

יואב קיש: שלא ישתמע מדבריי כאילו הסכמתי עם ההערות הקודמות לגבי ההצבעות שהיו פה.

יואב קיש: חשוב לי להצביע, אבל אני מקבל את ההערה, שאעשה את זה רק כאשר יש הסכמה.

יואב קיש: סיימנו את הנושאים.

יואב קיש: לדעתי, פרט לנושא על ערוץ זעיר שנמצא בתוך הרשות השנייה, שלגבי זה אנחנו צריכים לעבור על החוק, מיצינו את כל הנושאים שהיו לדיון.

יואב קיש: נעבור בבקשה להתייחסות להצעת חוק הרשות השנייה.

חי שגב: אני רוצה להזכיר לאדוני היושב-ראש שאתמול זרקת לי כפפה- -

יואב קיש: נכון.

יואב קיש: הייתה לי הרגשה ששכחתי משהו.

חי שגב: - -והיה פה ניסיון להרים אותה.

חי שגב: אני רוצה להציע כדלהלן, ואבהיר גם את הרקע לדברים.

חי שגב: כפי שהסברתי אתמול, מדינת ישראל מקצה כ-5 מיליון שקלים לעידוד היצירה הטלוויזיונית בשפה האמהרית והטיגרינית.

חי שגב: הכספים הללו מחולקים על פי מבחני תמיכות, בכפוף לחוק התמיכות וכל התקנות שנובעות ממנו.

חי שגב: נכון להיום, כפי שעמדתי על זה אתמול, התנאי לקבלת תמיכה בכללים הקיימים הוא שאותה יצירה נתמכת תשודר בערוץ שמשדר בשפה האתיופית, כלומר אותו ערוץ שניתן למנויי "הוט" ו"יס" בתשלום.

יואב קיש: ב"יס" זה כבר לא בתשלום, זה בחבילת הבסיס.

חי שגב: בתשלום, בגלל שכדי להיות ב"יס" צריך לשלם.

חי שגב: הוא לא ניתן לכלל הציבור.

חי שגב: עמדתי על הבעייתיות בכך שלמעשה – אתה לא אהבת את הביטוי – אנחנו מייצרים פה סגרגציה תרבותית ואתנית ולמעשה לא משיגים את התכלית היסודית שבבסיס התמיכות, שהיא קירוב התרבויות והטמעה שלהן בחברה הישראלית.

חי שגב: לכן אני מציעה היום שייעשה תיקון קל ביותר, שיאמר שהתמיכות יינתנו לכל יצירה בשפה האמהרית והטיגרינית שתשודר בטלוויזיה הישראלית, ולא בהכרח בערוץ שמשדר בשפה האמהרית והטיגרינית.

<אתי בנדלר: איפה זה מעוגן?

חי שגב: זה מעוגן בסעיף 6ו2 בחוק התקשורת.

יואב קיש: בעצם השינוי היחיד, אם הבנתי נכון, שכרגע מדובר רק על יצירה שמשודרת בכבלים ובלוויין ואת רוצה לפתוח את זה?

<איתמר חרמון: לא.

<איתמר חרמון: כרגע זה אפשרי רק בערוץ שעומד בקריטריונים מסוימים מאוד ויש רק ערוץ אחד בישראל שעומד בקריטריונים האלה, שהוא הערוץ האתיופי.

<מיכל רפאלי כדורי: הוא יכול להגיד.

<רעיה עדני: לתפיסתנו, זה כסף שצריך להיות מחולק ולשרת את המטרה שלו, כלומר להפקות בשפה האמהרית והטיגרינית, שיצפו בהם כמה שיותר אנשים.

<איתמר חרמון: נכון שהכול משודר אצלו אבל לא כל ההפקות הן שלו.

<איתמר חרמון: חלק מן ההפקות חיצוניות והן אכן משודרות בערוץ.

<רעיה עדני: נגיד גם שהערוץ הזה זוכה לחשיפה נמוכה מאוד, בלי להיכנס לנתונים מדויקים.

יואב קיש: השאלה אם זה מחייב שידור בשפה האמהרית, למשל.

<רעיה עדני: זה מחייב שידור בשפה האמהרית והטיגרינית.

יואב קיש: אז ממילא מי שלא מבין את השפה האמהרית או הטיגרינית לא צופה, אבל הוא יכול להיחשף להפקות בערוצים האחרים.

<רעיה עדני: היכן שיבחרו לשדר את זה, עם חשיפה גדולה ככל הניתן לכמה שיותר אנשים.

<רעיה עדני: זו המטרה.

חי שגב: אוסיף ואומר שבין היצירות יש יצירות טובות מאוד שעומדות בכל סטנדרט, לרבות סטנדרטים בין-לאומיים.

חי שגב: אין שום סיבה שהם לא ישודרו בערוצים אחרים.

<יוליה שמאלוב ברקוביץ: מה אתם מציעים?

<יוליה שמאלוב ברקוביץ: שהערוצים האחרים יקבלו את הכסף?

<איתמר חרמון: לא.

<איתמר חרמון: הכסף הולך להפקה.

<יוליה שמאלוב ברקוביץ: שייקנו את זמן השידור שלהם?

<איתמר חרמון: בדיוק, הם יתנו זמן שידור, ולא בתשלום.

חי שגב: לא בקנייה.

חי שגב: רק אם הם ירצו.

<יוליה שמאלוב ברקוביץ: ואם הם לא ירצו?

חי שגב: אז לא ירצו.

חי שגב: גם היום הם לא משדרים ממילא, אז מה זה משנה?

יואב קיש: אני מבין את העניין.

יואב קיש: בסעיף 6ו2, סעיף קטן (א) מגדיר את התמיכה, ואילו סעיף קטן (ב) קובע שזה ישודר אך ורק בערוץ שמשדרת בשפה האמהרית או הטיגרינית.

יואב קיש: זה מצמצם לאותו ערוץ אחד.

יואב קיש: אתם אומרים: בואו נבטל את זה.

יואב קיש: מציעים שייאמר: "שישודר בטלוויזיה".

יואב קיש: אז אם יהיה ערוץ כזה או אחר שרוצה לשדר, אהלן וסהלן, כפי שאומרים.

<יוליה שמאלוב ברקוביץ: יש לי הערה בנושא.

<יוליה שמאלוב ברקוביץ: אני לא יודעת, יכול להיות שזה כבר לא כך, אני זוכרת מהיותי במקום הזה שיש ערוץ אמהרי אחד.

<יוליה שמאלוב ברקוביץ: יש לי תחושה שאם לוקחים לו את ה-5 מיליון שקל האלה הוא פשוט לא יתקיים.

<קריאה: זה לא כסף שלו.

<יוליה שמאלוב ברקוביץ: אם הם לא נמצאים פה- - -

יואב קיש: אני מצטער להגיד שאני רוצה לקבל החלטה- - -

חי שגב: מדובר בערוץ פרטי.

חי שגב: כאן מדובר על כספי ציבור.

יואב קיש: הדבר היחיד שמפריע לי הוא שלצערי אין פה נציג של הערוץ.

<יונתן בייסקי: אנחנו לא פוגעים בו, אדוני היושב-ראש.

<יונתן בייסקי: הוא יוכל להמשיך לשדר את ההפקות האלה.

<יוליה שמאלוב ברקוביץ: שיהיה פה ויתייחס.

יואב קיש: אבל בלי שאני שומע אותו- - -

<יונתן בייסקי: זה גם לא כסף שלו.

<יונתן בייסקי: מי שמתמודד על התקציבים האלה זה המפיקים.

<אתי בנדלר: אתם לא חושבים שראוי היה לשמוע את עמדתו?

<אתי בנדלר: אני לא יודעת, יכול להיות שזה יפגע בו ויכול להיות שלא יפגע בו.

<יונתן בייסקי: בקהילה האתיופית נאמר במפורש- - -

<רעיה עדני: אנחנו חושבים שראוי שכסף ציבורי יהיה מחולק בצורה- - -

יואב קיש: בסדר, זו העמדה שלכם.

<אתי בנדלר: אם היינו מקבלים את זה מראש היינו דואגים להזמין את נציגי הערוץ הזה לכאן.

יואב קיש: השאלה אם לא ראוי שנשמע את עמדת הערוץ.

<יונתן בייסקי: אני לא רואה איפה יש כאן פגיעה בערוץ.

<אתי בנדלר: אני לא יודעת.

יואב קיש: לפחות נשמע את עמדתו.

יואב קיש: הכול בסדר, באופן עקרוני אני מסכים, ואני חושב שחברי הכנסת איתי, חושבים שמה שאתם אומרים נשמע הגיוני.

יואב קיש: הבעיה שלי היא עם מה שאומרת היועצת המשפטית לוועדה.

יואב קיש: היא אומרת: הכול בסדר אבל מן הראוי לפחות שנשמע את עמדתו.

יואב קיש: אני לא אומר שנסכים איתה, אבל לפחות נשמע.

יואב קיש: בעניין הזה אני באותו "מלכוד" כפי שהייתי קודם, שאני לא רוצה להיות בסיטואציה שאני עושה את ההליך לא באמת בצורה שלמה ושכל הגורמים הרלוונטיים אמרו את דעתם, כפי שהקפדנו עד עכשיו הקפד היטב, שכל אחד שנוגע בו החוק אמר את דעתו בצורה הכי מפורטת ומלאה.

יואב קיש: לכן אני מרגיש לא נוח, למרות שאני נוטה להסכים אתכם, ללכת לסיטואציה הזאת.

יואב קיש: אני שואל את עצמי איך אני יכול במסגרת לוחות הזמנים כן איכשהו לקדם את העניין זה.

<אתי בנדלר: אני חושבת על איזו דרך, אבל אני רוצה להבין את ההצעה.

<אתי בנדלר: מדובר על תיקון סעיף 6ו2 רבא לחוק התקשורת (בזק ושידורים), שבו בסעיף קטן (ב) ייאמר: "המועצה תחלק את כספי התמיכה לצורך מימון הפקות מקומיות שישודרו בשידור ראשוני בשידורי הטלוויזיה המשודרים לפי כל חוק לציבור בישראל", ואז נאמר: "מבלי שהמשדר יקבל תמורה בגין השידור".

<אתי בנדלר: מה הכוונה?

<איתמר חרמון: נתקלנו בתופעה, שבה המשדרים, שזה כל בעלי הרישיונות, לצורך העניין, דרשו כסף, כלומר ההפקה חייבת להיות משודרת.

<איתמר חרמון: באיזשהו מקום הם מחזיקים את היוצר כמעין בן ערובה, כי הוא חייב פלטפורמה.

<איתמר חרמון: אמרו לו: "אם אתה רוצה לשדר, תשלם".

<איתמר חרמון: אנחנו רוצים למנוע את האפשרות הזאת.

<אתי בנדלר: אבל אתה לא מחייב אותם לשדר.

<אתי בנדלר: הם ימשיכו כך, הם יגידו: "אתם לא נותנים כסף?

<אתי בנדלר: הכול בסדר, לא משדרים".

<יונתן בייסקי: אז במקרה הכי גרוע המצב הקיים יישמר.

<אתי בנדלר: לא, אבל אתה מוריד את האלטרנטיבה.

<יונתן בייסקי: לא, האלטרנטיבה נותרת.

<יונתן בייסקי: הוא יוכל לשדר.

<רעיה עדני: אסביר את זה מן הזווית הכלכלית.

<רעיה עדני: אנחנו נותנים כסף להפקות.

<רעיה עדני: היום האבסורד הנוצר הוא שחלק מן הכסף הזה הולך לתשלום על השידור.

<רעיה עדני: זאת לא הייתה הכוונה של החוק.

<רעיה עדני: לכן אנחנו רוצים לאסור את זה במפורש.

<אתי בנדלר: אני רוצה להבין את התהליך.

<אתי בנדלר: הרי אתם קודם נותנים את כספי התמיכה ורק אז הם עושים את ההפקה.

<אתי בנדלר: רק אחרי שיש את היצירה מוכנה פונים לגופי השידור.

<אתי בנדלר: נכון?

<איתמר חרמון: בעיקרון, זה הליך מורכב.

<איתמר חרמון: מצד אחד, נכון מה שאת אומרת, אבל מצד שני, גם החוק קובע שצריך להתחשב בשעת השידור.

<איתמר חרמון: הוא צריך להתחייב שזה ישודר, הוא צריך לפרט.

<אתי בנדלר: איך הוא יוכל להתחייב שזה ישודר אם עדיין אין לו יצירה?

<אתי בנדלר: הוא יפנה מראש אל גוף שידור שיתחייב לשדר את היצירה שלו, בלי שהוא יודע איזו יצירה זאת, ולא יגבה תשלום?

<איתמר חרמון: בקשת התמיכה מגיעה כבר עם איזשהו פירוט על היצירה.

חי שגב: יש פיצ'רים.

<אתי בנדלר: בסדר, אני מבינה.

<אתי בנדלר: השאלה אם החומר הראשוני הזה שהיוצר מגיש לכם כדי לקבל את התמיכה מספיק גם כלפי גוף השידור, שאותו גוף שידור יתחייב לשדר את זה ולא לגבות כסף.

חי שגב: אם הוא מספיק כדי לקבל תמיכה, הוא מספיק גם לגוף השידור.

חי שגב: התשובה היא כן.

<יונתן בייסקי: אנחנו מקבלים תסריטים מלאים.

<אתי בנדלר: אפשר לשמוע הערות של גופי שידור?

<אתי בנדלר: יכול להיות שזו הצעה נפלאה אבל אני לא מבינה אותה.

איתן כבל: אתי בנדלר, את תמיד אומרת שאם לא הוזמן הגורם הרלוונטי – יכול להיות שכולנו נסכים שזה הדבר הכי טוב עלי אדמות ובסוף יתברר ששמענו דברים רק מצד אחד.

חי שגב: נתבקשתי להרים כפפה ולהביא הצעה כדי לתקן עיוות.

יואב קיש: אף אחד לא בא בטענות.

יואב קיש: אני שואל אותך, היועצת המשפטית לוועדה, מבחינת ההליך, מכיוון שלא מיצינו את הדיון כי חסר לנו הגורם הרלוונטי, ומכיוון שתהיה עוד ישיבת ועדה בכל מקרה לקראת סוף החקיקה, השאלה אם נוכל לקיים דיון על הסעיף הזה ביחד עם אותו גורם ואז לשמוע ולהחליט.

יואב קיש: האם זה נראה לך הגיוני?

<אתי בנדלר: אם זה יהיה הדבר היחיד שיעלה.

<אתי בנדלר: ..

יואב קיש: זה הדבר היחיד.

יואב קיש: הוא הגיע אחרון בלוח הזמנים, נתקלנו בו ביום שני בוועדה, נושא שנראה חשוב.

יואב קיש: יש פה ניצול נכון יותר של כספי ציבור, והמשרדים תומכים.

יואב קיש: אני בעד.

יואב קיש: זה דבר שאני משאיר פתוח.

יואב קיש: נערוך את הדיון בו עם הנציג הרלוונטי, אם את מסכימה.

יואב קיש: אם לא, אז לא.

<אתי בנדלר: בסדר גמור.

<אתי בנדלר: אכניס את זה כבר בנוסח שיופץ ואכתוב את זה כהצעת יושב-ראש הוועדה כדי שזה יופיע בנוסח, כדי שכולם יוכלו לראות אותו.

<יונתן בייסקי: אני מציע שהצוות המקצועי של הוועדה יזמן לא רק את מפיק הערוץ אלא גם את היוצרים.

יואב קיש: נכון, אתה צודק במאה אחוז.

<מיכל רפאלי כדורי: הייתה פה יוצרת ודיברה על כך.

יואב קיש: לפני שאנחנו עוברים להצעת החוק יש לנו עוד 5 דקות לפני ההפסקה.

יואב קיש: נזכרתי בעוד נושא שלא הושלם, למרות שהוא בטיוטות, והוא נושא הקיבולת (capacity) , שהגדרנו כשיקול השר.

יואב קיש: למה לא הזכרתם לי כששאלתי אם מיצינו את כל הנושאים?

<מיכל רפאלי כדורי: כי אני סומכת עליך.

<מיכל רפאלי כדורי: אמרו לי שמילה שלך היא מילה.

יואב קיש: אני רוצה לראות את הנוסח.

יואב קיש: אם לא, אלך עם הנוסח שאני הצעתי.

יואב קיש: יש לנו גם את נציגת "הוט" שרוצה להתייחס.

יואב קיש: בבקשה.

<מיכל פליישר: לגבי נושא הקיבולת שעלה פה בדיון אתמול, אני מבקשת לחדד.

יואב קיש: הנוסח שהופץ עכשיו לא רלוונטי.

יואב קיש: סליחה שאני עוצר אותך.

יואב קיש: הנוסח הזה מתייחס לזמנים.

יואב קיש: הזמנים לא מעניינים אותי, אני לא מתייחס לזמנים.

יואב קיש: אני בסך הכול מוסיף שיקול נוסף לשיקול הדעת של השר, שמדבר על כך שיתחשב בנושא הקיבולת בלוויין, כי הפרדנו בהתייחסות בין הכבלים ובין הלוויין.

יואב קיש: תיכף נשמע את "הוט".

יואב קיש: אבל זה כל מה שביקשתי.

יואב קיש: איך מזה נוצר 3 שנים ולשנות שידורים ארציים?

יואב קיש: מאיפה זה נולד?

<זיו גלעדי: כי הטענה הייתה שהלוויין לא באוויר למשך 3 השנים הקרובות.

<איתמר חרמון: "יס" ביקשו מלכתחילה רק 3 שנים.

יואב קיש: חברים, אני לא מתייחס לזמנים.

<מיכל רפאלי כדורי: יש לנו עד "עמוס 8".

יואב קיש: אי אפשר לדעת.

יואב קיש: הרי היום סגרתי דיון שבו נאמר שתעשיית החלל הישראלית הולכת להתרסק.

יואב קיש: בגלל זה לא ראוי לדבר על זמנים.

יואב קיש: ביקשתי דבר אחד להוסיף לשיקול הדעת של השר.

יואב קיש: אני מבין את החשש של "יס".

יואב קיש: אני לא הולך לקבוע לשר מה להחליט, אבל בין השיקולים שהוא לוקח בחשבון הוא ייקח בחשבון את נושא הקיבולת הקיימת ל"יס" באותה נקודת זמן.

יואב קיש: זה לא הוראת שעה, זה חוק קבוע.

עודד פורר: יהיה לו שיקול דעת גם בהקשר של לוויינים עתידיים וגם בהקשר של לוויינים שאינם עתידיים.

יואב קיש: לגבי "יס" – זה המקום שאליו אנחנו הולכים.

יואב קיש: לגבי "הוט" – בואו נשמע אתכם כי לא שמענו עד עכשיו.

עודד פורר: ל"יס" עדיף שלא יהיה מוגבל.

עודד פורר: אני לא מצליח להבין את הטיעון.

<מיכל רפאלי כדורי: עדיף לי שזה יהיה מנדטורי לגבי 3 השנים הקרובות.

יואב קיש: אין מנדטורית.

יואב קיש: זה לשיקול דעת השר.

עודד פורר: ואם יצליחו לשלוח מחר שלושה לוויינים?

יואב קיש: אני לא קובע לשר.

יואב קיש: אני מוסיף לו שיקול במסגרת מערכת השיקולים שלו.

<מיכל פליישר: אשמח אם משרדי הממשלה, ובפרט משרד התקשורת, יתנו את הדעת.

<מיכל רפאלי כדורי: זה אפליה.

יואב קיש: אני מבקש לא להפריע לה.

יואב קיש: עכשיו היא בזכות דיבור ואשמור על זכות הדיבור שלה.

יואב קיש: בבקשה.

<מיכל פליישר: אחדד את הנקודה.

<מיכל פליישר: יש שחקני תקשורת שעובדים ללא רישיון תקשורת, ללא פיקוח.

<מיכל פליישר: המשמעות של זה בעייתית גם ברמה של אפליה רגולטורית, גם ביום-יום, גם בעיוותים רגולטוריים שנוצרים, גם בסיטואציות של תחרות בלתי שוויונית, כמובן פגיעה ביצירה – נושאים דרמטיים ביותר.

<מיכל פליישר: כמובן חשבנו שבוועדה שדנה בעולמות השידורים זה יעלה לדיון.

<מיכל פליישר: חשבנו שאם לא כאן אז בחוק ההסדרים.

<מיכל פליישר: הפתעה לחברים: זה גם לא מופיע בחוק ההסדרים.

<מיכל פליישר: יש היום יותר מ-200,000 מנויים של טלוויזיה רב-ערוצית ב"סלקום" וב"פרטנר".

<מיכל רפאלי כדורי: ועוד 100,000 ב"נטפליקס" ועוד 100,000 בתחנות רוסיות.

<מיכל פליישר: וכולי וכולי, ורגולציה יש עלינו.

<מיכל פליישר: הרגולציה מכבידה ביותר, ופה יש רגולציה ספציפית שעוסקת בנושא של- - -

יואב קיש: יש לי שאלה.

יואב קיש: בחוק ההסדרים יש התייחסות לרגולציה בכבלים ובלוויין?

<קריאה: לא, אין על הערוצים החדשים.

יואב קיש: לא על החדשים.

יואב קיש: שאלתי לגבי הכבלים והלוויין.

יואב קיש: יש כוונה לעשות הקלת רגולציה?

<מיכל פליישר: לא משהו שאפשר להחזיק אותו.

<מיכל פליישר: פה "רצו" סכומים.

<מיכל פליישר: לא משהו שאני יכולה לכמת באיזשהו סכום.

<מיכל פליישר: כתוב שבעתיד המועצה תמחשב.

<מיכל רפאלי כדורי: שקודם נראה את זה בעיניים.

בקיצור: ביקשנו את רשות הדיבור בנושא הקיבולת.

בקיצור: ל"סלקום" ו"פרטנר" אין בעיה של קיבולת כי הם משדרים על גבי האינטרנט, על גבי תשתית של אחר, אבל לכבלים וללוויין, לכל אחד יש את התשתית שלו.

בקיצור: הטופולוגיה שונה בתכלית, זה נכון.

בקיצור: ללוויין יש בעיה מיידית כיום.

בקיצור: לנו אין בעיה מיידית, יש לנו עוד 4–5 ערוצים, אבל כן צריך להבין את מבנה התשתית שלנו.

בקיצור: לנו יש תשתית אחת שמשרתת שלושה סוגי שירותים: אינטרנט, שידורי טלוויזיה וטלפון.

בקיצור: עולם האינטרנט, עם הקיבולות ההולכות וגדלות שלו, זה אותה תשתית ואותם תדרים ואותה קיבולת ואנחנו מנהלים את המשאב הזה, מחלקים בין השירותים השונים, מקצים תדרים, מקצים עלויות, מקצים משאבים.

בקיצור: עולם השידורים הוא לא בלתי מוגבל.

בקיצור: אגב, מבחינה טכנולוגית, גם הלוויין יכול להיות אולי בלתי מוגבל, הכול תלוי בהשקעה.

<מיכל רפאלי כדורי: לא.

<מיכל רפאלי כדורי: לא.

<מיכל רפאלי כדורי: לא.

יואב קיש: מיכל רפאלי כדורי מ"יס", תני לה לדבר.

יואב קיש: עד היום היא לא הייתה בוועדה.

יואב קיש: אני מבקש לא להפריע לה.

<מיכל רפאלי כדורי: אבל היא לא יכולה להגיד דברים לא נכונים.

יואב קיש: אחרי זה אתן לך להתייחס לדברים שלה.

<מיכל פליישר: אני אומרת שתמיד מגבלה, או אי-מגבלה, הן עניין טכנולוגי.

<מיכל פליישר: יש משהו מעצבן אצלנו, אגב, בחטיבת ההנדסה.

<מיכל פליישר: אני שואלת אותם: "אפשר או אי אפשר?" הם אומרים: "הכול אפשר.

<מיכל פליישר: " אז כנראה שתמיד אפשר להרחיב ולהשקיע וכולי, אבל צריך להבין שבעולם השידורים, ככל שמוסיפים ערוצים נתפס רוחב פס, כל ערוץ תופס רוחב פס, והקיבולת מוגבלת.

<מיכל פליישר: אנחנו אומרים בעניין הזה שמה שקורה היום – אנחנו לא יודעים מה יהיה בעוד 5 שנים, בעוד 10 שנים, מה יהיו הצרכים של עולם האינטרנט.

<מיכל פליישר: אגב, בעולם האינטרנט אנחנו משקיעים ומגדילים את רוחב הפס לטובת שידור ה-OTT על ידי שחקנים מתחרים, אז יש פה גם כן מעגל שקשור לתחרות.

<מיכל פליישר: בשורה התחתונה, אני לא רואה שום הבדל בינינו ובין הלוויין, רק מהבחינה שהשר ישקול, כאשר הוא קובע שאנחנו חייבים להעביר ערוצים, שיקולי קיבולת.

<מיכל פליישר: יכול להיות ששיקולי הקיבולת בלוויין ובכבלים בנקודת זמן מסוימת יהיו שונים ושהתוצאה תהיה שאותנו יחייבו ואותם לא יחייבו.

<מיכל פליישר: מר שמילה, אני שמחה שנכנסת כי באמת ביקשתי את הקשב של משרד התקשורת.

<מיכל פליישר: הסברתי את העולם של הרשת שלנו, כולל את ההקצאה של הקיבולת לאינטרנט, טלפון ושידורי טלוויזיה, והמגבלות שיש לנו ברמות האלה.

<מיכל פליישר: ביקשנו שיהיה שיקול דעת של השר באותו נוסח – לא הנוסח של 3 השנים, אלא הנוסח הפשוט, שאומר: "בכפוף לשיקול הדעת של השר בנושא קיבולת", שזה יהיה שוויוני.

<מיכל פליישר: שיקול הדעת יכול להיות שונה לגופו של עניין.

יואב קיש: תודה.

יואב קיש: התייחסות של "יס", בקצרה.

יואב קיש: לא להיכנס עכשיו לוויכוח בין הפלטפורמות.

<מיכל רפאלי כדורי: משום שהתמזל מזלנו ואותו יושב-ראש ועדה נכבד הוא גם יושב-ראש ועדת החלל, שאת הודעתו לעיתונות היום אנחנו בוחנים מהבוקר עד הערב, האם אנחנו צריכים להודיע לבורסה או לא צריכים להודיע לה, היא מטרידה מאוד- - -

יואב קיש: אני מצטער שהכנסתי אתכם לפינה הזאת.

<מיכל רפאלי כדורי: תאמין לי, רק בזה אני מתעסקת.

<מיכל רפאלי כדורי: היא מטרידה מאוד.

<מיכל רפאלי כדורי: אז מי כמוך יודע כמה מילים כלליות לא יספיקו לי.

<מיכל רפאלי כדורי: בוודאי עיני לא צרה בחברתי, ואנחנו גם לא תאומות, קוראים לנו באותו שם פרטי אבל הפלטפורמות שלנו שונות, ויש דברים שמותר להם, כמו "טריפל", ואסורים לנו.

<מיכל רפאלי כדורי: אם יהיה כתוב אותו מלל לגבינו ולגביהם, לא עשיתי כלום משום שהשר יסתכל עלינו באותו אופן.

<מיכל רפאלי כדורי: אנחנו לא בעלי תשתית.

<מיכל רפאלי כדורי: אנחנו שוכרים תשתית מ"עמוס".

<מיכל רפאלי כדורי: הסברנו לך את הדברים האלה.

<מיכל רפאלי כדורי: צריך לחדד את ההבחנה.

יואב קיש: אני מודה לכן על הדברים שלכן.

יואב קיש: אני יכול להגיד דבר אחד, ובזה אני מניח שתהיה הסכמה: לכל אחד מן הגופים העסקיים שנמצאים פה יש, בהגדרה, בעיה בתשתית, מי חמור יותר ומי חמור פחות, והשקעות שנובעות ממנה.

יואב קיש: זה ברור על פניו.

יואב קיש: אני עושה הבחנה – והיא קיימת גם בחוק, את זה לא חבר הכנסת קיש עושה – בין תשתית שמוגדרת כתשתית גם בחוק של "הוט" לבין הלוויין שאינו מוגדר כך לפי החוק.

יואב קיש: לכן אני אומר לנציגת "הוט" כן לעשות הפרדה.

יואב קיש: הדברים שלך נאמרו לפרוטוקול, שמע אותם גם מנכ"ל משרד התקשורת.

יואב קיש: אפילו סביב הרצון הפשוט שלי להבהיר שבין יתר השיקולים יילקח בחשבון גם שיקול התשתית של הלוויין, גם על זה אני פתאום מקבל נוסחים שלא להם הייתה כוונתי.

חי שגב: אני גם מבקשת להעיר בעניין הזה, כי אנחנו הרגולטור של הסדר התשלום הזה.

חי שגב: אני מבקשת שהיועץ המשפטי של המועצה לשידורי כבלים ולוויין יגיד את עמדתו.

יואב קיש: כן, בבקשה.

<איתמר חרמון: אני עורך דין מן המועצה לכבלים ולוויין.

<איתמר חרמון: נכון שחוק התקשורת מבחין בין הכבלים ובין הלוויין.

<איתמר חרמון: הסיבות הן של חקיקה.

<איתמר חרמון: אני לא חושב שהן נובעות מהבדלי התשתית.

<איתמר חרמון: על חברת "הוט" יש חובה להעביר "כל ערוץ המשודר לפי כל חוק לציבור בישראל והניתן לקליטה מן האוויר".

<איתמר חרמון: אם עכשיו פותחים פתח לערוצים נוספים, ייצא פה מצב שבעוד שעל "הוט" תהיה חובה להעביר את הערוצים האלה בכל מקרה, החובה לא תחול על "יס" אם יהיה את עניין הקיבולת.

<איתמר חרמון: התוצאה עלולה להיות שלמשל ערוץ מסחרי חדש שיעלה ברשות השנייה, ערוץ גדול- - -

<מיכל רפאלי כדורי: איתמר חרמון, מה אתה רוצה?

<מיכל רפאלי כדורי: אני מנסה להבין.

יואב קיש: המפוקחים לא מנהלים כרגע דיון עם הרגולטור.

<איתמר חרמון: נניח ערוץ מסחרי חדש שיבוא לרשות השנייה ויבקש להיות ערוץ גדול, ייקח על עצמו את כל החובות- - -

יואב קיש: איך גדול?

יואב קיש: גדול – זה לפי הכנסות.

<איתמר חרמון: ייקח על עצמו את כל החובות.

<איתמר חרמון: "הוט" תהיה חייבת לשדר ולעומת זה ב"יס" השר יוכל לשקול שיקולי קיבולת.

<איתמר חרמון: לכן אנחנו סבורים שאם מכניסים את העניין הזה – אנחנו לא בטוחים שצריך להכניס אותו- - -

יואב קיש: אני מדבר רק על הזעירים.

יואב קיש: אם זה עוזר לך להגדיר.

<איתמר חרמון: אני אומר שאם מכניסים את העניין הזה, צריכה להיות הדדיות בין "הוט" ו"יס".

<מיכל רפאלי כדורי: לא שמעתי על כך שדיברת- - -

יואב קיש: סליחה, אני לא מקבל את הדעה של הרגולטור בעניין הזה.

<אבי שמידט: אדוני יושב-ראש הוועדה, אני מבקש להביע את דעתי.

<אבי שמידט: עם כל הכבוד, השר לא מעוניין להכניס את הסעיף הזה בשלב הזה.

<אבי שמידט: הוא חושב שאין מקומו כאן.

<אבי שמידט: זה נמצא בתוך מרחב השיקולים של השר גם כיום.

<מיכל רפאלי כדורי: הוא לא נמצא.

<אבי שמידט: בדיוק בשל הסיבות האלה, כי זה מפלה בין גופים וזה מחיל אולי חובת התייחסות מוגברת כלפי פלטפורמה אחת בעוד הפלטפורמה השנייה נשארת בלי חובת התייחסות מוגברת.

<אבי שמידט: זה יוצר בעייתיות.

<אבי שמידט: שמענו את זה גם מהיועצים המשפטיים.

יואב קיש: הבנתי.

יואב קיש: נחליט אחרי ההפסקה.

יואב קיש: אנחנו יוצאים להפסקה.

יואב קיש: נתכנס בשעה 21:00 בחזרה.

יואב קיש: תודה.

יואב קיש: מכיוון שכל חברי הכנסת נוכחים, ומי שלא רוצה להיות בדיון אני לא יכול להכריח אותו, אני מחדש את הישיבה.

יואב קיש: נציגי המשרדים, לצערי, עוד לא חזרו.

יואב קיש: לגבי סעיף הקיבולת ב"יס" ו"הוט" – סיימנו לדון בנושא.

יואב קיש: הבנתי שגם השר לא מאושר מהעניין, אבל זה עדיין יישאר להחלטת חברי הכנסת.

יואב קיש: בעניין הזה נשמע את המלצת השר אבל ההחלטה שלנו היא שתקבע ותתפוס.

יואב קיש: לכן אני ממליץ, ואני מבקש להכין את הנוסח להצבעה של הסעיף שאומר כדלהלן: "במסגרת שיקולי השר, בנושא חובת המעבר לתחום הלוויין בלבד, תתווסף התייחסות, שהשר, בין יתר השיקולים, ישקול גם את נושא יכולת הקיבולת של הלוויין".

יואב קיש: זהו.

<איתמר חרמון: רק לגבי ערוצים זעירים.

<איתמר חרמון: רק סעיף 4.

<איתמר חרמון: סעיף 5 לא קשור להליכים פה.

<מודי שרפסקי: זה אותו דבר מבחינת קיבולת.

יואב קיש: זה לא קשור.

יואב קיש: מדובר רק בערוצים חדשים שייכנסו.

<איתמר חרמון: אבל גם סעיף 4 מדבר על ערוצים חדשים, ערוצים מסחריים זעירים, ואילו סעיף 5 מדבר על ערוצים נוספים שיכולים להתווסף דרך מועצת הכבלים והלוויין.

יואב קיש: מכיוון שעשינו שינוי רק בנושא הערוצים הזעירים אני לא מתכוון עכשיו להשפיע על מה שהיה קיים.

יואב קיש: אני מקבל את ההערה של מועצת הכבלים והלוויין.

יואב קיש: מדובר על סעיף 4 ולשם נוסיף את ההתייחסות.

יואב קיש: בניגוד לדעת השר.

יואב קיש: חברי הכנסת יחליטו על זה.

<לאה ורון: סעיף 6מט(4).

יואב קיש: אנחנו לא מצביעים על זה עכשיו אבל חברי הכנסת יחליטו על זה.

יואב קיש: זה העניין.

<אתי בנדלר: רק לגבי ערוצים זעירים חדשים שלא היו בעלי רישיון בעבר.

<זיו גלעדי: המונח "זעירים" מיותר כי ברגע שמצטרף ערוץ, בהגדרה, ביום הראשון הוא זעיר.

<אתי בנדלר: לא, מדובר רק לגבי ערוץ זעיר שלא היה בעל רישיון משדר ערוץ ייעודי לפני כן.

יואב קיש: בזה סיימנו את נושא הקיבולת והלוויין.

לפני הכרעה: מי בעד?

לפני הכרעה: ירים את ידו.

לפני הכרעה: מי נגד?

לפני הכרעה: בעד – 3

לפני הכרעה: נמנעים – אין

יואב קיש: ההצעה נתקבלה פה אחד.

איתן כבל: אני מבקש להגיש רביזיה על העניין הזה, כל עוד לא אראה את התמונה כולה.

<יוליה שמאלוב ברקוביץ: על מה הצבעתם?

יואב קיש: הצבענו על חובת ההשקעה בקולנוע.

יואב קיש: אנחנו מעלים את זה מ-50% ל-75% לכל הערוצים.

<אבי שמידט: השר הודיע על 50%.

יואב קיש: אז שיביא כסף.

יואב קיש: מה אתה רוצה?

<אבי שמידט: אתה הופך את כל ההחלטות של השר?

<אבי שמידט: נו, באמת.

יואב קיש: לגבי דמי רישיון השר אמר שהוא מוריד בחצי, בזה הוא יטפל, זה בסמכות שלו.

יואב קיש: לגבי הקולנוע, הוא אמר שהוא רוצה להוריד בחצי.

יואב קיש: אמרתי: "סבבה, נא להביא תקציב חלופי".

יואב קיש: זה היה מותנה בכך.

יואב קיש: התקציב לא הגיע.

יואב קיש: אז אני עוזר לערוצים ומעלה להם ל-75% את החלק שמוכר כסוגה עילית.

יואב קיש: אני לא קובע את כל ה-100%.

<אבי שמידט: - - -

יואב קיש: ברגע שיביא השר תקציב, נתקן את זה בהתאם.

יואב קיש: תודה.

יואב קיש: אני ממשיך הלאה לנושא – אנשי הערוצים הזעירים הייעודיים החדשים שהולכים להיות ישבו פה בשקט עד כה ועכשיו הגיע זמנם.

יואב קיש: אנחנו לא דנים יותר בשום נושא מלבד הנושא הזה, זה הנושא האחרון.

יואב קיש: נסיים אותו, ומבחינתי את הליכי הדיונים סיימנו, פרט לסעיף שבו הצעת היושב-ראש נשארה פתוחה, לגבי הנושא של ערוץ בשפה אמהרית וטיגרינית.

<אתי בנדלר: גם לגבי שיקול דעת השר לא הייתה הצבעה.

יואב קיש: יש עוד דברים שלא היו בהם הצבעות, אבל לא על הכול נצביע.

<נגה רובינשטיין: לא עוברים לדבר על הצעת חוק הרשות השנייה?

יואב קיש: כן, עוברים.

יואב קיש: הדיון בהצעת חוק הרשות השנייה מוגבל לנושא אחד: אילו סעיפים חלים על ערוץ זעיר ואילו סעיפים לא חלים על ערוץ זעיר.

יואב קיש: זה הדיון.

<נגה רובינשטיין: אולי נידרש להסביר למה אנחנו חושבים שיש סעיפים שרלוונטיים, גם אם אתה חושב שהם לא רלוונטיים, ואולי נשכנע אותך.

יואב קיש: טוב, זה בסדר.

יואב קיש: מישהו רוצה להזכיר לנו באיזה סעיף היינו?

<קריאה: 33ג רבתי.

<זיו גלעדי: אני מן הלשכה המשפטית במשרד התקשורת.

<זיו גלעדי: אני מבקש לומר משהו לגבי המעבר לחוק הרשות השנייה.

<זיו גלעדי: הייתה הערה באחד הדיונים הקודמים על ידי בא-כוח של ערוץ 9, לגבי הגדרת המונח "שידורים".

<זיו גלעדי: אנחנו עובדים על הגדרה חדשה.

<זיו גלעדי: יש באמת בעיה במונח, אבל זה מונח רגיש מאוד.

<זיו גלעדי: זה המונח שמסדיר את כל חובת הרישוי.

יואב קיש: רציתי להגיש רביזיה על ההחלטה הזאת בעקבות העבודה שלנו.

<זיו גלעדי: זה לגבי הטלגרף.

<זיו גלעדי: לגבי שידורים – נביא הצעה בשבוע הבא.

יואב קיש: למה בשבוע הבא?

יואב קיש: כעת אנחנו בסוף יום רביעי.

יואב קיש: מתי אקבל את זה?

יואב קיש: אני אומר לך: לכל המאוחר ביום שני בבוקר.

<זיו גלעדי: אנחנו נהיה בימים ראשון ושני במשרד המשפטים במשך כל היום.

יואב קיש: אז שמישהו לא ילך למשרד המשפטים ויעשה את העבודה.

<זיו גלעדי: זה אותו מישהו.

<זיו גלעדי: ..

יואב קיש: נציגת השר, שירלי שיף, טוען היועץ המשפטי של המשרד, שבגלל שהוא לא מספיק להכין עד יום שני בבוקר, כי הוא במשרד המשפטים, את התיקון למילה "שידורים", זה לא יהיה מוכן בזמן.

יואב קיש: אני לא מוכן להתעכב.

<זיו גלעדי: אנחנו לא יכולים להתחייב ליום שני בבוקר.

<זיו גלעדי: יש חוק הסדרים ואני נמצא במשך ימים שלמים במשרד המשפטים.

יואב קיש: אז לא תהיה במשרד המשפטים.

<שירלי שיף: אתה לא תהיה במשרד המשפטים, אתה תהיה פה.

יואב קיש: לוח הזמנים ברור מאוד.

יואב קיש: אני לא רוצה להסביר שוב לכולם את לוח הזמנים.

יואב קיש: הכוונה היא שביום שני, או לכל המאוחר ביום שלישי הבא יועבר נוסח פנימי להתייחסות המשרדים.

<שירלי שיף: מבחינתנו חוק של משרד התקשורת קודם למשרד המשפטים.

יואב קיש: אז הנושא הזה הוסדר.

יואב קיש: אני לא מוכן שזה יעכב אותנו בתהליך, זה הכול.

<שירלי שיף: ברור.

יואב קיש: תודה.

יואב קיש: מה הנושא השני?

<זיו גלעדי: הנושא השני הוא לגבי הטלגרף.

יואב קיש: לגבי הטלגרף – אני רוצה להגיש רביזיה, כי הסתבר שיש בהגדרה בעיה כלשהי.

יואב קיש: אנא תפרט על מה מדובר.

<זיו גלעדי: נכון.

<זיו גלעדי: אנחנו מדברים על סעיף 32(ב) בחוק הרשות השנייה.

<זיו גלעדי: הסעיף היום קובע: "מורשה לשידורים וכן בעל זיכיון להפעלת תחנת שידור חייבים ברישיון לפי פקודת הטלגרף האלחוטי ואינם חייבים ברישיון לפי חוק התקשורת".

יואב קיש: השאלה למה הם חייבים ברישיון בפקודה.

<זיו גלעדי: אנחנו מבטלים את האמירה שהם חייבים ברישיון לפי הפקודה אם הם לא עושים פעולה שמצריכה רישוי כזה.

<אתי בנדלר: כדי שאכנס לעניינים, כי אני לא יודעת על מה אתה מדברים, עם כל הכבוד: מדובר כאן בסעיף שאושר כבר שינוי לגביו?

<זיו גלעדי: כן.

<אתי בנדלר: אז צריך להגיש בקשה לדיון מחדש.

יואב קיש: אני אגיש בקשה לדיון מחדש.

<אתי בנדלר: היא תידון בישיבה אחרת.

<אתי בנדלר: אי אפשר לעשות את זה כעת.

<אתי בנדלר: צריך לכלול את זה בסדר היום.

יואב קיש: תכניסו את זה לרביזיה, תעשו את זה בישיבה הבאה שתהיה לקראת הקריאה השנייה והשלישית בנושא סעיף 32(ב) לחוק התקשורת, לפי התייחסות משרד התקשורת, שיפרט ויעביר נוסח מסודר.

<אתי בנדלר: אני מבקשת לקבל את הנוסח המוצע.

יואב קיש: אנחנו ממשיכים.

יואב קיש: סעיף 33ג רבתי.

יואב קיש: מישהו רוצה להתייחס?

<מירי נאור אליאס: הסעיף לא רלוונטי פשוט.

<מירי נאור אליאס: הוא מדבר על משהו שעבר ב-2011.

יואב קיש: מפריע לך אם נתייחס אליו או לא נתייחס אליו?

<מירי נאור אליאס: מדברים על אילו סעיפים לא יחולו על ערוצים זעירים.

<אתי בנדלר: אבל זה לא רלוונטי היום לאף אחד, מדברים על ההיסטוריה.

<אתי בנדלר: תקשיבי לרגע, זו טכניקה חקיקתית: יש בחוקים שונים הוראות שמתייחסות לתקופות שהסתיימו.

<אתי בנדלר: אותן הוראות, מאחר שהתקופות האלה הסתיימו, לא רלוונטיות לגבי אף אחד, אבל לא מוחקים אותן כי מי שקורא את החוק צריך לדעת מה חל בתקופות מסוימות.

<אתי בנדלר: אבל זה לא רלוונטי היום לגבי אף אחד.

<מירי נאור אליאס: יש סעיפים נוספים שלא רלוונטיים.

יואב קיש: אז הם לא רלוונטיים.

<מירי נאור אליאס: אז השאלה היא האם לגבי כל מה שלא רלוונטי אנחנו אומרים שהוא לא רלוונטי ולכן אין בעיה להשאיר אותו, או שאנחנו מציינים אותו והוא יורד.

יואב קיש: השאלה למה הוא לא רלוונטי.

יואב קיש: אם הוא לא רלוונטי לכולם בגלל שפג תוקפו, אין צורך לדבר עליו.

<מירי נאור אליאס: אבל אין הרבה סעיפים כאלה.

יואב קיש: הנה, זה דוגמה למקרה אחד כזה.

יואב קיש: בואו מעכשיו נתעסק רק במה שכן רלוונטי ורוצים להחריג אותו.

<נחשון אקסלרד: אתי בנדלר, אנחנו לא מדברים על מחיקה של סעיפים מהחוק.

<נחשון אקסלרד: אף אחד לא חושב שצריך למחוק מן החוק סעיפים.

<נחשון אקסלרד: אנחנו מדברים רק על רלוונטיות של סעיפים לערוצים זעירים, זה הכול.

<מירי נאור אליאס: הסעיף הספציפי הזה לא חל על הערוצים הזעירים.

<אתי בנדלר: הסעיף הזה לא רלוונטי היום לגבי אף בעל רישיון.

<נחשון אקסלרד: על זה אני מסכים אתך.

יואב קיש: אז לא צריך לציין שהוא לא רלוונטי לגביכם.

יואב קיש: הוא לא רלוונטי גם לגבי גופים אחרים.

יואב קיש: סעיף 33ד.

<מירי נאור אליאס: בסעיף 33ד יש התייחסות למועצה, למתן רישיון לשידור טלוויזיה: "אלא אם כן מצאה, ארבעה חודשים לפני מועד המעבר, כי מתקיים בו האמור ...".

<מירי נאור אליאס: אצלנו נקבע אחרת ולכן הסעיף הזה כבר לא רלוונטי.

יואב קיש: נכון, בזה היא צודקת.

יואב קיש: יש הגדרה אחרת לקבלת הרישיון לערוצים.

יואב קיש: אבל לא לערוץ זעיר.

יואב קיש: אנחנו לא מדברים עליכם.

יואב קיש: לכם הוגדר נוהל אחר שגובר על ההוראות הללו.

<אופיר ביתן: סעיף 33ד מדבר על רישיון שתחילת תוקפו במועד המעבר.

<אופיר ביתן: זה לא רלוונטי לכאן.

<אתי בנדלר: מועד המעבר זה הגדרה שהייתה.

יואב קיש: אז גם זה לא רלוונטי.

<מירי נאור אליאס: "מועד המעבר" הוא ביטוי שאולי ייעשה בו שימוש גם בהתייחסות לערוצים החדשים.

<קריאה: כרגע אין בו שימוש.

<מירי נאור אליאס: אבל אולי כן.

<מירי נאור אליאס: לא ראינו עדיין את הוראת המעבר.

יואב קיש: זה לא רלוונטי.

<נגה רובינשטיין: מועד המעבר היה ב-2014.

<מירי נאור אליאס: רק שלא תהיה הוראת מעבר שעלולה לגלגל את הביטוי הזה הלאה.

<אתי בנדלר: הם מבקשים לא לעשות שימוש בביטוי "מועד המעבר".

יואב קיש: אז מה אנחנו עושים עם זה?

<אתי בנדלר: שום דבר.

<אתי בנדלר: לא צריך לעשות שום דבר.

יואב קיש: טוענת היועצת המשפטית לוועדה שהסעיף הזה איננו רלוונטי לערוצים הזעירים בכללותם, לא רק הזעירים הייעודיים.

יואב קיש: אז מה אני יכול לעשות?

<אתי בנדלר: אני רוצה להסביר גם מעבר לזה.

<אתי בנדלר: בסעיף 1 לחוק יש הגדרה של "מועד המעבר".

<אתי בנדלר: "מועד המעבר" הוא "י"ט בטבת התשע"ד, 1 בינואר 2013, או מועד מאוחר יותר שקבע השר בצו בהתאם להוראות סעיף 33ג רבה", שהוא הסעיף שקראנו קודם ואמרנו שהוא לא רלוונטי.

יואב קיש: אני ממשיך.

יואב קיש: סעיף 34.

<אופיר ביתן: בסעיף קטן 34(ה) כתוב שתקופת תוקפו של הרישיון היא ל-15 שנים.

<אופיר ביתן: אני מניח שיש פה הוראת מעבר לחלק מן הייעודיים, ל-5 שנים.

יואב קיש: קודם כול, לזעיר זה 15 שנים.

יואב קיש: זה לא קשור.

יואב קיש: ברגע שנותנים רישיון מתחילים לספור לו את 15 השנים.

יואב קיש: יש לו הוראות מעבר ל-5 שנים, ו-10 שנים לאחר מכן הוא יצטרך להיות זעיר.

<אופיר ביתן: בסדר גמור.

יואב קיש: למי ששואל על ערוץ ייעודי – ערוץ זעיר ייעודי יקבל רישיון.

יואב קיש: מאותו רגע מתחילים לספור לו את ה-15 שנים.

יואב קיש: מתוכן, ב-5 השנים הראשונות יש לו הוראות מעבר מיוחדות, ולאחר מכן הוא יצטרך להמשיך כערוץ זעיר במסגרת הרישיון.

<נחשון אקסלרד: בסעיף קטן (ו) כתוב שהמועצה תבחן "כיצד מילא בעל הרישיון בתקופה האמורה אחר ההוראות לפי חוק זה".

יואב קיש: סליחה, אני עוצר אותך.

יואב קיש: היועצת המשפטית, האם לך יהיה נוח שנצביע על כל שינוי שאנחנו עושים או כמכלול?

<אתי בנדלר: אם הוועדה תגיד שהיא מעוניינת בזה, אכלול את זה בנוסח.

יואב קיש: האם את רוצה שנצביע עכשיו?

<אתי בנדלר: אני חושבת שעדיף לא להצביע כי אף אחד לא יודע כעת אילו סעיפים הם יציעו לא לכלול, שלא יחולו עליהם.

איתן כבל: כדאי לך להמתין.

איתן כבל: השאלה העומדת לפתחנו היא הסכמות.

איתן כבל: התפקיד שלך עכשיו הוא לפרק סעיפים שהם לא רלוונטיים.

יואב קיש: אחרי כן בהצבעה לקריאה השנייה והשלישית נעבור שוב על כל סעיף וסעיף בעניין הזה?

יואב קיש: עכשיו אנחנו מסירים סעיפים לא רלוונטיים.

יואב קיש: לצורך העניין, מצאנו סעיף שאינו רלוונטי והחלטנו להסיר אותו, ויש הסכמה מלאה, כי זה ענייני לחלוטין.

יואב קיש: בואו נצביע עליו ונמשיך הלאה.

יואב קיש: אין פה עניין של ניסוח.

<אתי בנדלר: השאלה אם משרדי הממשלה גם ערוכים להעיר לגבי כל בקשה לסעיף שלא יחול.

<רעיה עדני: נשמח לקבל את זה במרוכז, אנחנו לא מכירים את כל הדברים.

<רעיה עדני: להבנתי המשפטית הדלה – אתי בנדלר, תתקני אותי אם אני טועה – ההצבעה היא על נוסח.

<רעיה עדני: בנוסח מצוין: סעיף זה וזה לא יחול, סעיף זה וזה לא יחול.

<רעיה עדני: אין לנו בעיה שלא תהיה הקראה נוספת, אבל כן נשמח לראות את כל הסעיפים כמכלול בצורה מסודרת לפני ההצבעה.

יואב קיש: את רוצה לנסח את זה כמכלול ונצביע על כך מאוחר יותר?

<רעיה עדני: כן, זה יעזור לנו מאוד.

איתן כבל: אני מציע שהיא תקבל את זה.

איתן כבל: אם יהיו הסתייגויות על סעיפים כאלה ואחרים- - -

יואב קיש: זה לא הסתייגויות כי עוד לא הצבענו.

יואב קיש: בסדר, לא נצביע.

יואב קיש: נגדיר שבכוונתנו לא להחיל סעיפים מסוימים על ערוצים זעירים וזה ייכנס לרשימה, ונצביע על זה במרוכז אחרי ההערות של כולם בהמשך.

<אתי בנדלר: הוועדה מנחה אותי לכלול בנוסח אי-החלה של סעיף זה וזה.

יואב קיש: בדיוק.

בפסקה כתוב: בעניין הזה אנחנו אומרים, כל המטרה במה שנאמר כאן היא שאין כוונה לעשות רגולציה של תוכן, אין יותר מחויבות לערוץ זעיר.

בפסקה כתוב: לכן המילים "שעניינם תוכן השידורים, ובכלל זה מימון הפקה ורכישה של תוכניות" אינן רלוונטיות.

יואב קיש: אם זה לא חל אז מה הבעיה?

<יוליה שמאלוב ברקוביץ: מה עם החובות של 20%?

יואב קיש: אין קשר בין פריסת חובות, ככל שתיעשה, אם תיעשה, לבין מה שאנחנו מדברים פה.

<נחשון אקסלרד: אני חושב שמספיק לומר "לפי חוק זה כללי המועצה ותנאי הרישיון".

<נחשון אקסלרד: הכול מוגדר שם, הכול ברור מאוד.

יואב קיש: אני לא מתכוון לשנות דברים כאלה.

יואב קיש: אני מרגיש דבר אחד ואני רוצה לשאול על כך את אתי בנדלר.

יואב קיש: יש להם חשש גדול מאוד שלאורך הדרך סעיפים כגון זה או סעיפים אחרים יתפספסו ואז ייוותר איזה סעיף שלפיו יכול להיווצר רושם כאילו הם חייבים באיזה תוכן או הפקה מסוימת.

<נחשון אקסלרד: בדיוק הסעיף הזה.

<אתי בנדלר: אני רוצה לעשות קריאה מודרכת.

יואב קיש: אני לא רוצה.

יואב קיש: לפני שאת עושה קריאה מודרכת אני רוצה לשאול שאלה.

יואב קיש: האם ניתן להוסיף בחוק סעיף כדלקמן: "ערוץ זעיר", והכוונה לכל ערוץ זעיר, "אינו מחויב בהשקעות כספיות בתוכן או בהפקות מקומיות בחוק זה"?

יואב קיש: אז גם אם בסוף נגלה שפספסנו משהו- - -

<אתי בנדלר: לא צריך לכתוב את זה, אדוני, כי מה שלא מחייבים פה אז הוא לא מחויב.

יואב קיש: אז מה הבעיה לכתוב את זה?

<אתי בנדלר: לא כותבים דבר כזה.

<אתי בנדלר: אני לא כותבת בחוק שמי שלא זקוק למשקפיים לא צריך להרכיב משקפיים.

<אתי בנדלר: לא סתם אמרתי שאני רוצה לעשות קריאה מודרכת.

<אתי בנדלר: אני חושבת שקראו את הסעיף לא נכון.

יואב קיש: יש פה נושא מהותי, שניתקל בו לאורך כל הדרך.

יואב קיש: ברור שיהיה הרבה יותר קל להרגיע את הערוצים הזעירים, גם החדשים, אם יהיה סעיף פוזיטיבי כזה.

<אתי בנדלר: יש לי הצעה שאולי אפשר יהיה לקבל.

<נחשון אקסלרד: במיוחד כשאדוני אומר- - -

יואב קיש: היא הבינה אותי.

יואב קיש: אתה לא צריך להסביר.

<נחשון אקסלרד: אבל זה מייתר את המילים "שעניינם תוכן השידורים".

<אתי בנדלר: לא, זה לא מייתר, כי בפרסומות למשל כן יש הוראות תוכן.

יואב קיש: לא ענית עדיין על השאלה שלי.

<אתי בנדלר: לא כותבים דבר כזה.

<אתי בנדלר: העיקרון הוא שאדם, כולל חברה- - -

יואב קיש: ואם עשינו טעות במהלך הבדיקה?

<נחשון אקסלרד: איך אני יודע שזה לא חל עליי?

יואב קיש: אל תתפרץ יותר, נו, באמת, זו פעם שלישית שאני מעיר לך.

יואב קיש: חברי כנסת יוצאים מן האולם במקרים כאלה.

<אתי בנדלר: עיקרון בסיס במשפט הוא שאדם וחברה – אני לא מדברת על רשויות מינהל – שפועל במשפט האזרחי רשאים לעשות הכול, פרט למה שנאסר עליהם; בניגוד לרשויות מינהל, שאסור להן לעשות שום דבר אלא אם כן הותר להן בדין.

<אתי בנדלר: אם לא חלה עליהם חובה אז הם לא חייבים לעשות.

<אתי בנדלר: זה דבר בסיסי.

יואב קיש: זה ברור מאליו, ואני בכלל לא מתווכח עם מה שאמרת.

יואב קיש: אבל אני מעלה טענה אחרת.

יואב קיש: ייתכן שבמהלך העבודה המורכבת – וכפי שאמרת: יש כללים ויש תקנות, שאנחנו לא נוגעים בהם בחקיקה, והחוק הזה ארוך ומורכב – ייווצר מצב שאיזה כלל או איזו תקנה – שבזה אנחנו בכלל לא מתעסקים – או לחילופין משהו בחוק שאפילו פספסנו כי לא הבנו, יכול להיות, שיחול עליהם.

יואב קיש: למה אני לא יכול, למען הסר ספק, להגיד את המובן מאליו?

יואב קיש: את צודקת, אני מסכים עם מה שאמרת, אני לא מתווכח.

יואב קיש: זה להגיד את המובן מאליו, שערוצים זעירים לא תחול עליהם חובת השקעה בסוגה עילית והפקות מקומיות לפי חוק זה.

<אתי בנדלר: את זה אמרנו בפירוש.

יואב קיש: כלומר זה קיים בנוסח הכחול החדש.

איתן כבל: זו הייתה נקודת המוצא.

יואב קיש: נכון, אבל הם לא רצו להכניס את זה לחוק.

יואב קיש: תראי לי איפה זה מופיע.

<אתי בנדלר: אבל צריך לשנות את זה.

<אתי בנדלר: זה לא יהיה "בהתאם לנתח שוק".

<אתי בנדלר: עוד צריך לחשוב אם זה לאחר שנה.

יואב קיש: הסעיף הזה כתוב במפורש בנוסח שעבר בקריאה הראשונה.

יואב קיש: בסדר.

<אתי בנדלר: אני מזכירה שכאשר היושב-ראש אמר היום שאנחנו צריכים לכתוב- - -

<נחשון אקסלרד: אם כך, אפשר לקבל את ההצעה של אתי בנדלר, ולהוסיף את המילים "ככל שכללים אלה חלים עליו" אחרי המילה "תוכניות", כלומר "שעניינם שידורי תוכן ובכלל זה מימון והפקה.

<נחשון אקסלרד: ..

<נחשון אקסלרד: ככל שכללים אלה חלים עליו".

<אתי בנדלר: לדעתי זה מיותר.

יואב קיש: זה מיותר.

יואב קיש: זה ברור.

יואב קיש: אני לא עוסק בדברים הברורים והמיותרים.

יואב קיש: ברור שזה "ככל שחלים עליו".

יואב קיש: אז בסעיף קטן (ו) – רק השינוי שהצעת קודם.

יואב קיש: ממשיכים.

<אתי בנדלר: לא, זה אמרנו שלא.

יואב קיש: לא.

יואב קיש: ממשיכים.

יואב קיש: לפסקה (ו)(2) מישהו רוצה להתייחס?

יואב קיש: אתם צריכים להגיד.

יואב קיש: לא נהיה קצרי-רוח, אבל היה לי חשוב להבהיר שיש סעיף שמדבר על זה בצורה מובהקת.

<מירי נאור אליאס: הסעיף מדבר רק על דברים מאוד ספציפיים.

<מירי נאור אליאס: למשל בכללי הרשות השנייה יש עוד חובות תוכן שאין עליהן שום התייחסות בשום מקום אחר.

<מירי נאור אליאס: דרך אגב, לא עוברים עכשיו על הכללים אז אנחנו צריכים שבחוק תהיה התייחסות.

<מירי נאור אליאס: למשל חובות של כמות שידורים חוזרים.

יואב קיש: אי אפשר להיכנס לזה.

יואב קיש: יש פה הגדרה ברורה מאוד.

<מירי נאור אליאס: מכיוון שיש כל מיני חובות תוכן נוספות שלא מופיעות בחוק אלא רק בכללים, מכיוון שאנחנו לא עוברים עכשיו על הכללים אחד-אחד אלא אחר כך מועצת הרשות השנייה תצטרך להוציא כללים, אני חושבת שהוראה כזו יכולה לעזור גם במקרה של חילוקי דעות על כל מיני נושאים אחרים שהם לא סוגה עילית, הפקות מקומיות ומה שכתוב בסעיף 71ח.

<מירי נאור אליאס: זה בדיוק בשביל הדברים האחרים, שלא חלות חובות תוכן נוספות.

יואב קיש: מה ההגדרה של חובות תוכן?

<מירי נאור אליאס: עניינים שלא ניתן להם מענה עכשיו.

יואב קיש: מדברים על נושאים כספיים.

<מירי נאור אליאס: לא רק כספיים.

יואב קיש: אבל זה ירד כבר לכולם.

<מירי נאור אליאס: אני מדברת על הכללים.

<יוליה שמאלוב ברקוביץ: אבל אנחנו קובעים כללים על פי החוק.

<מירי נאור אליאס: כפי שיוליה שמאלוב ברקוביץ אומרת, מכיוון שקובעים את הכללים על פי חוק צריך שבחוק תהיה התייחסות לכל הקצאה בתוכן, לא רק להפקות מקור.

יואב קיש: עם כל הכבוד, אלה הדברים הכבדים.

יואב קיש: כל שאר הדברים שהעלית, כולל שידורים בערבית – והם ירדו מסעיפי המקור – אי אפשר ללכת עם שלייקעס על שלייקעס על שלייקעס.

יואב קיש: אם אתם רוצים שלייקעס על שלייקעס על שלייקעס – אנחנו יכולים באמת להגיד שאנחנו צריכים עוד שבועיים לשבת על הדבר הזה, וזה סוג של אמירה.

יואב קיש: אני חושב שזה לא ראוי ולא נכון.

יואב קיש: אני חושב שאנחנו מתקדמים בצורה רצינית ועוסקים במהות.

יואב קיש: חבל שאתם עוצרים אותנו על דברים שהם ברורים מאליהם.

יואב קיש: צדקתם לגבי האמירה שרציתם סעיף.

יואב קיש: אני טעיתי, לא ראיתי שקיים בקריאה הראשונה סעיף שמדבר בדיוק על המקומות הכואבים של השקעות כספיות משמעותיות, והוא קיים.

<מירי נאור אליאס: אני רק מבקשת להשלים.

<אתי בנדלר: אנחנו צריכים לעבור על כך, מדובר שם על נתח שוק.

יואב קיש: את רוצה לעשות את ההקראה קודם ואחרי כן לחזור לפה?

יואב קיש: אולי זה יהיה יעיל יותר.

<אתי בנדלר: אני מוכנה, אין לי בעיה.

יואב קיש: אז בואו נעשה את זה כך.

יואב קיש: עצרנו בסעיף 33(ו)(2).

יואב קיש: אנחנו עוברים להקראה של הנוסח הכחול, הנוסח שעבר בקריאה הראשונה.

<קריאה: אבל מה שכתוב שם לא מדויק.

<אתי בנדלר: אמרתי, עכשיו צריך לקרוא ולעשות התאמות כי בנוסח הכחול יש לנו סעיפים שאנחנו צריכים ויש סעיפים שחייבים לשנות אותם, למשל בכל נושא נתח שוק.

יואב קיש: אנהל את זה, ברשותכם, אקרא ואגיד מה רלוונטי ומה לא.

יואב קיש: סעיף 1 להצעת החוק מתייחס לתיקון סעיף 62ג.

יואב קיש: לדעתי אין שינוי בזה.

יואב קיש: אלה דברים ישנים.

יואב קיש: אצביע על זה כמכלול.

יואב קיש: אז אנחנו מתחילים.

יואב קיש: כל אלה, הפתיחה וההגדרה, הם דברים שהיו ואין בהם בעיה.

יואב קיש: נצביע עליהם לקריאה שנייה ושלישית.

יואב קיש: מי בעד סעיפים 1 ו-2 כפי שהקראתי?

יואב קיש: ירים את ידו.

יואב קיש: מי נגד?

יואב קיש: בעד – 3

יואב קיש: נמנעים – אין

יואב קיש: הסעיפים נתקבלו פה אחד.

יואב קיש: עכשיו הגענו לסעיף העיקרי.

יואב קיש: בסעיף 3, ההגדרות "בעל רישיון קטן", "בעל רישיון בינוני", "בעל רישיון גדול" – בוטלו.

יואב קיש: נותרו שתי הגדרות: "בעל רישיון זעיר" ו"בעל רישיון זעיר ייעודי".

יואב קיש: אקרא אותן כפי שהן ונגדיר את השינויים המתחייבים.

יואב קיש: כל זה לא רלוונטי.

יואב קיש: נגמר הנושא של נתח השוק.

יואב קיש: אנחנו מצביעים על:

<נגה רובינשטיין: אני מצטערת אבל אנחנו רוצים לעקוב ולהבין בדיוק מה מתבטל.

<אתי בנדלר: סעיפים 1 ו-2 אושרו.

<אתי בנדלר: הגענו לסעיף 3.

<אתי בנדלר: בסעיף 3 התחלנו עם סעיף 71ו לחוק העיקרי ואנחנו מתחילים לעבור על הגדרות סימן ח'.

<אתי בנדלר: בסעיף 71ו, ההגדרות "בעל רישיון קטן", "בעל רישיון בינוני" ו"בעל רישיון גדול" נמחקות.

<אתי בנדלר: אנחנו חוזרים עכשיו להגדרה "בעל רישיון זעיר".

<אתי בנדלר: אדוני, אני מזכירה לך שלעניין ה-30% אמרת שתקיים דיון כי טענו – גם אני טענתי אבל הטענה הזאת נשמעה בעיקר מצד אחרים – ש-30% הוא שיעור נמוך מאוד כדי לתת את ההטבות הנוספות.

יואב קיש: אגיד מה אני חושב.

יואב קיש: אני רוצה לעסוק בחוק הזה במינימום רגולציה.

יואב קיש: אני מבין שהנושא של בחינת הרישיון הייעודי, לצורך העניין, הפקות שהיו פתח למקור לבעיה לא מעט כאשר הם היו במועצת הכבלים והלוויין, לכן אני רוצה להשאיר איזשהו פלח – בעיניי 30% זה משמעותי – אבל, מצד שני, שלא ייצר סיטואציה שעכשיו על כל מיני אבחנות רגולטוריות כאלה או אחרות ניכנס לסיטואציה בעייתית.

יואב קיש: בגלל זה, דרך אגב, הורדתי את זה מ-10 שנים ל-5 שנים, כי ראיתי איזו קורלציה בין הדברים האלה.

יואב קיש: מישהו יכול לטעון שעדיין אנחנו נמצאים ברף גבוה מדי, לתפיסתו.

יואב קיש: לתפיסתי, השילוב הזה של 5 שנים עם 30% מספק.

<אתי בנדלר: אני רוצה להזכיר שוב שמדובר למשל על הערוץ בשפה הערבית או הערוץ בשפה הרוסית, שהחוק הזה מציע הטבות לאלה שישמרו על הייעוד שלהם, אבל כשאנחנו מדברים על 30% הם לא ישמרו באמת, אין להם מוטיבציה לשמור על הייעוד המקורי שלהם.

עודד פורר: מה ימנע ממאן דהוא לרכוש את ערוץ בערבית, שמאותו רגע יפסיק להיות ערוץ בערבית אלא מין ערוץ שנהיה מכל מיני הטבות?

יואב קיש: אני זוכר שזה עלה, ואמרנו שערוץ זעיר ייעודי – זה נקודה נכונה שעלתה.

יואב קיש: דרך אגב, גם אם ייקבע אחוז גבוה יותר, זה לא משנה בעניין הזה.

עודד פורר: אחוז גבוה יותר שומר על התמריץ.

יואב קיש: כל עוד אין שינוי של מעל 50% באחזקות הבעלים – זה בתוקף.

יואב קיש: ברגע שיש רכישה, נגיד יבוא מישהו ויקנה את אחד הערוצים האלה, ב-100% או ב-50%, אז למעשה הוא יוצא מן הקטגוריה של ערוץ זעיר ייעודי.

יואב קיש: הוא נהנה מן הקטגוריה של ערוץ זעיר ייעודי רק כל עוד מבנה הבעלות הקיים נשאר, לפחות בצורה משמעותית.

יואב קיש: רק אם יהיה המהלך שאתה מתאר אז הוא יהפוך להיות ערוץ זעיר ויאבד את הסטטוס של הוראת השעה של ערוץ זעיר ייעודי.

<רעיה עדני: ואם בעל הרישיון הנוכחי משנה את התוכנית העסקית שלו?

יואב קיש: מה זה משנה?

יואב קיש: הוא עדיין צריך לעשות 30% ייעודי.

<נחשון אקסלרד: יש לי שאלה.

<נחשון אקסלרד: הקביעה הזאת, יש בה משהו שרירותי מאוד.

<נחשון אקסלרד: גם אם במהלך עסקי מסוים מחליט בעל ערוץ להכניס שותף ב-50% והוא עדיין שומר על הייעוד שלו לכל דבר ועניין, ב-30%, 40% או 70%, אז הוא חייב לצאת מן הקטגוריה הזאת?

<נחשון אקסלרד: מדוע?

יואב קיש: הנושא שאנחנו מדברים עליו כרגע הוא הטבה כלשהי לערוצים הייעודיים.

יואב קיש: שמירה על הייעוד ברמה שעכשיו יש לי רגולטור שצריך להתחיל לבדוק את השידורים של הערוץ ולהחליט, יכול להיות שבחלק מן הדברים זה פשוט ובחלק מן הדברים זה מורכב יותר.

יואב קיש: אני לא רוצה את הרגולטור, ש-50% מן התקציב שלו יצומצם כנראה עקב הורדת הרגולציה – להבנתי זו כוונת השר, אני לא יודע אם זה נכון.

יואב קיש: עכשיו אני צריך להחזיק אנשים אצל הרגולטור שיפקחו ויעשו.

יואב קיש: אני רוצה להימנע מן המהלך הזה.

<נחשון אקסלרד: בקביעה הזאת שלך, אדוני, עם כל הכבוד, אתה מקשה על ערוץ כזה את החיים, באופן שאתה מונע ממנו להכניס אליו השקעה.

<נחשון אקסלרד: אתה מונע ממני הטבות בגלל שהכנסתי אליי השקעה כדי שאוכל לפרוח.

<נחשון אקסלרד: איפה ההצדקה לזה?

<נחשון אקסלרד: איפה הרציונל?

יואב קיש: אני מבין שיש פה מלכוד, כפי שאתה אמרת, ש-30% זה לא מספיק.

<איתמר חרמון: אלה שתי שאלות שונות.

<איתמר חרמון: יש את השאלה כמה הוא יצטרך לשדר מבחינת הייעוד, ויש שאלה נפרדת על הבעלות.

יואב קיש: בסדר, אבל חבר הכנסת פורר טוען שאם אנחנו מתחילים לגבוה אז גם אם הבעלות מתחלפת זה לא משנה כי הייעוד נשאר.

עודד פורר: אני רוצה שיישאר ערוץ בשפה הערבית וערוץ בשפה הרוסית.

עודד פורר: אני אומר שאני לא רוצה להתעסק עם פיקוח רגולטורי על נושא הייעודי.

<איתמר חרמון: אבל הוספת עכשיו הגבלה, של הבעלויות.

יואב קיש: נכון, היא באה בגלל שאני רוצה לשמור אחוז ייעוד נמוך.

<נחשון אקסלרד: היא יוצרת אנומליה והחמרה שלא לצורך, ללא רציונל.

<דב אברמוביץ: ההטבה לא פרסונלית.

<נחשון אקסלרד: יותר מזה, הערוץ היחיד, להבנתי, שרוצה להשתחרר מן הייעוד שלו ומצהיר על כך הוא ערוץ 20.

<נחשון אקסלרד: כל שאר הערוצים מביעים עניין מלא להישאר מחויבים לייעוד שלהם.

יואב קיש: אני לא יודע אם הם רוצים להשתחרר מן הייעוד שלהם, לא שמעתי את זה מהם.

<קריאה: קודם צריך לראות באילו תנאים.

<נחשון אקסלרד: אני מדבר על ייעוד לשיטתה של המועצה לשידורי כבלים ולוויין.

<נחשון אקסלרד: מה, אנחנו טומנים את ראשנו בחול?

<נחשון אקסלרד: אנחנו לא יודעים שזה המצב?

יואב קיש: אני לא יודע.

יואב קיש: אני אומר, עם כל הכבוד, ערוץ זעיר ייעודי זה נוח, זה לא פלטפורמה שרוצים לעזוב אותה.

<אתי בנדלר: מכל מקום, שלושה ערוצים מתוך ארבעה בוודאות הצהירו שהם רוצים לשמור על הייעוד שלהם, ועקב כך הם מקבלים הטבות.

<אתי בנדלר: הם מקבלים הטבות כי למדינת ישראל יש אינטרס שיהיו ערוצים עם הייעוד הזה.

<אתי בנדלר: אני מזכירה, הייעוד מלכתחילה היה צריך להיות 100%.

<אתי בנדלר: הורידו להם ל-75%.

יואב קיש: ראו שגם זה בעייתי.

<נחשון אקסלרד: למי זה בעייתי?

יואב קיש: יש את הנושא של ערוצים שפתיים, שזה משהו שלתפיסתי המדינה צריכה בכלל להחליט שהיא רוצה לממן כי אחרת זה לא יקרה.

עודד פורר: במהלך 5 השנים.

יואב קיש: כרגע המדינה לא שם.

<נחשון אקסלרד: למי ה-75% בעייתי?

<נחשון אקסלרד: הוא לא בעייתי לערוץ 9, הוא לא בעייתי לערוץ 24, בוודאי לא בעייתי לערוץ "האלא טי.

<נחשון אקסלרד: וי".

יואב קיש: הוא בעייתי לערוץ 20.

יואב קיש: אז נפגע בו לרעה?

יואב קיש: זה מה שאתה אומר.

יואב קיש: אני מסכים לא להכניס את נושא הבעלות, אני לא מתכוון לפגוע, אבל אני לא רוצה להגיע למצב שבסופו של דבר נתחיל ברגולציה על הייעוד.

יואב קיש: אני לא רוצה שהרגולטור יהיה עסוק בבחינת הייעוד.

<אתי בנדלר: אדוני, אז תרד ל-60%, משהו כזה, ואז אתה נותן להם "שפיל" של 40% כדי ליהנות מן ההטבה.

<איתמר חרמון: גם צריך להבין שההטבה היא גם על פטור מדמי מעבר וכן הלאה.

<איתמר חרמון: כלומר, ההצדקה שניתנה לזה – וגם יש על זה פסיקה, עו"ד בנדלר דיברה על זה בישיבה הקודמת – ההצדקה שנמצאה לפטור מדמי מעבר- - -

יואב קיש: יש משמעות, למשל, אם זה מעל או מתחת ל-50%?

<איתמר חרמון: יש פסק דין מפורש ומפורט שעסק בשאלה הזאת.

<איתמר חרמון: נקבע שם שכדי להצדיק פטור מדמי מעבר, לצורך העניין, זה פגיעה בזכות הקניין של "הוט" ו"יס" כאשר אתה כופה עליהם לשדר מישהו שלכאורה הם לא רוצים או לא חייבים.

<איתמר חרמון: פסק הדין עוסק בשאלה הזאת, מתי מוצדק לתת את הפטור.

<איתמר חרמון: אחת ההצדקות לפטור היא בגלל שהמדינה הייתה סבורה שאנחנו מעודדים את הייעוד שעליו דובר.

<איתמר חרמון: כפי שאומרת עו"ד בנדלר, 30% זה פחות מדי.

יואב קיש: מה גישת המשרד?

<אבי שמידט: בעיקרון, המטרה היא להוריד רגולציה.

<אבי שמידט: המטרה היא לא להביא את הרשויות – כפי שהיושב-ראש אמר – לכך שאנחנו חוזרים בדלת האחורית לבחינה דווקנית ודקדקנית של כל הפרה וכל מה שנרצה לחשוף, כי לשם כך התכנסנו.

<אבי שמידט: אני לא נכנס לעניין אבל השאלה אם אנחנו לא חוזרים לאותה נקודת מוצא.

<אתי בנדלר: המשרד לא הציע בכלל קטגוריה כזאת של ערוץ זעיר ייעודי.

<אתי בנדלר: המשרד הציע שלא יהיה דבר כזה.

<אתי בנדלר: אבל היושב-ראש הציע בכל זאת סוג נוסף ואתה נותן לו אקסטרה הטבות.

עודד פורר: אם הוא בודק 30% או 50% – זה אותה בדיקה.

חי שגב: זה אומר בחינה דווקנית ודקדקנית.

עודד פורר: לא משנה לו אם הוא בודק 50%, 70% או 30%.

עודד פורר: הוא בודק.

עודד פורר: מרגע שהוא בודק, הוא בודק כמה.

<אבי שמידט: אבל אתה נכנס פה להליך של בדיקה דקדקנית.

יואב קיש: יש פה משמעות לערוץ, לרמת ההיערכות לעמידה בבחינה הזו.

<איתמר חרמון: אפשר לא לתת לו פטור מדמי מעבר.

<מימון שמילה: אני מבקש להציע משהו.

<מימון שמילה: אני רוצה לחשוב על איזה רעיון.

<מימון שמילה: הוא לא בשל עדיין, אבל אפשר להציע.

<מימון שמילה: בדומה למה שהצענו קודם לגבי מי שהיה ביום המעבר מלכ"ר, אפשר להציע לומר: "מי שהיה ביום המעבר ערוץ ייעודי יחולו עליו תנאי המעבר האלה והאלה".

יואב קיש: זה מה שאנחנו עושים עכשיו.

<מימון שמילה: בלי לקבוע אחוזים.

<מימון שמילה: להיות פטור מאחוזים.

<מימון שמילה: בגלל שהיה לו עד היום כרטיס כניסה של ערוץ ייעודי, הוא יקבל פטור.

יואב קיש: כלומר, להגדיר בכלל את ההגדרה של ייעוד.

<אתי בנדלר: ממה הוא יקבל פטור?

<אתי בנדלר: מדמי מעבר?

<מימון שמילה: מדמי רישיון ומדמי מעבר.

<אתי בנדלר: יש בעיה, כי דמי הרישיון מממנים את הרשות השנייה.

<אתי בנדלר: זה אומר שהערוצים האחרים צריכים לממן אותם.

<אתי בנדלר: אבל בואו נגיד שאת זה עוד אפשר לקבל.

<אתי בנדלר: אבל לחייב אותם להעביר גוף בחינם?

עודד פורר: הוא נהנה מהטבות מתוקף הייעוד שלו, לא מכוח הקיימוּת שלו.

<נגה רובינשטיין: אנחנו כמובן מתנגדים לזה.

יואב קיש: אם אנחנו מעלים את זה ל-40%, האם יש איזה מספר נכון?

יואב קיש: אני לא רוצה להיות בסיטואציה שברמה המשפטית, בגלל שהוא עכשיו עם אחוז גבוה יותר ממה שתכננו, נמצא שלא ניתן להעביר אותו לרשות השנייה.

<איתמר חרמון: אני יכול להגיד לאדוני שהמועצה הקלה מ-100% ל-75% וזה כשלעצמו נתקף בבג"ץ וניתן נגד המועצה צו על התנאי על כך שהיא באה להקל והורידה את זה ל-75%.

<איתמר חרמון: זאת אומרת שקשה לי מאוד לענות לאדוני על אחוזים עוד יותר נמוכים שיצדיקו פטור מדמי מעבר וכן הלאה.

יואב קיש: בהחלט בסמכות שלנו להחליט שאלה אחוזים מספקים.

<אתי בנדלר: זה סמכות שלכם.

<אתי בנדלר: השאלה אם אפשר לעשות את זה על חשבון גופים מסחריים אחרים.

יואב קיש: יש פה עניין של סבירוּת, לענות למורכבוּת של ניהול התוכן הייעודי.

יואב קיש: ערוץ 20, האם אתם יודעים מה כוונתכם, האם להישאר ערוץ ייעודי או לא להישאר ערוץ ייעודי?

<נתנאל סימנטוב: ההחלטות שלנו ייגזרו מן הנוסח של החוק, כמובן, אבל אני חוזר, ברשותך היושב-ראש.

<נתנאל סימנטוב: גם בעניין האחוזים יש פה איזו מגמה של פיחות זוחל כלפי מעלה.

<אתי בנדלר: ממש לא נכון, סליחה.

<אתי בנדלר: זה נאמר במפורש וזה מופיע בפרוטוקול.

<אתי בנדלר: היושב-ראש אמר שבינתיים הוא מנחה 30% אבל הוא ידון באחוזים בעת הכנת הצעת החוק לקריאה שנייה ושלישית.

<אתי בנדלר: אחרת, לא הייתי מעלה את זה עכשיו.

<נתנאל סימנטוב: אסיים את המשפט, ברשותך.

<נתנאל סימנטוב: מרוח הדברים אנחנו רואים לאן זה הולך.

<נתנאל סימנטוב: גם אם זה יגיע בסוף ל-50% וגם אם בסוף נבחר לברוח מן הרגולציה שבגללה הגענו לפה, אותנו מטריד שוב – אני חוזר אחורה, ברשותך כי דעתנו לא נחה מזה, וזה יותר מטריד אותי עכשיו מ-30% או 40% – שגם סעיף 71ח שאמור להרגיע אותנו ולפטור אותנו מחובות רגולציה של הרשות השנייה, לא לוקח בחשבון כללים.

<נתנאל סימנטוב: אני רוצה להציג 3 דוגמאות קצרות.

עודד פורר: אתה הולך קדימה.

<קריאה: אבל אני רוצה- - -

יואב קיש: תן לו, הוא לא דיבר הרבה.

יואב קיש: בבקשה.

יואב קיש: לא להפריע לו.

יואב קיש: מי שרוצה להתייחס, יחכה.

יואב קיש: אני רוצה לשמוע מה מציק לו.

יואב קיש: אתה כבר החלטת שאתה יודע מה מציק לו ושכבר פתרנו את זה.

יואב קיש: בואו נשמע אותו.

יואב קיש: זה נמחק מסעיפי המהות.

יואב קיש: אתה מעלה נושא אחר.

יואב קיש: ראשית, אם אתה אומר לי שאתה עם 51%- - -

<אתי בנדלר: יכול להיות שיש חובות נוספות בכללים.

יואב קיש: הוא קורא מן הכללים.

<נתנאל סימנטוב: אני קורא מהכללים של הרשות השנייה.

<נתנאל סימנטוב: מתוקף החוק, ביום שאנחנו עוברים- - -

יואב קיש: בואו נפריד את זה לשני דברים.

יואב קיש: אחד, ופה אני מתחבר אל מה שאמרת, בתוך הכללים והתקנות, כמו הסעיף שהקראת, יש הרבה מאוד סעיפים שנובעים מן החוק הישן, בוודאי כלפי ערוצים מסחריים.

יואב קיש: קרו שני דברים: ראשית, הגדרנו, ונמשיך להגדיר במפורש, מה לא חל על ערוצים זעירים.

יואב קיש: זה יוריד לך "נגלה" אחת שיכולה להיות.

יואב קיש: שנית, שינינו מאוד את המהות של הרשות השנייה בסעיף 5 ו-24.

יואב קיש: אני חושב שהיית פה.

יואב קיש: שם כל הדברים שנבעו מפריפריה – לצורך העניין, הסעיף הזה שהקראת על פריפריה, יכולים גם הערוצים הגדולים להגיד שלהבנתם הכלל הזה לא חל עליהם.

יואב קיש: אמרנו כדי לפתור את העניין הזה, שאתם תכינו רשימה מסודרת, אחרי שתעשו את העבודה הזאת, של הכללים האלה שלפי דעתכם כבר לא חלים כי החוק שוּנה.

<נתנאל סימנטוב: אבל זה מה שאנחנו חושבים עכשיו.

<נתנאל סימנטוב: אנחנו עכשיו מציינים דברים שלא צריכים לחול, עוד לפני הכללים, בחוק.

<נתנאל סימנטוב: כל דבר שאנחנו אומרים שאינו רלוונטי, אומרים לנו: הוא לא רלוונטי אז אל תגידו את זה ואל תכתבו את זה.

<נתנאל סימנטוב: יצאנו במגמה בהתחלה שתהיה בכלל רשימה לבנה, שתגיד מה כן.

<נתנאל סימנטוב: זה ירד מן הפרק על פי חוות דעת משפטית.

<נתנאל סימנטוב: הבנו את זה.

<נתנאל סימנטוב: עכשיו עוברים לכך שיהיו הסתייגויות ויעברו על החוק, וכל דבר שלא רלוונטי ננכה אותו.

<נתנאל סימנטוב: זה לא מתנכה, כי אומרים שזה לא רלוונטי ואז לא צריך להגיד את המובן מאליו.

<נתנאל סימנטוב: עכשיו אנחנו מבקשים שיהיה סעיף פוזיטיבי.

יואב קיש: יש סעיף פוזיטיבי.

<נתנאל סימנטוב: אבל הוא לא מכסה את כל הדברים.

יואב קיש: למה לא מכסה?

<מירי נאור אליאס: כי הסעיף הזה צריך להכיל- - -

יואב קיש: אני מסכים שכאשר נגיע אליו נדון בו בהרחבה.

יואב קיש: בסדר?

יואב קיש: אני רק רוצה לשאול אותך לגבי 51% ייעודי.

יואב קיש: זה משנה דרמטית את התוכניות שלכם?

<נתנאל סימנטוב: זה לא משנה דרמטית.

<נתנאל סימנטוב: לטענתנו, כבר היום אנחנו עומדים ביותר מזה.

<נתנאל סימנטוב: השאלה מתחילה לגבי הפרשנות של המילה "מורשת".

<נתנאל סימנטוב: יושבים בקרי תוכן, שאני לא יודע מי הסמיך אותם.

עודד פורר: אבל אותה פרשנות תחול גם על 30%.

יואב קיש: זה הרבה יותר קל.

יואב קיש: אתה יכול להגיד אותו דבר גם על 2%, אבל אם זה 2% כנראה אין בעיה.

יואב קיש: ככל שאתה עולה באחוזים הבעיה מתעוררת ומתחדדת.

<נתנאל סימנטוב: ככל שההגדרה של "מורשת" מצומצמת יותר יהיה יותר קשה להגיע גם ל-2%.

<נתנאל סימנטוב: ככל שההגדרה של "מורשת" תהיה רחבה יותר- - -

<יוליה שמאלוב ברקוביץ: דיברנו על זה שנשב עם ערוץ 20 ביחד כדי להגדיר הגדרה שמתאימה, מצד אחד, לאינטרס שלהם, ומצד שני, לאינטרס הציבורי.

<יוליה שמאלוב ברקוביץ: נגיע להסכמות בינינו.

<יוליה שמאלוב ברקוביץ: אתם צריכים באיזשהו מקום קצת לסמוך על מי שנמצא פה.

<נתנאל סימנטוב: אנחנו סומכים לחלוטין וגם סמכנו על מועצת הכבלים והלוויין, אבל המועצה בסוף פועלת מכוח חוק מסוים, והפרשנות של החוק ניתנת לספק.

<נתנאל סימנטוב: אנחנו רואים את עצמנו שוב בסיבוב חוזר פה.

עודד פורר: מתחילים את הדיון מחדש בעצם.

<מימון שמילה: אם הוא משקיע 6 מיליון שקל, נניח שנקבע שעלות המעבר היא 3 מיליון שקל.

<מימון שמילה: הוא משקיע 6 מיליון שקל ויורד לאפס.

<מימון שמילה: הוא משקיע את זה ממילא.

<מימון שמילה: מי שהיה ייעודי בעבר ומשקיע בהפקות מקור פי שתיים ממה- - -

יואב קיש: יש פה שאלה.

יואב קיש: האם במקום אחוזים של ייעודי, השקעה בכסף יכולה לספק את הקריטריון?

יואב קיש: זאת אומרת, השקיע הערוץ סכום מסוים- - -

<נתנאל סימנטוב: בסוגת מורשת.

יואב קיש: לא רק מורשת.

<מימון שמילה: אני מעלה רעיון, וזה לא הצעה.

<מימון שמילה: מישהו ייעודי שקיבל ערוץ מסחרי זעיר.

<קריאה: לכל זעיר.

יואב קיש: לא לכל זעיר, אני רוצה לתת את זה רק לייעודי זעיר.

<מימון שמילה: נניח שנקבע שדמי המעבר הם 3 מיליון שקל.

<מימון שמילה: סתם זרקתי מספר, אל תתלהבי.

<מימון שמילה: נניח שנקבע שעלות המעבר היא 3 שקלים והערוץ השקיע 6 מיליון שקל בהפקות מקור.

<מימון שמילה: על כל שני שקלים שהוא השקיע בהפקות ירד לו שקל ממה שהוא צריך לשלם כדמי מעבר.

<מיכל רפאלי כדורי: שהמדינה תיתן על חשבונה.

<מיכל רפאלי כדורי: למה על חשבוני?

<מימון שמילה: זה מה שקורה היום.

<מיכל רפאלי כדורי: זה לא קורה היום.

יואב קיש: אני רוצה להבהיר, לא מדובר על ערוצים זעירים, חד וחלק, אלא רק על ערוצים זעירים ייעודיים.

<מיכל רפאלי כדורי: כשתיתנו את זה – זה יהיה על חשבונכם.

<מיכל רפאלי כדורי: ממתי אתה נותן את זה על חשבוני?

<מיכל רפאלי כדורי: שהמדינה תיתן.

<מימון שמילה: כפי שזה קיים היום.

יואב קיש: מדובר רק בערוץ זעיר ייעודי.

<מיכל רפאלי כדורי: ערוץ ייעודי שנולד מרצון מדינת ישראל, מטבע הדברים הוא ערוץ דובר עברית.

<מיכל רפאלי כדורי: כלומר, ברגע שהוא יפתח את המסך, גם אם זה תוכנית אולפן, היא תהיה הפקת מקור.

<מיכל רפאלי כדורי: לא יכול להיות שעל זה שהוא משדר בכלל הוא יקבל פטור.

<מיכל רפאלי כדורי: זה לא חוקתי, זה לא הוגן, אני לא מבינה למה צריך את זה.

<מיכל רפאלי כדורי: אם אתם כבר עושים את זה, אז בבקשה את הכסף הזה תקזזו לי מהפקות המקור שלי.

<מיכל רפאלי כדורי: ואיפה היוצרים?

<אתי בנדלר: אגיד מה הבעיה עם ההצעה הזאת, שנשמעת שובת לב.

<אתי בנדלר: היא רק לא נותנת שום תמריץ לשמור על הייעוד המקורי.

<אתי בנדלר: אנחנו חוזרים לבעיה המקורית, שהערוץ בשפה הערבית, הערוץ בשפה הרוסית – יבוא בעל ממון, יקנה אותם, ישקיע ויהפוך אותם לערוץ אחר.

<אבי שמידט: ברשות היושב-ראש, אני רוצה לקחת את ההצעה של מנכ"ל משרד התקשורת ולשכלל אותה.

<אבי שמידט: אגיד אל מה כיוונתי ואז אולי נוכל להתחיל "לגלגל" את זה.

<אבי שמידט: אנחנו הרי רוצים להתמודד פה עם עניין של בדיקה דקדקני ודווקנית של הייעוד, אנחנו רוצים לצאת מזה.

<אבי שמידט: מצד שני, אנחנו מנסים לקבוע איזשהו סכום, או נכון יותר, איזו מהות של הייעודיות של הערוץ.

<שירלי שיף: נתנאל סימנטוב, אתם מסכימים ל-51%?

יואב קיש: סליחה, זה לא השיטה, לא מעניין, לא כרגע, זה לא על הפרק.

יואב קיש: אם את רוצה, תשאלי אותו מה שאת רוצה אבל לא כאן, זה לא הדיון.

<אבי שמידט: על מנת לאפשר לערוץ לקבל את ההטבות שנובעות מן הייעודיות שלו ולא לשפוך את התינוק עם המים.

<אבי שמידט: אם אנחנו רוצים לא להיכנס לדווקנות, יכול להיות שנמציא מנגנון, נוציא מפה מנגנון שידבר על סכומים של כסף ולא על אחוזים.

<אבי שמידט: זה יהיה סוג של מנגנון, שאם ערוץ יבוא עם הייעודיות שלו אל הרשות השנייה- - -

יואב קיש: זה רק הולך ומסתבך.

יואב קיש: אני הולך "לחתוך" את זה.

יואב קיש: חברי הכנסת, נא להקשיב.

יואב קיש: שירלי שיף, שאלתי את נתנאל סימנטוב.

יואב קיש: זה לא מעניין אותי.

יואב קיש: רוצה לשמור על 51%.

יואב קיש: זה המספר.

יואב קיש: יסתדר מי שיסתדר, ואם לא יסתדרו אז לא יסתדרו.

יואב קיש: בזה גמרנו את הדיון בעניין הזה.

יואב קיש: זה הכיוון.

<קריאה: מצוין.

חי שגב: אדוני, אני מבקש לומר הערה לפרוטוקול.

חי שגב: אני רוצה למחות פה כנגד פרקטיקה לשונית שהתחילו בה בעלי ערוץ 20 ונציגיו באשר לרגולציה דווקנית.

<אבי שמידט: זה לא היה חס ושלום כלפיך.

חי שגב: זה לא אישי.

חי שגב: כרגע אני מבקשת להגיב בשם המועצה לשידורי כבלים ולוויין.

חי שגב: המילה "דווקני", בפירוש שלה במילון, זה לעשות דווקא.

חי שגב: שום רגולציה שנעשית מכוח החוק היא לא דווקנית.

יואב קיש: אני מסכים אתך.

חי שגב: היא לא דווקא.

חי שגב: היא יכולה להיות דקדקנית אבל היא לעולם לא דווקנית.

<אבי שמידט: בסדר גמור, מקובל עליי.

<יוליה שמאלוב ברקוביץ: אני מבקש להעיר בנושא הזה.

<יוליה שמאלוב ברקוביץ: אני מבקשת להסמיך את מועצת הרשות השנייה להגדיר את המורשת.

יואב קיש: אני לא נוגע בזה ספציפית.

יואב קיש: אתם הרגולטור, אתם האחראים על זה.

יואב קיש: זה הכול.

<אופיר ביתן: בסעיף 71ו, "בעל רישיון זעיר ייעודי" – זה המאפיינים שנקבעו ברישיון המיוחד האמור.

<אופיר ביתן: אם אנחנו רוצים שלמועצה תהיה סמכות לשנות אז אולי צריך להוסיף "כפי שהמועצה תורה".

יואב קיש: בסדר.

יואב קיש: הוא בפיקוח המועצה.

<אופיר ביתן: אלא אם כן המועצה- - -

<אתי בנדלר: לא הבנתי.

יואב קיש: הוא רוצה שיהיה ברור שלא עכשיו מועצת הכבלים והלוויין תקבל החלטות.

<יוליה שמאלוב ברקוביץ: להיפך, שאנחנו לא ניקח את ההגדרה של "מורשת" בכבלים ובלוויין ונעביר אלינו אלא שאנחנו נקבע את ההגדרה.

יואב קיש: "כפי שנקבעו ברישיון המיוחד כאמור ובכפוף"- - -

<אופיר ביתן: "אלא אם כן קבעה המועצה אחרת.

<אופיר ביתן: "

<אתי בנדלר: לגבי מה?

<יוליה שמאלוב ברקוביץ: ההגדרה של "מורשת".

חי שגב: למשל, שגם ספורט זה מורשת.

חי שגב: ..

<יוליה שמאלוב ברקוביץ: אנחנו לא כאלה מבולבלים.

<יוליה שמאלוב ברקוביץ: אבל אם זה ספורט בכותל המערבי, יכול להיות שזה מורשת.

חי שגב: זו תהיה הסוגיה הראשונה שמתמודדים איתה, על רגולציה דווקנית, שמשחקים של הפועל ירושלים זה מורשת כי זה ירושלים...

יואב קיש: "ברישיון האמור ובכפוף להחלטת המועצה".

יואב קיש: אנשי הרשות השנייה, זו שאלה מהותית שאתם שואלים, מי קובע.

יואב קיש: המהות היא – את זה חשוב להבין – שאתם הרגולטור.

יואב קיש: זאת אומרת, ההחלטה על נושא של הגדרת הייעוד, אם עומדים בו או לא, היא שלכם.

יואב קיש: אתם מתחילים ממצב מוגדר, לא נמצא עכשיו המצאות, אבל אתם תפרשו את זה לפי מה שאתם רואים, לפי ראות עיניכם.

יואב קיש: אני לא יכול לקבוע לכם את זה ולהיכנס לזה בחקיקה.

יואב קיש: אדוני היועץ המשפטי של הרשות השנייה, תחשוב על ניסוח שמפרט את מה שאמרתי.

יואב קיש: לא אתן עכשיו למועצת הרשות השנייה להחליט על דברים אחרים מאשר היה בכוונה הקודמת, אבל כן שהכול בכפוף לפרשנות שלכם.

<אתי בנדלר: אתם תפרשו.

<יוליה שמאלוב ברקוביץ: אני מסכימה אתך מאוד.

יואב קיש: אז זה ברור.

יואב קיש: השינוי היחיד שעשינו, בהגדרה "בעל רישיון זעיר" אמרנו שזה "80 מיליון שקלים" במקום "נתח שוק", ובהגדרה "בעל רישיון זעיר ייעודי" העלינו את ה-30% ל-51%.

יואב קיש: איתן כבל ועודד פורר, אחרי שדנו בשתי ההגדרות האלה אני מעלה אותן להצבעה לקריאה שנייה ושלישית.

יואב קיש: מי בעד?

יואב קיש: ירים את ידו.

יואב קיש: מי נגד?

יואב קיש: בעד – 3

יואב קיש: נמנעים – אין

יואב קיש: שתי הגדרות נתקבלו פה אחד, על פי התיקונים שפורטו.

יואב קיש: ההגדרות "בעל רישיון קטן", "בעל רישיון בינוני" ו"בעל רישיון גדול" נמחקו.

יואב קיש: הן לא רלוונטיות.

<אתי בנדלר: ההגדרה "הכנסות משידורי פרסומת" לדעתי מיותרת כי היא נקבעה לצורך קביעת נתח שוק.

יואב קיש: היום ההכנסות שהגדרנו, ה-80 מיליון שקל, איך הן מוגדרות?

יואב קיש: גם זה מיותר.

יואב קיש: אז אנחנו מבטלים גם את ההגדרה "הכנסות משידורי פרסומת".

יואב קיש: מי שרוצה להעיר לגבי מה שאני אומר, שיעיר.

<קריאה: תוכל לחזור על מה שאמרת?

יואב קיש: אני מבקש שיהיה שקט.

יואב קיש: אני חוזר על מה שאמרתי.

<נגה רובינשטיין: לנו יש את זה.

יואב קיש: מה זה קשור?

יואב קיש: אתם מעל 80 מיליון שקלים?

יואב קיש: אז גמרנו.

<נגה רובינשטיין: אבל דיברת על ההגדרה "הכנסות משידורים".

<נגה רובינשטיין: נכון?

יואב קיש: לא, הכנסות כפי שקיים בחוק.

יואב קיש: זה קיים כבר בהגדרות.

<אתי בנדלר: סעיף 100 והתוספת השנייה.

יואב קיש: זה קיים כבר.

יואב קיש: על זה דיברתי לפני רגע עם היועצת המשפטית לוועדה.

יואב קיש: אני מבטל את ההגדרה "הכנסות משידורי פרסומת" מכיוון שיש הגדרה אחרת ל"הכנסות", כפי שהגדרנו קודם.

יואב קיש: ההגדרה "הכנסות" השתנתה להגדרה שבסעיף 100.

<מירי נאור אליאס: בחקיקה- - -

יואב קיש: אני אומר עוד פעם, אם לא נקשיב ולכל אחד נצטרך להסביר כמה פעמים, הרעש מפריע מאוד.

יואב קיש: הגדרנו והצבענו את "בעל רישיון זעיר" ו"בעל רישיון זעיר ייעודי".

יואב קיש: ביטלנו את ההגדרות "בעל רישיון קטן", "בעל רישיון בינוני" ו"בעל רישיון גדול".

יואב קיש: ביטלנו עכשיו את ההגדרה "הכנסות משידורי פרסומת".

יואב קיש: הגענו להגדרה "חובת הוצאה לתפעול חברת חדשות".

יואב קיש: אין בזה שינוי, להבנתי.

יואב קיש: גם בזה אין שינוי, להבנתי.

<נחשון אקסלרד: ההגדרה "הכנסות" לא ברורה כי בסעיף 100 אין הגדרה של "הכנסות".

<אתי בנדלר: זה "הכנסות משידורים ומתן שירותים", אם אינני טועה.

יואב קיש: תיכף יגידו לך בדיוק את מספר הסעיף.

<קריאה: סעיף 100.

יואב קיש: אז למה הוא אומר שזה לא מופיע בסעיף 100?

יואב קיש: טעית?

יואב קיש: אני יכול להמשיך.

<נחשון אקסלרד: טעיתי.

יואב קיש: אני ממשיך לקרוא.

יואב קיש: אני מבקש קצת שקט.

<אתי בנדלר: זה הצעת החוק שלפנינו.

יואב קיש: ההגדרה "נתח שוק" מיותרת והיא תרד.

יואב קיש: בזה סיימנו את סעיף ההגדרות.

יואב קיש: אני מעלה להצבעה את המשך ההגדרות, כפי שקראתי אותן.

יואב קיש: לא הכנסנו בהן שינויים.

יואב קיש: מי בעד?

יואב קיש: מי נגד?

יואב קיש: בעד – 2

יואב קיש: נמנעים – אין

יואב קיש: ההגדרות נתקבלו פה אחד.

סעיף 71ז: לא צריך את הפירוט בהמשך.

סעיף 71ז: אולי שייקבע רק מי הוא "זעיר" ו"זעיר ייעודי".

סעיף 71ז: בעצם "זעיר ייעודי" גם ברור, זה לא הולך להשתנות.

סעיף 71ז: זה רק "זעיר".

סעיף 71ז: נכון?

<אתי בנדלר: השאלה אם רלוונטי "1 ביוני".

<אתי בנדלר: אם מותר לי לשאול את הרגולטורים, מתי יש לכם ידיעה מה היא הכנסתו של בעל רישיון בשנה החולפת?

יואב קיש: רק בחודש מרס הדוחות מגיעים.

יואב קיש: יוני זה טוב, זה בסדר.

יואב קיש: לא משנה אם זה על 80 מיליון שקל או על סכום אחר.

<אתי בנדלר: אני רוצה לומר משהו.

<אתי בנדלר: מתי בעל הרישיון בעצמו יודע?

<אתי בנדלר: הוא מוסר את המידע הזה לרגולטור, או לרגולטורית, והיא מפרסמת, אבל הפרסום הזה הוא בעצם פרסום דקלרטיבי, הוא לא פרסום קונסטיטוטיבי, במובן זה שהחובות חלות לפי ההכנסות שיש לבעל הרישיון.

<אתי בנדלר: נכון?

יואב קיש: אם הוא מעל 80 מיליון שקל זה משנה את המשחק.

יואב קיש: אם הוא עבר קטגוריה זה משמעותי.

<אתי בנדלר: לא הפרסום יוצר את החובה אלא ההכנסות שלו יוצרות את החובה.

<אתי בנדלר: לכן הפרסום הוא לא קונסטיטוטיבי.

יואב קיש: בשביל מה לפרסם בכלל?

<אתי בנדלר: כדי שגם המפיקים יידעו למה לצפות מכל אחד מן הגופים האלה.

<אתי בנדלר: אבל הגוף עצמו יודע מה ההכנסות שלו.

<אתי בנדלר: השאלה מתי הוא יודע ומתי תחול עליו אותה חובה.

יואב קיש: בערך בחודש מרס.

<נחשון אקסלרד: זה כבר כתוב.

<נחשון אקסלרד: אבל סעיף קטן (א), כפי שאמרת, מיותר, אבל סעיף קטן (ג), אם תהפוך אותו להיות סעיף קטן (א) חדש ותתקן את הנוסח שלו, באופן שהוא ידבר על מסירת הדוחות על הכנסותיו, אז סעיף קטן (ב) הקיים יישאר (ב).

יואב קיש: הוא צודק.

יואב קיש: זה גם לא "קביעה ופרסום של נתח שוק" אלא זה- - -

<זיו גלעדי: קביעה ופרסום של בחינת הכנסותיו.

<נחשון אקסלרד: "בחינת הכנסותיו והכרזה עליו כעל ערוץ זעיר ייעודי, ערוץ זעיר או ערוץ אחר".

יואב קיש: הוא לא צריך להיות מוכרז, עם כל הכבוד.

יואב קיש: הרי גם בערוצים המסחריים יש עכשיו חשיבות למחזור שלהם, להכנסות.

יואב קיש: לכן אנחנו צריכים לשנות את הסעיף הזה, כך שיגיד: "קביעת מחזור ההכנסות בשנה הקודמת", לצורך העניין, ולפי זה הכול ייכנס לפועל.

<מירי נאור אליאס: ההגדרה היא בעצם לא בין זעיר ייעודי לזעיר אלא האם הוא זעיר או לא זעיר.

יואב קיש: נכון.

יואב קיש: יש גם יתרון לזעיר ייעודי.

יואב קיש: לא מפריע שזה קיים בהגדרה.

<מירי נאור אליאס: אני רוצה להגיד משהו בעניין הזה.

<מירי נאור אליאס: זה אמנם רלוונטי יותר להוראת המעבר.

<מירי נאור אליאס: כל העניין הזה, שצריך להחליט מראש אם אתה זעיר ייעודי או לא- - -

יואב קיש: אתה לא מחליט מראש.

יואב קיש: אתה בהגדרה "זעיר ייעודי" ואתה יכול לבחור להיות "זעיר".

<מירי נאור אליאס: ואם זה הפוך, בואו נגיד שאחד מן הערוצים החליט להיות זעיר ייעודי.

יואב קיש: סליחה, זעיר ייעודי זה קטגוריה סגורה שיש בה ארבעה שחקנים.

<מירי נאור אליאס: ארבעת השחקנים החליטו שהם ערוץ זעיר ייעודי, ניסו לעשות 50% תוכן ייעודי.

<מירי נאור אליאס: בסוף השנה הגיע הרגולטור ואמר להם: אני מצטער, לא עמדתם ב-51% אלא רק ב-45%, לא הייתם ערוץ זעיר ייעודי אלא הייתם ערוץ זעיר.

<מירי נאור אליאס: מה קורה במקרה כזה?

יואב קיש: הכוונה שהם לא עמדו במחויבויות של ערוץ זעיר ייעודי.

<אתי בנדלר: למעשה הייתם זעירים ואתם צריכים לעשות השלמה של המחויבויות שלכם.

<מירי נאור אליאס: לכן ההחלטה הזאת מראש לאיזה מסלול אתה הולך, יש בה איזו בעייתיות.

יואב קיש: לא, עירבת פה שני דברים.

יואב קיש: עם כל הכבוד, אין לכם לגיטימציה לגמור את השנה ולראות איפה יצאתם, זה לא עובד כך.

יואב קיש: אתם צריכים לבחור, כל אחד, אם הוא רוצה להיות בקטגוריה של זעיר כפי שהגדרנו אותה או שהוא רוצה להישאר בקטגוריה של זעיר ייעודי, ואז הוא מחויב ב-51% תוכן ייעודי.

יואב קיש: אם עמדתם ב-51% אז בכלל אין בעיה.

יואב קיש: אם לא עמדתם אז העניין יידון כהפרה של התחייבות ברשות השנייה.

יואב קיש: אני לא נכנס לזה כרגע.

יואב קיש: אתה לא עושה "בחר לי ואשנה".

עודד פורר: אתה רוצה שהבחירה תהיה לפי השנה האחרונה?

עודד פורר: אם ב-2017 היו הכנסות מתחת ל-80 מיליון שקל, ב-2018 הוא עושה את הקטגוריה של- - -

יואב קיש: זה כתוב בחוק.

יואב קיש: היא דיברה על משהו אחר.

יואב קיש: אני רוצה לחזור לנוסח הסעיף שיקבע כדלקמן:

<אתי בנדלר: "לבחינת הכנסותיו".

יואב קיש: למה "לבחינת"?

<אתי בנדלר: כי הוא לא קובע את ההכנסות שלו.

<אתי בנדלר: ההכנסות שלו הן משהו נתון.

<אתי בנדלר: הוא רק בוחן את זה.

יואב קיש: זה חשוב כי זה משפיע, גם הערוצים הגדולים יצטרכו לתת את המידע על ההכנסות שלהם עד 31 במרס.

יואב קיש: זה המשפט הבסיסי שמדבר על קבלת המידע.

עודד פורר: כאשר מדווחים על הכנסות, אתם מדווחים על בסיס מה?

עודד פורר: על בסיס הדוחות החשבונאיים או על בסיס מזומן?

יואב קיש: בטח שעל בסיס הדוחות החשבונאיים.

<ניר שויקי: זה מדווח על בסיס מצטבר, כפי שמדווח בדוחות כספיים מבוקרים.

<איתמר אביטן: בסופו של דבר אנחנו בודקים שנה אחורה ואז הם צריכים לעשות את זה בשנה אחרי?

יואב קיש: אתה רץ שמונה צעדים קדימה.

יואב קיש: אנחנו בודקים עד 31 במרס את ההכנסות של השנה הקודמת.

יואב קיש: זה סעיף קטן (ג), שמצדי יהיה סעיף קטן (א).

<אתי בנדלר: לא משנה כרגע הסדר.

יואב קיש: אז קיבל המנהל מכל ערוץ את היקף הכנסותיו.

<אתי בנדלר: הוא בסך הכול בוחן אם הדוחות שנמסרו לו מהימנים או משהו כזה.

<אתי בנדלר: במנגנון הקודם.

<אתי בנדלר: של בחינת נתח שוק, הוא היה צריך לאסוף את כל הדוחות.

יואב קיש: כעת הוא לא צריך לעשות את זה.

<אתי בנדלר: לכן לא צריך לדחות את הפרסום.

יואב קיש: אבל הם לא יודעים עד 31 במרס.

<אתי בנדלר: אבל המנהל לא צריך שלושה חודשים לצורך הפרסום.

<ניר שויקי: הוא צריך, כי הוא מבצע ביקורת, לראות האם מה שדווח לו תואם לדיווחים בדוחות הכספיים.

<ניר שויקי: יש לפעמים כל מיני בדיקות שצריך לערוך.

<ניר שויקי: לכן נדרש פרק זמן בין קבלת הנתונים ובין הפרסום.

<אתי בנדלר: הבנתי.

יואב קיש: אז נשאיר את זה כך.

יואב קיש: הוא מפרסם אם בעל הרישיון הוא בעל רישיון זעיר ייעודי או בעל רישיון זעיר, נקודה.

יואב קיש: אז ברור שברגע שהוא לא זעיר ייעודי או זעיר אז הוא מההגדרה האחרת, לא צריך להגיד שהוא אחר.

יואב קיש: זה הכול, הוא רק יגיד מי זעיר ומי זעיר ייעודי כדי שכולם יידעו שלאותם ערוצים אין את המחויבות.

יואב קיש: אחרת, הוא מעל 80 מיליון שקל.

יואב קיש: במקום לקרוא לזה "קביעת ופרסום של נתח שוק" נקרא לזה בשם אחר, תמצאו את הניסוח.

<אתי בנדלר: ברור, נתאים את זה.

<איתמר אביטן: כבוד היושב-ראש יש לי שאלה, ברשותך.

<איתמר אביטן: אני מנסה להבין, אם ב-2017 – ותיכף נראה את זה- - -

יואב קיש: תיכף תגיע להגדרה, מה קורה כאשר מישהו מפסיק להיות זעיר.

יואב קיש: עוד מעט נגיע לזה.

יואב קיש: אבל בואו נחכה שנגיע לזה.

יואב קיש: כרגע דיברנו על משהו אחר.

יואב קיש: אני מעמיד להצבעה את סעיף 71ז, סעיפים קטנים (א) ו-(ב) החדשים, שהיו לפני כן סעיפים קטנים (ב) ו-(ג), כפי שהקראתי.

יואב קיש: מי בעד? ירים את ידו.

יואב קיש: מי נגד?

יואב קיש: בעד – 2

יואב קיש: נמנעים – אין

יואב קיש: הסעיף נתקבל.

סעיף 71ח: אתי

<אתי בנדלר: כן.

יואב קיש: זה סעיף מפתח לערוצים הזעירים וגם לזעירים הייעודיים.

יואב קיש: אני רוצה לעשות פה אבחנה אחת.

יואב קיש: סעיף זה מדבר גם על ערוצים זעירים חדשים שיבואו.

יואב קיש: אני אומר לערוצים הזעירים הייעודיים: את הוראות המעבר שקיבלתם בגלל שאתם ייעודיים ששומרים על 51%, דנו בהן ודיברנו עליהן, ולדעתי גם הצבענו עליהן.

יואב קיש: פה אנחנו מדברים על הקטגוריה של זעיר כללי, שמחר יכול לבוא שחקן חדש ולהיכנס לקטגוריה.

יואב קיש: בסעיף זה ייכנסו כל הסעיפים שיבוטלו.

יואב קיש: למעשה סעיף 5(ב) כבר בוטל.

יואב קיש: נצטרך לתקן, כי סעיף 5 החדש חל על כולם.

<אתי בנדלר: נכון, אנחנו מוחקים את זה.

יואב קיש: "סעיף 5(ב)(5)" יימחק כי שינינו את סעיף 5 ולכן לא מבטלים את סעיף 5 החדש.

<אתי בנדלר: את סעיפים 5 ו-24 אנחנו מוחקים כאן.

יואב קיש: כי שינינו אותם, שהם מתאימים לזעירים ולמסחריים.

<אתי בנדלר: יכול להיות שכאן תיכנס הרשימה שאנחנו עובדים עליה.

יואב קיש: לא רק יכול להיות.

יואב קיש: פה לדעתי תיכנס הרשימה המלאה, אילו סעיפים לא חלים.

יואב קיש: אני רוצה שיהיה ברור.

יואב קיש: דרך אגב, למה החלטנו שפסקאות 5(ב)(8)–(9) לא חלות?

<רעיה עדני: הן חלק מסעיף 5.

יואב קיש: אז הכול יורד בעצם.

יואב קיש: אז סתם עשינו עבודה מיותרת בהכנה לקריאה הראשונה.

יואב קיש: .. התעקשתי כדי לסמן, והנה, ביטלנו ושינינו את סעיפים 5 ו-24.

יואב קיש: לכן כל הסעיפים שמוזכרים פה למעשה יורדים.

יואב קיש: בעצם נמשיך את העבודה שעשינו.

יואב קיש: פה זה הנושא החדש.

יואב קיש: ראיתי שערוץ 20 היה מודאג, אבל אני רואה שכל הערוצים הזעירים הייעודיים שנמצאים פה מסביב לשולחן מודאגים ולכן אני רוצה לחדד את הסעיף הזה, שהמהות שלו תהיה הפטורים שניתנים לזעירים ככללותם.

יואב קיש: אני חוזר, יהיו את הסעיפים ואז כתוספת לסעיפים יש הגדרה פוזיטיבית ברורה, שתשפיע גם על הכללים והתקנות בהתאמה.

יואב קיש: שמעתם מה אמרתי?

יואב קיש: שתשפיע גם על הכללים והתקנות בהתאמה.

יואב קיש: יש לנו כאן שני נושאים.

יואב קיש: ראשית, אני רוצה לשים בצד את הנושא שמעניין אותך, איתמר אביטן.

יואב קיש: נדון בו תיכף.

יואב קיש: קודם כול אני רוצה לדון בנושאים המהותיים, האם אתם רוצים להוסיף להגדרה משהו מהותי.

עודד פורר: כשאתה כותב בהגדרה "חדלו להיות בעל רישיון או בעל רישיון זעיר ייעודי, לפי העניין"- - -

<מירי נאור אליאס: יש בעיה תחבירית, נכון.

עודד פורר: אם ערוץ מסוים עובר, הוא הפסיק להיות ערוץ זעיר ייעודי אבל הוא נשאר זעיר, עדיין ההנחות האלה חלות על כלל הזעירים.

יואב קיש: אם הוא זעיר הוא לא חדל להיות בעל רישיון זעיר.

יואב קיש: הוא זעיר.

עודד פורר: אבל הוא חדל להיות בעל רישיון זעיר ייעודי.

עודד פורר: יש פה הפרדה, שהייתה מן המקור- - -

יואב קיש: אתם אומרים שאולי צריך לראות מה בין זעיר ובין זעיר ייעודי.

עודד פורר: מספיק שאתה כותב "זעיר".

<מירי נאור אליאס: "מי שחדל להיות ערוץ זעיר".

יואב קיש: בהגדרה "בעל רישיון זעיר ייעודי" כתוב "בעל רישיון זעיר".

יואב קיש: כלומר, לצורך העניין, "זעיר ייעודי" הוא "זעיר" ולכן נגמר העניין.

יואב קיש: אז נמחק פה את ההגדרה של "רישיון זעיר ייעודי".

יואב קיש: אני אומר לפרוטוקול: כל בעלי הרישיון הזעיר הייעודי הם באופן מובהק בעלי רישיון זעיר ולכן אין צורך לעשות את ההפרדה בעניין הזה.

יואב קיש: הכוונה פה כמובן גם לבעל רישיון זעיר ייעודי, מאופן ההגדרה.

עודד פורר: אם הוא זז בתוך הסעיף- - -

יואב קיש: אז קודם כול, את זה הורדנו.

<אתי בנדלר: זו הייתה הכוונה.

<אתי בנדלר: התלבטנו מאוד בנוסח עם הממונה על נוסח החוק.

<אתי בנדלר: בסוף כתבנו את זה כדי להסיר ספק.

יואב קיש: זה ברור.

יואב קיש: עכשיו אני רוצה להתייחס למהות.

יואב קיש: הערוצים הזעירים, אנא תגידו אם אתם רוצים עוד איזה חידוד או הבהרה?

<נגה רובינשטיין: אפשר להסביר למה זה שנה אחרי?

יואב קיש: אסביר.

יואב קיש: כי אנחנו רוצים לראות שהזעיר חצה בצורה פוזיטיבית.

יואב קיש: אם אני זוכר נכון את ההגדרה- - -

<קריאה: הוא יודע את זה רק שנה אחרי.

<קריאה: החובות האלה מאוד בינריות, כלומר עליך לדעת מתי עליך לפעול להקים אופרציה של הפקות מקור, מתי עליך להתחיל להקים אופרציה של חדשות.

<קריאה: דברים כאלה צריך לדעת זמן מה מראש כדי להיערך אליהם.

יואב קיש: נניח שהם הגיעו ל-70 מיליון שקלים, הם זעירים.

יואב קיש: התחלנו את שנת 2018.

יואב קיש: בסוף 2018 הערוץ הגיע ל-90 מיליון שקלים.

יואב קיש: במרס הוא מדווח: אני עם 90 מיליון שקלים.

יואב קיש: הצליח, הוא רוצה לגדול, בסוף זו המטרה, מה לעשות.

יואב קיש: ואז מה שכתוב כאן: "עד לשנה שלאחר השנה", כלומר, לצורך העניין, בשנת 2018, שבה הוא חצה לראשונה את הקו, הוא לא יהיה חייב, אבל ב-2019 הוא כבר יצטרך להכין.

<נגה רובינשטיין: אבל לשנה העוקבת.

<נגה רובינשטיין: או לשנה שלאחר מכן.

יואב קיש: המשרדים התייחסו לזה.

יואב קיש: אתם זוכרים את זה?

<זיו גלעדי: אנחנו ניסחנו את זה קצת אחרת, אבל הרעיון הוא שבמרס מעבירים דוחות לרשות השנייה, דוחות של השנה שעברה.

<זיו גלעדי: במרס 2018 מעבירים דוחות של 2017, ביוני מפרסמים האם הוא זעיר, זעיר ייעודי, או שהוא לא אף אחד מאלה, ואז בתחילת שנת 2019 הוא צריך לעמוד בחובות.

יואב קיש: אני נזכר מה אמרתם.

יואב קיש: הם אמרו שיכול להיות שתהיה חצייה חד-פעמית של הרף.

<זיו גלעדי: זה היה תחת מודל אחר.

יואב קיש: מה זה משנה?

יואב קיש: זה לא משנה.

יואב קיש: זה אותו מספר.

יואב קיש: הנה, אני שואל.

יואב קיש: יכול להיות שמישהו הגיע ל-70 מיליון, בשנה שלאחר מכן 90 מיליון שקל, ובשנה שלאחר מכן ירד ל-70 מיליון שקל.

<נגה רובינשטיין: אז מה, אז הוא לא חייב?

יואב קיש: לא.

יואב קיש: לפי זה הוא עדיין זעיר.

<נגה רובינשטיין: מאותה נקודת זמן, נתת – נתת.

יואב קיש: עשה 80 ואפילו יותר מזה, מה יקרה אם מישהו יורד מתחת ל-80?

<נגה רובינשטיין: הוא יעשה שנה את ההפקות כמו שצריך ואחרי כן יחזור לא לעשות הפקות.

יואב קיש: נכון.

<עדי קופלוביץ: משרד התקשורת.

<עדי קופלוביץ: אני אסביר שהמודל הקודם שהצגנו, בו היה לנו את העניין הזה של קטן אך ישים, ממוצע של שלוש שנים, זה היה מודל שבו מערך החובות היה אחר.

<עדי קופלוביץ: רמת ההקלות הייתה מדורגת יותר.

יואב קיש: מה אתה מציע כאן?

<עדי קופלוביץ: לכן ההצעה שלנו הייתה, ברגע שעוברים במסגרת מה שקורה כאן, שבאמת אם, כמו שזיו הסביר לפני כן, בדקנו ב-2018 - - -

יואב קיש: אני שואל אותך את הסיטואציה.

יואב קיש: מרס 2018, בדקנו את 2017, הוא 70 מיליון.

<עדי קופלוביץ: 70 מיליון, הוא לא צריך.

<עדי קופלוביץ: בשנה הבאה בדקת במרס, עבר 80, כבר בשנה עוקבת הוא יהיה מחויב בכל החובות.

<קריאה: מה זאת שנה עוקבת?

<קריאה: 2020?

<עדי קופלוביץ: לא.

<עדי קופלוביץ: 2019.

יואב קיש: אתה בעצם אומר את מה שנגה אמרה.

יואב קיש: תבהיר עוד פעם לפרוטוקול ונעשה את זה כך.

<קריאה: דבר בבקשה בשנים כדי שאנחנו נבין.

<עדי קופלוביץ: אני לא יכול לחייב אותו לפני שבדקתי.

<עדי קופלוביץ: אני יודע רק אחרי שבדקתי, גיליתי את זה באמצע השנה, לכן החובה שתחול עליו, הוא הרי יוגדר לשנה העוקבת.

יואב קיש: ואם בשנה העוקבת הזו הוא ירד מתחת ל-80.

<עדי קופלוביץ: אז לשנה שאחרי כן הוא לא יהיה מחויב יותר.

<עדי קופלוביץ: הוא חזר אחורה.

<קריאה: זה הזוי.

יואב קיש: לפי כמה אתה מחייב אותו בשנה הספציפית?

<עדי קופלוביץ: אני מחייב אותו לפי ההכנסות שלו שבדקתי.

יואב קיש: אני אציג לך סיטואציה.

יואב קיש: 2016, 70 מיליון שקלים.

יואב קיש: ב-2017, 90 מיליון שקלים.

יואב קיש: ב-2018, 70 מיליון שקלים.

יואב קיש: במרס 2017 אני רואה 70 – לא עושה כלום.

<עדי קופלוביץ: כלום.

יואב קיש: במרס 2018 אני רואה 90.

<עדי קופלוביץ: מחייב אותו על 90.

יואב קיש: אני אומר לו בשנת 2018 שהוא צריך לעשות לפי 90?

<עדי קופלוביץ: ב-2019 הוא צריך לעשות לפי מה שבדקת.

יואב קיש: גמר את 2018 לפי 90, מביא לי 70.

יואב קיש: אז ב-2019 הוא לא יצטרך.

יואב קיש: הבנתי.

יואב קיש: שאלה נוספת.

יואב קיש: אם ב-2018 הוא עשה 100, אז ה-100 יחויבו לו לשנת 2019.

<עדי קופלוביץ: כן.

<קריאה: לא.

<קריאה: ב-2020.

יואב קיש: לא ב-2020.

יואב קיש: ב-2019.

<קריאה: הוא קופץ שנה.

יואב קיש: זה בדיוק מה שקורה לערוצים המסחריים.

יואב קיש: יש להם את השנה דיליי.

<נגה רובינשטיין: לא.

<נגה רובינשטיין: אנחנו עושים לפי תחזית ואנחנו עושים מיד באותה שנה.

<נגה רובינשטיין: ככל שיהיה צורך, אנחנו משלימים אחר כך.

<נגה רובינשטיין: זה בדיוק כספי העודפים.

יואב קיש: זה מה שיהיה לכל מסחרי שיעבור את הקריטריון.

<איתמר אביטן: יש דוחות רבעוניים.

<איתמר אביטן: יש צפי בדיוק כמו שנגה אומרת.

<איתמר אביטן: זה לא שפתאום הם מגלים שהם הגיעו ל-90.

<איתמר אביטן: יש דוח רבעוני, יש תחזית למה הם יגיעו ועל פי התחזית הזאת.

<איתמר אביטן: אם יש להם תחזית שב-2018 הם כבר יחצו את ה-80, אז ב-2019 הם כבר צריכים לעשות את ההפקה.

<נחשון אקסלרד: איתמר, עם כל הכבוד, אנחנו לא עובדים לפי תחזיות וגם לא משלימים לפי תחזיות.

<נחשון אקסלרד: אנחנו עובדים לפי דוחות כספיים שנגמרים.

<נחשון אקסלרד: מספיק.

יואב קיש: הדיון הזה נעצר.

יואב קיש: קודם כל, הרשמת עוזבת אותנו.

יואב קיש: תודה רבה לך.

יואב קיש: אתה אומר לפי דוחות, תחזית ובאותה שנה.

<איתמר אביטן: אני אומר שאם הוא ב-2018 עבר, הוא חייב לעשות את התחייבות ב-2019.

יואב קיש: אני מקבל את הצעת משרד התקשורת שנראית לי הכי הגיונית ואומרת כדלהלן: זאת לא השנה שלאחר השנה, בעניין הזה אני מבין שיש כאן שנה עודפת בהגדרה, ואנחנו אומרים עד לשנה שלאחר.

<אתי בנדלר: עד לשנה שבה חדלו.

עודד פורר: למה לא להשתמש בהגדרה שקיימת לגבי הערוצים?

עודד פורר: היא צריכה להיות אותה הגדרה לערוצים המסחריים הרגילים ולאלה שהם זעירים, מבחינת בחינת ההכנסות, המבחן והבדיקה.

יואב קיש: הם ביחד.

יואב קיש: היא זהה.

עודד פורר: איך מתבצע לגביהם היום?

עודד פורר: זאת ההגדרה שצריכה להיות.

<אתי בנדלר: אתה צודק אבל שנינו טועים.

<אתי בנדלר: עליהם יש תמיד חובת הפקות.

<אתי בנדלר: אין להם מצב שאין.

יואב קיש: נכון.

<אתי בנדלר: לכן יכול להיות שהם היו צריכים להשקיע יותר.

<איתמר אביטן: כאן אנחנו נאכל אותה.

איתן כבל: אנחנו עכשיו לא במקום של אכלתם אותה.

איתן כבל: אנחנו במקום שהם בכלל יחיו.

<יוליה שמאלוב ברקוביץ: קצת קשה לי לקבל את ההגדרות האלה כי יוצאת כאן סיטואציה ששנה אחת הוא לא זעיר, שנה אחת הוא זעיר, אחר כך הוא חזר, אחר כך הוא כבר לא.

יואב קיש: יכול להיות.

יואב קיש: יכול להיות מישהו שהיה גדול ועכשיו הוא זעיר.

<יוליה שמאלוב ברקוביץ: יש כאן איזושהי בעייתיות.

<יוליה שמאלוב ברקוביץ: ערוץ זה או אחר לא נמצאים באיזשהו שוק לבד.

<יוליה שמאלוב ברקוביץ: יש מחויבויות של אנשים.

<יוליה שמאלוב ברקוביץ: אם מדברים על תוכן, יש אנשים שמצפים לתוכן בהמשך.

<יוליה שמאלוב ברקוביץ: אני חושבת שברגע שהוא עבר פעם אחת, הוא עבר נקודה.

יואב קיש: לא.

יואב קיש: מה פתאום?

<יוליה שמאלוב ברקוביץ: למה לא?

<יוליה שמאלוב ברקוביץ: זה נשמע לי הרבה יותר הגיוני.

יואב קיש: אז אין אחד שיורד.

<יוליה שמאלוב ברקוביץ: הוא יהיה זעיר שהחובות שלו יהיו בהתאם ל-60 ולא בהתאם ל-80.

<יוליה שמאלוב ברקוביץ: זה נשמע לי לא הגיוני.

איתן כבל: יש כאן קצת בלבול וכך זה כשמתחילים להיות דווקניים והלילה מגיע.

איתן כבל: המשימה היא לעזור להם להינצל.

איתן כבל: קצת התבלבלנו.

איתן כבל: אנחנו עבדנו עם סרגל טווחים כדי לבדוק אחד אחד.

איתן כבל: הרי מה נקודת המוצא כאן וכל הדיון הזה?

איתן כבל: שהערוצים האלה יוכלו לחיות.

איתן כבל: אנחנו רוצים לתת להם את כל הכוח כדי שיקרה אחת משתיים: או שהם לא מסוגלים להתרומם או כי הם לא רוצים והאלא רוצה להיות במקומו, 20 רוצה לגדול, רוצה שתהיה לו מערכת חדשות.

איתן כבל: בסוף מה העניין?

איתן כבל: אי אפשר כל הזמן להיות דווקן.

איתן כבל: אני אומר לכם שבנסיבות המתקיימות היום בעולם התקשורת, אם לא תהיה אותה רפורמה, גם הזמן שבזבזנו כאן ילך בסוף לאיבוד עליהם.

איתן כבל: אני מנסה להגיד שכן צריך לעזור להם, לא כל הזמן ללכת ולרדוף אחריהם.

איתן כבל: זו המהות של הורדת הרגולציה ואם לא, לא עשינו כלום.

יואב קיש: נכון.

איתן כבל: אם לא, לא עשינו כלום סביב השולחן.

איתן כבל: לכן אני אומר שההצעה שלהם היא לא שלמה אבל היא בנסיבות המתקיימות ההגיונית ביותר.

איתן כבל: דרך אגב, יוליה, אל תתבלבלי, שום דבר מההצעות כאן, אני לא אוצר אותן בלבי.

איתן כבל: בסוף אנחנו כאן מנסים ליישר מעגל ולרבע אותו וגם כנראה זה לא יעזור.

יואב קיש: אני הולך להסביר את הקטגוריה.

יואב קיש: נאמר כאן שעד לשנה שלאחר השנה שבה חדלו להיות בעל רישיון זעיר.

יואב קיש: אני הולך לדוגמה שלי.

יואב קיש: 2016 – 70 מיליון, 2017 – 90 מיליון ו-2018 – כבר שנה חדשה.

יואב קיש: אז מה קורה?

יואב קיש: השנה שבה הם חדלו להיות ערוץ זעיר, זה למעשה 2017.

יואב קיש: זו שנה בה הם חדלו להיות זעיר ולכן מדובר עד לשנה שלאחר השנה.

יואב קיש: זאת אומרת, 2017 הם חדלו, לא עושים להם התחשבנות על 2017, ו-2018, הם כבר יפעלו כמו ערוץ שאיננו ערוץ זעיר.

<יוליה שמאלוב ברקוביץ: אבל ב-2018 הוא קיבל פי שתיים פחות, אז אתה תחייב אותו על מה שהיה?

יואב קיש: לא.

יואב קיש: בשנה שהוא חצה, אני לא סופר לו את החציה.

יואב קיש: בשנה שלאחר מכן שהוא חצה, הוא כבר מחויב למה שצריך לעשות.

<נחשון אקסלרד: נכון, ואם בשנה הזאת רף ההכנסות ירד וחזר להיות זעיר, אז ב-2019 הוא יהיה זעיר.

יואב קיש: נכון.

<נחשון אקסלרד: זה נורא פשוט.

איתן כבל: חברים, אין גבול ל"אם".

יואב קיש: אם מישהו ירד מערוץ מסחרי גדול או חצה פעם אחת וירד, אחרי שהוא יורד להיות זעיר יקבל רישיון זעיר.

<נחשון אקסלרד: נכון.

יואב קיש: ויפנה לרשות ויבקש שיפרסמו אותו כערוץ זעיר.

<נחשון אקסלרד: נכון.

יואב קיש: בזה סיימנו את הדיון על הזמנים.

יואב קיש: אני רוצה ללכת לדיון המהותי.

יואב קיש: חברים, הערוצים הזעירים, האם אתם רוצים לחדד את ההגדרה שאתם פטורים ממנה?

<מירי נאור אליאס: קודם כל, לפני חידוד ההגדרה, אם אפשר, הניסוח של הסעיף הזה הוא קצת בעייתי כי יש לו איזושהי בעיה מבנית בקשר בין חלקי המשפט.

<מירי נאור אליאס: אני מדברת על סעיף 71ח.

<מירי נאור אליאס: לא יחולו והם יהיו פטורים מחובת הוצאה.

<מירי נאור אליאס: אחרי לא יחולו צריכה להיות נקודה.

יואב קיש: את צודקת.

יואב קיש: נכון.

יואב קיש: לא יחולו, נקודה.

יואב קיש: והם יהיו פטורים וכאן צריך להגיד ממה הם פטורים.

יואב קיש: במקום "והם", אפשר לומר הערוצים הזעירים.

<מירי נאור אליאס: ערוצים אלו או הערוצים הזעירים.

יואב קיש: לא כל בעלי הרישיונות.

יואב קיש: הערוצים הזעירים.

<איתמר חרמון: אבל הם לא מוגדרים ערוצים זעירים.

<איתמר חרמון: הם מוגדרים כבעל רישיון זעיר.

<מירי נאור אליאס: לפני שאנחנו מתייחסים לדברים שביקשנו קודם להוסיף, חסר כאן משהו שכבר סוכם.

<מירי נאור אליאס: זה פשוט שוב עניין של ניסוח.

<מירי נאור אליאס: לא כתוב כאן למעשה שיש פטור מחובת שידור חדשות.

<מירי נאור אליאס: כתוב שאם משדר חדשות, אז כך וכך, אבל לא כתוב שהוא לא חייב.

יואב קיש: מה עם הסעיף שכתוב "ומחובת שידור חדשות"?

<מירי נאור אליאס: לא.

<מירי נאור אליאס: זה באמצעות חברת חדשות.

<מירי נאור אליאס: יש הבדל.

יואב קיש: איך את רוצה שזה יהיה?

יואב קיש: פטורים מחובת שידור חדשות?

<מירי נאור אליאס: ערוצים אלה יהיו פטורים מחובת שידור חדשות ומחובת הוצאה לתפעול חברת חדשות וכולי.

<מירי נאור אליאס: זה משהו שכבר סוכם.

יואב קיש: פטורים מחובת שידור חדשות.

יואב קיש: בסדר.

יואב קיש: זה ברור.

<מירי נאור אליאס: עד כאן פתרנו את הנוסח.

יואב קיש: אני מוסיף סעיף שהערוצים הזעירים יהיו פטורים מחובת שידור חדשות, פטורים מחובת הוצאה לתפעול חברת חדשות, מחובת סוגת עילית, מחובת ידור הפקות מקומיות ומחובת שידור חדשות באמצעות חברת חדשות.

<מירי נאור אליאס: לפני כן יש את שלושת הדברים שקודם דיברנו עליהם.

<אתי בנדלר: אני רק רוצה להסביר לך מדוע כתבנו את זה.

<אתי בנדלר: יכול להיות שאפשר לשפר את הנוסח.

<אתי בנדלר: אם תבדקי בחוק הרשות השנייה לטלוויזיה ורדיו, את תראי שאין שם, גם לגבי הערוצים הגדולים, הוראה מפורשת שמחייבת חדשות.

<אתי בנדלר: ההוראה הזאת נלמדת מהחובה לתפעול חברת חדשות ומקיום חברת חדשות.

<אתי בנדלר: אנחנו נצמדנו למבנה שקיים היום בחוק הרשות השנייה.

יואב קיש: אבל זה לא משנה.

יואב קיש: הוספנו את זה ונמשיך.

<מירי נאור אליאס: יש כאן את הדברים שדיברנו עליהם קודם.

<מירי נאור אליאס: אמרת שיהיה איזשהו סעיף פוזיטיבי.

יואב קיש: זה הסעיף הפוזיטיבי.

<מירי נאור אליאס: כאן אפשר, לפני כן לומר שיהיו פטורים מחובות השקעה ותוכן, לרבות חובת שידור חדשות וכולי.

יואב קיש: לא הבנתני מה הוספת.

<מירי נאור אליאס: מחובות השקעה ותוכן.

יואב קיש: על תוכן דיברנו, יש חובות שהן אינן כספיות.

יואב קיש: אני מוכן כל דבר שנוגע לכסף להכניס לכאן.

<מירי נאור אליאס: כל דבר בסופו של דבר, גם החובה לשדר 20 אחוזים שידורים חוזרים בלבד לצורך העניין, חוזרים לדוגמה הזאת כי היא דוגמה קלה, בסופו של דבר הגבלה על כמות שידורים חוזרים, זו גם מחויבות של כסף כי אתה בעצם דורש מאתנו 80 אחוזים שידור ראשוני.

<מירי נאור אליאס: לכן כל חובת תוכן בסופו של דבר היא כך.

יואב קיש: אני לא רוצה להיכנס למקום של חובות שהן חובות שאנחנו כן רוצים כמו לעמוד באתיקה, כמו לעמוד באיסור פורנוגרפיה וכל מיני דברים כאלה.

יואב קיש: איך את מפרידה את זה?

<אתי בנדלר: מה שאת מציעה, זה בדיוק סוג של הרשימה הלבנה שאת ביקשת קודם.

<אתי בנדלר: תגידי מה לא.

<אתי בנדלר: את לא יכולה מחובה, משהו רחב שאנחנו לא יודעים מה הוא כולל.

<מירי נאור אליאס: כרגע, לפחות בדברים עליהם עברנו והם קריטיים, מחובת שידור ראשוני - - -

<נחשון אקסלרד: סליחה, חובת השקעה בתוכן לא קשור לאתיקה.

<נחשון אקסלרד: זאת השקעה.

<מירי נאור אליאס: נכון.

<נחשון אקסלרד: אין סתירה במה שמירי אמרה קודם.

<נחשון אקסלרד: מירי אמרה חובת השקעה בתוכן.

יואב קיש: ותוכן.

יואב קיש: היא אמרה ותוכן.

<מירי נאור אליאס: ותוכן.

<נחשון אקסלרד: אני משנה את ה-ו' ל-ב'.

<נחשון אקסלרד: בתוכן.

<אתי בנדלר: אני צריכה את משרדי הממשלה כי אני לא יודעת מה זה כולל.

יואב קיש: בואו נדבר תכל'ס.

יואב קיש: אמרת שיש לך כמה סעיפים.

<מירי נאור אליאס: דיברנו על חובת שידור ראשוני, שלא תהיה חובה לכמות מסוימת של שידורים ראשונים.

<נחשון אקסלרד: שזה סוג של חובת השקעה בתוכן.

יואב קיש: נשמע הגיוני.

יואב קיש: נכון.

יואב קיש: אני לא רואה סיבה שלא.

יואב קיש: למה לא?

יואב קיש: אם לא ירצו, לא יצפו בהם.

יואב קיש: אם הם רוצים, שיעשו שידורים חוזרים ואף אחד לא יצפה בהם.

יואב קיש: למה הם צריכים להיות מוגבלים?

<יוליה שמאלוב ברקוביץ: כאן יש את הנושא של 51 אחוזים.

יואב קיש: מה זה קשור?

<קריאה: זה לא קשור.

<קריאה: 51 אחוזים חייב להיות שעות ראשוניות.

<יוליה שמאלוב ברקוביץ: יכולה להיות כאן בעיה שאם הוא עושה 75 אחוזים חוזרים - - -

יואב קיש: אני לא אכנס.

יואב קיש: אני רוצה לתת להם לחיות.

יואב קיש: דווקא כאן אני אומר שאני רוצה לתת להם לחיות.

יואב קיש: אני מוכן בהחלט לשחרר אותם מהנושא של חובת שידורים חוזרים.

יואב קיש: בסוף לא יצפו בהם וזאת בעיה שלהם.

איתן כבל: הם צריכים שיצפו בהם.

יואב קיש: אני פוטר אתכם.

יואב קיש: אני מבקש לציין לסעיפים פטורים.

יואב קיש: הנה, פטורים גם מחובת, איך קראו לזה?

יואב קיש: שידור ראשוני.

יואב קיש: פטורים מחובת שידור ראשוני.

<קריאה: מה שנקבע בכללים מכוח סמכויות של המועצה שהולכות להיות משונות.

יואב קיש: בסדר.

יואב קיש: הם רוצים למען הסר ספק.

יואב קיש: אני רוצה להוסיף.

<מירי נאור אליאס: חובת הקצאה תהיה - - -

יואב קיש: לא חייבים.

יואב קיש: לא.

יואב קיש: גם יורד.

יואב קיש: גם הייעודי.

יואב קיש: לא תהיה חובת שידור ראשוני על הערוצים.

<נגה רובינשטיין: אנחנו מבקשים שזה גם יהיה עלינו בחוק ההסדרים.

יואב קיש: סליחה, אל תערבבו אותנו עכשיו בחוק ההסדרים.

<אתי בנדלר: מה המשמעות של 51 אחוזים מהכנסותיהם?

יואב קיש: לא 51 אחוזים מהכנסותיהם.

יואב קיש: 51 אחוזים מהזמן.

<קריאה: 51 אחוזים מהזמן צריך להיות תוכן כי הוא רלוונטי לייעוד.

<קריאה: מה לגבי חובות העבר שלהם?

יואב קיש: חברים, הסיכום.

יואב קיש: יש להם חובה של תוכן ייעודי.

<מירי נאור אליאס: העניין של 51 אחוזים שאמרו שחייבים להיות בשידור ראשוני.

יואב קיש: הם לא חייבים להיות.

<מירי נאור אליאס: שלא יגידו שגם ה-75 אחוזים היום לא היו חייבים להיות.

יואב קיש: לא משנה.

יואב קיש: זה לא מעניין אותי מה יש היום.

יואב קיש: אני אומר בצורה הכי ברורה.

יואב קיש: הערוצים הזעירים יהיו פטורים מכל חובה בשידור ראשוני, גם אם זה ייעודי או לא ייעודי.

יואב קיש: זה לא מעניין.

יואב קיש: פטורים מכל חובה הקשורה לשידור ראשוני.

<נגה רובינשטיין: זאת אומרת שהכול יכול להיות שידורים חוזרים?

יואב קיש: כן.

יואב קיש: ואז אף אחד לא יצפה בהם ואף אחד לא יקנה פרסומות וכל הפרסומות ילכו לערוצים הגדולים.

<נגה רובינשטיין: לא, זה לא עובד כך.

<נגה רובינשטיין: בשוק השידורים זה לא עובד כך.

יואב קיש: ערוצים זעירים, אנחנו רוצים שהם יחיו.

יואב קיש: את לא תכתיבי להם עכשיו שאת רוצה השקעות בראשוניות.

יואב קיש: לא רוצה את זה.

<קריאה: מה המשמעות של ה-51 אחוזים?

עודד פורר: הם יעשו שידורים חוזרים.

עודד פורר: 51 אחוזים מהזמן שלהם הם ישדרו בלופ את קול נדרי בבית הכנסת הגדול.

יואב קיש: בדיוק, ועכשיו אף אחד לא יצפה בהם והמודל העסקי שלהם יקרוס.

יואב קיש: אף אחד לא ישלם להם לפרסומות.

יואב קיש: אתם לא מבינים איך זה חי?

<נגה רובינשטיין: לא, זה לא חי כך.

<נגה רובינשטיין: אנחנו רוצים להסביר לך.

יואב קיש: לא.

יואב קיש: אני לא רוצה.

יואב קיש: אני רוצה להבין דבר אחד.

יואב קיש: אני אומר בצורה הכי ברורה.

יואב קיש: חובת שידור ראשוני, יש לה משמעות כספית ואי אפשר להתעלם מזה.

יואב קיש: ערוץ זעיר, אני רוצה להקל עליו במקסימום שאני יכול את המשמעות הכספית ולכן אני פוטר אותו משידור ראשוני.

יואב קיש: זה הכול.

יואב קיש: מישהו רוצה להתייחס?

<דבורה קמחי: זה אומר שמחר יכול להיכנס ערוץ זעיר שלא ישדר תכנית אחת בעברית אלא ישדר רק תכניות קנויות מחוץ לארץ ששודרו בשידור משני, ישלם עליהן 200 דולר וירוויח מיליוני שקלים.

<יוליה שמאלוב ברקוביץ: בפרסום.

<יוליה שמאלוב ברקוביץ: הוא ימכור פרסום.

<מירי נאור אליאס: אנחנו היום עם תכניות חדשות ומושקעות מאוד.

יואב קיש: איזה תוכן את מתארת?

יואב קיש: הלכנו לשידור ראשוני.

יואב קיש: את מדברת על זה שמישהו הולך לקנות תוכן משמעותי ואיכותי בחוץ לארץ.

<נגה רובינשטיין: ההגדרה שלך מתייחסת גם לתוכן זר שנרכש.

<נגה רובינשטיין: שודרה טלנובלה שנרכשה בחוץ לארץ וכיוון שלא מדובר בשידור ראשוני, היא יכולה להירכש מאוד מאוד זול.

<נגה רובינשטיין: אתה תגיד לי שיהיה מאוד זול, טלנובלה, אז הם יקבלו פחות הכנסות.

<נגה רובינשטיין: נכון.

<נגה רובינשטיין: אבל היחס בין ההוצאה שנדרשת לשידור ראשוני לבין הפרסום, בסוף היא משהו שדורש יותר מערוץ מבחינה כלכלית מאשר לרכוש אלי מקביל ב-5,000 שקלים ולשדר את זה.

<נגה רובינשטיין: אפילו אם יהיה לך פחות רייטינג, אתה תרוויח יותר.

<נגה רובינשטיין: גם אנחנו רוצים.

יואב קיש: לא.

יואב קיש: אתם לא רוצים להיות מתחת ל-80 מיליון שקלים הכנסות.

יואב קיש: מצד שני, אין לי בעיה עם זה ואני אסביר לך למה.

יואב קיש: אני רוצה שהשוק יגיע למקום הזה, שיהיה לי ערוץ טלנובלה ועוד ערוץ ועוד ערוץ ועוד ערוץ.

יואב קיש: למה למנוע את זה?

איתן כבל: אנחנו לא מתכוונים עכשיו לייצר ערוצים זעירים שאת כל ההפקות שלהם יעשו בחוץ לארץ.

<יוליה שמאלוב ברקוביץ: נכון.

<קריאה: יקנו.

איתן כבל: תודה רבה, יקנו.

איתן כבל: בסדר.

<קריאה: יקנו בשקיות.

אחת משתיים: אם הוא רוצה לגדול והנחת העבודה שלא כל מי שכאן או מי שבהגדרה יצרנו לו שהוא הזעיר בכלל רוצה לגדול.

אחת משתיים: לכן אנחנו לא רוצים לייצר את המצב הזה שבו באנו לעשות טוב ואם טוב, אז לכולם טוב ואפשר לייצר את האיזון הזה.

יואב קיש: אני אגיד לך היכן אפשר לייצר את האיזון.

יואב קיש: אנחנו דיברנו על כך שערוץ זעיר ייעודי יעשה 51 אחוזים בנושא של התוכן הייעודי.

יואב קיש: לכן אני חושב שהנושא של ראשוניות אפשר לפטור מהערוצים הייעודיים.

יואב קיש: יכול להיות שנגדיר את זה רק לערוצים הייעודיים.

<יוליה שמאלוב ברקוביץ: איך אני אבדוק?

<יוליה שמאלוב ברקוביץ: אתה לא נותן לנו אופציה לבדוק.

<יוליה שמאלוב ברקוביץ: אם אתה פוטר אותו מראשוני, זה אומר שאני בחיים לא אדע אם הוא עשה 51 אחוזים אותה מורשת שהוא מסכים אתי שנחשבת למורשת.

<יוליה שמאלוב ברקוביץ: זה בלתי אפשרי מה שאתה מציע כאן.

יואב קיש: לא הבנת אותי.

<יוליה שמאלוב ברקוביץ: אני הבנתי אותך.

יואב קיש: אם אני משאיר את המגבלה של ערוץ זעיר, דרך אגב, כמה ראשוניות צריך לעשות?

יואב קיש: בערוץ מסחרי, כמה ראשוניות?

<דבורה קמחי: מותר עד 20 אחוזים שידורים חוזרים.

<דבורה קמחי: 80 אחוזים ראשוני.

<יוליה שמאלוב ברקוביץ: 80 אחוזים ראשוני.

יואב קיש: הרי לא שמנו לערוץ זעיר מגבלה של שידור מקומי.

יואב קיש: היום יש לכם 40 אחוזים מהזמן שידור מקומי?

<דבורה קמחי: לא.

<דבורה קמחי: הפקה מקומית.

יואב קיש: הפקה מקומית, 40 אחוזים מהזמן.

<מירי נאור אליאס: אצלנו זה לא רק זמן.

<מירי נאור אליאס: אצלנו זה כסף.

יואב קיש: אני שואל אם זה מהזמן או מהכסף.

<מירי נאור אליאס: מהכסף ולא כולל חדשות ולא כולל חובות אחרים.

<מירי נאור אליאס: לא כולל אקטואליה.

<דבורה קמחי: הפקה מקומית, לפחות 40 אחוזים מהזמן.

<דבורה קמחי: העניין הוא שההגדרה של הפקה מקומית אצלנו היא מצומצמת.

<דבורה קמחי: היא לא כוללת חדשות, ספורט, ענייני היום והיא לא כוללת תכניות בעברית שאנחנו קונים מסביבת ה-מולטי צ'אנל.

<דבורה קמחי: אנחנו משדרים כל היום בעברית.

<דבורה קמחי: אין אצלנו תכניות מחוץ לארץ.

<דבורה קמחי: לדעתי אצל אף אחד מאתנו אין תכניות מחוץ לארץ.

<דבורה קמחי: מכיוון שההפקה המקומית יותר מצומצמת, היא 40 אחוזים.

<דבורה קמחי: מותר לנו 20 אחוזים מכלל השידורים שיהיו שידורים חוזרים.

<דבורה קמחי: 80 אחוזים חייבים להיות שידורים ראשונים.

<מירי נאור אליאס: החשש כאן הוא שהשידורים יהיו רכש.

<מירי נאור אליאס: אפשר להגביל את כמות הרכש שהערוץ יכול לשדר.

<נגה רובינשטיין: זה לא רק הרכש.

<נגה רובינשטיין: זאת בכלל התוספת לתוכן.

<נגה רובינשטיין: הרי המטרה של התיקון הייתה להוסיף לשיח הציבורי.

<נגה רובינשטיין: להוסיף לשיח הציבורי אומר שלכל ערוץ יש משהו להגיד משלו.

יואב קיש: את הולכת לייעודיים.

יואב קיש: כל ערוץ יעשה מה שהוא רוצה.

<נגה רובינשטיין: אם עשינו את התיקון הזה בשביל ערוץ טלנובלות, אז בסדר אלא שלא חשבתי שאנחנו במקום הזה.

<נגה רובינשטיין: ערוץ טלנובלות יכול להיות בכבלים ובלוויין.

<נגה רובינשטיין: יש ערכים שהוועדה רצתה לקדם, בנוסף להפקות מקור ולחדשות, מגוון תכנים ודעות.

<נגה רובינשטיין: על זה דיברת.

<נגה רובינשטיין: כאשר מדובר במגוון תכנים ודעות, לא יכול להיות שבסוף יבוא ערוץ ויקנה מכולם דברים בשידורים חוזרים וזה יהיה התוכן הנוסף שלו שמתווסף למפת השידורים בישראל.

<יוליה שמאלוב ברקוביץ: אני רוצה לחזק את מה שנגה אומרת.

<יוליה שמאלוב ברקוביץ: את הערוצים האלה עליהם אתה מדבר, יש 100 כאלה בכבלים ובלוויין.

<יוליה שמאלוב ברקוביץ: יש שם מה שאתה רוצה, רק מה קורה?

<יוליה שמאלוב ברקוביץ: הם לא מוכרים פרסומת.

<יוליה שמאלוב ברקוביץ: עכשיו אתה רוצה להכניס שחקנים שיבואו בהמוניהם, יקנו רכש בחוץ, לא תהיה סוגה עילית, לא יהיה מקומי.

<יוליה שמאלוב ברקוביץ: אנחנו לא מחייבים אותם לעשות תוצרת מקומית.

<יוליה שמאלוב ברקוביץ: לא מחייבים אבל זה לא אומר שהם לא צריכים לעשות אותה.

<יוליה שמאלוב ברקוביץ: אנחנו אומרים תעשו בקצב שאתם רוצים.

יואב קיש: יש לי שאלה.

יואב קיש: אני רוצה דווקא את המגבלה הזו, להקל על הערוצים הייעודיים, על זעיר ייעודי לצורך העניין.

יואב קיש: אני לא יודע ברמת הזעיר ייעודי כמה הם שורדים בלי שידורים חוזרים ויכול להיות שהראשוניות הזו בסוף עוד תהרוג אותם.

<נחשון אקסלרד: יותר מזה, אני לא רואה מדוע הראשוניות הזו צריכה לשמש כאבן בוחן לבחינת הייעודיות.

יואב קיש: זה ברור.

יואב קיש: בייעודיות זה משהו אחד.

יואב קיש: כאן דיברנו על הזעיר ולכן התחיל כל הדיון.

<יוליה שמאלוב ברקוביץ: לא.

<יוליה שמאלוב ברקוביץ: אני מדברת אתך על ייעודי.

<יוליה שמאלוב ברקוביץ: על אחת כמה וכמה זעיר.

<יוליה שמאלוב ברקוביץ: אני מדברת עכשיו על ייעודי.

יואב קיש: אני מדבר על הזעיר ועכשיו אני עובר לייעודי.

עודד פורר: יוליה, מה ההצעה שלך?

<יוליה שמאלוב ברקוביץ: ההצעה שלי היא שקודם כל, על מנת שאנחנו נוכל - - -

יואב קיש: אבל את הורגת את הייעודיים.

יואב קיש: הם עושים שידורים חוזרים.

<יוליה שמאלוב ברקוביץ: אני לא הורגת אותם.

<יוליה שמאלוב ברקוביץ: אדוני היושב ראש, אנחנו כאן הרגנו כבר את כולם.

<יוליה שמאלוב ברקוביץ: עם כל הכבוד, יש כאן גם תחרות והם צריכים לעמוד בתחרות.

<יוליה שמאלוב ברקוביץ: אני חושבת שהדבר היחיד שאנחנו יכולים לבוא לקראתם זה להוריד אחוז מסוים בראשוניות.

יואב קיש: היום זה 20 אחוזים ראשוניות?

<יוליה שמאלוב ברקוביץ: היום זה 80 אחוזים.

<רעיה עדני: זו סמכות המועצה לקבוע ולכן אני לא חושבת שצריך לקבוע את זה בחוק.

<רעיה עדני: בהצעה שלנו אנחנו הצענו לבטל את הרגולציה על שעות שידור באופן גורף לכל הערוצים המסחריים.

<יוליה שמאלוב ברקוביץ: מה זה קשור לשעות שידור?

יואב קיש: מה זה אומר?

<רעיה עדני: שלא מודדים ראשוניות.

<רעיה עדני: אני אסביר את העיקרון.

<יוליה שמאלוב ברקוביץ: הם רוצים לסגור את הרשות השנייה.

<יוליה שמאלוב ברקוביץ: תגידי שאתם רוצים לסגור את הרשות השנייה.

<יוליה שמאלוב ברקוביץ: שקודם משרד האוצר יממן את הרישיונות.

יואב קיש: תני לה להסביר את ההיגיון.

<רעיה עדני: כשאנחנו מיישרים את מגרש המשחקים, אתה יכול להקל על הייעודיים וכשאתה מקל עליהם, זה לא מקל על הערוצים ויש מגרש משחקים לא שווה.

<רעיה עדני: אנחנו חושבים שזו רגולציה שהיא לא דווקנית כלל וכלל אבל היא קצת דקדקנית מדי.

<רעיה עדני: לכן ההצעה המקורית שלנו הייתה להתמקד באינטרס הציבורי שבא לידי ביטוי בכסף, בתשלום כסף על הפקות מקור והן צריכות להיות ראשוניות בהגדרתן.

<רעיה עדני: לכן אנחנו מציעים את כל האסדרה על שעות השידור.

<רעיה עדני: לכן שמנו את זה כמקשה אחת.

יואב קיש: תעשו את זה בחוק ההסדרים.

<רעיה עדני: ההצעה היא כמקשה אחת על כל שעות השידור.

<יוליה שמאלוב ברקוביץ: אם זה יהיה בחוק ההסדרים, כרגע אי אפשר לפטור אותם משידור ראשוני.

יואב קיש: תביני, אני רוצה להקל על הזעירים.

<יוליה שמאלוב ברקוביץ: אבל מה עם האינטרס הציבורי?

יואב קיש: אני מאזן בין האינטרס הציבורי.

יואב קיש: אנחנו לא נעשה ערוץ טלנובלות, הבנתי, אבל אני כן רוצה להקל על הערוצים הזעירים.

<מירי נאור אליאס: אני חושבת שיש כאן משהו שאולי אפשר להסדיר אותו בהגדרה של מה זאת הפקה מקומית.

<מירי נאור אליאס: יש חשש שהערוצים ישדרו תכניות מחוץ לארץ כשלמעשה כולנו אומרים שאנחנו נשדר כאן 100 אחוזים הפקה מקומית אלא שהבעיה שלנו היא מההגדרה היות שתכניות אקטואליה למשל לא נחשבות כהפקה מקומית והן כן חלק מהשידורים שלנו.

<קריאה: את זה כמובן צריך לתקן.

<מירי נאור אליאס: יכול להיות שאם מתקנים את ההגדרה ומוחקים - - -

יואב קיש: לא.

יואב קיש: לא נתקן את זה.

יואב קיש: אני אומר לכם מה הדבר היחידי שאפשר לעשות כרגע.

יואב קיש: אני רוצה להגיד שחובות על הפקת שידור ראשוני על ערוצים זעירים – אני לא יודע אם לקבוע מספר או לקחת את עמדת הרגולטור - ייקבעו על ידי המועצה.

יואב קיש: לתת להם את הגמישות לשנות את החובה כדי שתאפשר לכם לחיות מצד אחד ומצד שני תדאג בעניין הזה.

<מירי נאור אליאס: אני רק אומר שלמועצה כרגע יש כללים שמחייבים 80 אחוזים.

יואב קיש: לא.

יואב קיש: 80, זה ברור שלא.

<נחשון אקסלרד: גם 50 אחוזים הם בעיה.

<מירי נאור אליאס: אתם יודעים כמה יש לנו היום וגם בזה קשה לעמוד.

עודד פורר: כמה יש להם היום?

<מירי נאור אליאס: יש לנו היום 25 אחוזים.

<מירי נאור אליאס: המחויבות שלנו כיום היא שש שעות ביום.

<מירי נאור אליאס: כלומר, 25 אחוזים שידור ראשוני.

<נחשון אקסלרד: וגם בזה אנחנו לא יכולים לעמוד.

יואב קיש: מגבלות שידור ראשוני, נראה לי שזה צריך להיות בכללים.

<אתי בנדלר: זה חשוב לא לכתוב סעיף גורף כללי.

<מירי נאור אליאס: אדוני היושב ראש, עוד דבר אחד נוסף.

<מירי נאור אליאס: הקושי לעמוד בזה היום הוא מכיוון שההגדרה בכללים של הפקה מקומית לא כוללת אקטואליה.

<מירי נאור אליאס: אני חושבת שזה קושי של כולם.

<מירי נאור אליאס: אם מורידים רק את המילה אקטואליה מסעיף ההגדרה בחוק, זה יכול לעזור גם לערוצים הגדולים וגם לערוצים הקטנים.

יואב קיש: אני לא הולך להתעסק עם סעיף אקטואליה בהגדרה בחוק.

<מירי נאור אליאס: בבקשה, תנו לי עוד משפט אחד, תקשיבו ותראו שיש איזשהו הגיון בדברים.

<מירי נאור אליאס: החשש כאן הוא מזה שיפיקו הפקות בחוץ לאר, יקנו הפקות שהן רכש, כאשר למעשה אנחנו מבקשים להמשיך להפיק כאן תכניות מקור, תכניות מקומיות שחלק מהן הן אקטואליה.

<מירי נאור אליאס: באקטואליה מועסקים עובדים, עובדים יוצרים.

<איתמר אביטן: לא.

<איתמר אביטן: זה לא נכון.

<מירי נאור אליאס: סליחה, אני מדברת עכשיו.

<מירי נאור אליאס: אני לא זוכרת שהפרעתי לך.

יואב קיש: איתמר, אתה לא מתווכח אתה עכשיו.

יואב קיש: אתה רוצה שננהל את הדיון הזה בלעדיך?

יואב קיש: אתה כל הזמן מתפרץ.

יואב קיש: כשיש לך נושא שקשור אליך, אני מאפשר לך לדבר.

יואב קיש: מירי, אנחנו לא נשנה שינויים של הגדרות אקטואליה.

<נחשון אקסלרד: זה עומד בניגוד גמור לכל מה שאמרת לאורך כל הישיבות כאן.

יואב קיש: תקשיב.

יואב קיש: עוד לא שמעת מה אני רוצה לומר.

<נחשון אקסלרד: אני שמעתי.

יואב קיש: לא.

יואב קיש: אני לא אמרתי כלום ואני מבקש שקט.

יואב קיש: אני אומר את הדבר הבא, וזה למועצה.

יואב קיש: יש להם כבר הגדרות של שידור ראשוני במועצת הכבלים והלוויין.

יואב קיש: אני רוצה לכתוב בחוק שלערוצים זעירים, חובת שידור ראשוני תיקבע על ידי מועצת הרשות השנייה בהתאמה למחויבויות הקיימות.

עודד פורר: לא, לא בהתאמה.

עודד פורר: אני מציע את זה אחרת.

עודד פורר: מועצת הרשות השנייה היא זו שתקבע את כללי השידור הראשוני לערוצים הזעירים ובלבד שהכלל הזה לא יעלה על מה שיש להם היום בכללים שהם חיים בהם היום.

<קריאה: לזה קוראים פסילת שיקול דעת.

<נחשון אקסלרד: אני לא מצליח להבין איך יכול להיות שאנחנו באים לכאן למהלך של הורדת רגולציה - - -

<רעיה עדני: למועצה אין סמכות.

<נחשון אקסלרד: או שאתה מוריד רגולציה או שאתה משאיר אותה, אבל אתה פשוט מעביר את הרגולציה מאכסניה אחת לאכסניה אחרת ומשאיר אותה באותו מקום.

<נחשון אקסלרד: העניין הזה של אי הכרה בשידורי אקטואליה כהפקה מקומית - - -

יואב קיש: אבל זה משפיע לי גם עלה ערוצים המסחריים.

<נחשון אקסלרד: אבל הם מצטרפים לאותו דבר.

<נחשון אקסלרד: זאת הסיבה שהערוצים הייעודיים קורסים.

<נחשון אקסלרד: זאת בדיוק הסיבה שהערוצים הייעודיים קורסים, שלא מכירים להם בשידורי אקטואליה כהפקה מקומית.

<יוליה שמאלוב ברקוביץ: זהו.

<יוליה שמאלוב ברקוביץ: אני רוצה להכיר בהם בשידורי אקטואליה.

יואב קיש: גם למסחריים?

יואב קיש: צא עכשיו לעשר דקות החוצה ואחר כך תחזור.

<יוליה שמאלוב ברקוביץ: אדוני היושב ראש, מה הבעיה של הערוצים הייעודיים הזעירים בצדק, שדברים שהם עשו, שהם כביכול לא היו חלק מהייעודי, לא נחשבו להם.

<יוליה שמאלוב ברקוביץ: אנחנו ברשות, ואני בטוחה שגם במועצה, לא רואים את זה כך.

<יוליה שמאלוב ברקוביץ: ברגע שהם עושים תוצרת מקומית, אם זאת אקטואליה, אם אלה חדשות שהם לא מחויבים, אם זאת דרמה ואם זה מה שהם מחליטים, מבחינתי זו הפקה מקומית.

יואב קיש: מה זה עוזר לי לראשוניות?

<יוליה שמאלוב ברקוביץ: אנחנו צריכים להחליט.

יואב קיש: מה זה עוזר לי לראשוניות?

יואב קיש: את מדברת אתי על הפקות מקומיות ואני רוצה לדעת איך אני פותר את הנושא של הראשוניות.

<יוליה שמאלוב ברקוביץ: זה עוזר לך מאוד.

<נחשון אקסלרד: אני אגיד לך איך זה עוזר, אדוני.

יואב קיש: לא.

יואב קיש: אתה לא מדבר עכשיו.

יואב קיש: עכשיו אני מדבר עם יוליה.

<נחשון אקסלרד: אני יכול לעזור לך ולהגיד לך איך זה עונה לראשוניות.

<יוליה שמאלוב ברקוביץ: יש כאן משהו מאוד מעניין שחשוב לומר אותו.

<יוליה שמאלוב ברקוביץ: אם אני מדברת עכשיו על ערוץ 20 למשל, כי על האלא טי.וי.

<יוליה שמאלוב ברקוביץ: אני פשוט לא יודעת מה שעות השידור שלכם, יש להם שש שעות שידור שבסך הכול הם מחויבים.

<קריאה: שידור ראשוני.

<יוליה שמאלוב ברקוביץ: אם אני לא טועה, ראשוני.

<מירי נאור אליאס: ביממה שש שעות ראשוני.

<יוליה שמאלוב ברקוביץ: יש להם שש שעות ראשוני.

<יוליה שמאלוב ברקוביץ: אם אנחנו הולכים לפי החוק שלנו, מדברים על ראשוני מתוך 24 שעות, חד משמעית אנחנו הורגים אותם.

<יוליה שמאלוב ברקוביץ: זאת לא הכוונה שלנו.

<יוליה שמאלוב ברקוביץ: אבל אם אנחנו מתייחסים לאותן שש שעות, אנחנו נתייחס לראשוני בתוך שש שעות ולא בתוך ה-24 שעות ונתייחס לכל דבר שהם עושים כראשוני, גם אקטואליה.

<רעיה עדני: אדוני היושב ראש, אני רוצה לומר משהו כללי.

<רעיה עדני: להבנתנו, לפי סמכות המועצה, אין לה סמכות להתערב להם בכלל במה שהם משדרים.

<רעיה עדני: אין לה.

<רעיה עדני: אין לה סמכות להתערב.

<רעיה עדני: הכלל הזה צריך להיות בטל גם להם וגם להם.

<אבי שמידט: אנחנו תומכים בעמדת האוצר.

יואב קיש: למה לא אמרתם לי את זה לפני כן?

יואב קיש: אני רוצה לחדד, וכאן אני אומר את זה גם לערוצים המסחריים.

יואב קיש: לאור השינויים בסעיף 5 ו-24, זה מה שאתם אומרים, הכלל החל על חובת ראשוניות מבוטל לכל הערוצים.

<קריאה: כן.

יואב קיש: גם הגדולים.

יואב קיש: אני שואל.

<קריאה: גם הגדולים.

יואב קיש: שמישהו מהיועצים המשפטיים יסביר לי את ההיגיון.

יואב קיש: הם אמרו אמירה מאוד משמעותית.

יואב קיש: בואו נשמע למה.

<יוליה שמאלוב ברקוביץ: הם רוצים לסגור את הרשות השנייה כדי שאף אחד לא יפקח על שום דבר.

יואב קיש: אני רוצה להבין למה זה נכון.

יואב קיש: אולי הם טועים, ואולי לא.

יואב קיש: הם מנסים להסביר.

<זיו גלעדי: מבחינתנו חובת השקעה ביצירה המקומית מתכנסת להפקות מקומיות או לסוגה עילית כפי שאנחנו הצענו וכל שאר הדברים, מבחינתנו אין בהם צורך.

<זיו גלעדי: הכסף, מה שדיברנו, ה-15 אחוזים, שם מתכנסת החובה ביצירה המקומית.

יואב קיש: הבנתי.

יואב קיש: כאן אני אומר גם לערוצים המסחריים, אם אני מבין נכון אומרים כאן היועצים המשפטיים נציגי המשרדים – יוליה, אני רוצה שגם את תקשיבי - שלמעשה הכלל הזה, כי הוא בכללים, הוא לא בחוק, איננו בתוקף לאור השינויים שעשינו בסעיף 5 ו-24 ולתפיסתם רק הנושא של המחויבות השקעה, בין אם זה בהפקות מקומיות, סוגה עילית, כל הדברים האלה - - -

<נחשון אקסלרד: לא.

<נחשון אקסלרד: רק סוגה עילית.

יואב קיש: למה אתה מפריע לי?

יואב קיש: באינטרס שלך עכשיו זה להיות בשקט.

יואב קיש: אומרים עכשיו המשרדים שרק המחויבויות להשקעה בסוגה עילית, בהפקות מקומיות, יהוו את הכללים העתידיים שנובעים מאופן החוק.

יואב קיש: נכון?

<זיו גלעדי: נכון.

<זיו גלעדי: באותה מידה ביטלנו את החובה כשהיא מתחלקת לזמנים.

<זיו גלעדי: אמרנו שבסוף הכול מתכנס לכסף ובכסף אנחנו לא נוגעים ושם הכול יהיה.

<מירי נאור אליאס: אם אפשר לשאול שאלה, כי זה הדבר הנוסף שרצינו להוסיף כאן.

<מירי נאור אליאס: השקעה בקולנוע לגבי ערוצים זעירים.

יואב קיש: היא לא בתוקף.

<נחשון אקסלרד: אני לא מצליח להבין איפה אנחנו עומדים.

יואב קיש: אתם עומדים בצורה מאוד ברורה שהכלל הזה של שידור ראשוני לא חל על אף אחד מהערוצים המסחריים ומה שחל על הערוצים המסחריים בכללותם, אלה רק מחויבויות כספיות להשקעה כפי שהוגדרו בחוק.

יואב קיש: לכן, מכיוון שאין לכם את זה, אתם יכולים להיות בשקט כרגע.

<מירי נאור אליאס: האם אפשר לומר את זה גם על השקעה בקולנוע?

יואב קיש: את ההשקעה בקולנוע אפשר להחריג כאן.

<יוליה שמאלוב ברקוביץ: אז למה 51 אחוזים?

<מירי נאור אליאס: זה מתייחס לערוץ ייעודי וזאת הגדרה אחרת.

יואב קיש: אני רוצה ללכת לסעיף של הקולנוע.

יואב קיש: אנחנו עוברים לסעיף הבא.

איתן כבל: לפני כן.

איתן כבל: אני עדיין לא הבנתי איך סגרנו את העניין שלא ייווצר מצב שכל ההפקות תהיינה מחוץ לארץ ולא יהיה כאן שום דבר.

יואב קיש: יש מחויבות של כסף והדבר היחידי שיכול לפתור את העניין הזה הוא אם אנחנו נגדיר שלזעירים תהיה גם מחויבות להפקות מקומיות.

יואב קיש: אם נחליט ללכת למקום הזה – ואני מזכיר, זה נושא שעדיין על סדר היום – אז למעשה אתה מחייב הפקות מקומיות.

יואב קיש: אנחנו ממשיכים.

יואב קיש: אני רוצה להוסיף סעיף לסעיף הזה שאומר שמחויבות השקעה בקולנוע לא תחול על ערוצים זעירים.

<מירי נאור אליאס: ב-71ח.

יואב קיש: כן.

יואב קיש: באותו סעיף.

יואב קיש: יש עוד נושאים?

<מירי נאור אליאס: לדעתי עם סעיף 71ח סיימנו אלא אם כן חבריי ירצו להוסיף משהו.

<נגה רובינשטיין: בואו נעשה סדר.

<נגה רובינשטיין: אנחנו עוברים על הכול ולא עוברים על התיקונים הרלוונטיים.

יואב קיש: איזה תיקונים?

יואב קיש: בנוסח הכחול, עליו אנחנו מדברים, זה בדיוק סעיף רלוונטי לערוצים זעירים שמגדיר גם את הסעיפים שאנחנו נפטור אותם מהחוק וגם מחויבויות משמעותיות כפי שהוגדרו.

<נגה רובינשטיין: בסדר.

<נגה רובינשטיין: אני רק רוצה לוודא שנוכל להעיר את ההערות שלנו.

יואב קיש: נגיע לזה.

יואב קיש: עוד לא עשינו את זה.

יואב קיש: כמובן תוכלו להעיר את ההערות שלכם.

יואב קיש: אני מסכם את הדיון הסוער שהיה כאן והאמת, טוב שהיה.

עודד פורר: כאשר הכנסנו את הערוצים הגדולים, המסחריים הגדולים, לתוך הסד הזה של ביטול ההפקות הראשוניות, יש כאן איזושהי אמירה שצריך לשקול אותה ולהבין אותה, שבעצם קיצצנו 40 אחוזים - - -

<רעיה עדני: לא.

<רעיה עדני: זה סעיף ספציפי.

איתן כבל: אני אגיד לך מה אני רוצה להבין.

איתן כבל: לילה, אנחנו עכשיו עוברים על הסעיפים ומתעקשים רק אלה שמתעקשים על העניינים שנוגעים להם ומתחילים מספרים כאילו זה היום הראשון.

איתן כבל: כל אחד כאן עושה חטוף כפי יכולתך.

יואב קיש: לא.

יואב קיש: זה כבר נגמר.

איתן כבל: זה לא נגמר.

איתן כבל: אני רוצה להבין.

<קריאה: אבל הדיון תקין.

איתן כבל: יש תקינות של הדיון.

איתן כבל: אני רוצה להבין בדיוק את העניין של המחויבות.

איתן כבל: סוגה עילית, זה הבנו.

איתן כבל: מה קורה לגבי הראשוניות ומה קורה לגבי כל השאר?

<רעיה עדני: אני אסביר.

<אתי בנדלר: תתייחסי בבקשה גם לשאלה האם ביטול חובת השידורים בשידור ראשוני נובעת מתיקון סעיף 5 או 24.

<רעיה עדני: אני לא זוכרת.

<רעיה עדני: תסלחי לי אבל אולי בינתיים זיו יבדוק.

<רעיה עדני: כאשר מיקדנו את סעיפים 5 ו-24, קבענו את המסגרת בה המועצה חיה.

<רעיה עדני: מה הסמכויות שהיא יכולה לקבוע.

<רעיה עדני: לגבי הפקות מקומיות יש סעיף ספציפי בחוק.

<רעיה עדני: הוא לא בהכרח קשור באופן ישיר לסמכויות המועצה בגלל שהוא קבוע בחוק.

<רעיה עדני: טרם הגענו אליו, לא דנו בו עדיין ואני מניחה שהוא מופיע ברשימת הסעיפים שמירי תקריא אבל עוד לא הגענו אליו.

<קריאה: סעיף 58.

איתן כבל: מה המשמעות כשאת אומרת ביטול ראשוני?

<יפעת בן חי: תשאלו מה התכלית של שידור ראשוני.

<יפעת בן חי: זה מה שצריך לשאול.

<יפעת בן חי: מה הייתה התכלית בבסיס ההוראה לשדר שידור ראשוני.

<רעיה עדני: כנראה שאני ויפעת כאן חלוקות.

<יפעת בן חי: דווקא לא.

<רעיה עדני: יכול להיות שלא.

<רעיה עדני: אנחנו חשבנו שלא נכון להתערב ברגולציה במסגרת שעות השידור והתוכן המשודר.

<רעיה עדני: האינטרס הציבורי מבחינתנו בא לידי ביטוי במיסוי של הפקות מקור.

<רעיה עדני: אני אומרת עם מירכאות כי אני לא יודעת אם זה מס על פי חוק אבל במהות שלו הוא מס.

<רעיה עדני: לכן אנחנו חושבים שהביטוי הנכון הוא בכסף ולא להתערב לערוצים ולהתחיל לספור להם ולראות זה שידרת ראשוני וזה שידרת שני.

<רעיה עדני: להפעיל מערך רגולציה שלם שכולו מבוסס על צפייה בחדשות.

יואב קיש: אני רוצה לסכם את העניין הזה ובכוונה אני אומר לסכם כי הדיון הזה יכול תיאורטית להמשיך גם עוד עשר שעות והוא מרתק ומעניין.

יואב קיש: זה לחברי הכנסת ולכל הנוכחים.

יואב קיש: השינוי המשמעותי שהלכנו אליו הוא הקטנת רגולציה משמעותית ברשות השנייה.

יואב קיש: כמו שאמרו כאן המשרדים, זה חותך את כל הערוצים המסחריים וההתחייבויות הכספיות להשקעה בתוכן, או בתוכן סוגה עילית או בהפקה מקומית שיש לזה משמעויות, הן למעשה משקפות את התכלית שאנחנו רוצים לראות בנוסף בערוצים ולא להתעסק במיקרו מנג'מנט אם הוא רוצה שידור ראשוני או לא ראשוני, ולעניין הזה הם יורדים מהכיוון הזה.

יואב קיש: איפה זה "פוגע" בנו, בתפיסה שלנו.

יואב קיש: עשינו לערוץ זעיר, באמת ויתרנו על כל הכסף כי אמרנו שאנחנו רוצים מינימום כסף.

יואב קיש: זה כאילו יוצא איזושהי התנגשות שאם אין לו מחויבות לכסף, כמו שאמרו הוא יכול להיות ערוץ טלנובלה בשידור חוזר.

יואב קיש: אנחנו לא רוצים להיות שם.

יואב קיש: לכן אני כבר אמר לחברי הכנסת שכאשר אנחנו נגיע להפקות מקומיות, לערוץ זעיר, אני ממליץ לחברי הכנסת לשקול ולחשוב להוסיף מחויבות להפקות מקומיות גם לערוץ זעיר.

יואב קיש: אז אנחנו נפתור דרך זה את הבעיה הזאת.

יואב קיש: סיכמנו.

חי שגב: אפשר לומר משהו?

יואב קיש: בשל תפקידך והתרומה המשמעותית שלך לדיונים, בבקשה.

יואב קיש: את אחרונה לדיון הזה.

חי שגב: התכלית של הוראות השידור הראשוני היא להבטיח שהמסך יהיה מגוון.

חי שגב: זו התכלית שעמדה בבסיס ההוראה שקיימת היום ביחס לכל גופי השידור, גם ביחס ל-הוט ול-יס.

חי שגב: אני סבורה שהתכלית הזו אכן מוגשמת.

חי שגב: היא למעשה מוגשמת גם דה יורו וגם בדרישה להפקות מקור ובהבטחה של סוגות סז'אנריות מסוימות שהיא נותרת בעינה.

חי שגב: ביקשתי את זכות הדיבור כדי לומר היכן יש בעיה שעליה צריך לתת את הדעת, ואני כבר מאותתת ל-הוט ו-יס, ובלבד שזה פתוח לכלל הציבור.

חי שגב: כלומר, אם למישהו יש כאן כוונה לדרוש ביטול שידור ראשוני גם בכבלים ובלוויין, אצלנו זה לא יכול לקרות.

<קריאה: למה?

חי שגב: כי אז זה יגלה לשידורי VOD שניתנים בתשלום והם לא פתוחים לכלל הציבור.

חי שגב: כל עוד השידור פתוח לכל הציבור, אני לא רואה בעיה עם זה.

<קריאה: אבל אני לא טלוויזיה פתוחה.

<קריאה: אני טלוויזיה בתשלום למנויים.

יואב קיש: אני דווקא לא רציתי להיכנס לוויכוח.

יואב קיש: אמרתי שאפשר לדון בנושא הזה עוד שעות רבות.

יואב קיש: איתמר, אני אתן לך דקה כי דיברת אתו חמש דקות ודיברת אתה חמש דקות בזמן שהיית יכול להיות בחוץ.

<איתמר אביטן: אני אומר ש-40 אחוזים לפחות מכלל השידור בטלוויזיה יהיה מהפקות מקומיות.

יואב קיש: זה לא התשנה.

<איתמר אביטן: תחליטו.

יואב קיש: זה לא השתנה.

<רעיה עדני: זה בדיוק מה שאמרתי, שזה לא השתנה.

<איתמר אביטן: את אומרת שבסופו של דבר לא יהיה פיקוח על העניין הזה.

<איתמר אביטן: 40 אחוזים מזמן השידור בטלוויזיה מוקצה להפקות מקומיות ומי שבודק את זה בסופו של דבר, זאת הרשות השנייה.

<איתמר אביטן: אם לא, זה יכול להיות גם 20 אחוזים או 15 אחוזים.

יואב קיש: עד כאן נכון.

<איתמר אביטן: דבר שני.

<איתמר אביטן: בסעיף שרשמתם, כתוב שהם לא יצטרכו לעשות הפקות מקומיות.

יואב קיש: ערוץ זעיר.

<איתמר אביטן: בערוץ זעיר, אבל אם אמרנו שזה לא בטוח יורד לערוצים זעירים, אז אנחנו שוללים כי אני מזכיר לך את הדיון הקודם.

יואב קיש: אני רוצה לטפל במה שאתה אמרת.

יואב קיש: הבנתי אותך.

יואב קיש: לגבי הערוצים המסחריים הגדולים, יש להם מחויבות לשידור מקומי.

יואב קיש: זה לא רלוונטי.

יואב קיש: אין שינוי לגביהם.

יואב קיש: ברור.

יואב קיש: לכן אמרנו שלא הבנת.

יואב קיש: בוא נפתור את הקבוצה של הזעירים כבר עכשיו.

<איתמר אביטן: אל תשכח שאתה קבעת ש-20 אחוזים מההכנסות הולכים להפקות מקומיות.

יואב קיש: לא.

יואב קיש: זה און טופ.

יואב קיש: מספיק.

יואב קיש: אל תזכיר לי.

יואב קיש: זה לא קשור.

יואב קיש: איתמר, אתה הולך אחורה עשר פעמים.

<יוליה שמאלוב ברקוביץ: עוד נקודה אחת, אני מאוד מבקשת.

איתן כבל: אני מתגעגע לנהגי המוניות.

<יוליה שמאלוב ברקוביץ: אנחנו מאוד מאוד בעד שחרור הרגולציה.

<יוליה שמאלוב ברקוביץ: אני רוצה להגיד את הדברים בשקט כי אמרתי לי להירגע.

<יוליה שמאלוב ברקוביץ: אני רוצה להירגע ולומר פעם נוספת.

<יוליה שמאלוב ברקוביץ: הבעיה של הערוצים הזעירים ייעודיים בעיקר הייתה שלא כל דבר נספר להם.

<יוליה שמאלוב ברקוביץ: אנחנו מתכוונים לספור כל תוצרת ישראלית שנעשתה במדינת ישראל על ידי או עובדים ישראלים או תסריטאים וכולי וכולי, כן לספור את הדבר הזה.

<יוליה שמאלוב ברקוביץ: הסכנה הגדולה בביטול זה, כמו שרוצה משרד האוצר, אני רוצה להגיד את זה לפרוטוקול - - -

יואב קיש: יוליה, זה כבר בוטל.

יואב קיש: זאת הנקודה.

<יוליה שמאלוב ברקוביץ: מה בוטל?

יואב קיש: כבר בוטל.

<יוליה שמאלוב ברקוביץ: הראשוני?

יואב קיש: כן.

<יוליה שמאלוב ברקוביץ: לא.

<יוליה שמאלוב ברקוביץ: אתה לא יכול.

<יוליה שמאלוב ברקוביץ: אני מבקשת מחבר כנסת לעשות רביזיה.

יואב קיש: אני אגיד לך למה.

יואב קיש: למה אני אומר שזה בוטל ולכן אמרתי למה לא אמרו לי את זה לפני שעה או כשהתחלנו את הדיון.

<יוליה שמאלוב ברקוביץ: אבל זה לא נכון מה שהיא אומרת.

יואב קיש: הטענה הברורה שלה אומרת שאת לא יכולה את הכלל שקיים היום בחוק, שמדבר על ראשוניות הפקה, להטיל אותי, אפילו על המסחריים כי בסעיפים 5 ו-24 אין סמכות להטיל את הכלל.

יואב קיש: את זה כבר שינינו.

<רעיה עדני: לעניין ראשוניות של הפקות מקור, היא כן יכולה כי מותר לה לתת הוראות בעניין הפקות מקור.

<יוליה שמאלוב ברקוביץ: אז זה כבר לא כזה ברור.

<קריאה: זה הפוך ממה שנאמר קודם.

יואב קיש: יוליה, אין לך עכשיו זכות דיבור כי מה שאת מדברת עליו עכשיו, להבנתי כבר נסגר.

יואב קיש: אני מבקש ממך לעשות על זה שיחה מסודרת עם המשרד הרלוונטי ואם צריך לעשות רביזיה, נעשה רביזיה.

יואב קיש: כרגע זה לא רלוונטי כי כבר הוחלט והוצבע.

יואב קיש: לכן אני מבקש, יהיה לנו הרבה זמן, יהיו לנו שבועיים-שלושה, לפחות שבועיים, עד שהדבר הזה יקרה ובזמן הזה תטפלי מול המשרדים ותביני היכן הבעיה.

יואב קיש: אם יחליטו לעשות רביזיה, מישהו מחברי הכנסת אולי יחליט על כך.

<יוליה שמאלוב ברקוביץ: בכל מקרה אתה יכול לתת לי לשאול שאלה?

יואב קיש: את לא יכולה להגיד את מה שאמרת כי זה כבר הוצבע והוחלט.

<יוליה שמאלוב ברקוביץ: לקראת השבועיים האלה אני מבטיחה לך שעכשיו יושבים הרבה מאוד בעלי עסקים ואומרים מתי הם הולכים לעלות עם ערוץ.

יואב קיש: על זה אני רוצה לדבר עכשיו.

<יוליה שמאלוב ברקוביץ: ערוץ אוכל.

יואב קיש: תודה.

יואב קיש: עכשיו אני מסכם.

יואב קיש: לפי הבנתי, ומשרדי הממשלה יגידו.

יואב קיש: אין מחויבות לתוכן ראשוני.

יואב קיש: הכלל הזה של ה-80 אחוזים תוכן ראשוני לא חל יותר מתוקף סעיפים 5 ו-24.

יואב קיש: נקודה.

יואב קיש: אני מעלה לחברי הכנסת.

יואב קיש: כאן אני פתרתי לכם את נושא הראשוניות, גם לזעירים.

יואב קיש: כאן אני אומר לכם שאנחנו רוצים לעשות שינוי, ואת זה אני אומר לזעירים, כי לערוצים המסחריים יש מחויבות של הפקות מקומיות.

יואב קיש: עד עכשיו פטרנו אתכם מהפקות מקומיות.

יואב קיש: בגלל שהנושא הזה כבר ירד, בכוונת חברי הכנסת גם על ערוצים זעירים לחייב הפקות מקומיות.

יואב קיש: לכן אני רוצה לבטל, בעקבות כל השיח הגדול הזה, מה שזה משפיע ואני מצטער עורכת דין מירי שבאת לתקן ועכשיו אני מבטל לך סעיף מכאן ואנחנו מטילים עליכם מחויבות.

<מירי נאור אליאס: איזה סעיף אתה מבטל.

יואב קיש: מחובת שידור הפקות מקומיות.

יואב קיש: תכף אני אגדיר לכם איך אנחנו נגדיר את זה.

יואב קיש: בכוונתנו להטיל על ערוצים זעירים חובת שידור הפקות מקומיות ואנחנו נגדיר אותם בדיוק עכשיו.

בסעיף חדש: חובת הפקות מקומיות, קודם כל בוודאי הכול הוא אין האוס ואין כאן מחויבות של אין האוס, בתוך הבית ובחוץ, חד וחלק.

בסעיף חדש: אלה הפקות מקומיות שנעשות בישראל.

בסעיף חדש: לצורך העניין, הפקה מקומית לערוץ זעיר, הגדרתה הפקה מקומית שנעשתה בישראל.

<קריאה: זה בהגדרה של החוק.

<נחשון אקסלרד: אבל ההגדרה לא מספיק טובה.

<נחשון אקסלרד: ההגדרה היום לא כוללת אקטואליה וחדשות ועם זה אנחנו לא יכולים לחיות.

<קריאה: זו מחלוקת מהותית.

עודד פורר: יש לי שאלה.

עודד פורר: היום איזו חובה של הפקה מקומית יש עליכם?

עודד פורר: של 20 אחוזים?

<נחשון אקסלרד: היום יש לנו חובה של הפקה מקומית שנקבעת בשיעורים של איקס אחוזים מזמן המסך.

עודד פורר: אתם עומדים בה?

<נחשון אקסלרד: היא גם נקבעת אחר כך בסכומי השקעה בכסף שאנחנו ממש לא עומדים.

יואב קיש: לא בכסף.

יואב קיש: אנחנו מדברים על זמן מסך.

<נחשון אקסלרד: לשאלתו של חבר הכנסת פורר, אנחנו ממש לא עומדים בזה.

חי שגב: אם יותר לי להציע.

חי שגב: הצעתי את זה לאדוני היושב ראש בתחילת הדרך.

יואב קיש: נכון ואמרנו שנדבר על זה.

חי שגב: נכון.

חי שגב: אני הצעתי בתחילת הדרך את המודל שנוהג בעולם כולו ושלעניות דעתי צריך לנהוג בכל שוק הטלוויזיה כפי שהוא נוהג בשוק הטלוויזיה הרב ערוצי וזאת חובת הפקות מקומיות כנגזרת של הכנסה.

חי שגב: כלומר, ישקיע הערוץ כמידת הכנסתו.

יואב קיש: מעולה.

יואב קיש: תודה רבה.

חי שגב: יש כאן התייחסות דיפרנציאלית ופרוגרסיבית כמו שקורה עם הוט ו-יס.

יואב קיש: מעולה.

יואב קיש: זה מה שנעשה.

יואב קיש: תודה רבה על ההצעה.

יואב קיש: מכיוון שבערוצים זעירים אנחנו בהגדרה מתייחסים למסלול ההכנסות בחלק מההכנסות כמסלול מהותי, ולכן איזה סדרי גודל היית רואה בעניין הזה?

חי שגב: למעשה כל הפקה שעושים היא הפקה מקומית.

חי שגב: גם בערוץ ערבי זו הפקה מקומית.

יואב קיש: אבל הפקה מקומית לא כוללת – אני קורא בסעיף 58 – למעט חדשות, ענייני היום ותכניות ספורט.

<נחשון אקסלרד: זה צריך להיות לרבות.

יואב קיש: לא.

יואב קיש: את זה אני לא משנה.

יואב קיש: אני עושה לכם סדר.

יואב קיש: בהגדרות אני לא נכנס.

יואב קיש: עכשיו אנחנו מדברים כמו הערוצים המסחריים הגדולים, רק לכם, וזה ייקבע כאחוז מההכנסות.

יואב קיש: לדעתי סדר גודל של 20 אחוזים מההכנסות נראה סביר.

<נחשון אקסלרד: אין סיכוי שנעמוד בזה.

<נחשון אקסלרד: אם לא סופרים לנו - - -

יואב קיש: אני מדבר על הכנסות.

יואב קיש: על 20 אחוזים מההכנסות.

יואב קיש: קח דוגמה שההכנסות שלך הן מיליון שקלים, זה אומר ש-200 אלף שקלים אתה צריך להשקיע בתוכן מקומי שלא כולל אקטואליה.

<נחשון אקסלרד: בזה אני אוכל לעמוד.

יואב קיש: זה הכול.

<דבורה קמחי: יש לי הצעה פשוטה יותר.

<דבורה קמחי: אם תוסיפו לחוק הגדרה של הפקה ישראלית, יש את זה בכלל 12 לכללי הרשות השנייה, אפשר לקחת את ההגדרה להפקה שהופקה על ידי אנשי צוות ישראלים, 75 אחוזים.

<דבורה קמחי: הפקה כזאת, תגדירו שהיא כוללת גם ענייני היום.

יואב קיש: לא.

יואב קיש: אני לא פותח את זה.

יואב קיש: אני לא משנה את ההגדרות.

<דבורה קמחי: רגע.

<דבורה קמחי: על הערוצים הייעודיים והזעירים תחול חובת הפקה ישראלית.

יואב קיש: רק על הזעירים.

יואב קיש: עליכם זה לא משנה.

<דבורה קמחי: לא.

<דבורה קמחי: לנו זה לא משנה.

יואב קיש: מה שאת אומרת שזה לא ישפיע על המסחריים.

<דבורה קמחי: לא.

יואב קיש: את עוזרת לנו וזה לא קשור לאינטרס שלכם.

<קריאה: אתה מופתע.

יואב קיש: אני לא מתעסק עם הכללים.

יואב קיש: אני לא יכול להתעסק עם הכללים.

יואב קיש: אני לא רוצה להיכנס לזה.

יואב קיש: אני מבין את ההצעה, תודה רבה.

יואב קיש: אני רוצה להשתמש במה שקיים בחוק היום.

<נחשון אקסלרד: לאורך כל הישיבות כאן אתה אומר שמה שאתה רוצה זה לעזור לערוצים.

יואב קיש: לפני שנייה אמרת לי שאתה יכול לחיות עם מה שאמרתי.

יואב קיש: אז מה הבעיה?

<קריאה: אנחנו לא יכולים.

<קריאה: עכשיו הוא רוצה יותר.

<נחשון אקסלרד: יש כאלה שלא יכולים ולא בטוח שבסאם יכול.

יואב קיש: מה אומר הפקה ישראלית?

יואב קיש: מישהו יכול להסביר לי?

<נחשון אקסלרד: הפקה ישראלית זה כל דבר שנעשה בישראל, כולל אקטואליה וחדשות.

<קריאה: לא.

<קריאה: זה לא כולל.

<קריאה: תקרא את ההגדרה.

יואב קיש: הדבר היחידי שזה מחריג זה חדשות.

יואב קיש: זאת אומרת, אקטואליה בפנים.

<יוליה שמאלוב ברקוביץ: כן.

<רעיה עדניה: הגדרה הזאת היא בעייתית מאוד.

<רעיה עדניה: היא בעייתית משתי סיבות.

<רעיה עדניה: האחת, יש שם הגדרה של כמות עובדים.

<רעיה עדניה: ש-75 אחוזים מהצוות הם עם אזרחות ישראלית, שזה דבר שאני לא חושבת שמישהו רוצה.

<רעיה עדניה: דבר שני, למנהל יש סמכות ספציפית להגדיר שפה שעל פיה תיחשב ההפקה כהפקה מקומית.

<רעיה עדניה: אני חושבת שזה דבר לא רצוי והוא הולך בכיוון הפוך לגמרי מהתכלית של החוק עד עתה.

<רעיה עדניה: לכן אני כן מציעה להמשיך ולהשתמש בהגדרות שקיימות היום בחוק הרשות השנייה.

<קריאה: אני חושבת ששתי ההערות האלה פחות רלוונטיות כי גם כך הרשות צריכה לבדוק.

<קריאה: גם בהעסקה מקומית הם צריכים לבדוק 75 אחוזים, אם אני זוכרת נכון.

<יוליה שמאלוב ברקוביץ: נציגת האוצר, יש לך חשש מהעובדים?

<יוליה שמאלוב ברקוביץ: את דואגת לנו?

<יוליה שמאלוב ברקוביץ: יש לך דאגה לרשות השנייה?

יואב קיש: משרד האוצר, אני מודה לכם על תשומת הלב ועל שהארתם את תשומת לבנו לעניין שעבודת הפיקוח יכולה להיות משמעותית.

יואב קיש: להבנתי לרשות השנייה אין בעיה לעשות את הבדיקה הזאת.

<יוליה שמאלוב ברקוביץ: לא.

<יוליה שמאלוב ברקוביץ: אין לנו בעיה.

יואב קיש: ולכן אנחנו ניצמד להגדרה הזו שהיא מאפשרת לוודא שהתוכן בוצע על ידי צוות ישראלי ובישראל ובשפות שהוגדרו שהן לגיטימיות לכל הערוצים שנמצאים כאן.

<אתי בנדלר: אפשר לומר בבקשה מאיפה ההגדרה?

<יוליה שמאלוב ברקוביץ: מכללי התכניות.

יואב קיש: שמעתי את איתמר ואני עכשיו רוצה לדבר עם הערוצים הייעודיים כי אני הרי לא רוצה בסיפור הזה להרוג אותם.

יואב קיש: האם ההגדרה של הפקה ישראלית יותר נוחה לכם?

<נחשון אקסלרד: היא בהחלט יותר נוחה.

<מירי נאור אליאס: כן.

יואב קיש: הפקה ישראלית, אין לכם בעיה, 20 אחוזים כמו שאמרנו.

יואב קיש: בסדר.

חי שגב: אני הייתי מציעה לאדוני היושב ראש לקבוע טווח בדומה לזה שיש בכבלים ובלוויין ולהסמיך את המועצה לקבוע מהו המספר בתוך הטווח בכפוף למצב השוק ומצב החברה.

חי שגב: זה נותן יותר גמישות.

חי שגב: ברב ערוצי, אלה מספרים אחרים.

יואב קיש: אני אומר שערוץ זעיר ישקיע לפחות 20 אחוזים מהכנסותיו בשידורים ישראליים להגדרתם.

<קריאה: הפקה ישראלית.

יואב קיש: הפקה ישראלית להגדרתה.

<נחשון אקסלרד: ולא תהיה חובה של ראשוניות.

יואב קיש: זה כבר נפסל לכולם.

יואב קיש: אתה רוצה להחזיר אותי אחורה לדבר הזה?

<נחשון אקסלרד: אני רק רוצה לוודא.

יואב קיש: מה קרה לך?

יואב קיש: בתחילת הדיון היום זרמתי אתך והיית בסדר.

יואב קיש: עכשיו אתה כל פעם לוקח אותי לדברים לא רלוונטיים.

<נחשון אקסלרד: אני צריך לוודא את הדברים האלה.

יואב קיש: אבל כבר וידאנו שלוש פעמים.

<יוליה שמאלוב ברקוביץ: מה זה אומר?

<יוליה שמאלוב ברקוביץ: שהוא יקנה עכשיו תכנית שנעשתה על ידי מישהו אחר וישדר אצלו?

יואב קיש: ישראלית.

יואב קיש: הוא צריך להשקיע מההכנסות שלו 20 אחוזים לפחות בשידורים ישראליים.

יואב קיש: או שהוא יעשה את זה בישראל.

יואב קיש: דרך אגב, לכן הם כן פטורים מחובת שידור הפקות מקומיות כהגדרתם בחוק ולכן זה לא בוטל.

יואב קיש: אני משאיר את זה.

יואב קיש: אני רוצה להקריא את הסעיף ולהביא אותו להצבעה, חבר הכנסת פורר.

יואב קיש: צריך לקרוא לו אחרת.

יואב קיש: זה לא אסדרה בהתאם לנתח שוק.

<אתי בנדלר: זה יהיה אסדרה בהתאם להכנסות.

<אתי בנדלר: מה זה משנה?

יואב קיש: בסדר.

יואב קיש: 71ח (א) לעניין בעל רישיון זעיר הוראות סעיפים – וכאן תהיה רשימת סעיפים שייכנסו בהמשך – לא יחולו.

יואב קיש: הערוצים הזעירים יהיו פטורים מחובת הוצאה - - -

<אתי בנדלר: בעל רישיון זעיר יהיה פטור מחובת הוצאה לתפעול חברת חדשות, מחובת סוגה עילית ומחובת שידור חדשות באמצעות חברת חדשות עד לשנה שלאחר - - -

יואב קיש: אבל דילגת.

<אתי בנדלר: אתה רוצה להוסיף לזה עוד דברים.

יואב קיש: לא.

יואב קיש: אני אחזור.

יואב קיש: בעל רישיון לערוץ זעיר יהיה פטור קודם כל משידור חדשות.

יואב קיש: אמרנו את זה וזה נעלם בהקראה.

<קריאה: מחובת שידור חדשות.

יואב קיש: מחובת שידור חדשות.

יואב קיש: קודם כל.

יואב קיש: זה אחד.

יואב קיש: שנית, הוא יהיה פטור מחובת הוצאה לתפעול חברת חדשות, מחובת סוגה עילית.

יואב קיש: אני משאיר את מחובת שידור הפקות מקומיות.

יואב קיש: זה לא ירד.

יואב קיש: אני מתקן.

יואב קיש: אנחנו מדברים על החובה שקיימת היום בחוק והיא נשארת בתוקף והם פטורים ממנה.

<אתי בנדלר: הוא יהיה פטור מחובת שידור הפקות מקומיות.

יואב קיש: נכון.

יואב קיש: ומחובת שידור חדשות באמצעות חברת חדשות עד לשנה שלאחר השנה שבה חדל להיות בעל רישיון זעיר.

<אתי בנדלר: וגם מחובת השקעה בקולנוע ישראלי.

יואב קיש: גם מחובת השקעה בקולנוע ישראלי.

יואב קיש: תודה.

יואב קיש: לזה הוספנו סעיף שמצדי ייקרא סעיף (2) לאחר סעיף (1) זה.

יואב קיש: ערוץ זעיר, תחול עליו חובת – תקריאי את מה שאמרנו.

<אתי בנדלר: ערוץ זעיר ישקיע לפחות 20 אחוזים מהכנסותיו בהפקה ישראלית כהגדרתה בכללים.

חי שגב: מהכנסותיו השנתיות.

<אתי בנדלר: נכון.

<אתי בנדלר: מהכנסותיו השנתיות.

יואב קיש: תודה.

יואב קיש: סגרנו.

יואב קיש: את רוצה להתייחס?

<אלידור בליטנר: כן.

<אלידור בליטנר: לא לגבי הדברים שדיברו עכשיו אלא לגבי החדשות.

<אלידור בליטנר: אני אומר ממש בקצרה כי כבר דיברתי על זה בדיון קודם אבל אני כן רוצה להצביע על עוד נקודה.

<אלידור בליטנר: הוועדה בחרה לבטל את חובת הקמת חברת חדשות עצמאית ונפרדת לגבי הערוצים הזעירים שבחרו לשדר חדשות.

יואב קיש: נכון.

<אלידור בליטנר: וגם בהמשך, עוד נראה, לשנות חלק ממנגנוני העצמאות הקבועים בחוק הרשות השנייה.

יואב קיש: נכון.

<אלידור בליטנר: כבר אמרתי שהחשיבות של הקמת חברת חדשות עצמאית היא הפרדה בין הבעלים לבין התוכן החדשותי.

<אלידור בליטנר: כלומר, הפרדה בין האינטרסים הכלכליים לחדשות.

<אלידור בליטנר: ההגנה על עצמאות שידורי חדשות היא כמובן בליבת חופש הביטוי הפוליטי.

עודד פורר: אבל הפרדנו את זה במקום אחר.

יואב קיש: היא רוצה להגיד את זה לפרוטוקול.

יואב קיש: תן לה להגיד.

יואב קיש: היא חזרה על זה אז והיא רוצה לומר את זה עכשיו שוב.

<אלידור בליטנר: אני חושבת שצריך לשים לב למהלך הכולל שנעשה כאן ואני קופצת עכשיו לעוד שני נושאים.

<אלידור בליטנר: כשנגיע לדבר על שני הנושאים לא אחזור על זה אבל אני כן רוצה לציין את הקשר.

<אלידור בליטנר: הוועדה בחרה להפחית, ואפילו לבטל כליל במקרים מסוימים, את מגבלות הבעלים היחיד.

<אלידור בליטנר: אני מזכירה שהמגבלה הזאת נועדה למנוע שליטה של יחידים בשוק הרעיונות, בין היתר גם בתוכן החדשותי.

<אלידור בליטנר: הוועדה, להבנתי, גם שוקלת לבטל או להפחית משמעותית את מגבלת הבעלים הזר.

<אלידור בליטנר: אז מה בעצם יוצא כאן?

<אלידור בליטנר: שעשוי להיכנס לאחזקת ערוץ מסחרי בעלים יחיד באחזקה של 74 אחוזים או 100 אחוזים, הבעלים הזה עשוי להיות זר ובסופו של דבר - - -

יואב קיש: עד 74 אחוזים.

<אלידור בליטנר: בסדר.

<אלידור בליטנר: הבעלים הזה, ב-74 אחוזים - - -

עודד פורר: זה עוד בדיון.

<אלידור בליטנר: בסדר, אבל אני משלימה את המהלך.

<אלידור בליטנר: הבעלים הזה עשוי להיות זר וכאן בעצם נשחקה כליל ההפרדה בין הבעלים לתוכן החדשותי.

יואב קיש: לזה אני לא מסכים.

<אלידור בליטנר: צריך להבין שזאת המשמעות.

יואב קיש: לגבי נושא החדשות, לקחנו את מנגנון שידור החדשות כפי שהוא קיים בכבלים ובלוויין.

יואב קיש: לכן לבוא ולומר ששחקנו את ההפרדה ויצרנו כאן איזו בעיה, אני מתנגד לזה.

יואב קיש: יש כאן הפרדה שהיא לא מקובלת על התפיסה ברשות השנייה אבל תפיסה שבהחלט קיימת עם הפרדה מלאה והגדרנו את זה והקראנו את החדשות.

יואב קיש: לכן אני לא מסכים.

יואב קיש: נושא הבעלות יידון בהמשך.

יואב קיש: תודה.

יואב קיש: הקראתי את סעיף (1) ואני מעלה אותו להצבעה.

יואב קיש: מי בעד?

יואב קיש: מי נגד?

יואב קיש: בעד – פה אחד

יואב קיש: הסעיף אושר.

יואב קיש: דרך אגב, לסעיף (1) יתווספו הסעיפים כפי שנמשיך לאחר מכן, כפי שאמרנו.

יואב קיש: אנחנו עוברים לסעיף (2).

<נגה רובינשטיין: אני רוצה להתייחס למה שאמרת בעניין החדשות.

<נגה רובינשטיין: להבנתי המודל של החדשות בכבלים ובלוויין הוא לא כזה.

יואב קיש: אנחנו תכף נגיע.

יואב קיש: הקראנו את כל הסעיפים של החדשות ועשינו על זה עבודה רבה.

יואב קיש: אני לא נכנס לוויכוח שהיה לי עכשיו עם היועצת המשפטית של משרד המשפטים ובוודאי אין בכוונתי להיכנס עכשיו לנושא הזה.

יואב קיש: הייתה כאן החלטה שכבר התנהלו עליה כמה וכמה דיונים, החלטה מהותית לגבי נושא של חדשות בערוץ זעיר וחברי הכנסת בחרו בגישה שונה ממשרד המשפטים.

<נגה רובינשטיין: בסדר גמור, אבל שאף אחד לא יחשוב שמדובר במודל הכבלים והלוויין כי זה לא המודל.

יואב קיש: זה מאוד דומה.

<נגה רובינשטיין: מודל הכבלים והלוויין שומר את הרציונלים שאלידור הסבירה אבל בדרך אחרת.

יואב קיש: אני מסכים אתך שחלק מהדברים שונה.

יואב קיש: להבנתי בסעיפי הליבה ובעיקרים, בהחלט זה יצא כהלכה.

יואב קיש: סעיף (2).

יואב קיש: הוראות סעיף 23(5).

יואב קיש: מה זה?

יואב קיש: לוח המשדרים.

יואב קיש: לדעתי הוא בוטל.

יואב קיש: נכון?

יואב קיש: אם כן, סעיף (2) לא רלוונטי.

יואב קיש: האם אני צודק?

<מירי נאור אליאס: זה בוטל או שונה?

יואב קיש: הוא בוטל.

יואב קיש: אם כן, סעיף (2) מבוטל כי הוא לא רלוונטי.

יואב קיש: סעיף (3).

יואב קיש: החליט בעל רישיון זעיר או בעל רישיון זעיר ייעודי לשדר שידורי חדשות – שידורי החדשות שישדר יהיו בהתאם לתוספת השלישית.

יואב קיש: את התוספת השלישית הקראנו והצבענו עליה.

<אתי בנדלר: כן, למרות שנבקש דיון מחדש כי יש שם שתי פסקאות שמצאנו שיש סתירה ביניהן.

<אתי בנדלר: קודם אושרו ובהמשך אושר משהו אחר.

<אתי בנדלר: לעניין הסעיף הזה ולעניין התוספת השלישית, אדוני אמר שהוא יקיים דיון האם להחיל את ההוראות שמתייחסות לשידורי חדשות גם על שידורים בענייני היום, שמבחינת מהותם הם מאוד דומים.

יואב קיש: לא אמרתי את זה.

יואב קיש: אני לא זוכר.

<אתי בנדלר: בפירוש.

<אתי בנדלר: אני העליתי את זה ואמרת שנדון בזה.

יואב קיש: במה?

<אתי בנדלר: האם ההוראות שמתייחסות לחדשות יתייחסו גם לשידורים בענייני היום.

יואב קיש: שצריך לעשות אדם נפרד ומערכת נפרדת?

<אתי בנדלר: בוודאי.

<אתי בנדלר: שידורים בענייני היום הם בעצם חדשות מורחבות.

יואב קיש: יש הבדל.

יואב קיש: אנחנו אמרנו ששידורי חדשות יסומנו גם בנפרד.

יואב קיש: נכון?

יואב קיש: הגדרנו את זה.

יואב קיש: יהיה סימן ויסומן שאלה חדשות.

יואב קיש: זה מעביר מסר של חדשות.

יואב קיש: אם זאת אקטואליה, כולם מסתכלים על זה.

יואב קיש: אני לא מתכוון לזה.

יואב קיש: אני חוזר לסעיף (3).

יואב קיש: סעיף (3).

יואב קיש: החליט בעל רישיון זעיר או בעל רישיון זעיר ייעודי לשדר שידורי חדשות – שידורי החדשות שישדר יהיו בהתאם לתוספת השלישית.

יואב קיש: החל מתום שלוש שנים ממועד תחילת שידורי החדשות או מקבלת הרישיון, לפי המאוחר, מקום מושבו של מערך החדשות יהיה בירושלים.

<נעמה דניאל: מי שמשדר חדשות לא בעברית, לא יהיה מחויב.

יואב קיש: נכון.

יואב קיש: השידור בירושלים מחויב רק למי שמשדר חדשות בעברית.

עודד פורר: היום נניח ערוץ 9 משדר מנווה אילן.

יואב קיש: זה לא משנה.

יואב קיש: אמרנו שחובת שידור חדשות מירושלים תהיה רק למי שמשדר בעברית.

<יוליה שמאלוב ברקוביץ: אבל יש כאן בעיה.

<יוליה שמאלוב ברקוביץ: סתם דוגמה.

<יוליה שמאלוב ברקוביץ: אם האלא טי.וי.

<יוליה שמאלוב ברקוביץ: מחר יחליט לעשות חצי שעה בעברית או ערוץ 9 יחליט לעשות בעברית?

יואב קיש: מי שמשדר חדשות.

יואב קיש: חדשות.

יואב קיש: אם החדשות בעברית, הוא צריך לעשות את זה מירושלים, בכפוף להוראות החוק.

יואב קיש: אם הן לא בעברית, לא משנה מה הוא עשה בכל השאר.

<יוליה שמאלוב ברקוביץ: אני מדברת על החדשות.

<אתי בנדלר: לעניין פסקת משנה (א), שידורי החדשות שישדר יהיו בהתאם לתוספת השלישית, או לפי הוראות החוק, לפי בחירתו.

יואב קיש: בסדר.

יואב קיש: או לפי הוראות החוק, לפי בחירתו.

יואב קיש: מקבל.

יואב קיש: אנחנו מצביעים על פסקה (3).

יואב קיש: מי בעד הסעיף עם התיקונים?

יואב קיש: בעד – פה אחד

יואב קיש: הסעיף אושר.

יואב קיש: סעיף (3)(א) ו-(ב) אושר.

<אתי בנדלר: ו-(ב) אושרו בכפוף לפי סעיפי הפטור.

יואב קיש: כן.

יואב קיש: ברור.

יואב קיש: אנחנו בפסקה (4).

יואב קיש: בעל רישיון זעיר ייעודי יהיה פטור מתשלום דמי רישיון שנתיים לפי הוראות סעיף 99.

<אתי בנדלר: זה כבר אושר.

יואב קיש: פסקה (5).

<אתי בנדלר: גם פסקה (5) אושרה.

יואב קיש: בסדר.

יואב קיש: אנחנו עוברים לפסקה (ב) בסעיף 71ח.

<נגה רובינשטיין: אני רוצה להעלות נקודה קטנה.

<נגה רובינשטיין: אנחנו הבנו שהתיקון לדמי הרישיון הוא פשוט מאוד והוא לא על שולחנך, אמור להתבצע בימים הקרובים.

<נגה רובינשטיין: מכיוון שלהם יש פטור, אנחנו כמובן חוששים משימוש עודף בסבסוד שהוא לא נדרש וזה היה מקובל גם על הוועדה.

<נגה רובינשטיין: היינו שמחים לדעת שהתיקון של התקנות יהיה בימים הקרובים.

יואב קיש: תשאלו את השר.

יואב קיש: אני לא נכנס כאן לדיון.

<נגה רובינשטיין: אנחנו מוטרדים.

<נגה רובינשטיין: נתת להם פטור – אנחנו שמחים.

יואב קיש: אני מבין שאתם מוטרדים.

יואב קיש: אני מבקש שתפנו לשר.

יואב קיש: אתם יכולים לדבר עם נציגת השר ותבדקו את זה שם ולא בוועדה.

<נגה רובינשטיין: גם אתה דיברת על כך שהם יביאו את התקנות.

יואב קיש: אמרתי את זה ואמרתי שהשר יחליט.

יואב קיש: אני לא מדבר על דמי רישיון לערוצים המסחריים.

יואב קיש: אני מדבר על דמי רישיון לערוצים זעירים ייעודיים.

<יוליה שמאלוב ברקוביץ: אפשר לומר משהו לפרוטוקול?

<יוליה שמאלוב ברקוביץ: אני מבקשת שיירשם בפרוטוקול שמשרד האוצר – יושבת כאן נציגת משרד האוצר – יממן את הרשות השנייה.

<שירלי שיף: לא.

<שירלי שיף: זה לא לדיון בכלל.

יואב קיש: זה לא הדיון.

יואב קיש: אמרתי משהו מאוד פשוט.

<יוליה שמאלוב ברקוביץ: אמרתי רק לפרוטוקול.

יואב קיש: תודה.

<שירלי שיף: השר החליט כאן, הודיע במסיבת עיתונאים שבכוונתו - - -

יואב קיש: תודה.

יואב קיש: אני אומר בצורה הכי פשוטה.

יואב קיש: אם מישהו עכשיו מעלה לדיון והולך לנושא שעל סדר היום של הוועדה כרגע, וסדר היום הוא מה שאני מקריא כרגע ואנחנו מתייחסים רק לזה, אני כבר סיכמתי מזמן את כל הנושאים האחרים שמישהו רוצה להעלות.

יואב קיש: אם מישהו עכשיו פותח לי נושא שלא קשור למה שאני מקריא, אני מפסיק לו את זכות הדיבור והוא יוצא לעשר דקות.

יואב קיש: זה מה שהולך להיות.

<איתמר חרמון: אפשר להעיר לגבי סעיף שהקראת?

<איתמר חרמון: הנושא של שידור חדשות.

<איתמר חרמון: לכאורה צריך איזושהי הצדקה.

<איתמר חרמון: זה שזה בשפה רוסית או בשפה ערבית, אני לא יוד אם זה טעם מספיק כדי שזה לא ישודר מירושלים.

יואב קיש: אתה לא היית כאן בדיונים הארוכים של הוועדה בנושא.

יואב קיש: ההחלטה בעניין הזה הייתה ברורה.

יואב קיש: רק מי שמשדר בעברית יחויב לשדר מירושלים.

יואב קיש: תודה.

<אתי בנדלר: הוא שואל מה הנימוקים לזה.

יואב קיש: נימוקים.

יואב קיש: חברי הכנסת חשבו כך.

עודד פורר: אם מחר יקום ערוץ וישדר באמהרית וגם כך הוא קטן.

יואב קיש: אז לא רוצים להרוג אותו.

יואב קיש: עשינו על זה דיון שלם.

יואב קיש: פסקה (ב)(1) - החל מתום השנה שלאחר השנה שבה נקבע כי בעל רישיון הוא – זה כבר לא קטן.

יואב קיש: זאת אומרת, למעשה אנחנו מדברים על מי שאיננו בעל רישיון זעיר.

יואב קיש: זאת אומרת, מתום השנה בה נקבע כי בעל רישיון איננו יותר בעל רישיון זעיר - - -

<קריאה: הסעיף הזה לא רלוונטי.

יואב קיש: למה?

יואב קיש: הוא כן רלוונטי.

<קריאה: זאת קטגוריה שכבר לא קיימת.

יואב קיש: בסדר.

יואב קיש: אם כן, סעיף (ב)(1) לא רלוונטי.

<מירי נאור אליאס: נמחק?

יואב קיש: סעיף (ב)(1) נמחק.

יואב קיש: פסקה (2) - החל מתום שלוש שנים ממועד תחילת – נמחק.

יואב קיש: פסקה (3)(א) ו-(ב) - גם זה לא רלוונטי.

יואב קיש: כל פסקה (ב) לא רלוונטית.

יואב קיש: לדעתי גם פסקה (ג) לא רלוונטית.

<אתי בנדלר: נכון.

<אתי בנדלר: כי זה בינוני.

יואב קיש: (ב)(1), (2) ו-(3) מדבר על רישיון קטן וזה לא רלוונטי.

יואב קיש: (ג)(1)(2) מדבר על בינוני וזה לא רלוונטי.

<איתמר חרמון: אבל (ב)(2) זה כל מי שמשדר חדשות.

<איתמר חרמון: זה החל מתום שלוש שנים ממועד.

יואב קיש: אבל הצבענו על זה בסעיף האחר.

יואב קיש: דנו בכל הנושאים האלה.

<איתמר חרמון: הסעיף הזה לא נמחק.

יואב קיש: הסעיף כסעיף נמחק.

עודד פורר: הוא היה רלוונטי לבעל רישיון קטן.

יואב קיש: אין לנו בעל רישיון קטן.

<רעיה עדני: גם (ג)(2), סעיפים (א), (ב), (ג) לא רלוונטי כי זה על בינוני.

יואב קיש: נכון.

יואב קיש: אדוני, אתה לא היית כאן, אתה נופל עלינו היום וזה בסדר גמור אבל אני מבקש שתתייעץ עם יונתן לפני שאתה שואל אותנו משהו.

יואב קיש: אני מצטער, מה לעשות, זה המצב.

יואב קיש: עם כל הכבוד, השעה 11:30 בלילה ואני רוצה לעסוק במהות ולא בדברים שכבר דיברנו עליהם.

יואב קיש: אם כן, סעיף (ב)(1), (2) ו-(3) מדבר על בעל רישיון קטן וזה כבר לא רלוונטי.

יואב קיש: סעיף (ג)(1) ו-(2) מדבר על בעל רישיון בינוני וזה כבר לא רלוונטי.

<רעיה עדני: (ג)(1) כן רלוונטי כי במהות השארתם את חובת שידור חדשות.

יואב קיש: על זה הצבענו בנפרד.

יואב קיש: זה מה שאני מסביר.

יואב קיש: אני רוצה לסכם את נושא החדשות.

<רעיה עדני: את מינימום השקעה.

יואב קיש: כן.

יואב קיש: עשינו הצבעה מסודרת על נושא החדשות.

יואב קיש: אמרנו, ואני מסכם את זה כדי שיהיה ברור וזה כבר עבר קריאה שנייה ושלישית בוועדה ותקנו אותי אם אני טועה.

<אתי בנדלר: הצבעה.

<אתי בנדלר: לא קריאה שנייה ושלישית.

יואב קיש: נכון.

יואב קיש: הצבעה בוועדה.

יואב קיש: אמרנו שבעל רישיון זעיר, אני לא חוזר כי הקראנו את הכול וכולם יודעים, חצה את הנושא של זעיר, יש מדרגה אחת נוספת והיא 350 מיליון שקלים.

יואב קיש: מעל 350 מיליון שקלים, חלות עליו מגבלות כספיות.

יואב קיש: מתחת ל-350 מיליון שקלים, לא חלות עליו מגבלות כספיות אבל כל שאר המגבלות שקבועות בחוק, כולל חברה נפרדת והכול, חלות עליו.

יואב קיש: את זה סיימנו ולכן סעיף (ד), גם הוא לא רלוונטי כי זה כבר בחוק, זה הוגדר וזה לא בעל רישיון גדול.

יואב קיש: לכן אני מבטל את כל סעיף (ב) עד (ד), כולל.

<רעיה עדני: איפה נשארת החובה המהותית של (ד)?

<רעיה עדני: בסוף היא נשארת על מישהו גדול מאוד.

<רעיה עדני: על 350 מיליון ומעלה.

יואב קיש: נכון.

<רעיה עדני: צריך להגדיר את זה.

יואב קיש: הגדרנו.

יואב קיש: אמרנו.

<אתי בנדלר: הייתה הצבעה.

<אתי בנדלר: אנחנו עוד לא ניסחנו את זה.

<אתי בנדלר: זה יופיע.

יואב קיש: בסדר.

יואב קיש: הגענו לסעיף 4 ואני מקריא אותו.

יואב קיש: 4.

יואב קיש: תיקון סעיף 83 בסעיף 83 לחוק העיקרי – בסעיף קטן (א), אחרי "מוסווית" יבוא "ובכלל זה תוכן שיווקי".

קטן יבוא: "(ג) (1) על אף האמור בסעיף קטן (א), מורשה לשידורים רשאי לכלול במשדריו תוכן שיווקי במועד, בתנאים ובאופן שתקבע המועצה בכללים.

קטן יבוא: ואולם, מורשה לשידורים לא יכלול תוכן שיווקי במשדרי חדשות, בתכניות בענייני היום, בתכניות ילדים ובתכניות תעודה.

קטן יבוא: השר, בהתייעצות עם המועצה ובאישור ועדת הכלכלה של הכנסת, רשאי לקבוע סוגי תכניות נוספים שבהם לא יהיה מורשה לשידורים רשאי לכלול תוכן שיווקי.

קטן יבוא: יש שאלה לגבי סעיף זה ואני רוצה לשמוע את המועצה לגבי תכניות תעודה.

קטן יבוא: האם אתם חושבים שבתכניות תעודה לא ראוי לכלול שיווקי?

<קריאה: כן.

יואב קיש: ומה חושבים הערוצים?

<נגה רובינשטיין: אנחנו חושבים שככל שתוכן שיווקי מותר, צריך להשאיר אותו גם בסרטי תעודה משני טעמים.

<נגה רובינשטיין: האחרת, כי אחרת סרטי התעודה יהיו פחות אטרקטיביים וייגרע מצבם.

יואב קיש: למה?

<נגה רובינשטיין: בסוף, אם אף אחד לא יממן אותם ויהיה איזשהו סטנדרט של תוכן שיווקי, אז יממנו כל מיני דברים אבל לא סרטי תעודה.

<נגה רובינשטיין: זו הנקודה הראשונה.

<נגה רובינשטיין: הנקודה השנייה היא שאנחנו הרי לא יודעים איך השוב ינהג.

<נגה רובינשטיין: בוא נניח שמחר 20 אחוזים משוק הפרסומות הולך לתוכן שיווקי.

<נגה רובינשטיין: זה אומר שמי שמשדר הרבה תעודה, ייגרע מצבו לעומת מי שלא משדר סרטי תעודה.

יואב קיש: זאת אומרת, יהיה אינטרס שלילי לסרטי תעודה.

<נגה רובינשטיין: נכון.

עודד פורר: איך משתלב תוכן שיווקי בסרטי תעודה?

<נגה רובינשטיין: זה מאוד פשוט.

<נגה רובינשטיין: אפשר לתת דוגמאות.

<נגה רובינשטיין: אנחנו מבינים את המורכבות שבסרטי תעודה.

עודד פורר: תני לי דוגמה, כדי שנבין מה הכוונה בתוכן שיווקי בסרט תעודה.

<נגה רובינשטיין: שהמועצה תקבע כללים בעניין הזה.

<נגה רובינשטיין: בעולם יש רגולציה שמסדירה למשל שאתה מממן סרט תעודי, אתה יכול גם בו להכניס אלמנטים, אם זה ברקע, אם זה בבקבוק או אם זה במקום אחר.

עודד פורר: קוקה קולה למשל.

<נגה רובינשטיין: קולה היא כבר לא תוכן שיווקי אתו מממנים.

<נגה רובינשטיין: אני מסכימה אתך שיש בזה סיכון, שסרטי תעודה לא יהיו סרטי תעודה אלא סרטי פרסום.

<נגה רובינשטיין: לכן מה אנחנו מציעים, בגלל הזהירות שמתחייבת, וגם אנחנו רוצים לשמור עליה, שתהיה למועצה סמכות לקבוע כללים בעניין הזה.

<זיו גלעדי: אפשר שהמועצה לשידורי כבלים תסביר למה היא אסרה על תוכן שיווקי בסרטי תעודה?

<נגה רובינשטיין: אתם לא חושבים שכולם צריכים לעשות תעודה אלא רק אנחנו.

<נגה רובינשטיין: אז רק בנו אתם פוגעים בסעיף הזה?

<זיו גלעדי: למה?

<זיו גלעדי: המועצה לשידורי כבלים אסרה.

<אתי בנדלר: יש הגדרה של סרטי תעודה?

<דבורה קמחי: אנחנו באמת לא יודעים איך השוק הזה ינהג כי זה מוצר חדש.

<דבורה קמחי: אנחנו חוששים שידירו את סרטי התעודה מהמסך וייתנו רק את הסרטים שהם חובה.

<דבורה קמחי: אנחנו כן רוצים לשדר הרבה סרטי תעודה.

<דבורה קמחי: אנחנו מודעים לבעיה.

יואב קיש: היא אומרת דווקא מהכיוון ההפוך, כדי לא לפגוע באינטרס של החברות לשדר סרטי תעודה.

<אתי בנדלר: יש לכם כאן

<אתי בנדלר: את ההגדרה מה זה סרטי תעודה בכללים שלכם?

חי שגב: יש לנו.

חי שגב: אנחנו עדכנו גם את הכללים.

<אתי בנדלר: אני חושבת שמאוד חשוב.

<אתי בנדלר: סליחה, את סיימת?

<דבורה קמחי: לא.

<דבורה קמחי: אני רוצה להתייחס.

יואב קיש: אני מקריא את המשך הסעיף.

יואב קיש: "השר, בהתייעצות עם המועצה ובאישור ועדת הכלכלה של הכנסת, רשאי לקבוע סוגי תכניות נוספים שבהם לא יהיה מורשה לשידורים רשאי לכלול תוכן שיווקי".

יואב קיש: לכן אני חושב שדווקא הייתי משאיר את נושא תכניות התעודה בדיוק לסעיף הזה.

יואב קיש: זאת אומרת, לא הייתי פוסל את זה עכשיו באמירה ראשונית שלנו אלא משאיר למועצה, שיש לה גישה, ולשר, להחריג את זה אם הם ירצו.

<אתי בנדלר: נכון.

<רעיה עדני: המהות בסרטי תעודה היא שהם אמורים לשקף את המציאות.

<רעיה עדני: מוגדר כרגע ש-30 אחוזים או 20 אחוזים, אני לא זוכרת מה הוועדה קבעה, יהיו סרטי תעודה, כך שיש מחויבות לגבי זה.

<רעיה עדני: אם כן, לא ייעלם כליל מהמסך.

<רעיה עדני: זה לגבי החשש הזה.

יואב קיש: אני רוצה שתתייחסי למה שאמרנו כי לא אמרנו שאמרנו שאנחנו מסכימים עם הגישה שלהם.

יואב קיש: אמרנו שאנחנו רוצים את הנושא הזה לא לפסול קטיגורית ולתת למועצה שכרגע אמרו שהם מתנגדים ולקיים את הדיון הזה פתוח מול השר.

<רעיה עדני: אני אסביר את העיקרון ואז אני אומר למה אני חושבת שזה לא נותן מענה.

<רעיה עדני: בסוף העיקרון הוא שזה אמור לשקף מציאות.

<רעיה עדני: החשש הוא שנגיד יהיה סרט תעודה – סתם אני אומרת – על השמנת ילדים בחסות מקדונלד.

<רעיה עדני: אני חושבת שזה משקף פחות את האינטרס הציבורי.

<קריאה: ממתי משרד האוצר מביע את דעתו בעניינים האלה?

<קריאה: איך בדיוק זה קשור למשרד האוצר?

עודד פורר: יש לי שאלה טכנית.

עודד פורר: אם תבוא המועצה ותהיה סבורה שהייתה כאן איזושהי הפרה ושאולי באמת צריך עכשיו לאסור את זה, היא תוכל לאסור את זה.

עודד פורר: היא תפנה לשר והשר יאסור את זה וכך נגמר הסיפור.

עודד פורר: למה אנחנו צריכים בחקיקה?

עודד פורר: למה יצטרכו לבוא לכנסת כדי לפתור את הבעיה?

יואב קיש: נכון.

יואב קיש: צודק.

<רעיה עדני: אני מבקשת לסיים את המשפט.

<רעיה עדני: מאחר וקבעתם דברים ספציפיים בחוק שהם אסורים, יש להם מעמד שונה מאשר דברים שלא נאסרו בחוק.

יואב קיש: נכון.

<רעיה עדני: זה אומר שהכנסת משדרת גם לשר, קודם כל זה לשיקול דעתו ולא בטוח שזה מה שהוא יחשוב, ודבר שני, היא משדרת שזה נגיד התוכן השיווקי שאסור בתכניות ילדים באופן כללי כי אנחנו חושבים שהאינטרס הציבורי - - -

יואב קיש: אבל שמענו כאן

יואב קיש: כרגע הבחנה ברורה שעושה שכל למה לא לפסול קטיגורית.

<רעיה עדני: לפי הטענה הזאת, גם ילדים - - -

עודד פורר: לא נכון כי לתכניות ילדים יש את הרייטינג שלהן.

יואב קיש: נכון.

יואב קיש: ניקח בהקצנה מצב אחר.

יואב קיש: אולי בגלל שנפתח את זה, הם יעשו עוד עשרה אחוזים דוקו שאחרת לא היו עושים.

<אתי בנדלר: זה קצת דומה למה שרעיה אמרה.

<אתי בנדלר: דוקו אמורה לשקף מציאות.

<אתי בנדלר: .

<אתי בנדלר: היא לא אמורה לעשות מציאות מדומה.

<אתי בנדלר: תוכן שיווקי, יש בזה מציאות מדומה, יש בזה הכנסת שיקולים שאינם שיקולים של המפיקים והיוצרים ושל החוקרים ומי שמפיק את התכנית הזאת.

<אתי בנדלר: מכניסים לו שיקולים שהם בכלל לא רלוונטיים לתכנית הדוקו.

<אתי בנדלר: יש כאן שאלה האם סוג כזה של תכניות, שזה דומה במידה מסוימת לחדשות, הכנסת חושבת שראוי לאפשר בהן פרסומת סמויה כי מה זה תוכן שיווקי?

<אתי בנדלר: זאת מילה מכובסת.

<נגה רובינשטיין: אז אל תאשרו בכלל תוכן שיווקי.

<אתי בנדלר: זה משבש את המציאות כפי שאנחנו היינו רוצים לראות אותה בסרטי תעודה.

<אתי בנדלר: העובדה שרוצים שיפיקו יותר סרטי תעודה, אני חושבת שהיא לא צריכה להשפיע על עצם השאלה הערכית האם לאשר את זה.

יואב קיש: אני רוצה להתייחס לזה.

יואב קיש: אני בהחלט מקבל את ההערה שנאמרה כאן, לא רק על ידי היועצת המשפטית שלנו אלא גם על ידי משרד האוצר ואנשים נוספים, אבל יש כאן משמעות כבדה בפסילה קטיגורית בצורה מהותית שאני אומר שלתפיסתי יש הבדל כשאני שומע אותם אומרים לי שיש כאן שיקולים שיכולים דווקא לעודד את הדוקו ובמהלך הזה אני פוגע בעניין.

יואב קיש: לכן אני לא אמרתי, שלא ישתמע, ואני אומר את זה לפרוטוקול, שהכנסת באה ואומרת שהיא מעודדת תוכן שיווקי, פרסומת סמויה בדוקו.

יואב קיש: לא.

יואב קיש: אבל אני לפחות ברמה האישית, אני עוד לא יודע מה יגידו חברי הכנסת, חושב שמן הראוי, ואני גם שמעתי את המועצה שבכלל מתנגדת וגם זה בסדר, אבל היא תעשה שימוע מסוים, תשמע בדיוק, אולי תגדיר כללים שימסדו וימנעו את התופעות שאנחנו מדברים עליהן.

עודד פורר: היא גם יכולה לאסור את זה.

יואב קיש: יכול להיות שהיא תחליט לאסור.

יואב קיש: אבל אני לא רוצה קטיגורית בחוק לאסור את זה.

<קריאה: השר רשאי לאסור.

<אתי בנדלר: השר בהתייעצות ובאישור.

<אתי בנדלר: נקודת המוצא היא שזה מה שהכנסת מחליטה כרגע שאסור.

<אתי בנדלר: דהיינו, אם היא לא תכלול את סרטי התעודה בפנים, מותר יהיה לכלול בהם תוכן פרסומי או תוכן שיווקי.

<אתי בנדלר: אני לא יודעת איך נקרא לזה בסוף, אחד משני אלה.

<אתי בנדלר: יכול להיות שמישהו יניע את השר והוא ירצה אבל המועצה תגיד לו, הוועדה תגיד לו, זאת אומרת, הסיכויים שישתיקו את הקטגוריה הזאת הם די נמוכים.

<נגה רובינשטיין: אני רוצה להגדיר כדי שכולנו נהיה באותו דף מה זאת תכנית תעודה.

<נגה רובינשטיין: תכנית העוסקת בתיעוד של תופעות חברתיות, תרבותיות או פוליטיות או בתיעוד תופעות או תגליות בטבע או במדע והינה בכך תכנית בענייני היום.

<נגה רובינשטיין: למשל, אם מלווים חבורה של חיילים שנפצעו במלחמה, סיפור אמיתי, לא מומצא, מלווים חיילים שנפצעו במלחמת לבנון השנייה לטיפוס על הר מאוד גבוה והדבר הזה עולה הרבה מאוד כסף ואפשר לקבל איזשהו דגל, נעליים מהחברה, משהו שהוא תוכן שיווקי, ואגב, תוכן שיווקי, הייתי שמחה שלא יהיה בכלל בעולם אבל מהרגע שקיבלנו את התופעה הזאת כמשהו שחייב להיות ויש שקיפות בתהליך הזה, אז אין סיבה שאי אפשר יהיה להוציא את המשלחת של החיילים האלו, נכי צה"ל, כדי שיטפסו על ההר ולא יהיו הסרטים האלה.

<נגה רובינשטיין: זה מה שיקרה.

<נגה רובינשטיין: מה שהיועצת המשפטית של הוועדה מציעה, ואני מבינה את הדאגה שלך, זה שלייקעס על שלייקעס על שלייקעס וזה לא יקרה.

<נגה רובינשטיין: אפרופו מה שהדיון שהיה כאן לגבי הפרסומות בכבלים ובלוויין, זה בדיוק אותו מנגנון.

<נגה רובינשטיין: זה מנגנון שדורש כל כך הרבה אישורים וזאת בירוקרטיה על בירוקרטיה.

<נגה רובינשטיין: יש רגולטור, הרשות השנייה, שכרגע עמדתם היא א'.

<נגה רובינשטיין: אולי נצליח לשכנע אותם שבסרטי תעודה מסוימים מתאים ב'.

<נגה רובינשטיין: תנו להם את שיקול הדעת.

איתן כבל: כשאתה אומר סרטי תעודה – אתי, אני אומר את זה לך – אוטומטית זה נראה לך כאילו עכשיו מישהו מלווה במצלמה איזה אירוע שכולו אמיתי.

יואב קיש: עמוד האש.

איתן כבל: כן.

איתן כבל: עמוד האש.

איתן כבל: אני כן חושב שצריך לתת את זה בידי המועצה וכן לייצר את ההבחנה בין עידוד.

איתן כבל: תעודה זה לא מנעד.

איתן כבל: יש מנעד מאוד רחב בסרטי תעודה, מסרטי תעודה שאתה מלווה ואתה מייצר אותם.

איתן כבל: יוצא בית ספר ואתה מלווה אותו ואתה רוצה שיהיו להם חולצות מסוימות או לא משנה מה.

<מיכל רפאלי כדורי: חבר הכנסת קיש, אני רוצה לומר משהו שרק יעשיר אותנו.

יואב קיש: אני חושב שחברי הכנסת הבינו את השיקולים לכאן או לכאן וגם מבחינת היוצרים, את נושא התעודה אנחנו מכירים כי דיברנו על זה עת דנו בסעיף.

עודד פורר: כך זה יועיל ליוצרים.

יואב קיש: אתה לא מחדש לנו כאן משהו משמעותי.

<איתמר אביטן: אני מבקש שב-20 אחוזים סוגה, זה כסף שהוא צריך להיות אך ורק לדוקו, שלא יהיו עליו אינטרסים כלכליים.

<איתמר אביטן: אתם מלבישים על כל דבר אינטרסים כלכליים.

<איתמר אביטן: מסע לשואה, על זה אתם רוצים להכניס אינטרסים כלכליים?

<איתמר אביטן: זה הרי לא ייראה טוב.

<איתמר אביטן: יש את ה-20 אחוזים סוגה שנתתם לדוקו, שזה יישאר שמורת טבע.

<איתמר אביטן: מעבר לזה, אם הוא רוצה לעשות משהו אחר, אתה יודע מה?

<איתמר אביטן: אפשר עוד לספוג.

<מיכל רפאלי כדורי: כדאי שתדעו שהיום יש מנעד רחב של סרטי תעודה.

<מיכל רפאלי כדורי: ערוצים מאוד מכובדים כמו דיסקברי, נשיונל גיאוגרפיק ו-HBO וערוצים כמונו עושים סרטים דוקומנטריים.

<מיכל רפאלי כדורי: תארו לעצמכם שיש המון סרטים בנשיונל גיאוגרפיק או בדיסקברי למשל על מסעות של גברים באופנועים.

<מיכל רפאלי כדורי: כולם יודעים שהארלי דוידסון מממנת את זה וזה לא סוד.

יואב קיש: אחרת זה לא היה קורה.

<מיכל רפאלי כדורי: זה כתוב למטה.

<מיכל רפאלי כדורי: זה לא היה קורה.

<מיכל רפאלי כדורי: יש שקיפות.

<מיכל רפאלי כדורי: מה שהגופים הציבוריים צריכים לוודא זה שיש שקיפות, שכאשר אנשים רואים את זה – הם יודעים.

איתן כבל: איתמר, זאת לא הכוונה שעכשיו אתה פתאום רואה קבוצה של מלבורו.

יואב קיש: יש רגולטור שיקבע.

יואב קיש: אני מקריא גם את פסקה (2) כי היא קשורה.

<אתי בנדלר: תקרא בבקשה את פסקה (1) עם התיקון.

יואב קיש: בסדר.

יואב קיש: על אף האמור בסעיף קטן (א), מורשה לשידורים רשאי לכלול במשדריו תוכן שיווקי במועד, בתנאים ובאופן שתקבע המועצה בכללים.

יואב קיש: ואולם, מורשה לשידורים - זאת אומרת, כבר בהגדרה התנאים ואופן שתקבע המועצה בכללים, ואת זה אני אומר לכולם כדי שיהיה ברור, גם בדוקו זה לא יחמוק אלא היא חייבת להגדיר כללים - לא יכלול תוכן שיווקי במשדרי חדשות, בתכניות בענייני היום, בתכניות ילדים.

יואב קיש: השר, בהתייעצות עם המועצה ובאישור ועדת הכלכלה של הכנסת, רשאי לקבוע סוגי תכניות נוספים שבהם לא יהיה מורשה לשידורים רשאי לכלול תוכן שיווקי.

יואב קיש: (2) בכללים כאמור בפסקה (1) תקבע המועצה בין היתר הוראות לעניין חובת סימן ודרכים ליידוע הצופים על הכללת תוכן שיווקי בתכנית ועל זהות המממן תוכן כאמור בתכנית, וכן רשאית היא לקבוע בכללים איסור או הגבלה לעניין מוצרים מזיקים, כפי שתקבע.

<אתי בנדלר: אני רוצה להזכיר שוב את מה שאמרתי קודם, שיתכן שאנחנו נשנה את המונח כך שבמקום תוכן שיווקי זה יהיה תוכן פרסומי.

יואב קיש: אין בעיה.

יואב קיש: בסדר.

<אתי בנדלר: אני מבקשת עוד להוסיף שלא ניתן יהיה לכלול בשידורים תוכן שיווקי עד שהמועצה לא תקבע כללים.

<אתי בנדלר: זאת אומרת, חייבים להיות כללים כתנאי לשידור תוכן שיווקי.

<אתי בנדלר: שזה יהיה ברור.

<יונתן ביסקי: אני מזכיר שיש לכבלים וללוויין כללים.

<יונתן ביסקי: יש לנו כללים מוכנים שהם יכולים לאמץ.

יואב קיש: יוליה, תוך כמה זמן אתם תבנו כללים לתוכן שיווקי?

<יוליה שמאלוב ברקוביץ: קודם כל, כבר יש לנו עבודות שנעשו וטיוטות שנעשו.

<יוליה שמאלוב ברקוביץ: חיכינו לתיקון החקיקה.

<יוליה שמאלוב ברקוביץ: אנחנו נעשה את זה מאוד מהר.

<יוליה שמאלוב ברקוביץ: זה לא נושא חדש בשבילנו.

יואב קיש: בסדר.

יואב קיש: אני משאיר את זה.

יואב קיש: אי אפשר יהיה להכין תוכן שיווקי לפני הכללים.

<אתי בנדלר: ההוראות ייכנסו לתוקפן רק לאחר שהמועצה תקבע את הכללים.

יואב קיש: כן.

יואב קיש: זה הגיוני.

יואב קיש: אני לא רוצה שזה יתחיל להיות פרוץ.

<יוליה שמאלוב ברקוביץ: תקבע או תפרסם?

<יוליה שמאלוב ברקוביץ: תקבע.

<קריאה: תקבע ותפרסם.

<אתי בנדלר: לדאוג שהם יקבלו תוקף חוקי.

<יוליה שמאלוב ברקוביץ: שלא נפרסם לפני שנקבע.

עודד פורר: בסוגה עילית הם לא משדרים פרסומות?

עודד פורר: מה זה בכלל מעניין אותך ומה מפריע לך אם יש שם תוכן שיווקי או אין?

יואב קיש: הם מחויבים לעשות דוקו.

יואב קיש: יהיו הנחיות ברורות של המועצה.

יואב קיש: בלי כללים, לא יהיה.

יואב קיש: יכול להיות שבכללי המועצה הם יגידו שאסור בדוקו.

יואב קיש: אני לא רוצה להיכנס למיקרו מנג'מנט הזה.

יואב קיש: אני מעלה להצבעה את סעיף 4(ג)(1) ו-(2) עם התיקונים.

יואב קיש: מי בעד?

יואב קיש: בעד – פה אחד

יואב קיש: הסעיף אושר.

<אתי בנדלר: כולל שהם ייכנסו לתוקפם לאחר פרסום הכללים.

יואב קיש: לאחר פרסום הכללים.

יואב קיש: אני חייב להגיד לעורכת הדין נגה רובינשטיין שהבעת עניין רב בסעיף זה, למרות שחשבתי שהוא לא כל כך מעניין את הערוצים, אבל כנראה שבכל זאת זה מעניין.

<קריאה: קיבלתם עוד משהו.

יואב קיש: אולי זה בכל זאת כן מעניין.

יואב קיש: 5.

יואב קיש: תיקון סעיף 95

סעיף יבוא: "(ג) בעל רישיון לשידורי טלוויזיה שפעל בניגוד להוראות סעיף 71ז(ג), דינו – קנס בסך מיליון שקלים חדשים".

סעיף יבוא: מישהו רוצה להזכיר לנו במה מדובר?

<אופיר ביתן: צריך להעביר את ההכנסות שלו כדי לקבוע נתח שוק.

<אופיר ביתן: במקרה הזה, זה בחינת הכנסות.

יואב קיש: זה נושא בחינת ההכנסות.

יואב קיש: זה נראה לי הגיוני ובסדר.

<אתי בנדלר: כן, למרות שהקנס נראה לי קצת גבוה.

<ניר שויקי: היה מאסר.

<ניר שויקי: הורדנו את זה.

יואב קיש: נעזוב את הזעירים שהם בטוח יעבירו.

יואב קיש: אבל יכולה להיות סיטואציה שערוץ מסחרי גדול יחליט שהוא לא מדווח על ההכנסות וישלם מיליון שקלים ונגמר הסיפור?

<ניר שויקי: אני מניח שאם יש קנס הרתעתי כזה, כולם ידווחו ואפשר להשאיר את זה.

יואב קיש: יש לו חובה לדווח ללא קשר.

יואב קיש: נכון?

יואב קיש: הקנס הזה מגיע אם מישהו מהערוצים לא מדווח על ההכנסות שלו.

<ניר שויקי: יש סנקציות.

<ניר שויקי: היה מאסר והורדנו את זה.

יואב קיש: אני לא רוצה להזיז את הסכום.

יואב קיש: אני שואל אם זה לא נמוך מדי.

<ניר שויקי: אני חושב שזה סביר.

יואב קיש: אנחנו מצביעים על סעיף 5.

יואב קיש: מי בעד?

יואב קיש: בעד – פה אחד

יואב קיש: הסעיף אושר.

יואב קיש: על סעיף 6 לדעתי הצבענו.

יואב קיש: את אמרת שיש לך הערה למשהו שלא היה ברור.

<אתי בנדלר: כן, אבל צריך דיון מחדש כי יש חוסר התאמה בשאלה מי יהיה ממונה על כללי האתיקה.

יואב קיש: חוץ מזה לדעתי הצבענו על כל נושא התוספת השלישית.

<נחשון אקסלרד: לא, לא לגמרי.

<נחשון אקסלרד: יש דברים שהשארת ואמרת שתשאיר אותם לקריאה שנייה כמו למשל בעל רישיון יקים מערך חדשות שיפעל באופן נפרד.

יואב קיש: תגיד סעיף ומקום.

<נחשון אקסלרד: סעיף 2.

<אתי בנדלר: זה כבר הוצבע.

<נחשון אקסלרד: כשהיה דיון על זה, אתה אמרת שאתה תשאיר את זה לדיון לפני קריאה שנייה ושלישית.

<מירי נאור אליאס: אנחנו טענו שהסעיף מתייתר.

<נחשון אקסלרד: למיטב זיכרוני, סעיף 2 לא הוצבע.

<אתי בנדלר: אצלי זה מסומן כסעיף שהוצבע.

<מירי נאור אליאס: היה דיון ארוך.

<מירי נאור אליאס: אנחנו אמרנו מה הצורך בסעיף.

יואב קיש: הסברנו שלא מדובר על חברה נפרדת אלא על חטיבה נפרדת.

יואב קיש: אני זוכר גם את הדיון הזה שהיה.

<מירי נאור אליאס: הוא לא הוצבע.

<נחשון אקסלרד: אני משוכנע שהוא לא הוצבע.

יואב קיש: מי שמנהל כאן

יואב קיש: את הפרוטוקולים והרשימות טוען שהוא הוצבע.

<מירי נאור אליאס: היה דיון אם מיותר או לא ואמרתם שזה יעלה לדיון נוסף.

יואב קיש: אני חושב שהוגדר שזה סעיף שצריך אותו.

יואב קיש: אני זוכר שהצבענו עליו אחרי הדיון הארוך.

איתן כבל: כן.

איתן כבל: גם אני זוכר שהצבענו עליו.

יואב קיש: אני לא זוכר מה שאתם אומרים ואני גם לא חושב שיש לכם בעיה עם הסעיף.

<נחשון אקסלרד: נקודה נוספת שהיא חשובה.

יואב קיש: רגע, יש לכם בעיה עם הסעיף?

<נחשון אקסלרד: נקודה נוספת שהיא חשובה.

<נחשון אקסלרד: אחרי שהכנסנו את חובת הפקות ישראליות.

יואב קיש: 20 אחוזים מההכנסות.

<נחשון אקסלרד: 20 אחוזים מההכנסות להפקות ישראליות, אני חושב שאותה הגדרה צריכה גם לחול בקשר למה שנקרא הפקות על חשבון חובות העבר.

<נחשון אקסלרד: אם אלה יישאר הפקות מקומיות, אין סיכוי שנעמוד בזה.

איתן כבל: אני אומר לך שאני אפוצץ את הדיון.

<נחשון אקסלרד: אבל זה המצב.

איתן כבל: די.

איתן כבל: מספיק.

איתן כבל: שמעת מה אני אומר?

יואב קיש: אתה רוצה לפוצץ את הדיון?

<נחשון אקסלרד: לא.

<נחשון אקסלרד: אני לא רוצה לפוצץ את הדיון.

איתן כבל: די, חבר'ה, די.

יואב קיש: לא עכשיו.

יואב קיש: תודה.

יואב קיש: אני אמרתי שאנחנו עכשיו דנים רק במה שעל הפרק.

איתן כבל: די.

איתן כבל: יש גבול.

איתן כבל: די.

<נחשון אקסלרד: אבל אלה אותן הפקות.

איתן כבל: די.

יואב קיש: על חובות עבר, כבר סיכמנו.

איתן כבל: סיכמנו את זה.

איתן כבל: אי אפשר לחזור על זה.

יואב קיש: אני מדבר עכשיו על התוספת השלישית שהקראנו אותה וסיימנו.

יואב קיש: איפה אנחנו עכשיו בחוק?

<אתי בנדלר: הגענו לסעיף 8.

יואב קיש: סעיף 7 הוצבע?

<אתי בנדלר: אצלי כתוב שהוא הוצבע.

<אתי בנדלר: לא.

<אתי בנדלר: רק שתי פסקאות.

<אתי בנדלר: הוצבע על 1(ב) ו-4.

יואב קיש: בואו נלך לסעיף 6לד לחוק התקשורת ונראה אם אנחנו יכולים להצביע.

יואב קיש: אנחנו בסעיף 7(1)(א) - סעיפים קטנים 6לד(א)(1) ו-(א)(3) בטלים.

יואב קיש: אמרו לי שעוד לא הצבענו על זה.

<זיו גלעדי: כי אנחנו מבטלים את המסלול של הערוצים הייעודיים.

<אתי בנדלר: למה לא הצבענו על זה בישיבה הקודמת?

יואב קיש: לא יודע.

<אתי בנדלר: הבנתי.

<אתי בנדלר: נעמה הזכירה לי.

<אתי בנדלר: הגענו בסעיף 7 לסעיף 6לד(ב) ופסקה (54) כי הם עוסקים בדמי מעבר.

<אתי בנדלר: מכיוון שעסקנו בדמי מעבר, עסקנו בפסקאות הרלוונטיות לעניין.

יואב קיש: מה לגבי (א)(1) ו-(א)(3)?

<אתי בנדלר: צריך לקרוא אותם.

<אתי בנדלר: לכאורה אין בעיה.

יואב קיש: מישהו חושב שיש בעיה עם הסעיפים האלה?

יואב קיש: מישהו חושב שיש בעיה עם ביטול (א)(1) ו-(א)(3)?

יואב קיש: בסדר.

יואב קיש: הם לא רלוונטיים לדעתי.

<אתי בנדלר: הם עוסקים בערוצים ייעודיים.

<אתי בנדלר: אני מזכירה שתהיה הוראת מעבר שתאמר שהביטול של הסעיפים המתייחסים לערוצים ייעודיים ייכנס לתוקפו רק לאחר שלא יהיו יותר ערוצים ייעודיים.

יואב קיש: בסדר.

יואב קיש: נמשיך ונצביע על כל סעיף 7, סעיפים 6לד1 ו-6לד2 – בטלים.

<אתי בנדלר: נכון.

<אתי בנדלר: זה רישיון למשדר ערוץ ייעודי.

<אתי בנדלר: סעיף 6לד2 הוא זמני שידור פרסומת.

יואב קיש: בטלים.

יואב קיש: סעיף 6לד3, סעיפים קטנים (ב) ו-(ג).

<אתי בנדלר: למה אנחנו לא מבטלים את (א)?

<זיו גלעדי: סעיפים (ב) ו-(ג) צריכים להתבטל באופן מיידי ו-(א), תחולה נדחית.

יואב קיש: אבל הכול זה רק אחרי שאין ערוצים ייעודיים.

<זיו גלעדי: סעיפים (ב) ו-(ג) צריכים להתבטל באופן מיידי כי זה כופה העברה של הערוץ בשפה הערבית לרשות השנייה.

<זיו גלעדי: את (א) צריך לבטל - - -

<מיכל רפאלי כדורי: לא.

<מיכל רפאלי כדורי: הם צריכים את זה.

יואב קיש: אבל רק אחרי שאין יותר ערוצים ייעודיים מבטלים את (א).

<מיכל רפאלי כדורי: כן, אבל זה מה שמאפשר לערוץ הערבי לשדר.

<זיו גלעדי: ברור שצריך לבטל את הסעיפים האלה.

<קריאה: סעיף (א) מאפשר שידור בלוויין וזה נשאר.

<זיו גלעדי: סעיף (א) צריך להישאר.

<אתי בנדלר: לא צריכים לבטל גם את (א) והביטול ייכנס לתוקף כשלא יהיו יותר ערוץ ייעודי.

<זיו גלעדי: כן.

<נחשון אקסלרד: למה?

<נחשון אקסלרד: לא.

<נחשון אקסלרד: זה לא נכון.

<נחשון אקסלרד: לשיטת החוק הזה אני אפסיק להיות ערוץ ייעודי בעוד חמש שנים.

<אתי בנדלר: לא.

<אתי בנדלר: ממש לא.

<נחשון אקסלרד: אני אפסיק להיות זעיר ייעודי.

יואב קיש: הוא יהיה זעיר.

<אתי בנדלר: בחוק התקשורת לא מדברים על זעיר ייעודי.

<אתי בנדלר: כאן מדברים על ערוץ ייעודי לפי חוק התקשורת.

יואב קיש: אתה לא תהיה יותר ערוץ ייעודי מהרגע שאתה עובר.

<נחשון אקסלרד: אז כן נצטרך לעשות סעיף שאומר שערוץ בשפה הערבית - - -

יואב קיש: גם כך אתה משודר בלוויין דרך חוק הרשות השנייה.

<נחשון אקסלרד: אני משודר בלוויין הפתוח רק מכוח תיקון החקיקה הזה.

יואב קיש: הרשות השנייה, כשתהיה ערוץ זעיר, כל הערוצים הזעירים משודרים בלוויין.

<נחשון אקסלרד: לא.

<נחשון אקסלרד: לא בלוויין הפתוח.

<נחשון אקסלרד: אנחנו משודרים בלוויין במסגרת החבילות של הלוויין שהאזרחים משלמים דמי מנוי.

<נחשון אקסלרד: אני משודר בלוויין הפתוח כשהצופים שלנו, המגזר הערבי, אינם מנויים של יס ושל הוט ולכן ביקשנו תיקון חקיקה שנכנס לחוק התקשורת, שזה סעיף (א), שאומר שיאפשרו לערוץ בשפה הערבית להיות משודר בלוויין הפתוח ולכן גם עשו תיקון חקיקה ברישיון של יס שאגב היום חודש תוקפו לעוד שנתיים.

<נחשון אקסלרד: אנחנו חייבים שיהיה סעיף שמסמיך שידור של הערוץ הזה בלוויין הפתוח וזה היה הסעיף.

<איתמר חרמון: נכון, אתה צודק אבל הבעיה היא שברגע שאתה עובר לרשות השנייה, אתה לא נכנס בהגדרה של רישיון - - -

<נחשון אקסלרד: נכון.

<איתמר חרמון: צריך לתקן אותו.

יואב קיש: לכן מה שצריך לומר זה שהסעיף הזה צריך להיות מבוטל אבל אתה צריך סעיף ללוויין הפתוח לחוק הרשות השנייה.

<נחשון אקסלרד: יפה.

<נחשון אקסלרד: זה כל מה שאני אומר.

<זיו גלעדי: אבל לדעתי ממילא לפי חוק הרשות השנייה הוא רשאי לשדר בלוויין פתוח.

<זיו גלעדי: אופיר, תקנו אותי.

<זיו גלעדי: בעל רישיון לפי חוק הרשות השנייה לא רשאי לשדר בלוויין?

<זיו גלעדי: אני חושב שממילא הוא רשאי.

<קריאה: הוא משלם על זה.

<נחשון אקסלרד: גם היום אני משלם על זה.

יואב קיש: אם זה קיים בחוק, לא צריך לחוקק.

<נחשון אקסלרד: אני צריך לדעת שיש הרשאה כזאת.

<נחשון אקסלרד: אני רוצה לשמוע את זה.

יואב קיש: יש עוד ערוצים ברשות השנייה שמשדרים בלוויין הפתוח?

<ניר שויקי: כן.

יואב קיש: התשובה היא כן.

<אתי בנדלר: כן.

<אתי בנדלר: אפילו ערוץ הכנסת.

<ניר שויקי: השאלה אם זה חל על הייעודי הזעיר.

<ניר שויקי: ערוץ הכנסת הוא מכוח חוק אחר.

<אתי בנדלר: ערוץ 2 ו-10, אתם לא משדרים בלוויין פתוח?

<ניר שויקי: 12, 13 ו-14 בלוויין הפתוח.

<נחשון אקסלרד: מה זה בלוויין הפתוח?

<נחשון אקסלרד: בעידן פלוס.

<ניר שויקי: לא.

<ניר שויקי: בלוויין הפתוח.

<אתי בנדלר: הצורך היה לתקן את זה כאן כי לפי חוק התקשורת מי שמשדר תחת חוק התקשורת משדר רק באמצעות הכבלים והלוויין.

<נחשון אקסלרד: המקודד.

<אתי בנדלר: ולכן הוא לא יכול לשדר בלוויין בקליטה בלתי מפוענחת.

<אתי בנדלר: לכן היה צורך בזה בחוק הזה.

<נחשון אקסלרד: בחוק הרשות השנייה – אני שואל את היועצת המשפטית של הרשות השנייה - - -

יואב קיש: הם אומרים לך שכבר יש ערוצים שמשודרים כך.

יואב קיש: גם את סעיף (א) נבטל כי כפי שאמרנו הוא אינו רלוונטי.

יואב קיש: לכן סעיפים 6לד3(א), (ב) ו-(ג) – בטלים.

<זיו גלעדי: סעיפים (ב) ו-(ג) צריך לבטל מיידית.

<זיו גלעדי: אלה סעיפים שהתכוונו להביא אותם בהצעת חוק נפרדת כי אם הם לא מבוטלים, המשמעות היא שהערוץ עובר באופן מיידי לפיקוח של הרשות השנייה.

<נחשון אקסלרד: בעוד חודש, לא חשוב מה יקרה.

יואב קיש: סעיפים (ב) ו-(ג) מבוטלים מיידית.

יואב קיש: סעיף (א) מבוטל כפי שהגדרנו קודם.

<מירי נאור אליאס: על סעיף (2) הצבעתם?

יואב קיש: הצבענו על (1)(ב).

יואב קיש: על (2), לא.

יואב קיש: אנחנו מצביעים עכשיו על סעיף 7, על כל הסעיפים שהקראנו שעדיין לא הצבענו עליהם.

<אופיר ביתן: סעיף 6לד1(א) יימחק מיידית בלי קשר למעבר ערוצים.

<אופיר ביתן: זה סעיף שמסמיך את המועצה.

<אופיר ביתן: בלי קשר אם נשארים ערוצים ייעודיים או עוברים אלינו.

יואב קיש: מה זה משנה אם זה לא יבוטל מיידית?

<אופיר ביתן: כי הם יכולים לצאת בינתיים מכרזים.

<קריאה: יכול להיות שיהיה להם איזה מכרז.

יואב קיש: לא.

יואב קיש: הם לא יצאו למכרז.

יואב קיש: אל תעמיסו סתם.

יואב קיש: אני מצביע.

יואב קיש: אפשר להצביע?

<אתי בנדלר: כן.

יואב קיש: אני מצביע על סעיף 7, על הסעיפים שהקראתי.

יואב קיש: מי בעד?

יואב קיש: בעד – פה אחד

יואב קיש: הסעיף אושר.

<אתי בנדלר: אלה היו גם פסקאות (2) ו-(3).

<אתי בנדלר: רע, לדעתי יש עוד סעיפים אנחנו ראינו שצריכים אולי לתקן בחוק התקשורת.

<איתמר חרמון: אתי, בפסקה (3) הוספתם את סעיף 6לד3(א) אבל במועד אחר.

<אתי בנדלר: כן.

יואב קיש: אפשר לעבור לסעיף 8?

<אתי בנדלר: לא.

<אתי בנדלר: נדמה לי שיש עוד סעיפים בחוק התקשורת שצריכים לבטל.

<אתי בנדלר: משרד התקשורת, לדעתנו יש עוד סעיפים בחוק שמתייחסים למשדר ערוץ ייעודי שלא הצעתם לבטל אותם.

<זיו גלעדי: אפשרי.

יואב קיש: למה אנחנו צריכים לעשות את זה עכשיו?

יואב קיש: אי אפשר יהיה להביא את זה בהמשך אחרי שתפיצו בין המשרדים?

יואב קיש: במידה שיהיו עוד סעיפים שצריך לבטל, נוסיף אותם.

<אתי בנדלר: בסדר.

<נגה רובינשטיין: אנחנו נוכל לראות את זה לפני הדיון הבא?

יואב קיש: כן.

יואב קיש: לפני הדיון הבא - כן, כי הדיון הבא יהיה הדיון האחרון והוא יהיה רק אחרי שיהיה נוסח מוסדר, אחרי שעבר את המשרדים.

יואב קיש: יתכן ויתווספו סעיפים נוספים שיש לבטל.

יואב קיש: 8.

יואב קיש: תיקון חוק הפצת שידורים באמצעות תחנות שידור ספרתיות בחוק הפצת שידורים באמצעות תחנות שידור ספרתיות, התשע"ב-2012 (להלן – חוק הפצת שידורים), בסעיף 6 – בסעיף קטן (א) - בפסקה (2), בסופה יבוא "ולעניין בעל רישיון זעיר ובעל רישיון זעיר ייעודי כהגדרתם בסעיף 171 לחוק הרשות השנייה, אם ביקשו זאת – במסגרת ערוץ טלוויזיה אחד בטכנולוגיית חדות רגילה, בטכנולוגיית חדות גבוהה או בטכנולוגיה אחרת לכל בעל רישיון, לפי בחירת בעל הרישיון".

יואב קיש: זה סעיף שבא לדבר, על?

<זיו גלעדי: הוא משמר להם את הזכות להיות מופצים בעידן פלו, רק אם הם רוצים, וב-HD.

יואב קיש: לפי בחירה.

יואב קיש: פסקה (5) – תימחק.

יואב קיש: מה זה פסקה (5)?

<זיו גלעדי: הפסקה של ערוץ ייעודי.

יואב קיש: זה די פשוט.

<אתי בנדלר: גם כאן התחילה נדחית.

<אתי בנדלר: רק כשאין יותר ערוצים ייעודיים.

<אתי בנדלר: נכון.

<זיו גלעדי: כן.

יואב קיש: פסקה (5) תימחק רק לאחר סיום ההגדרה של ערוץ ייעודי.

יואב קיש: בסדר.

<נעמה דניאל: לפי סעיף 6(ב), בעצם מהרגע שערוצים ייעודיים היום מבקשים להיות מופצים לפי עידן פלוס, יש שנה להתחיל להפיץ אותם.

<נעמה דניאל: האם צריך להכניס גם כאן הוראה כזאת?

<נעמה דניאל: כלומר, שבעל רישיון זעיר או זעיר ייעודי שמבקש להיות מופץ, יתחיל להיות מופץ.

<מירי נאור אליאס: יש לזה איזשהו מענה כי היום הערוצים האלה מופצים בעידן פלוס מכיוון שהם קיבלו הגנת ינוקא על פטור מתשלום עד יוני הקרוב.

יואב קיש: כן, אבל עידן פלוס יוצא למכרז וכל העסק מתערבב.

<מירי נאור אליאס: לכן הם כבר שם.

<מירי נאור אליאס: הם לא צריכים לבקש להיות שם.

יואב קיש: לא בטוח שישאירו אתכם שם כי כל נושא עידן פלוס הולך להשתנות.

יואב קיש: לכן אין בכוונתי לקבוע חוקים עתידיים לגבי עידן פלוס.

יואב קיש: המצב הנוכחי קיים עכשיו ולצורך העניין אני לא יודע מה יהיה בכוונת המשרדים לעשות עם עידן פלוס בהמשך.

יואב קיש: השאלה שנשאלה היא לגבי המצב הקיים היום והאם יש צורך להוסיף את זה.

<מירי נאור אליאס: אנחנו נבקש שזאת לא תהיה שנה כי בגלל העניין הזה של שנה הגענו לבג"ץ עם כל הנושא של עידן פלוס והיה ויכוח.

<מירי נאור אליאס: מכיוון שאנחנו כבר שם, לפחות חלקנו, אם ייכנס עכשיו סעיף שאומר שאנחנו צריכים לבקש שוב ולחכות שנה כשאנחנו כבר שם, יש כאן איזושהי בעיה.

יואב קיש: אני משאיר את זה כך.

יואב קיש: אני משאיר את זה בנוסח הנוכחי.

יואב קיש: בסעיף קטן (ב), פסקה (3) – תימחק.

יואב קיש: זה גם קשור לאותו עניין?

<קריאה: כן.

יואב קיש: מי בעד אישור סעיף 8?

יואב קיש: בעד – פה אחד

יואב קיש: הסעיף אושר.

<מירי נאור אליאס: אפשר לגבי סעיף 8, עוד תיקון שקשור לחוק הפצת שידורים?

יואב קיש: לא.

יואב קיש: אני לא מקריא דברים שלא קיימים כרגע.

יואב קיש: אמרתי את זה ליועצת המשפטית.

יואב קיש: יתכן ויש עוד דברים שצריך לבטל.

<מירי נאור אליאס: להפך.

יואב קיש: להוסיף?

<מירי נאור אליאס: יש סעיף שהיינו רוצים להפעיל.

<מירי נאור אליאס: יש כרגע סעיף בחוק הפצת שידורים שמתייחס לכך שהשר או שר האוצר מצאו כי הדבר נדרש לקידום התחרות, רשאים הם לקבוע כי אוצר המדינה יישא בחלק מסכום דמי ההפצה שבעל רישיון ייעודי – כך כתוב כרגע בחוק – אמור לשלם.

<מירי נאור אליאס: אם אפשר גם כאן לשנות את זה לבעל רישיון זעיר.

יואב קיש: אני חוזר על מה שאמרתי.

יואב קיש: בעוד שישה חודשים הכול הולך להשתנות, זה יוצא למכרז ואלף ואחד דברים, אני לא הולך להיכנס עכשיו למהות של מה הולך להיות.

<מירי נאור אליאס: זה סוג של הרעה.

יואב קיש: הוויכוח הזה קיים.

איתן כבל: זה ויכוח שמתקיים בלי קשר.

יואב קיש: נכון, ולכן אני לא הולך לקבוע אותו בחקיקה הזו.

יואב קיש: הוא יבוא לידי ביטוי רק במכרז שיצא, לפי הסיכום של המשרדים.

יואב קיש: הם ייקחו את שיקול הדעת שלהם.

<מירי נאור אליאס: לפחות לגבי ייעודי, זעיר ייעודי.

<מירי נאור אליאס: אם את אומרת לא מסחרי – זעיר ייעודי.

יואב קיש: הם ישקלו את זה אבל זה לא ייכנס עכשיו לחוק הזה.

<דב אברמוביץ: בקשר להפצה, יש את הנושא של חובת העברה לגבי הערוצים הזעירים.

<דב אברמוביץ: נדמה לי שדובר על כך ואני לא יודע אם זה אושר בישיבה האחרונה.

יואב קיש: לפי בחירת בעל הרישיון.

יואב קיש: אתם לא תהיו מחויבים.

<דב אברמוביץ: כרגע חובת העברה של הכבלים והלוויין לגבי ערוץ ייעודי קבועה בסעיף 6כא לחוק התקשורת והוא חל לגבי ערוצים שהם משודרים בהפצה טרסטוריאלית, דהיינו ערוצים באוויר.

<דב אברמוביץ: כלומר, בעלי ערוץ 2 כיום.

<דב אברמוביץ: כרגע, אם לא ייעשה תיקון לסעיף 6כא לחוק התקשורת, ייכתב שם לרבות ערוץ זעיר או ערוץ ייעודי זעיר, כרגע אין חובת העברה לגבי ערוץ כזה ביחס לכבלים וללוויין.

יואב קיש: זה לא קשור למה שדיברנו עכשיו.

<דב אברמוביץ: זה קשור כי זאת הפצה.

יואב קיש: אתה אומר שלמעשה אתם תעברו לרשות השנייה ובכבלים ובלוויין אין חובת העברה שלכם.

<מיכל פליישר: לצד התיקון הזה, היות וסעיף 6כא מדבר על פטור מדמי מעבר, צריך להסדיר את תשלום דמי המעבר.

<מיכל פליישר: זה מה שאמרתי קודם ואני אשים לב לזה גם בהמשך.

<מיכל פליישר: התשלום של דמי המעבר של הערוצים המסחריים הזעירים, אני לא בטוחה שהוא מוסדר.

<מיכל פליישר: יש לכם פטור לחמש שנים.

<קריאה: הסעיף של דמי המעבר עוד לא קיים.

<מיכל פליישר: לדעתי חובת התשלום לא סגורה.

<מודי שרפסקי: הסעיף של דמי המעבר עוד לא סגור.

יואב קיש: אני קודם כל אומר מה הוסכם בוועדה ותכף נבדוק אם הצבענו או לא הצבענו.

<מיכל פליישר: דיברנו על כך.

<קריאה: הצבעתם על כך.

יואב קיש: גם אני חושב אבל בודקים.

<מיכל פליישר: על העיקרון.

<מיכל פליישר: לא על הנוסח.

יואב קיש: נכון.

יואב קיש: על העיקרון.

יואב קיש: לגבי נושא של מעבר לרשות השנייה וחובת העברה על הכבלים והלוויין.

יואב קיש: להוראת השעה הגדרנו שערוץ זעיר ייעודי לא יחויב בדמי מעבר.

יואב קיש: הגדרנו את זה והצבענו על זה בהוראת השעה ולכן לגבי התשלום בחמש שנים, לא קיים.

יואב קיש: לדעתי ברגע שהצבענו על זה, זה אומר שבתוך זה גם יהיו מחויבים להעביר אתכם.

יואב קיש: אם אמרנו שלא יחויב, אז בהגדרה.

יואב קיש: לכן אני חושב שזה די ברור.

יואב קיש: לגבי השאלה של נציגת הוט.

<קריאה: עדיין צריך לחדד את זה בנוסח.

יואב קיש: נא לחדד בנוסח.

יואב קיש: לדעתי זה לא דורש עוד הצבעה.

<דב אברמוביץ: זה דורש תיקון לסעיף 6כא לחוק התקשורת.

יואב קיש: אי תשלום דמי מעבר וחובת העברה על הכבלים והלוויין.

יואב קיש: טוענים שאין הגדרה ברורה של חובת העברה.

<מיכל פליישר: חובת תשלום דמי מעבר לערוץ מסחרי.

יואב קיש: לא תשלום.

יואב קיש: חובת העברה קודם כל.

יואב קיש: עזבי את התשלום.

יואב קיש: הם אומרים שאין את החובה להעביר.

<רעיה עדני: לא, יש חובה.

<רעיה עדני: זה רק עניין של ערוץ 9 שלא מופץ באוויר כי החובה היא לגבי שידורים באוויר.

<רעיה עדני: שאר הערוצים מופצים גם בפלטפורמות באוויר.

<קריאה: הערבי באוויר?

<נחשון אקסלרד: לא.

יואב קיש: למען הסר ספק, אני הולך להצביע על חובת העברה של ערוץ זעיר ייעודי בכבלים ובלוויין.

<קריאה: מה לגבי זעיר?

יואב קיש: זה במסגרת דמי המעבר.

יואב קיש: תכף נדבר על זה.

יואב קיש: למען הסר ספק אנחנו מצביעים כי יתכן ובניסוח זה לא היה מובהר.

יואב קיש: אני רוצה שיהיה ברור שלערוץ זעיר ייעודי חלה חובת העברה לכבלים וללוויין.

<מירי נאור אליאס: מה עם ערוץ זעיר רגיל?

יואב קיש: תכף.

יואב קיש: רגע.

יואב קיש: אמרתי שאני רוצה להצביע על זה כדי שזה יהיה ברור.

יואב קיש: מי בעד?

יואב קיש: בעד – פה אחד

יואב קיש: אושר.

יואב קיש: אם כן, זה נאמר לנוסח וגם יש פטור להוראת שעה חמש שנים מדמי מעבר.

יואב קיש: לגבי הזעיר ייעודי, לחמש שנים, סגרנו.

יואב קיש: אין ספק בכך וזה נגמר.

יואב קיש: עכשיו אנחנו מדברים על זעיר.

יואב קיש: לגבי זעיר, אתם צריכים להגיע להסכמה מסחרית אתו.

יואב קיש: הגעתם להסכמה מסחרית, אין בעיה.

יואב קיש: אם אין הסכמה מסחרית, אמרתי – ואני לא זוכר אם הצבענו ותגידו לי אם הצבענו או לא – שזה יהיה בדיוק לפי המנגנון שקיים היום בחוק.

יואב קיש: לדעתי זה השר בהתייעצות עם האוצר.

<נגה רובינשטיין: לא.

<נגה רובינשטיין: זה סיפור אחר לגמרי.

<נגה רובינשטיין: זה מנגנון שלא קיים.

<נגה רובינשטיין: היום כל מה שנמצא בחובת העברה, לא משלמים עליו.

<נגה רובינשטיין: דמי העברה של ערוץ כמו ערוץ מיוחד, מוסדרים בחוק התקשורת.

<נגה רובינשטיין: אנחנו לא מדברים בכלל על אותה סיטואציה משפטית.

<מיכל פליישר: אבל צריך להזכיר את זה באותה רוח.

<מיכל פליישר: באין הסכמה, יקבע השר.

יואב קיש: זו הכוונה.

<זיו גלעדי: לא.

<זיו גלעדי: הסיטואציה היא כזאת.

<זיו גלעדי: סעיף 6כא נועד לחול על ערוצים שמשדרים באוויר.

<זיו גלעדי: בגלל שנתנו לערוצים הזעירים והזעירים ייעודיים אופציה לבחור לא לעלות לאוויר במסגרת עידן פלוס, יכולים להיות ערוצים שהם ערוצים מסחריים ולא משדרים באוויר.

יואב קיש: זעירים.

<זיו גלעדי: זעירים או זעירים ייעודיים.

יואב קיש: לגבי זעירים ייעודיים, פתרנו עכשיו.

<זיו גלעדי: עדיין 6כא כיום מתייחס למי שבאוויר.

<זיו גלעדי: לערוצים שיש את הפריבילגיה לבחור, יכול להיות שהם יבחרו לא להיות באוויר ואז הם גם לא נכנסים לקטגוריה של 6כא.

<זיו גלעדי: זאת באמת בעיה שנגענו בה קודם עם ההגדרה של שידורים במסגרת חוק הרשות השנייה.

יואב קיש: יש כאן בעיה שלא פתרנו אותה?

<זיו גלעדי: כן.

<זיו גלעדי: יש כאן בעיה לא פתורה לגבי עצם החובה.

<קריאה: אני מניחה שצריך לשנות את 6כא.

יואב קיש: ברור שאם יש הסכמה, זה גם ישודר וגם יש הסכמה.

יואב קיש: השאלה היא מה קורה כשאין הסכמה.

<קריאה: אבל סוכם שיהיו דמי מעבר.

<קריאה: אתם דיברתם על זה.

<מיכל פליישר: אני אחדד.

<מיכל פליישר: סעיף 6כא שעוסק בחובת העברה והוא סעיף היסטורי וקיים וחל על מערכת היחסים עם הערוצים המסחריים היום, הוא לא מתייחס לסיטואציה של העולם החדש בו יש הרבה ערוצים מסחריים זעירים שהיה מקובל על כולם בוועדה שהם כאלה שמשלמים דמי מעבר.

<מיכל פליישר: הקישור בין חובת תשלום דמי מעבר לערוץ מסחרי זעיר, להערכתי היום בחוק התקשורת, איך שאני רואה את זה, אלא אם יצביעו בפני על סעיף, לא קיימת.

<קריאה: זה גם לא בחוק הרשות השנייה.

<מיכל פליישר: זיו דיבר על הסיטואציה.

<מיכל פליישר: יש את שאלת חובת העברה.

<מיכל פליישר: לגבי חובת העברה, עולה השאלה אם ערוץ מסחרי זעיר שלא משודר באוויר, האם חייבים להעביר או לא, כאשר הכוונה היא שכן חייבים להעביר וצריך לחדד את זה.

<מיכל פליישר: זאת חובת העברה.

<אתי בנדלר: בכפוף לקיבולת.

<אתי בנדלר: נכון?

<מיכל פליישר: בכפוף לקיבולת, כן.

<מיכל פליישר: אני חוזרת וטוענת שזה צריך להיות גם בכבלים וגם בלוויין.

<נחשון אקסלרד: לדעתי זה לא בכפוף לקיבולת כי על ארבעת הערוצים האלה נאמר - - -

יואב קיש: אמרנו לא בכפוף לקיבולת.

<קריאה: אנחנו מדברים עכשיו על הזעירים.

יואב קיש: אני מבין את הבעיה.

יואב קיש: אנחנו צריכים להוסיף סעיף.

<מיכל פליישר: אנחנו יודעים שהערוצים המתחרים לא משלמים דמי מעבר ואילו אלה ישלמו דמי מעבר.

יואב קיש: אנחנו צריכים להוסיף סעיף.

יואב קיש: הנושא שאנחנו דנים בו כרגע הוא רק בערוצים זעירים חדשים שעדיין לא קיימים.

יואב קיש: זה הסעיף הספציפי.

<זיו גלעדי: ויש סעיפים של דמי מעבר.

<זיו גלעדי: אנחנו חושבים שזה לא נכון ליצור אפליה כזאת ב-6כא.

<זיו גלעדי: סעיף 6כא אומר שערוץ הוא ערוץ מסחרי שיכול לעלות לאוויר.

<זיו גלעדי: צריך עכשיו לדון בשאלה האם זה גם מי שיכול לעלות לאוויר או מי שהחליט בפועל לעלות לעידן פלוס.

יואב קיש: אתה רוצה שהסעיף הזה יהיה כתוב רק למי שהחליט לא לעלות לאוויר ואז פתרנו לך את זה?

<זיו גלעדי: לא.

<זיו גלעדי: אני חושב שהדרך לפתור את זה היא להגיד גם מי שעלה לאוויר וגם מי שיש לו זכות והוא החליט כרגע לא לממש אותה.

<מיכל פליישר: אם הוא החליט לא לממש, לא עולה שאלה של תשלום.

<מודי שרפסקי: אתה מדבר על עלייה לאוויר ב-DCP.

<זיו גלעדי: כן.

<מודי שרפסקי: תחדד את זה כי זה לא ברור.

<מודי שרפסקי: זיו, תסביר מה אמרת כי זה לא היה ברור.

<איתמר חרמון: הוא יהיה חייב להעביר אותם אם הם נניח ישלמו את דמי המעבר.

<איתמר חרמון: זה אומר שהם יהיו חייבים להעביר אותו.

<איתמר חרמון: אם הוא לא יסכים לשלם את דמי המעבר, לא.

יואב קיש: זה ברור.

<קריאה: השר קבע דמי מעבר.

<קריאה: אם הם משלמים את מה שהשר קבע, מחויבים להעביר אותם.

יואב קיש: זה ברור.

יואב קיש: לזה התכוונתי.

יואב קיש: אם הם משלמים את מה שהשר קבע, מדובר בחובת העברה.

<קריאה: ובכפוף לקיבולת.

יואב קיש: בהתייעצות, בין השיקולים יילקח גם נושא הקיבולת בלוויין.

<מיכל פליישר: ובכבלים.

יואב קיש: בלוויין.

<נחשון אקסלרד: אני חייב לחזור לעניין הלוויין.

יואב קיש: אנחנו לא שם ואנחנו לא סיימנו את הנושא.

יואב קיש: תן לסיים את הנושא.

<מיכל פליישר: אין שום הצדקה לאפליה הזאת.

<מיכל פליישר: אם עושים סעיף ייעודי לגבי חובת העברה - - -

יואב קיש: דיברנו על זה קודם.

יואב קיש: אמרנו שלמרות שאת חושבת שאין סיבה, אנחנו החלטנו שכן יש סיבה לאפליה.

יואב קיש: שמענו את דעתך.

יואב קיש: היא נאמרה גם לפרוטוקול.

<מירי נאור אליאס: ערוץ זעיר, יש חובת העברה וככל שלא מגיעים להסכמה לגבי גובה דמי המעבר - - -

יואב קיש: אתם פטורים.

יואב קיש: זעיר ייעודי פטור.

יואב קיש: זעיר, אין חובת העברה.

יואב קיש: יש משא ומתן.

יואב קיש: אם יש הסכמה, נגמר הסיפור.

יואב קיש: אם אין הסכמה, יקבע השר את דמי המעבר שבתשלומם יש חובת העברה.

<מירי נאור אליאס: אם נקבע משהו שלא מקובל, חייבת להיות חובת העברה כי אמרת שאין וזה לא הגיוני.

יואב קיש: לא.

יואב קיש: אמרתי שאם השר קבע דמי מעבר, המשמעות של דמי המעבר היא שאם הערוץ הזה משלם אותם, יש חובת העברה.

<מירי נאור אליאס: ואין קשר לעידן פלוס או לבחירה וכל הדברים שנאמרו.

יואב קיש: לא.

יואב קיש: אין קשר לעידן פלוס.

<יגאל דנינו: זה יהיה כתוב.

יואב קיש: זה כתוב.

<יגאל דנינו: ברגע שהשר קבע את דמי המעבר, תהיה חובת העברה.

יואב קיש: כן.

<נגה רובינשטיין: אם סעיף 6כא נפתח, אני רוצה להתייחס לנקודה.

<נגה רובינשטיין: אני רוצה להציע הצעה.

<נגה רובינשטיין: שניכנס להסדר שגם אנחנו ננהל משא ומתן על דמי המעבר אבל יבוטל הפטור מהזכויות שלנו, מזכויות השידורים.

יואב קיש: לא.

יואב קיש: אני מדבר על ערוץ זעיר.

יואב קיש: אתם ערוץ זעיר?

<נגה רובינשטיין: אנחנו לא ערוץ זעיר.

יואב קיש: אני מדבר על דמי מעבר לערוץ זעיר.

יואב קיש: כשתהיו ערוץ זעיר תיכנסו לשם.

<נגה רובינשטיין: אני רוצה לומר משפט.

יואב קיש: אני לא רוצה להיכנס לשם.

<נגה רובינשטיין: משפט אחד ואני מסיימת.

יואב קיש: אני רוצה לסיים נושא שעוד לא סיימתי לפני שכולם כאן מדברים על נושאים אחרים.

יואב קיש: את רוצה נושא, הוא רוצה נושא אבל עוד לא סיימתי את הניסוח.

יואב קיש: כך אי אפשר לנהל דיון.

יואב קיש: אם יעלה סעיף שאני לא מדבר עליו, אני אוציא מהדיון.

<נגה רובינשטיין: על הסעיף הזה אתה מדבר.

יואב קיש: אבל זה לא הסעיף.

יואב קיש: אני דיברתי על דמי מעבר לערוץ זעיר.

יואב קיש: זה הסעיף.

<נגה רובינשטיין: לא.

<נגה רובינשטיין: סעיף 6כא זה בדיוק זה.

יואב קיש: זה סעיף חדש שהגדרנו אותו עכשיו ואני לא רוצה להתייחס לשום דבר חוץ מדמי מעבר לערוץ זעיר.

<נגה רובינשטיין: סעיף 6כא זה הסעיף עליו אנחנו מדברים.

<נגה רובינשטיין: אז לפחות בואו נהיה כולנו על אותו עמוד.

יואב קיש: אני מדבר על סעיף שנקרא לצורך העניין סעיף חדש, דמי מעבר לערוץ זעיר.

<נגה רובינשטיין: הוא לא בסעיף 6כא?

יואב קיש: לא.

יואב קיש: מי אמר שהוא ב-6כא?

יואב קיש: תודה.

יואב קיש: לכן אני לא דן ב-6כא.

יואב קיש: עכשיו אני רוצה לשמוע רק את היועצת המשפטית של הוועדה.

<אתי בנדלר: באיזה הקשר השר ישקול בין יתר שיקוליו את הקיבולת?

<אתי בנדלר: לא בעניין הזה של חובת העברה?

יואב קיש: זה בדיוק הסעיף.

יואב קיש: זה סעיף חדש שיחליטו היכן להכניס אותו.

יואב קיש: לכן אני לא רוצה להתייחס לסעיפים קיימים.

יואב קיש: הסעיף הזה בא לפתור בעיה שמדברת על כך שנוצרה, עקב כך שערוץ זעיר, הרי חוץ מהערוץ הזעיר, כל האחרים, כל הקטגוריות, פתרנו.

יואב קיש: ערוץ זעיר, להגדיר את הקשרים שלו עם העלייה לשידור בכבלים ובלוויין.

יואב קיש: כרגע יש כאן לקונה שעלינו עליה.

יואב קיש: זאת הסיטואציה.

יואב קיש: עד כאן הבנו?

<אתי בנדלר: עד כאן אין בעיה.

יואב קיש: אנחנו אמרנו בצורה הכי פשוטה.

יואב קיש: הסעיף הזה אומר שערוץ זעיר מסחרי שיחליט שאינו רוצה להיות משודר באוויר ועקב כך לא נופל 6כא, לכן לא מדברים על 6כא, אבל עדיין רוצה לשדר על הכבלים והלוויין, יגיע למשא ומתן על דמי מעבר עם הכבלים והלוויין.

<אתי בנדלר: האם תחול עליהם חובה?

יואב קיש: כרגע עוד לא.

יואב קיש: אני אגיד לך מתי החובה תחול.

יואב קיש: במידה והגיעו להסכמות, ברור שנושא ההליך של חובה או לא חובה, נפתר כי יש הסכמות בין הכבלים והלוויין לאותו ערוץ זעיר מסחרי.

יואב קיש: אנחנו מתארים מצב שרק בו נכנס נושא החובה והמצב הזה שלא הגיעו להסכמות.

<אתי בנדלר: לא הגיעו להסכמות, יכול להיות שלא הגיעו להסכמות בשל המחיר ויכול להיות שלא הגיעו להסכמות כי הם אומרים שאין להם קיבולת פנויה.

יואב קיש: נכון.

יואב קיש: כל דבר.

יואב קיש: לא הגיעו להסכמות.

יואב קיש: יקבע השר, וכאן אני משלב גם את התיקון שהגדרנו קודם ללוויין, את דמי המעבר תוך שימת לב לקיבולת הלוויין ועלויות התשתית הכרוכות בשידור.

<זיו גלעדי: יש סעיפים שעוסקים בכך ואנחנו מציעים להפנות אליהם.

<זיו גלעדי: אנחנו נציע את הנוסח.

<אתי בנדלר: סעיף 5.

<זיו גלעדי: כן.

<זיו גלעדי: הפניה לסעיף 5.

יואב קיש: בסדר.

יואב קיש: הפניה לסעיף 5.

יואב קיש: כאן נכנסנו לחובה.

יואב קיש: אם מישהו שאל לגבי החובה.

יואב קיש: ברגע שקבע השר דמי מעבר, הערוץ שילם את דמי המעבר, חלה חובה על הכבלים והלוויין לשדר.

<אתי בנדלר: אני חושבת שזה לא מספיק.

יואב קיש: מה את מציעה?

<אתי בנדלר: אתה אומר שהוא יקבע את דמי המעבר תוך שימת לב לקיבולת הלוויין.

יואב קיש: סעיף 5 וקיבולת הלוויין.

<איתמר חרמון: היום המבנה הוא הפוך.

<אתי בנדלר: דמי המעבר להבנתי לא מושפעים מהשאלה האם יש קיבולת או אין קיבולת.

<אתי בנדלר: אם אין קיבולת, אין אפשרות, אז הוא לא יקבע בגלל זה דמי מעבר יותר גבוהים.

<שירה גרינברג: אם מסתכלים על תרחישי הקיצון שאין בכלל קיבולת, אז ודאי, אבל זה כן רלוונטי בהחלט מה המחיר של דמי המעבר בהינתן הקיבולת.

<מיכל פליישר: לא בהכרח.

<שירה גרינברג: אם יש מעט מאוד מקום, בכלל, בכל מוצר שההיצע הוא מוגבל, המחיר שלו, סביר שהוא יהיה גבוה יותר.

<מיכל פליישר: המחיר נקבע לפי סעיף 5 לחוק התקשורת.

<מיכל פליישר: סעיף 5 לחוק התקשורת, יש פה עדיין כלכלנים ממשרד התקשורת או שהתעייפו?

<עדי קופלוביץ: יש.

<מיכל פליישר: זה הזמן שלכם.

<מיכל פליישר: אנחנו מדברים על דמי המעבר שנקבעים מכוח סעיף 5 לחוק התקשורת עם מבחנים כלכליים שכתובים כאן.

<מיכל פליישר: אגב, הם לא קשורים לשאלה האם יש משאב או אין משאב אלא לעלות המשאב.

<עדי קופלוביץ: אני רוצה להגיד תודה למיכל על הייעוץ המשפטי שהיא נותנת לנו.

<עדי קופלוביץ: זה נכון, בסעיף 5 יש לנו את הקריטריונים המאוד ברורים של איך אנחנו קובעים את העלות.

<עדי קופלוביץ: שאלה של קיבולת לא נכנסת לשם.

<קריאה: היא לא קשורה לעלות.

<עדי קופלוביץ: לעצם קביעת חובת השימוש, זה בסמכותו של השר והעמדה של השר, כפי שהציגו אותה היועצים שלו, ידועה.

יואב קיש: מאחר שדיברנו ארוכות על נושא הלוויין ויתכן שהוא לא מתאים לסעיף הזה, אנחנו נוציא את הנושא של הלוויין ונשאיר לפי סעיף 5 ובסמכות השר, גם נושא דמי המעבר וגם נושא החיוב.

<איתמר חרמון: היום הקונסטרוקציה היא שיש חובת העברה.

<איתמר חרמון: זה לא עלה כאן עדיין לדיון ואני רק נותן את זה כדוגמה.

<איתמר חרמון: יש רישיונות מיוחדים.

<איתמר חרמון: מישהו חדש שרוצה לעלות רק ב-הוט.

<איתמר חרמון: הוא רוצה לשדר על הפלטפורמה של הוט.

<קריאה: זה לא קשור.

<איתמר חרמון: קודם יש את החובה ואז נקבעים דמי המעבר.

<מירי נאור אליאס: לא נעשה כאן שינוי.

<מירי נאור אליאס: אתה התחלת לדבר על שינוי שמדבר על קיבולת פנויה גם לגבי הערוצים.

יואב קיש: לא נעשה שינוי לגבי הקיבולת.

<יוליה שמאלוב ברקוביץ: יש כאן הבחנה בין הערוצים הקיימים היום?

יואב קיש: לא.

יואב קיש: זה על חדשים.

יואב קיש: על ערוצים חדשים.

יואב קיש: ערוץ זעיר.

יואב קיש: זה רק על ערוץ זעיר חדש.

<יוליה שמאלוב ברקוביץ: לא אלה שנמצאים כרגע?

יואב קיש: לא.

יואב קיש: אני אעשה שוב סדר ואומר מה התכוונו.

יואב קיש: מהתחלה.

יואב קיש: אני מבקש רק להתייחס למה שאני מדבר עליו עכשיו ולא לאלף ואחד דברים שמעניינים אנשים.

<אתי בנדלר: ערוץ זעיר המעוניין להיות משודר בכבלים או בלוויין.

<איתמר חרמון: ושלא עלה לאוויר.

יואב קיש: מה זה שלא עלה?

<איתמר חרמון: אם הוא עלה, הוא פטור כבר ב-6כא.

<איתמר חרמון: אם הוא משודר באוויר דרך ה-DTT או דרך מישהו אחר, הוא כבר פטור ואתה לא צריך לפטור.

<קריאה: הוא לא פטור מדמי מעבר.

יואב קיש: לא.

יואב קיש: אני לא מתייחס לזה, לסעיף 6כא.

יואב קיש: אני אומר שעליו להגיע להסכם מסחרי בנושא דמי מעבר עם הכבלים והלוויין.

<קריאה: ובאין הסכמה, יקבע השר.

<אתי בנדלר: לא הגיע להסכמה עם בעל הרישיון לשידורי כבלים או לוויין - - -

יואב קיש: יקבע השר את דמי המעבר לפי סעיף 5 לחוק התקשורת.

<אתי בנדלר: ובלבד שנוכח שניתן לחייב את בעל הרישיון.

<אתי בנדלר: אנחנו מדברים על הלוויין או גם על הכבלים?

יואב קיש: כבלים ולוויין.

יואב קיש: הורדתי את הנושא של הקיבולת.

יואב קיש: זה לא יהיה כאן.

יואב קיש: זה יהיה במקום אחר.

יואב קיש: אמרנו שהקיבולת לא כאן.

יואב קיש: אני רוצה להשאיר את זה בלי הקיבולת כי אחר כך יש לנו התייחסות לסעיף 5.

<אתי בנדלר: אז לא ובלבד שנוכח.

<אתי בנדלר: אני מוחקת את כל השאר.

יואב קיש: מקריאים.

<אתי בנדלר: ערוץ זעיר המבקש להיות משודר בכבלים או בלוויין ולא הגיע להסכמה עם בעל הרישיון לשידורי כבלים או בעל הרישיון לשידורי לוויין, יקבע השר את דמי המעבר שישלם לפי סעיף 5.

<זיו גלעדי: יש לנו טכניקה קצת אחרת.

יואב קיש: ברמה המשפטית, זה יוסדר.

<אתי בנדלר: זה הרעיון.

<מיכל פליישר: לצורך ערוץ מסחרי זעיר ייעודי, בדיוק לצורך הסעיף הזה יש את הפטור של חמש שנים, אבלך שיהיה ברור שבסוף חמש השנים הוא נכנס לסעיף הזה.

יואב קיש: ברור.

יואב קיש: זה הגדרנו כבר.

יואב קיש: אין צורך להגדיר.

יואב קיש: אני מעלה להצבעה את הסעיף כפי שהגדרנו אותו.

<מירי נאור אליאס: אם אפשר לפני ההצבעה לחדד שמה שהשר יקבע, צריך להיות באיזושהי הלימה למה שקורה היום.

יואב קיש: תקראי את סעיף 5, שם כתוב הכול בפירוט.

<מירי נאור אליאס: מבחינת שיעור מהכנסות.

<מירי נאור אליאס: זה לא כתוב בסעיף 5.

יואב קיש: לא.

יואב קיש: זה לא כלול.

<אתי בנדלר: זה לא רלוונטי.

יואב קיש: אני לא הולך להתייחס לנושא ההכנסות בנושא דמי המעבר.

<קריאה: יש מנגנונים בסעיף 5.

יואב קיש: אנחנו בדמי רישיון.

יואב קיש: השר יקבע ושם יש לו סמכות מלאה.

יואב קיש: גם כאן, יש את סעיף 5.

יואב קיש: אנחנו לא ניכנס לדמי המעבר.

<מירי נאור אליאס: אם יהיה שר שלא ירצה שערוץ מסוים יעלה, הוא פשוט יקבע דמי מעבר גבוהים.

יואב קיש: לא, זה קטגורית על כולם.

יואב קיש: תבדקו את זה בסעיף 5.

יואב קיש: אני מעלה להצבעה את הסעיף כפי שהוקרא, ואם ייתכנו שינויי נוסח, הם ייעשו בהמשך.

יואב קיש: מי בעד?

יואב קיש: בעד – פה אחד

יואב קיש: אושר.

<נחשון אקסלרד: אפשר לחזור לעניין הלוויין?

יואב קיש: רגע.

יואב קיש: אני רוצה לראות מה נשאר לנו לפני ההפסקה.

<נחשון אקסלרד: את זה חייבים לסגור.

יואב קיש: משרד התקשורת, תקשיבו לנושא של השידור ללוויין החופשי.

<נחשון אקסלרד: נכון.

<נחשון אקסלרד: לפני רגע החלטנו שאנחנו מוחקים את סעיף 6לד(3)(א) שהוא היה סעיף ההסמכה לשדר את ערוץ האלא טי.וי.

<נחשון אקסלרד: על הלוויין הפתוח, בחברת יס.

יואב קיש: כן, רק לאחר סיום הייעודי.

<נחשון אקסלרד: אמרו לי שאפשר למחוק את זה כי ברשות השנייה אני יכול להיות משודר על הלוויין הפתוח של חברת יס.

יואב קיש: נכון.

<נחשון אקסלרד: זה לא נכון.

יואב קיש: למה לא נכון?

<נחשון אקסלרד: כי זה לא המצב.

<אופיר ביתן: אנחנו משדרים בלוויין הפתוח והוא רוצה בלוויין של יס.

<אופיר ביתן: אלה דברים שונים.

<אופיר ביתן: אין לנו את הסעיף הזה.

<אתי בנדלר: הוא רוצה בלוויין אחר?

<אתי בנדלר: זו הבעיה?

<אופיר ביתן: הוא רוצה הסדרה עם יס.

<נחשון אקסלרד: להאלא טי.וי.

<נחשון אקסלרד: יש הסכם מסחרי עם יס על שידור בלוויין הפתוח באמצעות חברת יס.

<נחשון אקסלרד: לצורך השידור הזה, שאנחנו משלמים עליו, נכתב סעיף 6לא(3)(א) שמאפשר - - -

יואב קיש: שאלה לחברת יס.

יואב קיש: יש לכם בעיה שאותו סעיף כפי שבוטל מחוק התקשורת יועבר גם לרשות השנייה לטובת העניין הזה?

<נחשון אקסלרד: ברור שאין להם בעיה עם זה.

יואב קיש: אין התנגדות.

<נחשון אקסלרד: כל מה שאני צריך זה סעיף הסמכה.

יואב קיש: בסדר.

<רעיה עדני: אפשר להקריא את הסעיף שעובר לחוק הרשות השנייה?

<נחשון אקסלרד: סעיף 6לד(3)(א).

יואב קיש: אנחנו לקראת הפסקה שאולי גם תהיה סיום אבל אני לא רוצה להחליט על זה שלא בהפסקה.

יואב קיש: יש לנו את סעיף 6לד(3)(א) בחוק התקשורת ואני אומר שהוא סעיף שמטרתו לאפשר בין יס לבין האלא טי.וי.

יואב קיש: שידור בלוויין הספציפי שלהם.

<רעיה עדני: ההוראה היא לא על יס.

<רעיה עדני: היא לא קשורה ל-יס.

<נחשון אקסלרד: היא לא קשורה ל-יס.

<נחשון אקסלרד: היא מדברת על הערוץ הערבי.

<קריאה: אבל היא אומרת בלוויין באופן כללי.

<נחשון אקסלרד: בסדר, אבל אם אין לי סעיף הסמכה שאומר שאני רשאי, אז אני לא רשאי.

יואב קיש: לא נכון.

יואב קיש: להפך.

יואב קיש: אתה רשאי לכל.

<נחשון אקסלרד: למה היה צריך את הסעיף הזה בחוק התקשורת?

יואב קיש: לא יודע.

יואב קיש: אומרים לי עכשיו שאתה לא צריך סעיף כזה.

יואב קיש: אנחנו ממשיכים.

יואב קיש: אנחנו בסעיף 9. 9.

יואב קיש: הוראות מעבר מי שערב תחילתו של חוק זה היה בעל רישיון משדר ערוץ ייעודי רשאי לבקש מהרשות השנייה רישיון לשידורי טלוויזיה, ויפרט בבקשתו אם הוא מבקש להיות בעל רישיון זעיר או בעל רישיון זעיר ייעודי.

יואב קיש: נתנה הרשות השנייה רישיון כמבוקש, יתבטל רישיון משדר הערוץ הייעודי של המבקש.

יואב קיש: בעצמם הגדרנו את זה בהוראות המעבר שלנו.

<אתי בנדלר: כן.

<אתי בנדלר: בלי לקרוא הגדרת והסברת.

יואב קיש: לכן (א) מבוטל.

יואב קיש: על אף הוראות סעיפים 7 ו-8, על בעל רישיון משדר ערוץ ייעודי שלא הגיש בקשה כאמור בסעיף קטן (א), ימשיכו לחול הוראות חוק התקשורת וחוק הפצת שידורי, כנוסחם ערב תחילתו של חוק זה.

יואב קיש: לדעתי גם את זה הגדרנו.

<אתי בנדלר: כן.

<אתי בנדלר: הייתה הצבעה לא בוורסיה הזאת אבל על כל התהליך.

יואב קיש: בסעיף זה - "בעל רישיון משדר ערוץ ייעודי" – בעל רישיון מיוחד לשידורי כבלים לפי הוראות סעיף 6לד1 לחוק התקשורת כנוסחו ערב תחילתו בחוק זה, לשם שידורו של ערוץ ייעודי.

<אתי בנדלר: זה מיותר.

יואב קיש: למעשה כל סעיף 9 כבר הוצבע והוגדר בהוראות מעבר ואין צורך בו.

יואב קיש: סיימנו את ההקראה וההצבעה על הנוסח הכחול.

<קריאה: כל סעיף 9 נמחק?

יואב קיש: כן.

יואב קיש: עקב השעה המאוחרת החלטנו שנפסיק עכשיו את הדיון.

יואב קיש: קבענו ויצא זימון מסודר.

יואב קיש: למעשה הדבר היחידי שנשאר זה לעבור על הנושא של הסעיפים שלא חלים על ערוץ זעיר.

יואב קיש: זה בעצם נכנס רק באותו סעיף שהגדרנו שהם לא חלים.

יואב קיש: אם אתם רוצים, אני יכול להקריא.

יואב קיש: הסעיפים האלה ייכנסו ל-71ח(א)(1), לעניין בעל רישיון זה, הוראות סעיפים וכולי וכולי – לא יחולו.

יואב קיש: זה כל מה שנשאר לנו לעשות.

יואב קיש: את זה נעשה ביום שלישי הקרוב בשעה 1:00, אז תתקיים ישיבה נוספת.

יואב קיש: אני מבקש מהערוצים הזעירים לשלוח נוסח לוועדה - כבר מחר - והוועדה תפיץ אותו גם למשרדים כך שכל המשרדים ידעו בדיוק וכולם ידעו להכין את עצמם מבחינת הדיון שיתקיים ביום שלישי.

יואב קיש: אני מבקש מהערוצים הזעירים ואני אומר את זה בצורה ברורה.

יואב קיש: שמעתם את הגישה כאן.

יואב קיש: לא על כל תקנה או הנחיה להתייחס אלא רק לנושאים המשמעותיים והבעייתיים.

יואב קיש: בטח סעיף 41 לצורך העניין שהוא חשוב ואולי עוד סעיף אבל הדברים המהותיים שלא נובעים מאופן הדיונים והחקיקה כפי שהגדרנו.

איתן כבל: יש לכם עכשיו זמן להוסיף דברים.

<נגה רובינשטיין: אנחנו ממש מבקשים עד מחר בערב לראות את הסעיפים כדי שנוכל להתכונן לפגישה.

יואב קיש: אנחנו נעשה את כל המאמץ שיהיה לכם את זה עד מחר בערב.

יואב קיש: בכל מקרה, הפגישה היא ביום שלישי בשעה 13:00 כך שיש הרבה זמן להתארגן.

יואב קיש: לפני שאני נפרד, אני רוצה לומר לכל הנוכחים תודה על שיתוף הפעולה, על העזרה בחקיקה, על הקשב, על המוכנות, על ההשקעה ובעיקר לצוות הנהדר של הוועדה, לאתי, לאה ונעמה.

יואב קיש: תודה רבה.

עד 16: לילה טוב לכולם.